
ATT 303 


Forord 


Denne boken belyser flere aspekter omkring dosentstillingen i Norge. 
For læresteder som alt har dosenter i sin portefølje, er den et verktøy til 
å validere og kvalitetssikre egen rekruttering og bruk av dem i det vid- 
ere arbeidet. For læresteder uten dosenter i sin stab kan boken brukes til 
å planlegge opplegg som utvikler nye dosenter og forbereder dem på å 
ivareta viktige oppgaver i høyere utdanning. Den vil også være et godt 
verktøy for alle som ønsker opprykk på egen hånd, eller for andre som 
følger et dosentløp i regi av akademiske institusjoner. På institusjonsnivå 
vil både ledelse, administrasjon og bedømmelsesutvalg kunne ha nytte av 
tekstene som presenteres her. 

Boken beskriver dosenten i et historisk perspektiv, og kritiserer opp- 
fatningen av dosenten som «en usynlig gruppe annenrangs professorer.» 
Jeg er selv blitt dosent ved en tilfeldighet. Jeg husker tilbake på en episode 
fra den gang jeg skulle ha en «pause fra min viktige grunnforskning», 
og i stedet arbeide med et stort utviklingsprosjekt med bruk av IKT i 
undervisning. I denne sammenheng møtte jeg senere min gamle profes- 
sor som sa: «Du har kastet bort ditt talent, du Morten». I mine øyne fikk 
jeg brukt mitt talent og beriket den pedagogiske hverdagen med innova- 
sjon, forbedring og kvalitetsutvikling av utdanning. Derfor har jeg aldri 
angret på veien jeg har valgt. 

Med innføringen av Sentre for fremragende undervisning (SFU) har 
statusen til undervisning økt. I denne sammenheng har jeg merket meg 
en trend der flere yngre akademikere (med ph.d.) velger å satse mot 
dosent som en karrierevei. Jeg er selv mentor for tre yngre kolleger fra 
ulike institusjoner som har ambisjoner om å bli dosenter. 

Jeg mener boken bidrar til å verdsette en viktig kompetanse akademia 
trenger for å bedre undervisningskompetansen og for å utvikle utdannin- 
gene. Det betyr at vi trenger dosenten som en drivende kraft i akademia, 
både i dag og i fremtiden. Mitt ønske er at denne boken kan medvirke til 

å opprette noen felles, nasjonale retningslinjer for hva som er dosentrele- 
vante oppgaver, og bidra til å konkretisere kriteriene som bedømmelses- 
utvalg bruker når de vurderer søknader om opprykk. 


Morten Brekke 
Dosent, merittert underviser og viserektor for utdanning ved 


Universitetet i Agder 


Introduksjon 


Denne boken er et resultat av et utviklingsprosjekt hvor hensikten var å 
løfte en gruppe produktive førstelektorer ved et av Norges nyere univer- 
siteter opp karrierestigen til dosentnivå. Gjennom ulike perspektiver og 
innganger belyser forfatterne den norske akademiske karriereveien fra 
lektor via førstelektor til dosent. 


Hvorfor skrive bok om den norske dosenten? 


Den akademiske dosentstillingen eksisterer ikke i et lukket rom. Stillin- 
gen har historiske røtter, og påvirkes av samtidens samfunnsendringer 
og pågående diskurser om hva som er med på å styrke både utdannings- 
politikk og akademisk virksomhet. Helt grunnleggende medfører dette at 
utdannelsesbildet er i kontinuerlig i forandring. Slik er det både i Norge 
og andre land. Samfunnsendringer skaper nye behov, som gjør at for- 
maliserte utdanningsveier tilpasser seg disse for å dekke etterspørselen. 
Samfunnets ledere krever ikke bare behovsdekning, men også effektivi- 
sering. Man vil ha produksjon av kompetanse til en lavere kostnad: kort 
og godt en rasjonalisering av utdanningsvesenet. 

Hva har så dette med dosentrollen å gjøre? Effektivisering og rasjonalise- 
ring handler mye om innovasjon, utvikling og utprøving av kreative ideer. 
Disse begrepene er sentrale i det å få tilkjent dosentstatus, men beskriver 
også sider ved den norske dosentens arbeidsoppgaver. Et viktig mandat blir 
altså å bidra med fornyelse, forbedring, kvalitetsutvikling og gjerne effekti- 
visering av høyere utdanningstilbud. Å løfte frem dette perspektivet mener 
vi er grunn nok til å skrive en bok om den norske dosenten. 

En annen begrunnelse ligger i at dagens undervisningspraksis alltid 
vil være påvirket av gårsdagens tenkning og virksomhet. I historisk sam- 
menheng finner vi at et vesentlig trekk ved akademias norske og nordiske 
historie er forskjellene mellom de utdanninger som tradisjonelt har hatt 

tilhørighet ved universitetene, og de som har hatt høgskolene som sitt til- 
holdssted. Skillet er imidlertid ikke absolutt, verken historisk eller i dag. 
Opprinnelig hadde universitetene som oppgave å utdanne embetsmenn, 
bl.a. prester og jurister, som begge skoleres via profesjonsutdanninger. 
Etterhvert vokste det frem en skarpere grense mellom tro og ratio. Den 
resulterte i at universiteter la vekt på rasjonell kunnskapsproduksjon, og 
stort sett parkerte profesjonsutdannelsene på utsiden. Unntakene var 
profesjoner med tunge innslag av rasjonell viten i seg, f.eks. medisinfa- 
get, jus og merkelig nok teologi. Lærlingetypiske profesjoner ble overlatt 
til høgskolene. Arbeidsdelingen har imidlertid de senere årene blitt ned- 
bygd, fordi en rekke høgskoler enten ble omgjort til nye universiteter, eller 
ble innlemmet i noen av de gamle universitetene. Tross disse strukturelle 
endringene strever profesjonsutdanningsfeltet fortsatt med utfordringer 
som kun er delvis løst. Boken dveler ved noen av disse, f.eks.: 


e — Profesjonsutdannelser har sterke innslag av håndverk og praksis- 
håndtering i seg 

e Undervisning og veiledning rettet mot å kvalifisere seg til hånd- 
verk og praksis er ikke helt identisk med å kvalifisere til analyse og 
refleksjon av mer generell art — i alle fall om kvalifiseringen skal 
bli gunstig 

e Forskning og utvikling av viten, kunnskap og kompetanse i prak- 
sishåndtering har i et visst omfang forskjellig grunnlag og meto- 
diske tilnærminger 


Disse utfordringene har helt fra Aristoteles” tid blitt terminologisk mar- 
kert. På det vitenskapelige området opererte Aristoteles med begrepene 
episteme, techne og fronesis (Flyvbjerg, 1998). Han mente disse speilte 
ulike former for kunnskap som krevde forskjellige metodetilnærminger 
og analysemåter. Innen undervisningsfeltet har et viktig skille vært mel- 
lom induktive og deduktive former (Hermansen, 2019; Peirce, 1973). Når 
slik kategorisering fortsatt er viktig, henger det sammen med at begre- 
pene er funksjonelle ved at de fremtoner ulike kvaliteter og sider ved både 
forskning og undervisning. I den akademiske verden har det vært (og er) 
tendenser til å verdsette episteme- og delvis techne-preget forskning samt 

deduktiv undervisning på bekostning av fronesis-forskning og induktiv 
undervisning. Førstnevnte har i stor grad hatt tilhørighet på universite- 
tene, og sistnevnte på de profesjonsrettede høgskoler. Denne oppdelingen 
har relevans for dosentstillingens anseelse, da dosentens kompetanse i 
høy grad er forbundet med fronesis (samt noe techne) og undervis- 
ningsutvikling, ofte av induktiv art. Dette innebærer at professorene 
som bærere av toppkompetanse i episteme har hatt en høyere status enn 
dosenten, med toppkompetanse i fronesis. 


Annerledesheten gjør den norske dosenten 
interessant 


I Norge har man de siste årene forsøkt å nedbygge statusforskjellen gjen- 
nom flere tiltak. Universiteter og høgskoler er plassert i samme sektor, og 
man har prøvd å likestille episteme og fronesis formelt ved å tilkjenne de 
to faglige karriereveiene, professor- og dosentløpet, toppkompetanse og 
tilnærmet lik avlønning. Det interessante er at Norge er alene om dette 
systemet. Andre steder plasseres dosenter trinnet under eller før profes- 
sor. Et nærliggende spørsmål blir derfor om den norske modellen tilfører 
noen synergier til landets akademiske utvikling man ikke oppnår andre 
steder, eller om annerledesheten kun er et uttrykk for noe særegent ved 
det norske dosentløpet? 

Uten å kunne underbygge det med uomtvistelig empiri har vi tro på at 
den norske modellen har positive synergier. Den norske annerledesheten 
har motivert oss både til å sette i gang prosjektet med å videreutvikle 
førstelektorer til dosenter, og til å skrive om erfaringer og refleksjoner 
prosjektet har gitt oss. Enkelt sagt tror vi at fortellingen om annerledes- 
het har noe å lære oss og et bredere publikum både innenfor og utenfor 
akademia. 


Hensikter med prosjektet 


Prosjektets hovedintensjon har vært å utvikle et opplegg som hjelper 
førstelektorer til å kvalifisere seg til dosent. Prosjektet hviler på en bred 

grunnforståelse, hvor særlig systemisk kommunikasjonsteori og narrativ 
tilnærming har vært involvert. Det skal likevel sies at boken kan sees som 
et partsinnlegg for den eksisterende norske dosentordningen. Målet er 
imidlertid ikke i første rekke å forsvare denne, men å bidra til debatten 
om hvorvidt den norske dobbelte toppstillingsordningen er klok akade- 
misk politikk. Viktigst for oss, bl.a. gjennom utviklingsprosjektet, er å 
fremheve konstruktive muligheter som har åpnet seg etter at myndig- 
hetene etablerte de to karriereveiene innen norsk høyere utdanning. Vi 
ønsker å hjelpe frem nye dosenter, som igjen kan hjelpe akademia til å 
realisere uforløste muligheter. 

For lettere å oppdage disse mulighetene må dosentstillingen løftes opp 
i offentligheten og settes på dagsordenen. Selve kriteriene for dosentopp- 
rykk poengterer verdifull kompetanse. Akademiske ledere kan i noen 
grad overse at de har en slik kompetanse i staben, og være ukjente med 
hvilke muligheter for videreutvikling som finnes i en slik kompetanse. 
Skal disse mulighetene få utfolde seg, er det ikke bare administrative 
ledere i høyere utdanning som må bidra. Andre aktører må også spille 
med: 


1. Politikere med engasjement og ansvar for akademiske institu- 
sjoner. Det er de som innfører lover og forskrifter og tilrettelegger 
for økonomi og andre rammer. 

2. Lektorer og førstelektorer med ambisjoner for å utvikle karrieren, 
m.a.o. de som konkret vil iverksette mulighetene og være berørt 
av disse. 

3. Medlemmer av sakkyndige utvalg som bedømmer opprykk til 
dosent, som slik sett er de som slipper frem kandidatene som kan 
skape disse mulighetene. 


Vi ønsker altså å stimulere til konstruktiv tenkning om hvordan man 
kan utnytte et voksende dosentkorps i norsk høyere utdanning. Kan man 
skape synergier som ikke var der før, og kan dette bidra til myndighetenes 
ønske om effektivisering? Finnes det andre forhold dosentene bidrar med 
for å forbedre kvaliteten i høyere utdanning? 

Teoretisk utgangspunkt 


Boken presenterer resultater fra vårt aksjonspregede utviklingsarbeid, et 
kursprosjekt for noen dosentkandidater fra enkelte fakulteter ved Uni- 
versitetet i Agder. Med aksjonsforskning mener vi at både lederne og 
deltakerne har vært medvirkende i grunnlagsutvikling, valg av arbeids- 
måter, evaluering og justering av disse. 

På et annet vis kan vår tilnærming karakteriseres som en variant av 
historisk metode. I forskning opererer man vanligvis med problemstil- 
ling og forskningsspørsmål som oppstilles i forkant eller i startfasen av 
prosjektet. I vårt tilfelle forholder det seg nærmest motsatt. Spørsmålene 
ble for det meste stilt i etterkant, da ideen om å skrive en bok om den 
norske dosenten først ble lansert i sluttfasen av prosjektet. Sånn sett er 
hele tidsprogresjonen i bokskrivingen i utakt med «normal» momentrek- 
kefølge for forskning. Likevel har vår rekkefølge noe prosessuelt likt med 
annen forskning; det at tankens og forskningsspørsmålets klarhet åpen- 
bares mot slutten. Den skapes og formes av de foregående forskningsak- 
tiviteter og -refleksjoner. Denne tilbakeskuingen er grundigere enn det 
man vanligvis gjør etter en ordinær seminarrekke. Kilderikdommen er 
større, ved at vi har invitert flere enn kursholderne (redaktørene) til å 
bidra til det gjennomførte prosjektet. Det betyr at flere stemmer høres, og 
at flere perspektiver og tolkninger kommer til syne. 

Selve nerven i prosjektet har vært å få deltagerne til å «etter-forske» sin 
egen CV, og avdekke hvilke yrkesfaglige produkter som kan være rele- 
vante og valide for de gjeldende kriteriene for opprykk til dosent. Sånn 
sett har deltakerne gjort case-lignende studier på seg selv, med utgangs- 
punkt i konseptet narrativ forskning (Hermansen, 2001). 

Vitenskapsteoretisk bygger boken mye på hermeneutikken. Stoffet 
preges av fortolkninger, og har en deskriptiv og/eller narrativ form. All 
vitenskap er i noen grad farget av forskerens egen kultur og samtid. Å få 
grep om sin egen kulturelle og samtidspregede «fargelegging» av feno- 
mener og erkjennelser kan gjøres prinsipielt på to måter: ved å triangu- 
lere, og ved å oppsøke selvkritikken. Dette har vi delvis åpnet for ved at 
folk utenfor prosjektet har kommet med sine erfaringer, fortolkninger 
og vurderinger, og at vi aktivt har oppsøkt et selvkritisk blikk. Dette er 

nesten umulighetens kunst, men vi har prøvd å gjøre dette så langt vi 
evner. 

Vårt utviklingsarbeid kan altså ikke vurderes på sin sannhetsverdi, 
men må som all kvalitativ forskning veies på sannsynlighetens vektskå- 
ler. Har det overbevisningskraft? Tror vi på den innsamlede empirien og 
presentasjonen av denne, eller tror vi ikke på det? Vi håper at leseren vil 


la seg overbevise. 


Innhold og oppbygning 


Kapitlene i boken følger ikke den klassiske artikkelstrukturen forbundet 
med vitenskapelige publikasjoner. Etter vår mening er den utradisjonelle 
tilnærmingen i tråd med «annerledesheten» i kompetanse og kunnskaps- 
produksjon som oftest danner grunnlaget for dosentopprykk. 

Boken består av fire deler i tillegg til innledningskapittelet. Her gis 
kun en kort omtale av kapittel 1 og de enkelte delene. De øvrige enkelt- 
kapitlene får en fortettet redaksjonell omtale i forbindelse med innled- 
ning og/eller avslutning av delene. Et gjennomgående trekk ved boken 
er at vi har prøvd å anlegge forskjellige perspektiver på den norske 
dosentrollen. 

Kapittel 1, «Dosenten i et kriterie- og kompetanse-perspektiv», presen- 
terer og reflekterer over kriteriene for opprykk til dosent. Hva som ligger 
bak kriterienes utforming? Hvorfor trenger norsk akademia dosenter? 
Kapitlet er skrevet i etterkant av prosjektet, og poengterer noen konklu- 
sjoner etter dette. 

Del 1 består av tre kapitler hvor hensikten er å utforske dosentrollen fra 
ulike perspektiv. De seks kapitlene i del 2 ivaretar et narrativt perspektiv 
på dosentrollen gjennom fortellinger om hvordan forfatterne oppnådde 
dosentstatus. Del 3 består av fire kapitler, som alle er direkte utledet av 
opprykksopplegget redaktørene var prosjektledere for. Man kan der- 
for si at denne delen formidler et prosjektperspektiv. Fjerde og siste del 
anlegger det vi kaller et utfordringsperspektiv. Her drøftes utfordringer 
knyttet til bedømming av opprykk, og utfordringer som boken i liten 

grad har berørt i de tidligere kapitler. De kortere tekstene som innleder 
hver av bokens deler er skrevet av redaktørene. 


Carl Christian Bachke og Mads Hermansen 

KAPITTEL 1 


En annen kompetanse? 
Den norske dosenten i et kriterie- 
og kompetanseperspektiv 


Carl Christian Bachke og Anders Johan W. Andersen 
Universitetet i Agder 


Abstract: This chapter explores the criteria for promotion to docent (dosent in 
Norwegian), a variant of the professor position. The criteria are based on a different 
path of qualification to a top academic position where neither a PhD nor a specific 
number of referee-assessed research articles are required. Four questions are dis- 
cussed in the chapter: 1) What characterizes the docent position? 2) What kinds of 
competence does a docent possess? 3) Why do academic institutions need docents? 
4) Do the flexible interpretations of the promotion criteria represent challenges? 
The authors’ answers to these questions show that docents are expected to possess 
a wider repertoire of competences than a professor does. These different skills are 
valuable assets for the academic institution, but there is still more potential to be 
realized. 


Keywords: docent, competence, qualification criteria, promotion, challenges 


Introduksjon 


Stillingsbetegnelsen dosent har en lang historie i akademia. Etter at still- 
ingskategorien nærmest opphørte i 1985 gjenoppsto den igjen ved norske 
universiteter og høgskoler i 2006. Myndighetene åpnet da en ny karriere- 
vei med førstelektor som første steg på veien til dosent som toppstilling. 
Stilling som dosent blir i dag innvilget kandidater som oppfyller noen 


Sitering av denne artikkelen: Bachke, C. C. & Andersen, A. J. W. (2020). En annen kompetanse? Den 
norske dosenten i et kriterie- og kompetanseperspektiv. I C. C. Bachke & M. Hermansen (Red.), Å 
satse på dosenter. Et utviklingsarbeid (Kap. 1, s. 17-33). Oslo: Cappelen Damm Akademisk. https://doi. 
org/10.23865/noasp.109.ch1 

Lisens: CC BY 4.0. 

gitte kriterier definert av forskrift om ansettelse og opprykk i under- 
visnings- og forskerstillinger (Forskrift om ansettelse og opprykk, 2006). 
Disse kriteriene har et tilsynelatende stort tolkningsrom. Hensikten med 
dette kapitlet er å se nærmere på denne romsligheten, og dermed få et 
klarere bilde av hva slags kompetanser som dagens norske dosent innehar 
og kan bidra med inn i det akademiske fellesskap. Ambisjonen er å øke 
bevisstheten og respekten for viktigheten av denne kompetansen i norske 
universiteter og høgskoler. 

Vi argumenterer samtidig for at dosentkompetansen må utvikles 
og gis et klarere innhold og mandat. Kapitlet beskriver hva en dosent 
er ut fra gjeldende forskrift, og antyder hvilke utfordringer forskriftens 
tolkningsrom skaper for søknadsskriveren, sakkyndige utvalg og faglig 
ledelse. Vi reflekterer over hva slags kompetanse dosentene bringer med 
til det akademiske fellesskap, og drøfter hvorfor akademia trenger denne 
dosentkompetansen. I likhet med de andre bidragene i boken er også 
dette kapitlet skrevet ut fra en kompetansepositiv vinkling, altså et ønske 
om å løfte frem dosentenes kompetanse som en positiv berikelse for aka- 
demia, og ut fra et ønske om å vise de enda uutnyttede mulighetene som 
gjemmer seg bak en dosenttittel. 


Hva er en dosent? 


Dosent er tittelen på en vitenskapelig stilling i norske institusjoner for 
høyere utdanning. I Norge har tittelen hatt ulike betydninger og sta- 
tus gjennom historien, og rollen har vært tillagt varierende faglige 
oppgaver. Internasjonalt preges rollen av forskjeller med hensyn til ans- 
var og oppgaver, og dermed hvor den plasseres i den vitenskapelige still- 
ingsstrukturen.’ Så langt vi har kunnet finne ut, er det kun Norge som 
tilskriver dosentene toppstillingsstatus på linje med professorene i de 
europeiske landene. Denne sidestillingen følger av forskrift om ansettelse 
og opprykk i undervisnings- og forskerstillinger slik den ble utformet 
i 2006. Forskriften har senere blitt revidert flere ganger, foreløpig siste 
gang i 2019. 


1  Dosentenes rolle i et historisk og samtidsperspektiv blir utdypet i kapittel 2 i denne boken. 

Med unntak av denne forskriften mangler det institusjonsover- 
gripende beskrivelser av hvilke oppgaver man forventes å ivareta som 
dosent i Norge. En mulig tilnærming kan være å studere den eksem- 
pelpraksis som forgjengere i stillingen gir tilgang til (Svenkerud & 
Ulvestad, 2020). I denne sammenhengen velger vi å utforske mer i detalj 
hvilke kvalifikasjoner som kreves av en dosent i henhold til kravene i 
forskriften. I $1-3 presenteres kriterier for ansettelse i stilling som dosent 
på følgende måte: 


Rammetekst 1. Kriterier for ansettelse i stilling som dosent. Fra forskrift om an- 
settelse og opprykk (2006). 
(1) 
a) Dokumentert omfattende forsknings- og utviklingsarbeid på høyt nivå rettet 
mot yrkesfeltet 
b) Dokumentert omfattende pedagogisk utviklingsarbeid og annen pedagogisk 
virksomhet av hoy kvalitet 
c) Itillegg høye kvalifikasjoner innenfor ett eller flere av følgende områder: 
- Ledelse av forsknings- og utviklingsprosjekt 
- Tverrfaglig samarbeid og nettverksbygging 
- Omfattende samarbeid med nærings- og samfunnsliv for utvikling av 
studietilbud og forsknings- og utviklingsvirksomhet 
- Omfattende samarbeid med kulturlivet for utvikling av studietilbud og 
forsknings- og utviklingsvirksomhet 
- Yrkeserfaring av særskilt karakter og relevans fra nærings- og samfunnsliv 
- Yrkeserfaring av særskilt karakter og relevans fra kulturlivet 
- Oppbygging av vitenskapelige samlinger 
og 
(2) Dokumentert relevant praktisk-pedagogisk kompetanse på grunnlag av 
utdanning eller undervisning og veiledning 


Til sammenligning stilles det følgende kriterier for ansettelse i stilling 
som professor ($1-2): 


19 


KAPITTEL 1 


Rammetekst 2. Kriterier for ansettelse i stilling som professor. Fra forskrift om 


ansettelse og opprykk (2006). 


(1) Vitenskapelig nivå i samsvar med etablerte internasjonale eller nasjonale 


standarder 
eller 


(2) Omfattende kunstnerisk virksomhet på høyeste nivå etter internasjonal stan- 


dard og relevant bredde og fordypning i faget eller disiplinen på høyeste nivå 


og 


(3) Itillegg til de krav til grunnleggende kompetanse for undervisning og veiled- 
ning på universitets- og høyskolenivå som er gitt til stilling som førsteaman- 


uensis, skal det dokumenteres: 


- Kvalitetsutvikling i egen undervisning og veiledning over tid 
- Bred erfaring med veiledning fortrinnsvis på master/ph.d.- nivå 


- Deltakelse i utvikling av utdanningskvalitet i fagfellesskap. 


(4) For ansatte ved universitetsmuseer kan institusjonen bestemme at museal 
formidlingskompetanse skal erstatte utdanningsfaglig kompetanse. For de 
som ansettes, men ikke for de som gis opprykk, på grunnlag av utøvende 
kunstnerisk kompetanse, kan kunstnerisk formidlingskompetanse erstatte 
utdanningsfaglig kompetanse. Institusjonen kan fastsette krav til utdan- 
ningsfaglig kompetanse som må erverves etter ansettelsen. Institusjonen 
fastsetter også kriterier for vurdering og dokumentasjon av kunstnerisk- og 


museal formidlingskompetanse. 


Hvis vi sammenligner de to tekstene, så ser vi kravene til praktisk- 
pedagogisk kompetanse er mer spesifisert for professorene enn for dosen- 
tene. Fram til 2019 var formuleringen $1-3 pkt. 2 felles for både professorer 
og dosenter. Endringen kan forståes på bakgrunn av vektleggingen av 
undervisningskompetanse slik det framkommer i stortingsmeldingen 
Kultur for kvalitet i høyere utdanning (Kunnskapsdepartementet, 2017). 
For dosenter stilles det imidlertid krav om at kandidaten har gjennomført 

dokumentert omfattende forsknings- og utviklingsarbeid på høyt nivå 
rettet mot yrkesfeltet. Det skal altså være en retning på arbeidet som kan 
betegnes som praksisrelevant. Dette synes å fremtre som et særpreg, og 
dermed kanskje også et forventet arbeidsfelt. 

I Veiledende retningslinjer for søknad og vurdering av søknad om 
opprykk til dosent etter kompetanse utgitt av Universitets og høgskol- 
erådet (UHR) i 2007 blir denne praksisorienteringen vektlagt. UHR 
understreker at det grunnleggende kravet for å kunne tilkjennes dosent- 
kompetanse er omfattende forsknings- og utviklingsarbeid på høyeste 
nivå rettet mot yrkesfeltet. I et forsøk på å klargjøre forskjellene mellom 
professor og dosentkompetanse skriver de følgende: 


I den tradisjonelle professorkompetansen, er det først og fremst den beskrivende, 
analytiskreflekterende og teoretiserende kompetansen som teller. Det er også 
dette ‘utenfrablikket’ doktorgraden legger opp til - selv om det er gode ek- 
sempler på doktorgrader utviklet fra et praktisk (praksis-innenfra) ståsted. For 
dosenten vil utøverkompetansen være sentral, kombinert med kompetanse i 
å utvikle og håndtere komplekse yrkes- og profesjonsfelt, og også analyse- og 


refleksjonskompetanse (utenfrablikket). (s. 1) 


Rettetheten mot yrkesfeltet og praksis synes innskrevet i dosentkom- 
petansen, og fremstår følgelig som et særskilt ansvars- og arbeidsom- 
råde for en dosent. Samtidig krever også forskriften at en dosent har 
dokumentert omfattende pedagogisk utviklingsarbeid og annen peda- 
gogisk virksomhet av høy kvalitet. Dette skiller seg også fra kravene til 
en professor. Dette gir stillingen en særlig innretning mot pedagogikk 
og utdanningsforskning i bred forstand, og dosenter vil på denne måten 
inneha en nøkkelkompetanse i utviklingen av fremragende og fremtids- 
rettede utdanninger. Kravene til en dosent kan gi kraft til en forståelse av 
forskningsbasert undervisning som en praksis det forskes systematisk på, 
og gi styrke til betydningen av en forskningsorientering i arbeidet med 
studiekvalitet innen høyere utdanning. 

Ved bedømming av dosentkandidater kan det imidlertid av og til se ut 
som om sakkyndig utvalg ser hen til bedømmelser av professorsøknader, 
og med det legger avgjørende vekt på kvaliteten på fagfellevurderte 
vitenskapelige publikasjoner (se også kapittel 15). Dette kan handle om 

at dosentkandidatene er få i antall, og at brorparten av bedømmerne 
er professorer. Mange sakkyndige utvalgsmedlemmer har følgelig solid 
erfaring med bruk av professorkriteriene, og tilsvarende lite erfaring med 
dosentkriteriene. En konsekvens av dette er at man i mange tilfeller fin- 
ner høy grad av overlapping mellom dosenters og professorers kompetan- 
seprofil. En slik fortolkningspraksis benytter etter vår oppfatning ikke 
mulighetene som ligger i forskriften. Praksisen kan begrense tilgangen på 
breddekompetanse blant dosenter, og redusere mulighetene for utviklin- 
gen av en annen vitenskapelig kompetanse i akademia. 

I den foreløpig siste revisjonen av forskrift om ansettelse og opprykk i 
2019 ble kompetansekravene for ansettelse i stilling som professor utdy- 
pet, og det ble stilt tydeligere krav til professorers kompetanse for under- 
visning og veiledning på universitets- og høgskolenivå (jf. $1-2). Denne 
forskriftsendringen førte til skjerpede krav til pedagogisk kompetanse 
for professorene, og var på mange måter i tråd med signalene fra den 
siste kvalitetsreformen i høyere utdanning, stortingsmeldingen Kultur 
for kvalitet i høyere utdanning (Kunnskapsdepartementet, 2017). Her 
varslet regjeringen en skjerpet oppmerksomhet overfor undervisnings- 
kompetansen i sektoren. Endringene førte til at kravene for å bli professor 
ble mer like kravene for å bli dosent. Siden denne fortolkningspraksisen 
bidrar til å definere stillingenes innhold, er graden av likhet kanskje mer 
forståelig enn graden av forskjellighet. Da de nye kravene til pedagogisk 
kompetanse hos professorene foreløpig har hatt så kort virketid, er det for 
tidlig å si om konsekvensen vil bli større likhet. Imidlertid ser vi for oss 
at det vil fortsatt vil være forskjeller å spore. Etter vår oppfatning kreves 
det at en dosent har pedagogiske arbeider som en mer vesentlig del av 
sin søknad, og dermed har en større forventning til å drive genuint fag- 
didaktisk utviklingsarbeid i sin stilling. Samtidig kunne det vært mulig 
å forvente en forskjell, siden myndighetene har utviklet to mulige karri- 
ereveier med ulik kompetanseportefølje til faglige toppstillinger i norske 
universiteter og høgskoler. Det er nærliggende å tolke en slik deling ut fra 
en forventning om ulik kompetanseprofil, og tilsvarende ulike bidrag til 
utviklingen av en annen, mer yrkesrettet akademisk kompetanse. 


2 En mer utførlig drøftelse av arbeidet i de sakkyndige utvalg finnes i kapittel 15. 


22 


EN ANNEN KOMPETANSE? 


Hva er dosentenes kompetanse? 


Stillingsstrukturen i akademia deles inn i nye og til dels uklart defin- 
erte karriereveier. Et forsvar for formelle og rimelig ritualiserte opplegg 
for å utdanne kandidater med tradisjonell toppkompetanse kan sees som 
en motreaksjon til denne uklarheten. Karriereveien mot professor er et 
slikt eksempel på en tradisjonell karrierevei (jf. stipendiat, postdoktor), 
mens karriereveien mot dosent er det foreløpig ikke. Man får dermed et 
paradoks i akademiske kretser: Man ønsker en mangfoldig kompetanse, 
samtidig som mangfoldigheten skal tilpasses det som kjennetegner en 
etablert kompetansevei. 

Denne dobbeltheten skaper spenninger av flere grunner. De som føl- 
ger et annerledes spor, vil kanskje ikke få sitt arbeid fullt ut sett eller 
anerkjent ut fra tradisjonsbundne krav. Det kan være vanskelig å forstå 
eller fortolke regler for opprykk som egentlig er tiltenkt og tilpasset en 
annen stilling. Et høyere antall toppstillinger kan også risikere å føre til 
en kamp om begrensede ressurser. Dessuten kan det bli strid om hva som 
er gyldig vitenskapelig kunnskap, og derved hva slags vitenskapelig kom- 
petanse som skal ha forrang i akademia. De som har sittet med monopol 
på toppstillingene kan også føle seg truet av at det kommer inn nye kan- 
didater med annerledes kompetanse. Dosentstillingen er berørt av slike 
spørsmål, og av at det til tider har vært strid om den. I noen grad vil 
stridsspørsmål av denne art bli nevnt i denne antologien (kapittel 2, 3, 4, 
15 Og 16), men det er ikke et hovedanliggende. 

For å utforske dosentkompetansen nærmere vil vi analysere kom- 
petansebegrepet, og bruke dette til å se nærmere på opprykkskriteriene. 
Ludvigsen-utvalget definerte kompetanse slik: 


Kompetanse betyr å kunne mestre utfordringer og løse oppgaver i ulike sam- 
menhenger og omfatter både kognitiv, praktisk, sosial og emosjonell læring og 
utvikling, inkludert holdninger, verdier og etiske vurderinger. Kunnskaper, fer- 
digheter, holdninger og etiske vurderinger er alle forutsetninger for og deler av 
det å utvikle kompetanse. For å vise kompetanse må elevene ofte anvende ulike 


kunnskaper, ferdigheter og holdninger i sammenheng. (NOU 2015: 8, s. 14) 


NOU-en er myntet på elever og deres fremtidige kompetansebehov, 
og løfter frem et ordrikt og omfattende kompetansebegrep som også 

inkluderer verdier og etiske vurderinger. Nå er det ikke bare elever i 
grunn- og videregående skole som vil trenge bred kompetanse. Nær- 
ingslivet har også behov for kandidater fra våre høyere læresteder med 
mangfoldig kompetanse. Lai (2013) hevder at man de siste 20 årene i 
økende grad har forstått kompetansens betydning for verdiskaping, og 
at 25-40 % av arbeidsstokken ikke får utnyttet sin kompetanse. Det betyr 
at mange arbeidsgivere ikke er beredt til å møte morgendagens oppgaver 
og krav offensivt. Lai peker også på at kompetansebegrepet er forbundet 
med uklarheter, og lister opp noen av dikotomiene formell — uformell; 
eksplisitt — implisitt (taus); teoretisk — praktisk; personlig/individuell — 
generisk. De utfordringene og potensielle konfliktene som ligger i dette, 
kan også kjennes igjen i akademias profesjonsutdanninger. 

Som akademisk fagpersonale er det visse oppgaver som skal ivaretas. 
I bokens kapittel 5 tar Roar C. Pettersen utgangspunkt i Boyers (1990) 
beskrivelser av fire typer «scholarship» som henspeiler på betydninger av 
kunnskap og lærdom. I tabell 1 tolker vi disse beskrivelsene i lys av krite- 
riene for dosentopprykk. Riktignok presser vi muligens Boyers typologi 
noe i forhold til kriteriene. Samtidig vil vi påstå at det er en rimelig over- 
lapping. Boyers inndeling markerer et hovedskille mellom kunnskapsut- 
vikling (den første) og kunnskapsanvendelse (de tre siste) slik vi forstår 
begrepene. Hvis vi har det som premiss, vil dosentene være praksisnære 
både i sin forskning, og i sin bruk, eller anvendelse, av resultatene (jf. fra 
praksis til praksis-utsagnet). 


Tabell 1 Dosentkriterier sett i lys av kompetansekrav (se figur 1) til vitenskapelig personell 
(basert på Boyer, 1990) 


Boyers «scholarships» Opprykkskriterier for dosent Kommentarer 

The Scholarship of Discovery | 1a) Omfattende forskningsarbeid og Teoriutvikling 
utviklingsarbeid (mot yrkesfeltet) 

The Scholarship o c) 1-7: (mot yrkesfeltet) Fra praksis til praksis 

Application 

The Scholarship o c) 1-7: (mot yrkesfeltet) 

Integration 

The Scholarship of Teaching b) Omfattende pedagogisk Utvikling av studier, 

and Learning utviklingsarbeid og annen formidlingsmater og 
pedagogisk virksomhet + praktisk opplæring 


2) praktisk-pedagogisk virksomhet 

Lais og Boyers perspektiver på kompetanse viser en rimelig klar sam- 
menheng mellom samfunnets behov for effektive og verdiskapende 
virksomheter, og akademias behov for å frembringe relevant kunnskap 
og kompetente kandidater. Professorene vil kunne være den eksper- 
tisen som særlig ivaretar kunnskapsutviklingen. Dosentene bør i lys 
av kriteriene være fortroppen for kunnskapsanvendelsen i yrkesfeltet. I 
kolonne to i tabell 1 har vi nevnt «mot yrkesfeltet» tre ganger. Vår tolk- 
ning underbygger altså kravet til kompetansebredde, og ved det gjøres 
dosenten til toppstillingenes «potet». I lys av disse kompetansebetrakt- 
ningene blir dosenten særlig ansvarlig for praksisnær forskning og bruk 
av kunnskapen i yrkesfeltet. 

Utviklingsarbeid er en del av kunnskapsutviklingen, og medfører at 
dosenter engasjeres til innsats på det området vi ovenfor utpekte til pro- 
fessorenes domene. Denne overlappingen synes uunngåelig, for begrepet 
«utviklingsarbeid» nevnes hele fem ganger i kriteriene. Derfor kan det 
hevdes at utviklingsarbeid bør være dosentens kjernekompetanseom- 
råde. At professorer kan drive med lignende kunnskapsutvikling behøver 
ikke oppfattes som noe som skaper vanskeligheter i akademias samfunn- 
soppdrag: forskningsmandatet. Tvert om kan de to stillingsgruppene 
gjensidig skjerpe hverandre til kvalitet på utviklingsarbeidet, og gjennom 
fornuftig samarbeid nå lenger enn en stillingsgruppe klarer alene (se også 
bokens etterord). 

Likevel kan utviklingsarbeidet representere noen utfordringer, da det 
ikke er umiddelbart entydig hva begrepet står for. Bjørke (2013) stiller 
noen spørsmål som konkretiserer dette: 


Innebærer utviklingsarbeid å skape ny viten (= vitenskapelig arbeid)? 
2. Ved endring av praksis, eller utprøving av ny praksis, skapes da ny 
kunnskap? 
3. Representerer den da eventuelt andre former for vitenskapelig teori 
enn de allment kjente? 


Spørsmålene berører grunnleggende vitenskapsteoretiske forhold. Hva er 
vitenskapelig? Hva er gyldig kunnskap? Hva er forholdet mellom teori og 
praksis i forskningsprosessuell sammenheng? Bjørke gir ikke klare svar 

på spørsmålene. Vi gjør heller ikke det, men nøyer oss med å påpeke at 
spørsmålene bør være viet en tilbakevendende oppmerksomhet av alle 
som driver med utviklingsarbeid, og dosenter i særdeleshet, da kriteriene 
så tydelig har gitt dem dette som en sentral oppgave. 

Hva er så kompetanse- og utviklingsarbeidsbegrepene som kjenneteg- 
ner en norsk dosent, sett i lys av kriteriene? Noen stikkord vil være: 


1. En dosent er en toppkvalifisert akademisk stilling på høyde med 
professorer. 

2. Kriteriene åpner for at mange slags kvalifikasjoner kan føre til 
ansettelse som dosent. 
Stillingen vil som oftest representere stor kompetansebredde. 
Kompetansen vil ha en innretning mot yrkesliv og -praksis. 
Utviklingsarbeid er et særlig ansvarsområde for stillingen. 


I kapitteloverskriften spør vi om dosenter representerer en annerledes 
kompetanse. Svaret er nei, om man bare ser på et enkelt kjennetegn. 
Ser man på stillingsinnholdets mangfold, blir svaret ja, ikke minst fordi 
kombinasjonsmulighetene er så mange. 


Hvorfor trenger vi dosentene? 


Trenger akademia dosenter? Gitt dagens forskrift er myndighetenes svar 
på dette ja. I tillegg har tittelen vært i bruk i over hundre år, den brukes 
i våre naboland, og antallet dosenter er jevnt økende. Spørsmålet har 
imidlertid nylig vært oppe til debatt (Landsverk, 2018), og en ekspert- 
gruppe nedsatt av Kunnskapsdepartementet foreslo å pensjonere dosent- 
tittelen (Underdalsutvalget, 2018). Gruppens kjerneargument var at 
tittelen har liten utbredelse. Ekspertgruppen gikk inn for å opprettholde 
to karriereveier, men å endre tittel fra dosent til henholdsvis seniorlektor/ 
seniorforsker. Sånn sett oppfatter vi Underdalsutvalget som enige i vår 
argumentasjon om behovet for mangfoldskompetanse i akademia. Stats- 
råden har foreløpig valgt å legge utvalgets forslag på is, og dermed oppret- 
tholder styresmaktene sitt ja til dosenttittelen og dens innhold og status. 
Regjeringens begrunnelser for hvorfor akademia har behov for dosenter, 

har vi ikke hatt tilgang til. I stedet presenterer vi våre egne fire proargu- 
menter. De overlapper hverandre på noen punkter. 


Behovet for mangfoldig kompetanse 


En av årsakene til at myndighetene ønsket at høyere læresteder skulle ha to 
typer toppstillinger, kan være fremveksten av et omfangsrikt kompetanse- 
begrep. Både politikere og byråkrater hekter stadig begrepet kompetanse 
på andre ord, gjerne i sammenheng med krav eller mål. Behovet for flere 
typer kompetanse forsterkes også av at universiteter og høgskoler blir stadig 
større og mer komplekse i sin organisasjon. Dessuten utfordres de på å bli 
mindre isolerte fra øvrige samfunnsfunksjoner og samfunnslivet generelt. 
Aktiv deltagelse i nærings- og kulturvirksomhet krever mer enn bare 
forskerkompetanse. I dette resonnementet finner vi linker til flere av kriter- 
iene i punktet 1c i forskriften. Dette kan også forstås på bakgrunn av at selve 
forståelsen av kunnskap og vitenskapelighet har blitt utvidet og utfordret 
de siste 60 årene. I dag er det stor grad av enighet om at det finnes ulike 
vitenskapstradisjoner med tilhørende metoder for å utvikle kunnskap. 

Den tyske filosofen og sosiologen Jurgen Habermas har lenge argu- 
mentert for at vitenskapene aldri vil være objektive og nøytrale, men 
drevet frem av ulike erkjennelsesinteresser. Kunnskapen får med det 
ulike gyldighetsområder (Nørager, 1985). Slike vitenskapsteoretiske 
betraktninger innebærer en erkjennelse av at vitenskap og vitenskapelige 
metoder utvikles og utføres på ulike måter. Følgelig kan det argumen- 
teres for at dette også bør synliggjøres gjennom ulike former for kom- 
petanseutviklingsløp og karriereveier innen akademia. Etter vårt skjønn 
åpner dosentveien for anerkjennelse av flere kunnskapstradisjoner ut fra 
en forståelse av at kunnskap utvikles på ulike måter, og kan derfor også 
dokumenteres på forskjellig vis. 


Behovet for arbeidsrelevant kompetanse 


Samarbeidet mellom høyere utdanning og arbeidsliv er satt på dagsor- 
denen gjennom arbeidet med arbeidsrelevansmeldingen (Kunnskapsde- 
partementet, 2019). Det kan peke i retning av et behov for praksisnær 

forskning hvor funnene raskt kan brukes i arbeidslivet. Noen ganger er 
det slik at kunnskapen allerede finnes i praktiske, kreative tiltak, og at 
den bare trenger å bli vurdert av noen med kompetanse på evaluering før 
den kan spres videre. I henhold til kriteriene i forskriften skal dosenter 
være skreddersydd for denne type utviklingsarbeid. Sånn sett kan etter- 
spørsel fra praksisfeltene være en pådriver for en annen type forskere, 
som dosenter. Denne typen etterspørsel kan også ha påvirket kriteriene 
(1a og 1b). 

De treårige profesjonsutdanningene har tradisjonelt hørt til høgsko- 
lenes utdanningsportefølje, og særpreges av en nærhet til praksisfeltet og 
en vekt på varierte undervisnings- og læringsformer. Disse utdanningene 
har et særpreg som også inviterer til andre forventninger til kompetanse. 
Det er også her du finner de fleste akademikere med tittelen dosent. De 
hører hjemme innen eksempelvis pedagogikk, sosialt arbeid, sykepleie og 
vernepleie. Det er kollegaer som ofte er breddeorientert, og som utvikler 
innsikt og dybdekunnskap gjennom nysgjerrighet overfor og kunnskap 
fra ulike fagtradisjoner. 

Det er selvfølgelig også behov for andre kunnskaper og kompetanser 
innen profesjonsutdanningene, men vi trenger et dosentløp for å styrke 
legitimiteten til de breddeorienterte utdannings- og forskningsfeltene. 
Dette handler ikke bare om undervisning, og slik sett er tittelen senior- 
lektor ikke tilstrekkelig treffende. Det handler også om forskning og 
utviklingsarbeid (Bjørke, 2013), og ikke minst om kravene til samhan- 
dlingskompetanse slik det er uttrykt i forskriftens $ 1-3. Selv om dosent- 
tittelen per i dag er lite utbredt, har den potensiale til større legitimitet og 
anerkjennelse både av kompetansen og av annerledesheten. 


Behov for flere karriereveier i akademia 

De viktigste ressursene innen akademia er menneskene. Kunnskapen, 
erfaringene og kompetansebredden den enkelte medarbeider besitter 
og videreutvikler gjennom sitt faglige arbeid, er det som skaper attrak- 
tive utdanninger og relevant forskning. For at dette skal lykkes, må man 
stimulere og verdsette medarbeiderne, ikke bare individuelt, men også 
via institusjonelle ordninger som bidrar til å opprettholde og styrke 


28 


EN ANNEN KOMPETANSE? 


engasjementet hos de ansatte. Dosentløpet som karrierevei til akademisk 
toppkompetanse er en ordning som kan bidra til å styrke både forskning- 
sarbeid og engasjement. 

Noen ser også gevinstene i verdi- og hegemonikamp, og derved at det 
er to typer toppstillinger. Det vil skjerpe den faglige debatten og drive 
utviklingen av fag og kunnskap fremover. Akademiske læresteder i alle 
land har alltid vært preget av det samme som andre institusjoner/organ- 
isasjoner, nemlig en fortløpende diskursiv verdi- og maktkamp. Når den 
franske filosofen Paul Ricoeur taler om å skape hederlige institusjoner, 
gjør han det med utgangspunkt i den etikk som utkrystalliserer seg i 
spennet mellom handling og fortelling. Det er i disse spenningsforhold- 
ene vi gradvis forhandler oss frem til hvordan vi innretter den uhildete 
og hederlige institusjon (Hermansen & Rendtorff, 2002). Det er også 
her institusjonen aktivt fortolker lovgrunnlaget, slik at sammenhengen 
med virksomhetsmålene blir tydelig. Dette innebærer at verdier og hege- 
monier brynes mot hverandre i det man kan betegne som maktkamps- 


variasjoner. 


Behov for å øke prestisjen til 
undervisningskompetanse 

Det stilles høye krav til kunnskap og kompetanse i institusjoner for forsk- 
ning og høyere utdanning. Kravene har også blitt skjerpet de siste årene. 
Forskrift om tilsyn med utdanningskvaliteten i høyere utdanning trådte i 
kraft i 2017, og angir kravene som stilles for akkreditering av studietilbud 
(Studietilsynsforskriften, 2017). Det forventes at fagmiljøet a) har relevant 
utdanningsfaglig kompetanse, b) driver forskning og/eller kunstnerisk 
utviklingsarbeid og faglig utviklingsarbeid og kan vise til dokumenterte 
resultater med en kvalitet og et omfang som er tilfredsstillende for stud- 
ietilbudets innhold og nivå, samt c) har relevant og oppdatert kunnskap 
fra praksisfeltet (jf. $ 2-3). 

Siden undervisningen angår så mange, en stor prosentandel av hvert 
årskull, skal man ikke undres over at myndighetene ønsker å gi mer pres- 
tisje til undervisningsdelen av faglige ansattes jobb. Dette kan gjøres ved 
å øke dosentenes status, da pedagogisk utviklingsarbeid er en av deres 

hovedoppgaver, jf. kriterium 1b. I resonnementet over kan man ane et 
press fra studentene om topp kvalitet på undervisningen. Lærestedenes 
faglige og politiske ledelse må forholde seg til dette. 

Det forventes med andre ord at utdanningsinstitusjonene etablerer 
fagmiljøer med anerkjente og gjerne meritterte undervisere, med frem- 
ragende og internasjonalt anerkjente forskere, og med fagfolk med nyere 
og oppdatert yrkeserfaring. Det forventes at fagmiljøet skal ivareta både 
bredde og spisskompetanse, og helst være fremragende på alle områder. 
Dette er en forventning som er utfordrende å imøtekomme på individ- 
nivå, og som etter vårt skjønn fordrer en institusjonell tilnærming. Det 
gjør moderne akademisk arbeid til et lagarbeid, der institusjonen har 
ansvar for at fagmiljøet totalt sett imøtekommer studietilsynsforskriftens 
krav til kompetanse. Dosenter kan ha en nøkkelrolle i dette. 

I sum finner vi altså at kriterienes innhold kan begrunnes i mange for- 
hold: Samfunnets behov for kompetansebredde, arbeidslivets behov for 
treffende kompetanse, akademias behov for og nytte av flere karriereveier 
i akademia, og det økte søkelyset på undervisningskompetanse. Disse 
forholdene påvirker hverandre sannsynligvis gjensidig. 


Er kriterienes tolkningsrom en utfordring? 


Som vi har vist tidligere, har kriteriene for opprykk til dosent et stort 
tolkningsrom med tilhørende variasjon når det gjelder dosentenes kom- 
petanseprofil. Dette oppleves frustrerende for kandidater som ønsker å 
søke dosentstillinger. De etterlyser konkretisering av kriterietolkninger, 
og en av intensjonene med denne boken er å tilby dette. Vi håper at eksem- 
pelkapitlene (5-10) så vel som dette kapitlet og kapittel om bedømming 
(15) kan være kandidatene til hjelp, slik at frustrasjonen blir en inspiras- 
jonskilde mer enn en hindring. 

Også kursholdere og veiledere på dosentopprykksopplegg opplever 
det krevende å formidle klare forståelser generelt, og kandidatrelevante 
fortolkninger spesielt. Man strever med å skille mellom uttrykk som 
«pedagogisk utviklingsarbeid», «annen pedagogisk virksomhet» og 
«praktisk-pedagogisk kompetanse». Hva slags arbeidsinnsats og hvilke 
dokumenter passer inn i hvilken kategori? På lignende vis kan det være 

vanskelig å differensiere mellom enkelte av 1c-kategoriene. Enda mer 
utfordrende er det å forholde seg til termene «høyt nivå/kvalitet» når man 
beveger seg utenfor den vitenskapelige fagfellevurderingen av et arbeid, 
med tilhørende antall siteringer og lesningstall. Hele denne antologien 
preges av vårt strev med å fortolke kriteriene både generelt og spesi- 
fikt inn i veiledningen av kandidater på vår seminarrekke. Igjen dreier 
det seg om å være åpen for mangfoldet, og ha en utprøvende holdning 
til hvorvidt annerledes, veldokumentert faglig innsats kan gis relevant 
status. 

Det samme gjelder når man er medlem i bedømmelsesutvalg. De fleste 
medlemmene i slike utvalg har som nevnt over i utgangspunktet liten erfa- 
ring med å vurdere dosentsøknader. Det finnes ikke etablerte fora hvor 
dosentbedømmere kommer sammen og drøfter kriteriefortolkninger på 
mer generell basis, og ingen har heller til nå offentliggjort hva som foregår 
av overveielser i de sakkyndige utvalgene. Det finnes derfor ingen erfar- 
ingsbasert og allment godkjent standard å følge. I kapittel 15 åpner vi døra 
på gløtt for innsyn i noe av dette. Innholdet viser at store variasjoner av 
kompetansekomposisjoner kan godtas, forutsatt at det dokumenteres høy 
kvalitet via alternative måter å forstå fagfellevurderinger og impact på i 
forhold til det som gjelder for vitenskapelige arbeider. 

For faglige ledere ved universiteter og høgskoler er det ikke utmeislet 
noen nedfelt praksis eller kriteriebaserte forordninger på hvordan man 
kan og bør bruke dosentene. Dette fremgår klart av dosentundersøkelsen 
i kapittel 3, hvor dosentinformantene uttrykker at lederne nærmest ikke 
er på banen med å gi dem nye oppgaver. Dette anser vi som særs bekym- 
ringsfylt. Viktig kompetanse blir liggende brakk, helt eller delvis, og man 
risikerer å bruke andre og mindre formelt kompetente medarbeidere på 
typiske dosentoppgaver. 


Avslutning 


I sum representerer kriterier for ansettelse i stilling som dosent en rekke 
utfordringer for mange aktører i akademia. Utfordringene består i 
forståelser, fortolkninger og anvendelser av kriteriene i søknader, bedøm- 
minger og i relevante arbeidsbeskrivelser. Fortolkningsromsligheten 

oppleves som ekstra krevende av mange fordi man blir usikker på hva 
er riktige tolkninger, og fordi man da får mange varianter av dosenters 
faglige portefølje. Man kan finne dosenter med tematisk ensporethet 
med vekt på forskning og teori. Men man vil også ha dosenter som har 
stor klinisk tyngde, og med et modulpreget mangfold. Vårt syn på denne 
romsligheten er at alle som vil utvikle og forbedre akademia, bør se på 
dette som en rikdom av muligheter. I den grad romsligheten frustrerer 
oss, må vi søke allianser som kan gjøre frustrasjonen konstruktiv og pro- 
duktiv. Håpet er at denne antologien kan bidra til å få dosentkandidater, 
dosentveiledere, sakkyndige utvalg og faglige ledere til å se rikdommen 
og mulighetene som ligger i kriterie- og fortolkningsmangfoldet. Da kan 
dosentstillingens potensialer utnyttes, og akademia berikes. 

Del I 


Den norske dosenten 
iet historisk, nåtidig og 
FoU-teoretisk perspektiv 


I denne delen presenteres tre grunnleggende perspektiver for utviklings- 
prosjektet hvor en gruppe førstelektorer ble tilbudt kurs og veiledning 
med tanke på opprykk til dosent (prosjektet beskrives nærmere i del 3). 
I kapittel 2 ser vi på den norske dosentstillingens historie, og sammen- 
ligner stillingens utvikling og innholdsprofil med dosentstillingen i Dan- 
mark. Kapittel 3 presenteres en studie av kjennetegn ved nåtidige norske 
dosenter og hvilke utfordringer de opplever å stå i. Kapittel 4 inneholder 
teoretisk analyse og refleksjon rundt praksisnær forskning som særlig 
relevant FoU-omrade for dosentene. 

Vi håper også at kapitlene belyser viktige sider, ikke bare ved dosent- 
stillingen, men også ved oppgaver som må ivaretas i akademia både i dag 
og i de nærmeste årene. Denne delen kan ha en bredere, mer generell 
interesse og aktualitet for diskursene ved våre universiteter og høgskoler. 


KAPITTEL 2 


Den norske dosenten i et historisk 
og komparativt perspektiv 


Carl Christian Bachke og Mads Hermansen 
Universitetet i Agder 


Abstract: This chapter describes the historic development of the academic docent 
position. In 2007, the title docent was awarded equal standing to that of professor. 
From 1890 until 2006 the docent held an inferior status, more equivalent to the 
associate level. The present Norwegian system of equal status appears to be unique 
in a European context, as clearly evidenced by comparison with the docent position 
in Denmark. Some historic and/or higher educational historic events are suggested 
as explanations for why the Norwegian system incorporates two possible career 
paths leading to top academic positions: docent and professor. The chapter also sup- 
plements the explanation of the current criteria for promotion to docent discussed 
in chapter 1. 


Keywords: docent, professor, academic history, Norway, Denmark 


Introduksjon 


Dette kapitlet beskriver fremveksten av dosentstillingen i Norge, og sam- 
menligner stillingens utvikling og innholdsprofil med dosentstillingen 
i Danmark. Det historiske perspektivet består i å beskrive den norske 
dosentstillings utvikling fra 1890 til 2020 og belyse arbeidsoppgaver, 
status og stridsspørsmål som har vært knyttet til stillingen i ulike epo- 
ker. Hensikten er å identifisere fortidige forhold som kan ha bidratt til at 


Sitering av denne artikkelen: Bachke, C. C. & Hermansen, M. (2020). Den norske dosenten i et historisk 
og komparativt perspektiv. I C. C. Bachke & M. Hermansen (Red.), Å satse på dosenter. Et utviklingsar- 
beid (Kap. 2, s. 37-55). Oslo: Cappelen Damm Akademisk. https://doi.org/10.23865/noasp.109.ch2 

Lisens: CC BY 4.0. 

dosenter har blitt likestilt med professorer. Det komparative perspektivet 
ivaretas ved å identifisere dagens danske dosentstillings arbeidsoppgaver 
og status, for deretter å antyde noen historiske politiske og/eller utdan- 
ningspolitiske forhold som muligvis kan forklare forskjeller mellom 
dansk og norsk dosentstilling. Tema og vinkling er valgt fordi dosentstil- 
lingens historikk ikke har vært beskrevet før, og dens toppstillingsstatus 
i Norge synes å være unik. Først presenteres imidlertid våre metodiske 
overveielser. 


Metode, forskningsspørsmål 
og dosentbegrepet 


Kildejakt og kildevalg 
Når man skal tegne et bilde av et fenomens utvikling over år, benyt- 
ter man gjerne forskningsprosesser som er vanlige i bruk innenfor 
historiefaget. Historikeren har ikke tilgang til selve hendelsene i form 
av å være deltager eller observatør. I stedet må man søke viten i kilde- 
materiale som sier noe om begivenheten, og kanskje supplere med foto, 
filmopptak, gjenstander, osv. Sjelden har historikeren tilgang på alle 
slike kilder, og må i mange tilfeller velge ut enkelte kilder og velge vekk 
andre, fordi kildematerialet er for stort til å bli analysert i sin helhet. 
Når kildene er valgt, går historikeren nøye gjennom disse, både med 
tanke på å danne seg et førsteinntrykk av hva kildene sier, og ved å stille 
spørsmål til dem. Vi kan sammenligne det med et slags intervju, hvor 
historikeren går til kildene for å få detaljviten om delproblemstillinger 
han/hun ønsker belyst. Etter hvert etableres noen funn. Men disse kan 
fort måtte justeres, fordi man tar en ekstra sjekk i kildene for å kon- 
trollere kildefortolkningen. Eller man får tilgang på andre kilder som 
endrer funnets innhold. Det er altså slik at forskeren er i en dialog med 
kildene og med sine egne funnkategorier eller foreløpige teoridannelse, 
med tanke på å kvalitetssikre den historiske fremstillingen (Mørch, 
2005; Østergaard, 2009). 

I arbeidet med dette kapitlet har vi vært i dialog med et begren- 
set antall kilder. Grunnen til det er at det er få skriftlige kilder som 

omhandler den norske dosenten. Dessuten er de lite tilgjengelige, i den 
betydning at vi ikke har klart å oppdage digitale arkiver med relevant 
materiale (jf. kapittel 3). I papirformat finnes det bøker, avhandlinger og 
artikler skrevet av norske dosenter gjennom de 130 årene stillingen har 
eksistert ved høyere læresteder. Slike kilder sier noe om hva dosenter har 
publisert av faglig kunnskap, men forteller oss lite om forhold ved høy- 
ere utdanningssystem som gjør at dosentstillingens oppgaver og innret- 
ning har utviklet seg til dagens status. Man må i stedet rette blikket mot 
andre kildetyper. Vi kan for eksempel granske kilder som sier noe om 
de geografiske, næringsgrunnlagsgivende og samfunnsmessige rammer 
for dosentstillingen. Å granske slike forhold vil både kunne vinkles som 
en samtidsanalyse og en fortidsanalyse. I den sammenheng løfter Thing 
(2019) frem relevansen av å undersøke et lands materielle forhold slik de 
bl.a. viser seg i ervervsliv, produksjonsvilkår, grad av materiell rikdom, 
likhet mellom borgere, befolkningens utdanningsnivå osv. Å undersøke 
landets kulturelle byggesteiner, som identitet, historie, språk, religion, 
tradisjoner, vaner og nasjonens selvfortelling, også sammenlignet med 
naboland, vil være relevant (Glenthøj, 2008). Men man kan også søke 
etter kilder som direkte og proksimalt uttrykker noe om dosentstillin- 
gen. Man kan da tenke seg både skriftlig og muntlig materiale. Med 
støtte i Clausen (1968) og Bratberg (2014) kan vår historiske forsknings- 


prosess illustreres som i figur 1. 


Historisk virkelighet Kilder 4 Historiker 


— 


Evie I = Forti! En gjentatt dialog med kilder og tekst 


$f 


Historisk viten (kunnskap om fortiden) 


Historie 2 (konstruert historie) 


Figur 1. Den historiske forskningsprosess, veien fra historie 1 til historie 2 (etter Clausen, 1968). 

Våre kildevalg preges av en mellomkategori i den forstand at de er 
sekundærkilder. De er skrevet av faghistorikere som har gransket 
de større rammeforhold, f.eks. den generelle samfunnsmessige poli- 
tiske utviklingen (a) og fagpolitiske idestrømninger innenfor høyere 
utdanning slik de kommer til uttrykk i komiteutredninger o.l. (b). I 
tillegg har vi innhentet noe biografisk og etymologisk stoff fra leksika 
(c). Hvorvidt disse tekstene er skrevet av dosentene selv, er tvilsomt. 
Vi har i alle fall ikke kunnet dokumentere det. Følgelig represente- 
rer det biografiske materialet et utenfrablikk på dosentstillingen, se 
figur 2. 


(a) Indirekte, distansiale kilder 
prekte» se Uten; 
O rtty, 


Y 
(d) Innenfrablikk på 
dosentrollen som egenerfaring, 
ingen tekstkilder 


Figur 2. Kilder som kapitlet bygger på, (a), (b) og (c); kilder som mangler (d). 


Forskningsspørsmålene 

Med bevisstheten om at vi mangler dosenters egne opplevelser og reflek- 
sjoner over hva det å være dosent innebar og innebærer (d), ønsker vi via 
kildene (b) + (c) å besvare disse forskningsspørsmålene: 


1. Hvilke arbeidsoppgaver og status har vært tildelt dosenter i perio- 
den 1890-2020? 
Hva slags institusjonelle tilknytninger har dosentene hatt? 
Hvilke stridsspørsmål har vært på agendaen? 

Ved hjelp av (a)-kildene belyses disse spørsmålene: 


Hva kjennetegner dagens danske dosentstilling? 

2. Kan man sannsynliggjøre en påvirkning fra dansk til norsk 
dosentordning? 

3. Hvis nei, hva forklarer eventuelle forskjeller mellom de to 
ordningene? 


Dosenttermens opprinnelse og mulig 
grunnbetydning 

Etymologisk kommer dosent fra den latinske glosen docere, som betyr 
å undervise. Ordet knyttes i moderne norsk til undervisning på høy- 
ere læresteder. Det Norske Akademis ordbok beskriver ordets innhold 
slik: «holde forelesning over, undervise i (en vitenskap, akademisk 
disiplin); forelese (over et emne)» (Dosere, u.å.). Begrepene «fore- 
lesning» og «undervise i en vitenskap» er sentrale i den akademiske 
virksomheten, og har vært det siden oldtiden. Ut fra begrepets grunn- 
betydning og latinske opprinnelse kan vi utlede at dosenten i første 
rekke har vært og er knyttet til den pedagogiske virksomheten ved 
universiteter og høgskoler, og at denne undervisende funksjonen er 


gammel. 


Historiske utviklingstrekk 


Denne delen besvarer de to første forskningsspørsmålene ved å beskrive 
dosentstillingens utvikling gjennom sju faser fra en hjelpelærerrolle til 
en akademisk toppstilling. Utviklingen har ikke lineært pekt oppover fra 
lavstatus til høystatus. Den har snarere gått i bølger. 


Hjelpelærerfasen (1890-1920): Opprinnelig 
pedagogiske funksjoner 

Universitetet i Oslo (UiO) ble opprettet i 1811. De første dosentene ble 
ansatt der i 1890-årene. Dosenten skulle være en hjelpelærer; en rolle som 
hadde lav status ved institusjonen. I norsk sammenheng ble dosenten 

altså først tillagt pedagogiske funksjoner. Kilden sier intet om at rollen 
vakte stridigheter eller maktkamp (Nilsen, 2005). 


Hjelpelærer/-forskerfasen (1920-45): Kimen til 
praksisnær forskning og statuslikhet 

UiO var det eneste universitetet i Norge frem til rett etter 1945, men i løpet 
av de første tiårene av 1900-tallet ble det anlagt noen høgskoler innenfor 
landbruksfag, tekniske fag og pedagogikk. Rundt 1920 finner man dosen- 
ter ved Landbrukshøgskolen på Ås, og da innenfor fag som drev med 
praksisnær forskning: dyrestell, utvikling av plantesorter til jordbruk/ 
hagebruk, meierivirksomhet, skogbruk, m.m. Institusjonen ga dosentene 
både pedagogiske og forskningsrelaterte oppgaver. Deres innsats ble til- 
nærmet likestilt professorenes. De ble innlemmet i professorforeningen 
og tildelt faglige lederoppgaver (Nilsen, 2005). Praksisen på Ås står i sterk 
kontrast til professorenes måte å håndtere dosentene på ved Universitetet 
i Oslo. Der skilte man skarpere i rang, og dermed også på arbeidsoppga- 
ver. Ved mellomkrigstidens UiO var det derfor mer strid om dosentenes 
status og deres virkefelt. 


Vekstfasen (1945-60): Antallet øker og mer 
forskning i stillingen 

Antall dosenter økte kraftig i tiårene etter krigen. I 1962 eksisterte det 
hele 127 dosenturer. Det gav stillingen en numerisk tyngde (Kirke- og 
undervisningsdepartementet, 1963, s. 1; Ness, 1974, s. 307). I samme peri- 
ode ble dosentene ved UiO tildelt mer forskningstid slik at de kom mer på 
linje med den fordeling professorene hadde mellom forskning og under- 
visning. Enkelte dosenter ble forskningsledere på fulltid. I 1953 gikk for 
eksempel Odd Aukrust fra en dosentstilling på Ås til å bli forsknings- 
sjef ved Statistisk sentralbyrå, hvor han ble i over tretti år (Tjernsberg, 
2001). Et eksempel fra UiO er dosent Hans Jørgen Dokka ved Pedago- 
gisk forskningsinstitutt. Han ble dosent i 1957, tok senere doktorgrad ti 
år senere (Skagen, 2009), og publiserte flere betydelige skolehistoriske 

forskningsarbeider på 1960-, 70- og 80-tallet. Samtidig hadde han stor 
innflytelse på undervisningen i emnet med sin lærebok Vår nye skole 
(Dokka, 1975). 


Embetsfasen (1960-85): Tilnærmet 
professorstatus 


Denne dobbeltkompetansen, hvor dosentene fikk om lag samme for- 
deling mellom undervisning og forskning som professorene, synes å 
fortsette i 1960- og 70-årene. Dyktige dosenter, som Aukrust og Dokka, 
bidro til å gi stillingen status som akademisk toppstilling, og dermed 
sterkt nærme seg professorene i rang. Nok et eksempel er dosent Eva 
Nordland som var en pådriver i kvinnekamp og freds- og nedrustnings- 
arbeid. Hun var også en fremtredende aktør i viktige utdanningsprofi- 
lerende råd som lærerutdanningsrådet. Dermed ble hun en frontfigur 
for å inkludere ytterligere kompetanse i dosentrollen, jf. kriterium 1c 
(figur 1, kapittel 1): samfunnsengasjement, frivillighetsarbeid, samar- 
beid med kultur- og næringsliv. Som feminist ble hun modell for kvin- 
ner i dosentrollen. 

Det at hvert institutt ved universitetene på 1960- og 70-tallet bare 
hadde ett professorat, kan ha medvirket til mer likestilling mellom 
dosent og professor. Det skyldes at professoratene var embetsstillinger, 
og myndighetene holdt tallet på disse lavt. Følgelig var mulighetene for 
opprykk marginale — også fordi professorene ble sittende i stillingene til 
pensjonsalder. Andre faglige ansatte med professorlignende kompetanse 
ble titulert dosenter. Vanligvis var det slik at professorene hadde høyere 
vitenskapelig produksjon enn dosentene, og at dosentene tematisk hadde 
en noe smalere faglig portefølje enn professorene. I praksis kunne det 
likevel være at dosentene overgikk professorene, f.eks. i antall publikasjo- 
ner (Dosent, u.å.). 

Ved Pedagogisk forskningsinstitutt (i perioden 1955-1985) hadde 
dosent Dokka flere utgivelser enn hans samtidige professor Helge 
Dahl, begge innenfor disiplinen skolehistorie. På den tiden snakket 
man derfor om dosentene som «professorer uten lærestol». Uttryk- 
ket viser i manges ører til likestilling. Arbeidene til Steen-komiteen 

(ca. 1950) og Strøm-komiteen (1959) medførte bl.a. at dosent på slut- 
ten av 1950-tallet ble en embetsstilling, utnevnt av Kongen i statsråd, 
basert på innstilling fra institusjonens høyeste organ (Nilsen, 2005). 
Så sent som i 1979 gjaldt samme tilsettingsprosedyre for professor og 
dosent ved Norges veterinærhøgskole (Reglement om tilsetting, 1979). 
Stillingen innebar plikt til å undervise (ha samme undervisningsbyrde 
som professoren), forske, og sitte i fakultetets styringsorgan. Alt dette 
medvirket til at dosentstillingens status kom meget nær professora- 
tene. Videre var 1960-tallets dosenturer faste stillinger, rekruttert via 
utlysning, og det var i mange tilfeller skarp konkurranse om å bli 
utnevnt til stillingen. Oppsummert vitner både utredningskomiteenes 
innstillinger og regjeringenes villighet til å utnevne dosenter med et 
mandat til både å forske, undervise og lede, om at i disse tiårene mer- 
kes myndighetenes innflytelse på universitetenes stillingskabal. Man 
kan ane et frempek mot likestilling av professorer og dosenter fra sty- 
resmaktenes side. 


Avviklingsfasen (1985-2006): Dosentenes 
transformasjon til professorer 


Til tross for embetsgjøring av stillingen, mange kompetente søkere til 
ledige dosenturer og mange dyktige personer i embete med funksjoner 
helt på linje med professorenes både i dybde og bredde, synes dosenten 
internt på universitetene å bli plassert umiddelbart under professoren. I 
det minste kan det se ut som de følte på dette selv, i og med at de helt ut til 
1980-årene var flittige søkere på professorater. Dette fremsto som uhen- 
siktsmessig. Myndighetene tok derfor grep, og avviklet både professora- 
ter og dosenturer som embetsstillinger innenfor universitetssegmentet. I 
den forbindelse (1985) fikk de universitetsansatte dosenter professortittel. 
Med dette ble de formelt likestilte. Imidlertid synes det da ikke å ha vært 
noen diskusjon om disse nyutnevnte professorene skulle ha en særpro- 
fil knyttet til kunnskapsutvikling og undervisningsansvar. I høgskolene 
ble dosentstillingen beholdt. Dosentene der ble titulert høgskoledosenter 
(Nilsen, 2005). 

Gjeninnføringsfasen (2006-2015): 
Toppstillingsstatus og anerkjennelse av 

nye kompetansefelt 

Tittelen dosent gjenoppsto i 2006. Da ble den likestilt med professor som 
akademisk toppstilling, men med en litt annen innretning og andre krav 
til kompetanse. Man måtte først ha blitt godkjent som forstestillingskva- 
lifisert, vanligvis førstelektor. Dernest måtte kandidaten ha produsert 
10-15 arbeider som både hadde et visst omfang og kvalitet på høyt nivå. 
Arbeidene ble så vurdert som tilstrekkelige for ansettelse/opprykk av et 
sakkyndig utvalg. Til forskjell fra professorkandidatene, som i hoved- 
sak la frem vitenskapelige produkter for det sakkyndige utvalget, skulle 
dosentkandidater helst vise til pedagogiske utviklingsarbeider i tillegg til 
bidrag på andre felt, gjerne i tillegg til noen vitenskapelige arbeider. Dette 
betyr at dosentene først og fremst skulle inneha en utfyllende kompe- 
tanse i forhold til professorenes, men at det også var rom for overlapp. 
Mulig kompetansebredde i nyordningen snudde faktisk kravene på hodet 
i forhold til hva som var gjeldende 40-50 år tidligere. Man ser også at 
opprykkskriteriene stilte like krav til kvalitetsnivået. Samtidig fikk vi en 
profilforskjell på de to toppstillingene. Dosentstillingen fikk en særpro- 
fil på undervisning, jf. lovtekstens formulering punkt b): «Dokumentert 
omfattende pedagogisk utviklingsarbeid og annen pedagogisk virk- 
somhet av høy kvalitet»; og dens punkt c) «I tillegg høye kvalifikasjoner 
innenfor ett eller flere av følgende områder». De sju områdene som nev- 
nes representerer en praksisnær tilnærming, både i form av kunnskap og 
ferdigheter. 

I historisk lys kan vi hevde at den nyetablerte dosentstillingen etter 
årtusenskiftet synes å ha hentet inspirasjon fra et gjennomgående kjen- 
netegn ved dosenturet på 1900-tallet; nemlig at den pedagogiske porte- 
føljen skulle være en særkvalifikasjon og dermed en sentral oppgave å 
videreutvikle. 1c-punktet er derimot ikke avspeilet i var lille historiske 
analyse over, med unntak av hentydningen til praksisnær kunnskap blant 
landbruksdosentene på Ås. Det er mulig at lovtekstens utforming med 
tanke på praksisnær kunnskap kan ha blitt påvirket både av disse og de 
senere høgskoledosentene. Den kan også ha vært påvirket av Donald 

Schöns felttog for å ivareta slik kunnskap ved universiteter og høgskoler. 
Ved å tildele dosentene dette ansvarsområdet, kan stillingen ha blitt til- 
lagt nye kompetanseområder. 


Separasjonsfasen (2015-d.d.): Egen 
toppstillingsstige og mulige tegn til avvikling? 

I perioden 2006-2015 var det mulig å søke opprykk, eller kanskje rettere 
sagt «siderykk», fra henholdsvis førstelektor til førsteamanuensis, og fra 
dosent til professor. Mange innenfor akademia gjorde det, men vi har 
ikke kjennskap til at noen søkte om «siderykk» fra professor til dosent. 
Nåværende ordning for opprykk til dosent (2015) følger vedtatte kriterier. 
Disse gjør at universitetslektorer må velge mellom to karriereveier (For- 
skrift om ansettelse og opprykk, 2006): 


e Enten søke opprykk til førsteamanuensis på grunnlag av dok- 
torgrad. Deretter søke videre opprykk til professor etter nedfelte 
kriterier. 

e Eller søke opprykk til førstelektor ved å utforme en personlig søk- 
nad basert på stillingens kriterier for opprykk. Så søke videre opp- 
rykk til dosent, og da oppfylle stillingskriteriene for at opprykk 
tilkjennes. 


Departementet har gjort det klart at det ikke lenger er mulig å krysse 
de to karriereveiene gjennom søknader om opprykk. Imidlertid er det 
ennå mulig å søke på utlyste stillinger og dermed «skifte» karrierevei. I 
perioden etter 2006 har antall dosenter økt jevnt, og per 2019 ligger det 
på rundt 200, inklusive emeritusstillinger — det høyeste antall noen gang. 

14. mai 2018 kom det regjeringsoppnevnte Underdalsutvalget med sin 
rapport med innspill til stillingsstrukturer i høyere utdanning. Ekspert- 
gruppen foreslo å avvikle løpet fra førstelektor til dosent, og erstatte dette 
med en forskerlektor-stige. Toppstillingene innenfor både professor- 
stigen og forskerlektor-stigen likestilles, men har ulik profil (Underdals- 
utvalget, 2018, s. 4). Forskerlektor-benevnelsen kan oppfattes som en hen- 
tydning til at de to sentrale elementene ved dagens dosentportefølje skulle 

beholdes: Forskerfunksjonen er klart uttalt, mens undervisningsfunksjo- 
nen er mer innpakket i lektor-rollen. Da lektorer ved de høyere utdan- 
ningene tradisjonelt underviser mest på lavere grads studier, kan det se ut 
som utvalget tenkte at en eventuell arvtager til dosentstillingen først og 
fremst skal sørge for kvalitet på bachelorprogrammene. Hele konstruk- 
sjonen forskerlektor kan også tolkes i retning av at stillingsinnehaveren 
både skal være en dyktig underviser, og samtidig ha et forskerblikk på sin 
egen undervisning. Forslaget er møtt med mange protestpregede hørings- 
uttalelser (Larsen, 2019). Tilbakemeldingene har bidratt til at statsråden 
har lagt utvalgets forslag til side. 


Lange linjer: Kamp om arbeidsoppgaver og status 


Ut fra beskrivelsene over kan man hevde at stillingens krønike har vært 
preget av uenigheter om dens innholdsprofil og rangering. Periodevis har 
stillingen seilt i medvind, og til andre tider i motvind. Hovedinntrykket 
er likevel at dosentstillingen gjennomgående har vært tilskrevet lavere 
status enn professorstillingen. Til tross for dette, og det lave antall dosen- 
ter i akademia, har stillingen ikke bare overlevd, men formelt faktisk 
befestet seg som akademisk toppstilling på nivå med professorater. 

I stillingens første år var den en universitetsjobb, og i perioden 1985- 
2006 eksisterte den kun på høgskolene. I de øvrige fasene har man hatt 
dosenter både på universiteter og høgskoler. I sammenheng med dosen- 
tenes arbeidsoppgaver fremgår det at mange slags oppdrag har inngått i 
stillingen, at oppgavemangfoldet har økt med tiden, men også at under- 
visningsarbeidet har vært der hele tiden. Når det gjelder stridsspørsmål 
forbundet med dosentstillingen har de viktigste vært hvor bred eller smal 
stillingen skal være, om den er berettiget eller ikke, og særlig om den kan 
tilskrives samme formelle status som professorstillingen. 

Gjennomgangen viser, tross omskiftelsene, at dosentene hele tiden 
har hatt betydelig ansvar for undervisningen ved våre høyere læresteder, 
enten de har vært tildelt en hjelpelærerrolle eller vært tilskrevet likestil- 
ling med professorene. Men den viser ikke hvorvidt dosentene har hatt 
særansvar for formidling av særskilt type kunnskap, eller vært i fortrop- 
pen for å etablere gradsprogrammer eller lignende. Imidlertid fremgår 

det at dosenter, helt fra Ås-tiden (fra ca. 1920), også har vært engasjerte 
forskere. Vår historiske gjennomgang avdekker ikke eksplisitt om deres 
forskning har hatt en spesiell innretning eller tematisk profil. Muligens 
kunne man få et klarere bilde av det om man gjennomgikk et utvalg av 
dosenters publikasjoner i noen forskjellige epoker, eksempelvis 1930- 
tallet, 1960-tallet og 1990-tallet? Utviklingsarbeid har blitt en arbeids- 
oppgave for dosenter i tiden etter 2000, uten at gjennomgangen konkret 
viser hva dette består av. Vi har heller ikke oppdaget klare koblinger til de 
sju innsatsområder beskrevet i opprykkskriterium 1c (figur 1, kapittel 1). 
Derfor bringer den historiske analysen oss ikke særlig nærmere en sub- 
stansiell forklaring på hvorfor kriteriene for opprykk er som de er. For 
å svare mer presist kreves det at analysen baseres på et bredere norsk, 
utdanningspolitisk og historisk bakteppe, spesielt knyttet til de behov for 
kompetanse som den kraftige veksten innenfor høyere utdanning de siste 
70 årene har fordret. Kanskje man da kan finne mer plausible forklarin- 
ger til hvorfor stillingen først ble avviklet i 1985, for så å gjenfødes med en 
formelt høyere status ca. tjue år senere? 

Det vi ser, er at statusspørsmålet har vært vedvarende. Professoratene 
har hatt toppstillingsstemplet, og dominert i antall. Anslag til likestil- 
lingstenkning har likevel også vært en del av bildet, eksempelvis på As i 
mellomkrigstiden, på universiteter på 1960-/70-tallet, og ved dosentenes 
opprykk til professorer på 1980-tallet. Prinsippet med likestilling i rang 
kombinert med forskjeller i oppgaveportefølje ble først knesatt med krite- 
riene fra 2006. Kan denne likestillingstanken være stimulert av impulser 
fra andre nordiske landene? Hvis svaret heller mot nei, hva kan da forklare 


denne norske særegenheten? Disse spørsmålene skal vi se nærmere på. 


Kjennetegn ved dagens danske dosentstilling 


Dansk dosentordning (fra sommer 2016) er knyttet til stillingsstrukturen 
for undervisere ved «erhvervsakademier, professionshøjskoler og Dan- 
marks Medie- og Journalisthøjskole». Ved disse institusjonene har man 
nivåinndelingen adjunkt — lektor - dosent. Dosentstillingen krever mest 
formell kompetanse, gjerne doktorgrad eller tilsvarende (Uddannelses- 
og Forskningsministeriet, 2014). 

Professionshøjskolen Absalon skriver at dosent er en ny stillingskate- 
gori, og at den forutsetter en kombinasjon av formell utdannelse og rele- 
vant praksiserfaring. Videre kreves det at søkere på stillingen skal kunne 
planlegge, styre og evaluere forsknings- og utviklingsaktiviteter tilknyttet 
profesjonen. Undervisningsplikt påpekes også, men den er volummessig 
mindre enn for lektorene. Til slutt i stillingsannonsen gjengis en seks- 
punkters liste over dosentens arbeidsoppgaver. Listen omfatter under- 
visning og undervisningsutvikling, forsknings- og utviklingsaktiviteter, 
samarbeid med yrkesfeltet, profesjonsmiljøene, relevante forsknings- 
miljøer og faglig ledelse, og et åpent diversepunkt. Teksten bygger i stor 
grad på «Kriterier for dosentbedømmelser, bilag 2» (Uddannelses- og 
Forskningsministeriet, 2013). 

Stillingen skal ligge innenfor «institutionens særlige kompetenceom- 
råder» og gjerne være jevnbyrdig med internasjonalt nivå. Ved tilsetting 
tilskrives undervisningserfaring og utvikling avgjørende vekt, og at ved- 
kommende er «højt kvalificeret i forhold til formidling af teori og ind- 
dragelse af praksis, samt i forhold til at koble teori og praksis i relation 
til erhvervet eller professionen» (Uddannelses- og Forskningsministeriet, 
2016). Utsagnet understreker altså at ved denne institusjonen skal dosen- 
ter på det pedagogiske området ha en lignende kompetanseprofil som 
den norske. Også på forskningsområdet har den danske dosenten en inn- 
retning mot praksis og yrkesfelt. Imidlertid har norske dosenter mulighe- 
ter til å gå bredere ut, jf. de sju punktene under 1c. 


Finnes det en påvirkning fra dansk til norsk 
dosentordning? 


Dansk dosentstillingen er den høyeste fagstillingen ved profesjonsut- 
danningsinstitusjonene (Uddannelses- og Forskningsmimisteriet, 2016, 
BEK nr. 1065). Forskrift og utlysningstekster sier imidlertid intet om 
dosenters rangering i forhold til professorer. Det skyldes at høgskole- og 
universitetssystemet i Danmark har skarpere skiller mellom høgskolene 
og universitetene enn i Norge. Danske høgskoler har ansvar for grunn-, 
etter- og videreutdannelse innen velferds- og helsefaglige profesjonsom- 
råder. Universitetene innrettes derimot mot grunn og videreutdanning 

i mer klassiske studier og profesjonsutdannelser. Følgelig fins dosenter 
kun på danske profesjonshøgskoler, og er toppstillingen der. Professor- 
stillingen fins utelukkende på universiteter og forskningsinstitusjoner, og 
er da tilsvarende toppstilling der. Ut fra dette er både dosent og professor 
definert som toppstillinger. 

Den danske ordning ligner den svenske, med unntak av at i Sverige 
har man dosenter både i høgskoler og universiteter, men der plasseres 
dosenten på nivået under professoren. Likheten med Sverige underbygger 
at danske dosenter har lavere status. Da den norske forskriften så klart 
likestiller rollene nivåmessig, er det tvilsomt at den norske ordningen er 
påvirket av den danske modellen. Snarere kan det være at innflytelsen 
har gått motsatt vei; ikke minst fordi Højskolen Absalon betegner stillin- 
gen som ny. 


Hva forklarer eventuelle forskjeller mellom de 
to ordningene? 


Vi har sett at dosentene i dag formelt sett er likestilt med professorene som 
toppstilling ved alle norske høyere læresteder. Slik er det ikke i Danmark. 
Dette tyder på at Norge har en selvstendig dosentpraksis. I denne delen 
vil vi ved hjelp av det vi beskrev som a-kildene i figur 2, faghistorikere 
som har gransket de større rammeforhold, foreta en forenklet historisk 
analyse på jakt etter noen fruktbare hypoteser. Analysen baserer seg på 
en bred sammenligning av dansk og norsk historie i perioden 1814-2020, 
med særlig vekt på noen utdanningshistoriske trekk. 


Utdanningshistoriske forklarende trekk 

Allerede i 1869 vedtok Stortinget «Lov om offentlige Skoler for den høiere 
Almendannelse» (1869). I loven vant et nytt, mer praktisk, nytteorientert 
kunnskapssyn frem (Helsvig, 2017, s. 28). Bak lovteksten sto Hartvig Nis- 
sen, en markant skikkelse i undervisningsdepartementets historie. Han 
lot en kommisjon gjøre det lovforberedende arbeidet. Denne tilnærmin- 
gen er annerledes enn i dansk lovforberedende arbeid, for der utføres slike 
oppdrag av departementets administrative stab, gjerne av et direktorat. 

Kommisjoner vil fort ha en større kompetansebredde blant medlemmene 
enn det som fins blant direktoratsbyråkrater. Nettopp dette kan forklare 
den norske lovens vektlegging av nytteorientert kunnskap. Vi tolker dette 
som et tidlig frempek mot å markere betydningen av praktisk kyndighet. 
Tidshistorisk faller det også sammen med fremveksten av faste lærersko- 
ler, som i sin profesjonsutdanning verdsatte praktisk lærerdugelighet hos 
studentene. 

I 1946 nedsatte undervisningsdepartementet «Yrkesopplæringsrådet 
for håndverk og industri» som sitt første etterkrigsråd (Helsvig, 2017, 
s. 39). Dette kan tolkes som et uttrykk for at de norske styresmaktene la 
vekt på og rettet søkelyset mot praksisrettet kunnskap. 

I Norge fikk man i 1954 nok et råd som kan tilskrives betydning for at 
praksisforskning ble verdsatt; Forsøksrådet for skoleverket. Rådet fikk 
en virketid på 30 år, og var en pådriver i skoleutviklingen. Pedagogen og 
dosenten Eva Nordland var en drivkraft i dette arbeidet. I åtte år var hun 
dessuten en markant leder for Lærerutdanningsrådet. Helsvig karakte- 
riserer hennes innsats slik: «I løpet av hennes åtte år som leder av rådet 
ble statusen til de praktiske fagene både i grunnskolen og i videregå- 
ende opplæring kraftig oppjustert» (2017, s. 91). I tillegg agerte dosent 
Nordland som griinder og utviklingsleder av et sosialpedagogisk stu- 
dieprogram ved Universitetet i Oslo. Dette gav større rom for modus 
2-forskning enn det tradisjonelle pedagogikkstudiet. Sånn sett frontet 
hun både praksisnær forskning og pedagogisk utviklingsarbeid. Med sitt 
brede samfunnsengasjement trakk Nordland også annen type kunnskap 
inn i akademia. Hun kan følgelig ses som en rollemodell for dosentord- 
ningen anno 2006. 

Reformprosessene stilnet av på 1990-tallet. Helsvig (2017) peker på et 
internasjonalt vendepunkt i år 2000, da PISA-målingene kom som en 
konsekvens av New Public Management i offentlig styre og stell, også 
i skolevesenet. I Norge førte det dessuten til at departementets bruk av 
rådsstrukturer ble avviklet, og at direktorater ble opprettet (det første 
i 2004). Ved rådenes død fikk Norge en styringsmodell som ligner de 
øvrige nordiske land, men denne omkalfatringen kan ha kommet så sent 
og gått så langsomt at dosentkriteriene fra 2006 ikke ble tilpasset nabo- 
landenes, og da spesielt den danske ordningen. 

I sum kan man si at Norge tidlig og ganske vedvarende verdsatte betyd- 
ningen av praktisk kunnskap i høyere utdanning. Dessuten gjorde råds- 
ordningen at skoleutviklingen i mindre grad ble påvirket av byråkrater 
enn i Danmark. Videre hadde Norge sterke og innflytelsesrike dosenter 
som modeller for dagens dosentordning. Til slutt skal det ikke glemmes 
at departementet for høyere undervisning sin langvarige bruk av mer 
sammensatte råd kan ha stimulert en tenkning om behovet for anner- 
ledes kompetanse enn den vitenskapelige, og dermed stillingskategorien 
dosent som fanebærer av slik kunnskap i akademia. Dette siste momen- 
tet illustrerer en del av en større sak, nemlig at politiske myndigheter 
igjennom flere tiår har økt sin styringsvilje og dermed sin innflytelse 
over mange forhold ved høyere utdanningsinstitusjoner. Denne poli- 
tiske innflytelsen synes å være nyliberalistisk ideologi, innpakket i New 
Public Management-konseptet. Synspunktet finner også støtte i dansk 
samfunnsutvikling, og man kan øyne lignende påvirkningstendenser i 
akademia (Petersen, 2011). 


Konklusjoner og begrensninger 


Den historiske analysen vitner om store variasjoner i dosentstillingens 
kår i de siste drøye hundre årene. Hovedinntrykket er likevel at stillingen 
har vokst i status generelt sett, ved at den nå regnes som en toppstilling 
både ved universiteter og høgskoler. Gjennomgangen av dosentstillin- 
gens historie gir ikke klare svar på hvorfor opprykkskriteriene på detal- 
jnivå er som de er i dag. Likevel finner man på et mer overordnet nivå 
at forskningsoppgaver og et pedagogisk aspekt har vært vedvarende 
ansvarsområder for stillingen. 

Sammenligningen av danske versus norske dosentstillinger tegner hel- 
ler ikke klare impulslinjer fra danske opprykksregler til norske kriterier. 
Det samme gjelder beskrivelser av arbeidsoppgaver tillagt stillingene i de 
to land. Men man aner en likhetskobling mellom praksisnær forskning 
og samarbeid med profesjonsutøverne. Innholdsmessig kan dette knyttes 
til praksis-punktet i de norske opprykkskriteriene. 

At vi ikke har kunnet påvise detaljorienterte påvirkningshendelser i 
undersøkelsen skyldes nok begrensninger i vårt kildevalg, se figur 2. De 

er utelukkende av typen sekundære kilder (historie 2). Sånn sett har stu- 
dien den svakhet at vi konstruerer våre historiske beskrivelser (historie 2) 
på basis av sekundærkilder. Nå er ikke det ukjent i forskningspubliserin- 
gen, da det er en parallell til hva som gjøres i review-artikler. Vår spesielle 
og ekstraordinære utfordring har i tillegg vært at sekundærkildene om 
den norske og den danske dosentordningen har vært svært få, og til dels 
preget av et noe overfladisk utenfrablikk. De valgte kilders hovedanlig- 
gende har nemlig ikke vært å primært undersøke dosenters kår, oppgaver 
og opprykksvilkår. 

For å konstruere kunnskap om hvorfor opprykkskriteriene i Norge har 
dagens innhold, må man søke til andre kilder. Det hadde vi opprinnelig 
også tenkt. Vi henvendte oss til Kunnskapsdepartementet for å få de som 
medvirket i prosessen til å skrive sin versjon. Men disse var ikke lenger i 
departementet, eller på annet vis tilgjengelige da vi etterspurte dem. Skal 
man komme mer under huden på kriterienes utvelgelse og form, må man 
hurtig finne tak i de involverte aktører og få dem i tale, og eventuelt få 
tilgang på notater de har fra prosessene. Da kan man også få mer viten 
om dansk og internasjonal påvirkning. Snakker man også med danske 
kriterieskapere, kan man både få kunnskap om hvorvidt de har latt seg 
influere av norsk ordning, og eventuelt mener seg å ha påvirket de norske 
opprykkskriteriene. 

Fakta, frustrasjoner og 
forbedringspotensialer. 

En undersøkelse av dagens 
norske dosentstilling 


Carl Christian Bachke 
Universitetet i Agder 


Abstract: This chapter analyzes the findings of an email questionnaire-based study 
among Norwegian docents. The purpose was to shed light on the research ques- 
tion "What characterizes the Norwegian academic docent position?” 81 out of 155 
docents responded (approximately 52 percent). The findings show that (a) com- 
pared to other academic positions, docents are few in number; (b) the male-female 
gender distribution is relatively even (60:40); (c) it takes on average more than 
20 years after attained master-level for docents to qualify for promotion to the posi- 
tion; (d) their average age is above 60 years; (e) most docents work within vocational 
study programs like teacher/preschool-teacher education, nursing, social work/edu- 
cation and child welfare study; (f) neither the docents themselves nor the academic 
institutions employing them clearly define the expectations, duties and responsibil- 
ities of the position; and (g) this ambiguity is a source of frustration for the docents. 
Lastly, two challenges are discussed, and two possible improvements are proposed. 


Keywords: academic positions, docent, career, status/work-task obscureness 


Introduksjon 


Dette kapittelet presenterer en studie av den norske dosentstillingen (still- 
ingskode 1532). Studien er basert pa en sporreundersokelse og data fra 
NSD. Hensikten er å undersøke hva som kjennetegner norske dosenter, 


Sitering av denne artikkelen: Bachke, C. C. (2020). Fakta, frustrasjoner og forbedringspotensialer. 
En undersøkelse av dagens norske dosentstilling. I C. C. Bachke & M. Hermansen (Red.), Å satse på 
dosenter. Et utviklingsarbeid (Kap. 3, s. 57-74). Oslo: Cappelen Damm Akademisk. https://doi. 
org/10.23865/noasp.109.ch3 

Lisens: CC BY 4.0. 

hvem er de og hvordan oppfatter de stillingen sin? Bakgrunnen var at 
dekan Anders Johan W. Andersen ved Fakultet ved helse- og idretts- 
vitenskap ved Universitetet i Agder ønsket mer kunnskap om stillingen. 
Han antok at slik kunnskap kunne hjelpe akademiske institusjoner til 
bedre å utnytte stillingsinnehavernes kompetanse for å dekke områder 
og oppgaver som universiteter og høgskoler i dag ikke ivaretar tilfredss- 
tillende. Volumet på disse oppgavene tilsier behov for flere dosenter. 
Gjennom en rask gjennomgang av faglig stab ved eget fakultet oppdaget 
Andersen at han hadde kandidater som manglet lite eller ingenting på å 
oppfylle opprykkskriteriene. De behøvde bare litt bevisstgjørende stimu- 
lans. Andersen mente at en undersøkelse av norske dosenters kompetanse, 
status, oppgaver, m.m. kunne bidra til å motivere potensielle kandidater 
til å ta fatt på en krevende søknadsskriving. Da Andersen selv ikke hadde 
tid, ba han meg, som hans fagstabs eneste dosent, å gjøre jobben. 


Dosentstillingen: Vagt definert og uutforsket 


Stillingsstrukturen i høyere utdanning kan være utfordrende å forstå. 
Historisk har man operert med mange titler. Noen har vært knyttet 
til det fagadministrative systemet: rektor, prorektor, viserektor, dekan, 
instituttleder/-sekretær, seksjonsleder, fagkoordinator, m.m. Andre 
har vært koblet til det faglige systemet, det vil si de som har under- 
visning og forskning som hovedoppgave: universitets-/høgskolelærer, 
vitenskapelig assistent, stipendiat, universitets-/høgskolelektor, aman- 
uensis, forsker, seniorforsker, førstelektor, førsteamanuensis, professor 
og dosent. Flere av stillingsbetegnelsene har hatt omskiftende innhold, 
og deres status og plassering i hierarkiet i høyere utdannings virksom- 
heter, både nasjonalt og i våre naboland, har variert (jf. kapittel 2). Det 
gjelder dosenttittelen. 

Dosentene er fåtallige sammenlignet med andre fagstillinger i aka- 
demia. Stillingen oppleves å ha en uklar innholdsprofil, noe som kan 
bunne i flere og sammensatte forhold. Blant annet er dosenttittelen 
ufullstendig beskrevet i offentlige dokumenter. Disse uttaler tydeligst 
hva som skal til for å bli dosent (Forskrift om ansettelse og opprykk, 
2006). Imidlertid sies det lite om hva det innebærer å være dosent. Søk 

i NOU-er 2008-2019 viser at stillingen omtales i seks av dokumentene, 
men ingen avsnitt vies til å beskrive dosenters særegne arbeidsoppgaver. 
Heller ikke fag-/forskningspublikasjoner beskriver dette. Søk på ORIA 
på ordet «dosentstilling» for perioden 2010-2019 gir to treff, og ditto på 
Nasjonalbiblioteket resulterer i 41 treff. Ingen av disse tilfører relevante 
beskrivelser. Sånn sett mangler dosenten en offisiell, generell stillings- 
beskrivelse/-instruks, og det medfører at stillingen har en vag identitet. 
Dette har jeg selv følt på både gjennom få konkrete signaler fra institutt- 
leder, dekan og rektor, og gjennom egne uklare oppfatninger om hvilke 
oppgaver som særskilt bør ligge til stillingen. Jeg hadde derfor behov for 
å få kunnskap om andre dosenters erfaringer. 


Forskningsspørsmål 


I lys av dette ba jeg dosentene selv uttrykke egne forståelser av still- 
ingen. Deres innenfra-blikk ble fanget ved at et utvalg dosenter besvarte 
et e-postbasert spørreskjema, preget av åpne spørsmål. Hensikten var 
å få mer fakta om den norske dosenten og frustrasjoner stillingsinne- 
haverne følte på. Håpet var at denne kunnskapen også kunne bidra til 
å redusere stillingens vaghet, samt antyde statusavklarende og status- 
forbedrende tiltak. Ikke alt etterspørres i e-postundersøkelsen. I hov- 
edsak bidrar informantene med svar som øker kunnskapen om disse 
forskningsspørsmålene: 


Hva kjennetegner kjønns- og aldersfordelingen blant dosentene? 
Fra lektor til dosent, hvor lang tid tar det? 

Hvilke institusjonelle og faglige tilhørigheter har dosentene? 
Medfører dosentstillingen nye oppgaver? I så fall hvilke? 


åa PR Ø Mo 


Hva frustrerer dosentene? 


For også å få et annet utenfra-perspektiv på dosentstillingen enn 
opprykksforskriftens ble det innhentet statistikk over antall personer som 
innehar akademias fagstillinger henholdsvis i 2015 og 2019. Likeledes ble 
det gjort en granskning av dosentstillingens historiske utvikling i Norge. 
Den presenteres i bokens kapittel 2. 

Metode 


Da UiA som oppdragsgiver trengte forskningsresultater innen 2-3 
måneder i forbindelse med igangsetting av et kurs som skulle stimulere 
førstelektorer til å søke opprykk til dosenter, hadde jeg lite tid til datainn- 
samling. Først prøvde jeg å samle inn tilgjengelig nettinformasjon som 
de høyere læresteder hadde lagt ut om sine dosenter. Imidlertid varierte 
denne informasjonen i kvantitet og kvalitet, og sprikte med hensyn til 
når den var publisert. Derfor valgte jeg i stedet en e-postundersøkelse til 
et utvalg dosenter. 

I tillegg bestemte jeg meg for å innhente statistikk på ansatte i faglige 
første- og toppstillinger ved universiteter og høgskoler. Slik informa- 
sjon ligger åpent tilgjengelig på nettet (NSD, u.å.a). Opprinnelig hentet 
jeg tall fra 2015 som var siste hele året før spørreskjemaene ble sendt ut 
(juli-august 2016). Da publiseringen av studien drøyde til 2020, innhentet 
jeg nye tall for 2019 (10.11.2019). Fordelen med dette er at man får innsikt 
i om det skjer noen tydelige endringer i perioden 2015-2019. NSD-tallene 
gir også mulighet for å vurdere mitt respondentutvalgs representativitet, 
se presentasjon av funn. 

Spørreskjemaet ble utviklet med utgangspunkt i forskningsspørsmål 
3 og 4. Delspørsmål ble dessuten noe influert av opplysninger som 
enkeltdosenter hadde publisert på sitt arbeidssteds informasjonssider 
om ansatte. Dette medførte at spørreskjemaet ble utvidet fra åtte til ni 
spørsmål, hvorav det niende omhandlet hvilke eventuelle profesjonsut- 
danning vedkommende hadde (eks. lærer, sykepleier, osv.). 


Tilgang på informanter 

For å få tak i informanter ble to hovedstrategier benyttet: (a) ved å søke 
på termen dosent på utdanningsinstitusjonenes hjemmesider; og (b) ved 
å kontakte (e-post/telefon) mulige informanter ved en institusjon og 
spørre om de kjente til andre dosenter ved sitt arbeidssted. I hovedsak var 
strategi (a) tilstrekkelig. Det gjaldt særlig de nye universitetene og høg- 
skolene, hvor et søk på termen «dosent» på institusjonens hjemmesider 
resulterte i en opplisting av dosentenes navn og e-postadresser. Verre var 
det å finne frem til dosentene ved noen av de gamle universitetene. Et av 

disse repliserte: «Vi har dessverre ingen oversikt over dosenter». Et annet 
responderte på søket med et navn på en person. Denne ble kontaktet, og 
ringte opp dagen etter. Vedkommende var bare lønnsmessig plassert i 
dosentkoden, men hadde sine arbeidsoppgaver knyttet til en annen still- 
ingsportefølje. Han/hun opplyste ellers at det heller ikke fantes andre 
dosenter ved dette universitetet. 

Søkene ble gjennomført i perioden medio juli-medio september 2016. 
De resulterte i at jeg fant frem til ca. 150 personer med tittel dosent. Noen 
få av disse var i emeritusstilling, men de ble likevel inkludert i studien. 
Da antall dosenter i fast stilling pr. november 2019 er 182, indikerer det en 
viss vekst siden undersøkelsestidspunktet, særlig fordi 2019-tallene også 
holder emeritusstillingene utenfor, jf. tabell 2. 


Datainnsamlingen 


Informantene ble kontaktet via e-post i perioden juli-oktober 2016. 81 
personer svarte, noe som i lys av NSD-tall for antall dosenter/høgsko- 
ledosenter registrert ved utgangen av 2015 (tilnærmet lik 155, se tabell 2) 
gir en svarprosent på 52,3 %. En god del respondenter svarte umiddel- 
bart. Mange svar inneholdt også entusiastiske tilleggskommentarer, og/ 
eller lengre beskrivelser av opplevde frustrasjoner med å inneha still- 
ingen. Når mange så hurtig besvarer spørsmålene, kan man undre seg 
over hvorfor 47,7 % av mottakerne ikke responderer. Flere forklaringer 
fins. I følgeskrivet bes det om informasjon som skal brukes på et seminar 
med deltakere kun fra UiA. De forespurte er med andre ord ikke fores- 
peilet at resultatene offentliggjøres i en publikasjon. Mange av de første 
e-postene ble sendt til folk mens de var i ferie. Feriemodusen gjorde at 
de ikke svarte der og da. Senere ble trolig henvendelsen glemt. Glem- 
selen ble rimeligvis styrket av mangel på purring. Trolig har noen også 
fått tilsendt spørsmålene til e-postadresser som er lite i aktiv bruk/ikke 
brukt, og dermed er de ikke reelt nådd frem til. 

En svarandel på vel 52 % setter spørsmålstegn ved hvor generaliser- 
bare funnene er. Vanligvis krever generalisering mer enn 60 % del- 
takelse, men det gjelder for studier hvor henvendelsen går til et tilfeldig 
utvalg av en populasjon. I min studie har forespørselen gått til hele 

dosentpopulasjonen. Dette gir økt grunn til å hevde at svarene kan være 
representative. Imidlertid betyr mangelen på andre studier av den norske 
dosenten at ytre validitet er nærmest fraværende. Derfor må man vise 
generaliseringsvarsomhet. 


Analysestrategier 


Med over 80 informanter er det grunnlag for å gjøre enklere kvan- 
titative analyser på rent tellbare variabler. Jeg foretok manuelle 
opptellinger på variablene kjønn, alder, fagområder dosentene jobber 
innenfor, deres institusjonstilhørighet, deres faglige utgangspunkt, 
antall år fra oppnådd førstestilling til godkjennelse som dosent. Imid- 
lertid er antallet respondenter i laveste laget for mer avanserte statis- 
tiske analyser. 

Da spørreskjemaet hadde åpne spørsmål, fordrer det kvalitative anal- 
yser som resulterer i konstruksjoner av svarkategorier, f.eks. typer nye 
oppgaver dosentopprykket medfører, og typer frustrasjoner som de kjen- 
ner på i dosentjobben. Oppsummert kan man si at analysene resulterer 
i beskrivelser av noen kjennetegn. Ingen hypoteser testes eller korrelas- 
joner beregnes. Men beskrevne funn tolkes og drøftes i lys av opprykk- 
skriterier, historiske momenter, NSD-statistiske funn, og selvsagt også 
mer ubevisst forfatterens egenerfaringer i rollen. 


Etiske overveielser 


Informantenes e-postadresser var stort sett offentlig tilgjengelige ved at 
de sto på arbeidsstedets hjemmesider. Henvendelsen tok høyde for at del- 
takelsen var frivillig, og at informasjonen i første rekke skulle benyttes 
til det før nevnte UiA-seminar. I forbindelse med at undersøkelsens 
resultater publiseres, ble det i juni 2020 i samarbeid med NSD gjort en 
kollektiv henvendelse til dosentene ved landets universiteter og høgskoler 
hvor de fikk muligheter til å reservere seg mot at informasjonen i deres 
svar fra 2016 inngikk i publikasjonen, NSD-prosjektnummer 318531. Hen- 
vendelsen resulterte i ingen protester. De svar som kom inn, var tvert 
imot preget av positivitet og klare uttrykk for at det er allment behov for 

kunnskapen studien uttrykker. Det siste underbygges også av spontan- 
kommentarer i informantenes svar fra 2016. 


Metodediskusjoner 


Spørreskjemaet kunne ha vært bedre forberedt før det ble tatt i bruk, 
f.eks. gjennom pilotutprøving med justeringsinnspill. Likevel må det sies 
å ha fungert godt når ingen etterspør «glemte temaer», og når mange sva- 
rer hurtig, og samtidig utfyllende. Jeg tolker det som at spørsmålene har 
truffet tematisk og engasjert respondentene. 

Undersøkelsen har tydelig den svakheten at vel 47 % unnlater å svare. 
Ved grundigere innsamling av informasjon fra ansattesider om den 
enkelte dosent på de høyere læresteders hjemmesider kunne jeg fått kon- 
trollert populasjonens fordeling på noen bakgrunnsvariabler opp mot 
respondentutvalgets fordeling. Det kunne ha validert mitt utvalgs repre- 
sentativitet. Denne unnlatelsen er følgelig noe som også svekker studiens 
reliabilitet. Likevel mener jeg ut fra en samlet vurdering at studiens repre- 
sentativitet er innenfor det akseptable, jf. siste avsnitt under overskriften 
«Datainnsamlingen». 

Datakvaliteten kunne vært styrket gjennom å ha supplert spørre- 
skjemaet med dybdeintervjuer med noen dosenter. Hvis disse hadde blitt 
gjennomført i forkant, kunne dette ha hatt positiv justerende innvirkning 
på utformingen av anvendte spørsmål, slik at de hadde truffet klarere hva 
dosentene var engasjert i. Det kunne også vært tilpasset språkbruken 
deres. Dersom man så hadde intervjuet noen dosenter i etterkant, kunne 
man ha validert noen av de fortolkninger som presenteres og reflekteres 
over i funndelen. Da dette ikke er gjort, må funnenes gyldighet hefte 
med denne svakheten, og derfor ses som foreløpige antydninger mer enn 
endegyldige svar på studiens delspørsmål. 


Resultater og diskusjoner 


Forskningsspørsmålene styrer rekkefølgen funnene presenteres i, med et 
unntak: Først introduseres en oversikt over antall ansatte i de vanligste 
fagstillingene i høyere utdanning i perioden 2015-2019. I forbindelse med 

presentasjonen av hvert funn anføres noen refleksjoner. Avslutningsvis 
diskuteres tre spørsmål som studien aktualiserer. 


Dosenten: norsk akademias minstemannsstilling 


Tabell 1 viser hvordan ansatte i de vanligste fagstillingene i norsk akade- 
misk virksomhet fordeler seg. 


Tabell 1. Fordeling fagstillinger i norsk akademia i årene 2015-2019. Professor 2 og 


førsteamanuensis 2 ikke medregnet. (NSD, u.å.b) 
Stillingsbenevnelse 2015 2016 2017 2018 2019 
Årsverk Årsverk Årsverk Årsverk Årsverk 
Amanuensis 73,88 59,36 52,32 40,42 30,93 
Dosent 150,43 158,88 171 180,14 182,8 
Førsteamanuensis 3797,64 4019 4243,5 4481,64 472318 
Førstelektor 932,53 933,94 928,76 963,24 993,05 
øgskoledosent 5,3 5,96 4,2 31 4,3 
øgskolelektor 2569,58 1991,37 1991,22 1295,46 1296,53 
Professor 3607,3 372518 3862,88 3970,17 4073,98 
Professor 28,5 33,2 29 27,9 52,6 
Sum 11165,16 10926,88 11282,88 10962,07 11357,36 


Tabell 1 viser også at kun stillingskategoriene amanuensis og høgskole- 
dosent (de som hadde beholdt denne tittelen da dosentene ved universi- 
tetene ble omgjort til professorer i 1985) er mindre enn dosentene i antall. 
Begge disse har en avtagende trend i femårsperioden, og er trolig i en 
avviklingsprosess. Selv om man slår sammen antall dosenter og høgsko- 
ledosenter, forblir dosentstillingen den klart mest lavfrekvente akade- 
miske fagstillingen. 

Antall dosenter øker fra 158 i 2015 til vel 186 i 2019. Dosentenes andel 
av det totale antall fagstillinger viser en svak vekst fra 1,4 % til 1,65 %. 
Forhåpentligvis kan denne vekstraten øke, fordi antallet førstelektorer 
snart bikker tusen. Mange av disse vil ønske videre karriereutvikling, og 
det vil stimulere høyere læresteder til å tilby nødvendig hjelp til dosent- 
opprykk. 

Forholdet mellom de to akademiske toppstillingene, dosent og pro- 
fessor, holder seg rimelig stabilt 1:23. Dette dokumenterer dosentenes 

tallmessige underlegenhet. I første rekke skyldes den stopp i rekrutterin- 
gen til stillingen i perioden 1985-2006. Mer generelt er den et resultat av 
en skjev stimulerings- og rekrutteringspolitikk over tid, noe som viser 
seg gjennom myndighetenes manglende bevilgninger av økonomiske 
ressurser til dosentskolering. I stedet har kandidater måttet finne frem i 
ukjent kriterieterreng på egen hånd. Det krever trolig større pågangsmot 
enn å følge en hyppigere brukt karrierevei til professor. 


Dosentenes kjønns- og aldersfordeling 


NSD-tallene for 2015 viser en kjønnsfordeling på omlag 60 % menn og 
40 % kvinner blant dosentene. I 2019 har kvinneandelen økt til 42 %. 

Også mitt respondentutvalg har en høyere andel menn. Med en kvin- 
neandel på 24 av 81 (29,6 %) er kvinneandelen nær 10 % mindre enn i 
NSD-populasjonen for 2015. Dette året anses som mest nærliggende å 
sammenligne med, da jeg henvendte meg til mine respondenter omtrent 
midtveis i 2016. Imidlertid viser en chi-kvadrat-test (en måling av hvor- 
vidt observerte forskjeller mellom informantgrupper er tilfeldige eller 
ikke) av kjønnsfordelingen i henholdsvis mitt utvalg og NSD-tallene for 
2015 ingen signifikant forskjell. Tross prosentvis skjevhet gir dette belegg 
for å hevde at mitt utvalg er rimelig representativt. 


Tabell 2. Dosenter fordelt på kjønn i 2015 og 2019. (NSD, u.å.c) 


Stillingsbenevnelse 2015 2019 
Årsverk | Årsverk | Årsverk | Årsverk | Årsverk | Årsverk 
kvinner menn kvinner menn 
Dosent 149,33 60,65 88,68 179,1 76,5 102,6 
Høgskoledosent 5,3 1 4,3 41 0 41 
Sum 154,63 61,65 92,98 183,2 76,5 106,7 


På aldersvariabelen er det i mitt informantutvalg en spredning fra 
underkant av 40 til over 70 år, hvorav det er en kraftig opphopning på 
aldersspennet 60—69 (N = 45) Med hele 10 over 7o år blir gjennom- 
snittsalderen for respondentene på 62,2 år, hvorav det er lite forskjell på 
menn og kvinner. NSD-statistikken beregner gjennomsnittsalderen på 
dosentene til 61 år for årene 2015 til 2018, altså rimelig likt mitt utvalg. 

Tallene viser at den typiske dosenten anno 2016 er en mann i sekstiårene. 
At ti respondenter er over 70 år tyder på at noen dosenter er sterkt indre 
motivert for å holde frem med oppgavene stillingen innbefatter, også etter 
oppnådd pensjonsalder, og at de har vært og er fornøyde med stillingens 
oppgaveportefølje. 


Fra lektor til dosent krever tid 


Tross noen individuelle forskjeller viser data gjennomgående at det 
krever tid å bli dosent. Det betyr at de fleste dosenter får en relativt kort 
funksjonsperiode frem mot pensjonsalder. Gjennomsnittlig går det nær 
22 år på å avansere fra lektor til dosent, hvorav man på etappen fra lek- 
tor til førstelektor brukte 11,5 år, mens veien fra førstelektor til dosent 
krevde i overkant av ti år. Tiltrer man som lektor i høyere utdanning som 
30-åring, vil man altså være 52 år når dosentstatusen oppnås. 

På praksistunge profesjonsstudier vil mange, grunnet en god del år 
som ansatte i praksisfeltet, begynne i lektorstilling i akademia lenge 
etter fylte 30 år. Da mange av respondentene er dosenter i slike profes- 
jonsfag, forklarer dette langt på vei den høye gjennomsnittsalderen i mitt 
utvalg. En annen årsak til at det krever tid er at akademia i liten grad har 
lagt til rette for å hjelpe ansatte som vil gå dosentveien. Eide, Glosvik, 
Haraldseid og Nordkvelle (2017, s. 36) beskriver fraværet av støtte slik: 
«Langt dei fleste av dei høgskulelektorane som søkjer om førstelektork- 
valifisering, gjer det i stor einsemd. Dei beveger seg inn i eit landskap 
der uvissa er stor, det same er fallhøgda». Sitatet stemmer enda mer for 
dosentoppsteget, da dosentrettede kurs er en sjelden vare ved høyere 
utdanningsinstitusjoner. 


Dosentenes institusjonelle og faglige tilhørigheter 

Når det gjelder dosentenes fordeling på institusjoner, viser NSD-tall en 
markant endring i dosentenes tilhørighet. I 2015 hadde høgskolene nesten 
dobbelt så mange dosenter som universitetene (henholdsvis 103 versus 
53). I 2019 er det motsatt (59 versus 129). Tabell 3 viser at det skjer et mar- 
kant hegemoniskifte fra 2017 til 2018. Forklaringen er åpenbar: Et stort 

antall høgskoler forsvinner ved at de fusjoneres med eksisterende univer- 
siteter, og ved at et nytt universitet (Sørøst-Norge) etableres. 


Tabell 3. Dosentene fordelt på henholdsvis universitetene og høgskolene. Bygd på NSD-tall, 
hentet 14.11.2019. Omfatter kun faste stillinger, og tallene er avrundet til nærmeste hele tall. 


Årstall Institusjon 2015 2016 2017 2018 2019 
Universiteter 53 77 88 123 129 
Høgskoler 102 88 87 61 59 

Totalt 155 165 175 184 188 


NSD-data fra 2019 viser at Universitetet i Tromsø, med sine 15 dosenter, 
hadde det klart høyeste antallet dosenter blant de gamle universitetene. 
Universitetet i Oslo og Universitetet i Bergen hadde henholdsvis fire og 
ingen dosenter. Tendensen er altså tydelig: Det er høgskolene og de unge 
universitetene som først og fremst stimulerer sine lektorer til å gå denne 
karriereveien. De gamle universitetene, Oslo, Bergen, Trondheim og Ås, 
med Tromsø som unntak, synes å neglisjere dosentløpet. Kan det skyldes 
professoral motstand, slik en så like etter krigen (Nilsen, 2005)? Henger 
dette sammen med hva som anses som vitenskapelig kompetanse? Kan 
det igjen skyldes at høgskolene mer er tuftet på profesjonsfag, som baseres 
på hybride teoretiske fagkombinasjoner mikset med en tung praksis- 
portefølje, og at universitetene har basis i klassiske fag med ansvar for 
grunnforskning? 

73 av mine respondenter har beskrevet hvilke fag eller fagkombinasjoner 
som utgjorde starten på deres akademiske karriere. Brorparten av disse 
(= 41) oppgir klassiske høgskole-/profesjons-utdanninger som inntreden 
i høyere utdanning. 26 startet ved lærer-/barnehagelærerskoler, og 15 med 
profesjonsutdanninger som for eksempel barnevern, sosionom, verne- 
pleie, sykepleie og fysioterapi. De øvrige 32 har variert akademisk fag- 
startsbakgrunn. Humanistiske universitetsfag som cand.philol. og cand. 
theol. utgjør halvparten med 16, og etterfølges av ingeniør-/arkitektfag 
med 7, og en gruppe diverse, bl.a. økonomi og jus, med 9. Det er altså 
en spredning blant dosentene på mange fagbakgrunner. Studien viser 
også et tydelig fravær av folk med bakgrunn fra realfag, medisin, farmasi, 
odontologi og veterinærfag. Dette kan tyde på at slike fagmiljøer ikke 
stimulerer til dosentløpet. Hva dette skyldes kan ikke min studie besvare. 

Man finner altså at mange med basis i pedagogiske fag (lærere/før- 
skolelærere) blir dosenter (N = 31). Data sier ikke noe om hvorfor det er 
slik. Spekulativt kan man spørre om dette fagmiljøet finner dosenten 
særskilt kvalifisert til å lede pedagogiske utviklingsprosjekter? Innenfor 
dette faget baserer mye FoU-arbeid seg på hermeneutiske vitenskapste- 
oretiske tilnærminger. Det samme gjelder for mange av de andre fagene 
som har et betydelig antall dosenter: f.eks. oppgir 24 at de er dosenter 
innen kunst-/kulturfag, helse-/sosialfag, eller religion/livssyn og etikk. 
Hvis resonnementet stemmer, betyr det at 55 (31 + 24) dosenter kan like 
best og være mest fortrolig med det hermeneutiske vitenskapssyn, både 
i sin forskning og undervisning. Rent hypotetisk kan man da spørre om 
det er fagenes hermeneutiske image som gjør at dosenter vokser frem i 
disse akademiske miljøene? Eller er det ganske enkelt slik at «krake søker 
make»? Får man først noen dosenter, skaper de en kultur og rolleidentitet 
som kan gjøre det enklere å rekruttere nye dosenter. De to hypotesene 
kan også samvirke. 


Medfører dosentstillingen nye oppgaver? 


Kombinasjonen av dataene fra NSD og fagbeskrivelsene fra e-post- 
undersøkelsen gir et bilde av hvem som befinner seg i dosentstillinger i 
norsk akademia. Men hvordan opplever de stillingen? Et av spørsmålene 
jeg ønsket å undersøke var hvorvidt det å få opprykk til dosent også med- 
fører nye oppgaver. Her er respondentutvalget delt i svaret: 35 mener ja, 
34 nei. 12 er så nye i stillingen at de ikke har avklart det med institu- 
sjonsledelsen. Tallene dokumenterer at mange høyere læresteder ikke har 
utarbeidet retningslinjer for hva man skal bruke dosenter til. 

På spørsmål om arbeidsgivende institusjon tildelte dosentene nye 
eller andre arbeidsoppgaver, tyder respondentenes svar på at dette bare 
i noen grad var tilfelle. En del respondenter uttrykte at dosentopprykket 
medførte nærmest ingen endring i oppgaver og ansvar. I den grad disse 
opplevde å få nye oppgaver, skjedde det enten på initiativ fra andre utdan- 
ningsinstitusjoner, eller fra dem selv. Eksempler på det første er kall til 
toerstilling og sakkyndig utvalgsarbeid; og på det siste er veiledning på 
masteroppgaver. 

De som opplever ledelsesinitiert endring i arbeidsoppgaver, nevner 
både gjøremål og ressurser knyttet til forskning, undervisning og fagad- 
ministrasjon. Flest forteller om oppdrag innenfor undervisning, eksem- 
pelvis å lede og jobbe innenfor masterprogrammer, utvikle, planlegge, 
etablere og implementere nye emner og utdanninger, samt veilede kol- 
leger som søker opprykk til førstelektor/dosent, pluss nytilsatte. Deretter 
følger fagadministrative gjøremål som å lede seksjoner, senter og prosjek- 
ter; å sitte i utvalg/kommisjoner/forskerpanel; og å påta seg FoU-ledelse. 
Færrest viser til rene forskningsoppgaver. Noen oppgir at de har fått 
økt/fast FoU-tid, blitt bedt om å bidra med søknadsskriving, skrive om 
bestemte temaer samt veilede kolleger i skriving og publisering. 

At institusjonsledelsene oftest engasjerer dosentene til å påta seg nye 
oppgaver av pedagogisk art, kan tyde på at de forestiller seg at dosenters 
ekstraordinære kompetanse ligger innenfor dette feltet. Men det kan også 
være en naturlig følge av at det er mange dosenter i pedagogikk. Data sier 
lite om hvilke nye oppgaver dosentene selv har valgt å ta på seg. Noen 
utsagn peker i retning av at de ønsker samme oppgaveportefølje som 
professorene. Oppsummert tegner data et sprikende bilde både av hvor- 
vidt dosentene får nye oppgaver ved opprykket, og hva slags oppgaver de 
eventuelt får. 


Hva frustrerer dosenter? 

Respondentene ble ikke stilt dette spørsmålet, men en god del av dem 
uttrykte uoppfordret at de opplevde stillingen frustrerende. Kjernen i 
frustrasjonen beskrives slik: 


e Ingen vet hva en dosent er. Det er fullstendig tåkelagt. 
e Opplever nok at vi er en usynlig gruppe; annenrangs professorer. 


Sitatene knytter frustrasjonen til at andre ikke kan tilskrive stillingen 
sakssvarende identitet. Disse «andre» omfatter ikke bare lederne, men 
også kolleger og studenter. I forrige avsnitt så vi at dosentene selv ikke har 
skikkelig grep om hva som kjennetegner deres stilling. Dette kan bunne i 
mange forhold. For det første eksisterer det ikke noen egen utdannelsesvei 

til dosentstillingen. Fraværet av en «dosentskole» er et særtrekk ved denne 
akademiske fagstillingen. Det innebærer at dosentene ikke opplever 
et opplæringsfellesskap som inngår i mange andre stillinger/titler, og 
dermed effekten av dette fellesskapets identitetsdannende kraft. Som en 
følge av dette fins det for det andre heller ikke noen egen fagforening for 
dosenter. Fagforeninger bidrar til identitetsbevissthet og statusårvåken- 
het. For det tredje kan høy alder ved dosentoppnåelsen bidra negativt til 
identitetsdannelsen, ved at man har med seg andre rolleidentiteter som er 
grundig innarbeidet over år, og som må avlæres. Det krever energi, som 
eldre arbeidstakere kan ha mindre av enn yngre. For det fjerde har depar- 
tement og institusjonsledelse ikke utarbeidet noen stillingsinstruks, men 
foreløpig nøyd seg med å angi hva som skal til for å bli dosent. Sitat- 
uttrykkene «ingen vet», «fullstendig tåkelagt» og «usynlig gruppe» blir 
lett forståelig i lys av disse momentene. 

Sitatene kan også tolkes som uttrykk for at dosentene tviler på om de, 
metaforisk sagt, klarer å lette tåken på egen hånd. Mange opplever en 
frustrerende ensomhet i dosentrollen på sin institusjon og sin under- 
avdeling. Sånn sett kan ordbruken tolkes som en bønn om hjelp fra både 
myndigheter og institusjonsledelser til å klarere stillingens rolleidentitet 
og profilere dens status. 

Andre utsagn signaliserer at dosentene føler på mye frustrasjon grun- 
net i opplevd forskjellsbehandling vis-a-vis professorene: 


e En vesentlig forskjell er tildelt forskningstid, og at du må kjempe for 
den. 

e Tross formell likestilling blir ikke dosenter brukt i vurderingskom- 
misjoner, og i liten grad i forskningsorganer. 

e Dosent og professor skal lønnes likt. Her taper dosenten. Du glemmes 
i lønnsforhandlingene. 

e Ved studiearsapning har en dekan-/professortunge prosesjoner, ingen 
dosent inviteres. 


Utsagnene uttrykker at dosentene opplever taperstatus både når det 
gjelder arbeidsbetingelser (forskningstid, lønn), tildelte oppgaver og sym- 
boloppdrag. Både det at flere respondenter spontant beskriver opplevd 


70 


FAKTA, FRUSTRASJONER OG FORBEDRINGSPOTENSIALER 


diskriminering, og at dosenter jeg møter mer uformelt i andre sammen- 
henger peker på det samme, tyder på at det forskjellsbehandling ikke er 
uvanlig. 


Noen grunnleggende diskusjonsspørsmål 


Studien viser at dosentene er fåtallige, alderstegne og skjevt fordelt på 
fag- og institusjoner. Disse funnene aktualiserer flere grunnleggende 
diskusjonsspørsmål knyttet til dosentstillingens væren og kår. Noen slike 
spørsmål er: Bør karriereveien til dosent avvikles? Hvis ja, hvordan til- 
rettelegge for det? Hvis nei, hvordan tilrettelegge for nyrekruttering? Hva 
slags type stimulering er det behov for? Hvordan markedsføre behovet 
for dosenter? Hvordan tydeliggjøre skillelinjene mellom professorers og 
dosenters oppgaveansvar? Hvordan skape synergier mellom de to still- 
ingene? Hvordan redusere dosentenes opplevelser av frustrasjon? 
Spørsmålene henger sammen. Noen av dem berøres også andre steder 
i antologien, og særlig i avslutningsdelen. Derfor velger jeg her å disku- 
tere nærmere to spørsmål. Jeg starter med spørsmålet om avvikling av 
dosentstillingen. Siden respondentene frustreres av uklare forventninger 
både til roller og arbeidsoppgaver belyses også spørsmålet om hvordan 
tydeliggjøre skillelinjene mellom professor- og dosentstillingene. 


Bør dosentveien avvikles? 
Dosentstillingens markert lave antall blant de akademiske stillinger 
vitner om at den er mindre attraktiv som karrierevei. Den kan også 
tilskrives en porsjon av særhet, da den i høy grad hviler på en norsk- 
snekret opprykksordning, som man i mange andre land ikke forstår 
begrunnelsene for. Historisk har den hatt en omskiftende tilværelse. En 
periode var den avviklet, og i 2018 ble den foreslått erstattet med en ny 
tittel (Underdalsutvalget, 2018). Dessuten har den til tider blitt møtt med 
massiv motstand, særlig fra noen professorer (se kapittel 2). 
Argumentasjonen for avvikling kan oppleves som solid. Det er der- 
for rimelig å spørre seg som om studien innehar funn som kan tolkes 
støttende for avviklingstanken. Jeg har heftet meg ved fire forhold. For 
det første viser studien at det å bli dosent krever tid, drøye 20 år etter 

lektorstatus. I lys av dagens politiske fokus på effektivitet synes dette å 
være uhensiktsmessig lang tid, og fortoner seg som lite samfunnsøko- 
nomisk lønnsomt. Det medfører også, som studien viser, at dosent- 
statusen oppnås når man er forholdsvis tilårskommen, og dermed 
har kort virketid igjen i arbeidslivet. Som 60-åring kan man dessuten 
ofte ansees å ha en nedadgående produktivitetskurve, og derfor ikke 
attraktiv å investere i. For det tredje kan den frustrasjon en del respon- 
denter rapporterer tolkes som et signal om å avvikle stillingen, for frus- 
trerte medarbeidere er sjeldent særlig produktive. For det fjerde er det 
flere røster som støtter Underdalsutvalgets avviklingstanke (Larsen, 
2018). 

Hva er så argumentene mot å avvikle stillingen? For det første viser 
statistikk fra de siste årene at antallet dosenter stiger jevnt. Dette borger 
for at antallet innen få år vil være betydelig høyere. Ikke minst fins det 
et solid rekrutteringspotensial i de nær tusen førstelektorer man har i 
dag. Mange av disse er oppmerksomme på dosentveien som karriere- 
mulighet, og noen opplever støttende stimulering til å bli dosenter ved 
at institusjonen legger forholdene til rette for fasilitering av opprykk- 
sarbeidet. 

For det andre uttrykker en del respondenter tilfredshet med nye 
oppgaver de har fått som dosenter. Dette tolker jeg som et uttrykk for 
trivsel i stillingen, og dessuten et signal om at akademia som arbeids- 
giver har oppgaver som passer deres kompetanse og derfor trenger still- 
ingens kvalifikasjoner. Blant annet er det behov for å videreutvikle den 
praksisnære kunnskapen, som ifølge Schön (1987) ikke blir ivaretatt til- 
fredsstillende av akademia. I denne bokens fjerde kapittel argumenterer 
Anders Lindseth for at dette er et naturlig ansvarsområde for dosentene. 
Det at mange av respondentene er dosenter i profesjonsfag med vesentlige 
innslag av praksisstudier kan tilsi at de er rimelig kvalifiserte for denne 
oppgaven. 

For det tredje så vi i kapittel 2 at dosentstillingens er seiglivet, med 
en over 120 år lang historie. Dette kan tolkes som akademia har hatt og 
vil fortsatt ha behov for stillingen — tross delte meninger om dens beret- 
tigelse, uklarhet vedrørende oppgaveportefølje og en tidvis konfliktfylt 
tilværelse. 

Hvordan tydeliggjøre skillelinjene mellom professor- og 
dosentstillingene? 

Flere av respondentene uttrykker at de er frustrerte over forskjellsbehand- 
ling mellom professorer og dosenter. Noen klager også over at de blir 
holdt borte fra professorale arbeidsoppgaver. Slike revirpregede frus- 
trasjoner kan enten ignoreres, eller tas tak i. Sistnevnte er nok det beste, 
og flere respondenter sier seg enig i det. Imidlertid peker ingen konkret 
på hvordan en slik grenseoppgang bør gjennomføres. Derfor vil jeg på 
generelt grunnlag antyde hvordan man kan få til konstruktive prosesser: 
(a) Grensetvister løses best ved at alle involverte parter møter frem og sier 
sitt. Derfor bør klargjøringsprosessen involvere både et knippe dosenter 
og professorer «på golvet», ledere ved de akademiske institusjoner, myn- 
dighetspersoner som utdanningsbyråkrater og -politikere, samt fag- 
foreningsledere. (b) Utredningsarbeidet bør gis nok tid, slik at utvalget 
kan arbeide seriøst og grundig med alle grensesettingsrelevante frustra- 
sjoner som både dosenter og professorer føler på. Da kan det være et håp 
at motsetningene forvitrer, og etter hvert endres til gjensidig avhengighet 
og konstruktivt støttende samarbeid med synergieffekter for begge stil- 
lingsgruppene. (c) Når resultatet foreligger åpner man for høringer, før 
(d) tydeliggjorte stillingsbeskrivelser vedtas. 


Konklusjoner, begrensninger og implikasjoner 


Studien viser at dosentstillingen er tallmessig liten innenfor norsk aka- 
demia, og at stillingen har disse kjennetegnene: Den norske dosenten har 
en gjennomsnittsalder på over 60 år, jobber vanligvis innenfor profesjons- 
utdanninger knyttet til pedagogikk og helse-/sosialfag og har brukt over 
20 år på karriereveien fra lektor via førstelektor til dosent. Kjønnsfor- 
delingen er rimelig jevn. Videre uttrykker respondentene at rollen lider 
under manglende definert jobbinstruks og oppgavebeskrivelse, noe som 
frustrerer både dosentene selv og trolig også arbeidsgiverrepresentantene 
og lederne i akademia. 

Studien har klare begrensninger. Noen er av metodisk art, jf. spørre- 
skjemaets kvalitet, ugunstig utsendelsestidspunkt, manglende purringer 

og formidlet hensikt med studien. Andre begrensninger er koblet til spør- 
reskjemaets mangler. Spørsmål som ikke ble stilt inkluderer for eksem- 
pel: Hvordan trives du i dosentrollen? Hva motiverte deg til å bli dosent? 
Hva slags hjelp fikk du for å kvalifisere deg til stillingen? Hvilke arbeids- 
oppgaver utfører du? Hva drøfter du med arbeidsgiver i medarbeidersam- 
talene? Hvilke vyer har du for stillingen? Slike spørsmål kunne også egne 
seg i en intervjustudie, hvor de da kunne blitt tilpasset intervjuer med 
arbeidsgiverne. Gjennom å forbedre og utvide spørreskjemaet, foreta dyb- 
deintervjuer og koble inn administrative ledere, ville man helt klart kunne 
beskrive flere og sikrere kjennetegn på den norske dosenten anno 2020. 

Dosenten i et FoU-perspektiv. 
Refleksiv praksisforskning som 
en vei mot dosentkompetanse 


Anders Lindseth 


Nord universitet 


Abstract: Prior to the modern era, research was practice-based and reflective. In 
our time, practice-based and reflective research have regained relevance. The main 
reason for this is the fact that skilled practitioners may easily fall into habits that 
make their practice ineffective or problematic in other ways. It is therefore import- 
ant that practitioners develop the necessary competence to actively reflect on their 
practical knowledge. What kinds of knowledge do they heedlessly put into action? 
Answering this question may lead to better practice, and it may also be the starting 
point for reflective practice research. In this chapter, such research is illustrated, and 
its nature is described. 


Keywords: practical knowledge, research on practice, reflections on research on 
practice, practitioners of professions 


Introduksjon 


Ved norske universiteter har vi i dag to karriereløp: en vei mot profes- 
sor og en vei mot dosent. Det er vanlig å mene at veien mot dosent ikke 
handler om forskning, men om undervisning og fagutvikling, i motset- 
ning til veien fra ph.d. til professor, der nettopp forskning legges til grunn 
for avansementet. Men dette stemmer ikke. Riktig nok trenger man ikke 


Sitering av denne artikkelen: Lindseth, A. (2020). Dosenten i et FoU-perspektiv. Refleksiv praksis- 
forskning som en vei mot dosentkompetanse. I C. C. Bachke & M. Hermansen (Red.), Å satse på 
dosenter. Et utviklingsarbeid (Kap. 4, s. 75-101). Oslo: Cappelen Damm Akademisk. https://doi. 
org/10.23865/noasp.109.ch4 

ph.d. for å bli dosent (noe som faktisk ikke er helt nødvendig for å bli pro- 
fessor heller, hvis forskerkompetanse kan dokumenteres på annen måte). 
Det er også riktig at veien mot dosent legger vekt på undervisning og 
fagutvikling, men det er ikke riktig at veien mot dosent utelukker forsk- 
ning. Dosentløpet gir faktisk rom for en type forskning — vi kan kalle den 
refleksiv praksisnær forskning - som har vært avgjørende for akademisk 
utvikling helt siden Platon grunnla sitt Akademi ca. 387 f.Kr. i Athen, og 
som fortsatt var bestemmende da de første av våre dagers universiteter 
så dagens lys rundt år 1200. Selv om synet på forskning har endret seg i 
moderne tid, særlig fra 1800-tallet frem til i dag, er impulsene fra antik- 
ken fortsatt av grunnleggende betydning. Slik situasjonen i akademia er 
blitt, vil dosentløpet kunne ivareta disse impulsene på en måte som ikke 
bare frembringer spennende forskningsresultater, men som også kan 
bidra til å fornye og styrke den forskning som i dag er blitt rådende. 

Det finnes altså en tradisjonsrik type forskning som man enklere og 
mer naturlig kan vie seg til på veien mot dosent enn på veien mot profes- 
sor. Det skal denne artikkelen handle om. Som en innledning kan vi si 
at det dreier seg om en praksisnær forskning som er refleksiv i den for- 
stand at den utgår fra praktikerens erfaring av egen virksomhet og egen 
praktisk kunnskap - og som sikter mot en forbedring av kunnskapen 
og virksomheten. Den finner sted innenfor rammen av prosjekter som 
forskeren — som gjerne selv er praktiker - kan gjennomføre alene eller i 
samarbeid med andre. Ambisjonen med forskningen kan være beskjeden 
eller ganske stor, alt fra å skrive en artikkel med relevans for praksis, til 
å arbeide frem en doktoravhandling eller gjennomføre et forskningspro- 
sjekt som i større grad vil kunne bidra til forbedring av praktisk kunnskap 
og utvikling av praksis. Vi skal se nærmere på hva dette vil si. 


Refleksiv praksisnær forskning 


Forskning kan gjennomføres for å skaffe til veie ny kunnskap om fenome- 
ners struktur, funksjon og mening, uten sikte på anvendelse eller bruk. 
Men forskning kan også ha praktiske formål. Da er den kanskje bestilt og 
finansiert av virksomheter som håper å kunne nyttiggjøre seg de resul- 
tater som forskningen frembringer. Forskerne kan ha sin bakgrunn i 

naturvitenskaper som fysikk, kjemi og biologi, og være opptatt av teknolo- 
gisk anvendelse av den naturvitenskapelige kunnskapen. Eller de har sin 
bakgrunn i medisin, i sykepleievitenskap eller annen helsevitenskap, i 
samfunnsvitenskaper som sosiologi, statsvitenskap eller antropologi, 
i politivitenskap, psykologi, pedagogikk, økonomi eller humaniora og 
forsøker å finne ut hvordan en praktisk virksomhet eller livssammen- 
heng kan belyses, forklares og bestemmes ut fra den vitenskapelige 
kunnskapen de har med seg i bagasjen. Den kunnskap som utvikles, skal 
være anvendelig, men det er ikke alltid så enkelt for praktikerne å forstå 
hvordan de skal omsette den. Avstanden mellom teori og praksis kan 
være påtagelig og det blir en krevende oppgave for praktikerne å inte- 
grere den vitenskapelige kunnskapen i egen erfaringsbasert kunnskap 
og praksis. På bakgrunn av et ønske om å gjøre avstanden mellom teori 
og praksis mindre, har vi de senere år sett en utvikling mot praksisnær 
forskning. Slik forskning skal bestemmes av kunnskapsbehov som melder 
seg i praktiske virksomheter, på legekontorene, i klinikkene, i sykepleien, 
i klasserommet, i barnehagen, i sosialt arbeid og så videre. I medisinens 
verden kalles den klinisk og i andre sammenhenger nettopp praksisnær, 
og det betraktes gjerne som ønskelig at praktikerne selv - som merker 
«hvor skoen trykker» — prosjekterer og gjennomfører slik forskning. 

Naturlignokvilenpraktisk rettet forskning legge vekt på detkunnskaps- 
grunnlaget som forskningen bygger på. Men dette grunnlaget kan være 
av to slag. Det kan være teoretisk kunnskap i form av vitenskapelige teor- 
ier og forklaringer. Og det kan være en praktisk kunnskap som kommer 
til uttrykk i handling — i virksomheter og praksis. 

Praksisnær forskning med utgangspunkt i teoretisk kunnskap er 
anvendt forskning, da kunnskapsgrunnlaget er gitt og kommer til anven- 
delse nærmest som et redskap for frembringelse av ny kunnskap - en 
kunnskap som igjen skal kunne anvendes på en formålsrettet måte i prak- 
tiske sammenhenger. Den nye kunnskapen er under stadig utvikling, 
men som regel rokker den ikke ved det teoretiske kunnskapsgrunnlaget 
på noen avgjørende måte. Med et uttrykk fra vitenskapsfilosofen Thomas 
Kuhn (1922-1996) kan vi si at anvendt praksisnær forskning er normal- 
vitenskap; en forskning som utgår fra et rådende paradigme uten å true 
det. Den leder neppe til vitenskapelige revolusjoner. 

Men det er altså også mulig å gjennomføre en form for praksisnær forsk- 
ning som ikke tar et bestemt teoretisk kunnskapsgrunnlag for gitt som 
forskningens forutsetning, men som utgår fra en refleksjon over praktisk 
kunnskap — med den direkte målsetting å forbedre denne kunnskapen og 
dermed utvikle praksis. Slik forskning kan vi kalle «refleksiv praksisnær 
forskning» — eller kortere: refleksiv praksisforskning. Selv om den er prak- 
tisk rettet, er den på ingen måte ateoretisk, da teoretiske forutsetninger 
vil utgjøre en vesentlig del av den kunnskapen som kommer til uttrykk i 
praksis, og dermed må også disse forutsetninger bli gjenstand for reflek- 
sjon. 

Vi skal se litt nærmere på den refleksive praksisforskningens egenart og 
muligheter - og særlig dens muligheter som en egnet forskning på veien 
mot dosent. Vi skal tydeliggjøre det kunnskapssyn som ligger implisitt i 
forskningen, vi skal kaste et blikk på dens forhistorie, på den virkelighets- 
oppfatning den synes å forutsette, og vi skal gå inn på dens fremgang- 
småte og gjennomførbarhet. Uttrykt i filosofisk terminologi skal vi altså 
si noe om den refleksive praksisforskningens epistemologi, historikk, 
ontologi og metodologi. Men før vi gjør det, vil vi se på et eksempel. 


Hvordan utforske ensomhet? Noen eksempler 


Mange mennesker lever alene. Og som mennesker vil vi i ulike livssam- 
menhenger måtte stå alene. Å leve eller være alene kan vi betrakte som 
et fenomen vi kan ha ulike grunner til å undersøke vitenskapelig. Det 
vanligste vil være at vi legger teoretiske kunnskaper til grunn for slike 
undersøkelser, og dermed gjennomfører noen slags anvendt forskning. 
Men vi kan også ta utgangspunkt i vår livserfaring og praktiske kunnskap 
og gjennomføre en refleksiv praksisforskning - som vi noen ganger også 
kan kalle fenomenologisk eller hermeneutisk. Vi skal se litt nærmere på 
disse mulighetene. 

Vi kan ønske å finne ut hvilke helseproblemer som er forbundet med 
at eldre mennesker lever alene i en kommune. Da trenger vi å gjennom- 
føre et helsevitenskapelig prosjekt som baserer seg på teorier om aldring, 
helse og sykdom, og som tar sikte på å kartlegge fenomenets utbredelse 
og karakter. Vi trenger å samle inn relevante data — og især vil vi ønske å 

få frem noen mål på problemene knyttet til ensomhet blant eldre i kom- 
munen, slik at politiske, økonomiske og helsemessige tiltak kan planleg- 
ges og gjennomføres. Eller vi kan ønske å kartlegge de psykiske reaksjoner 
vi som mennesker kan ha på ensomhet. Vi kan sette pris på ensomheten 
eller vi kan lide under den. Da blir det naturlig å gjennomføre en psykolo- 
gisk undersøkelse. Et tredje eksempel på anvendt forskning kan være at vi 
ønsker å finne ut hvilke sosiale former et liv som leves alene kan få i ulike 
kulturer. I ett samfunn lever mange mennesker alene, i et annet samfunn 
er det knapt nok mulig å leve alene. Vil vi forstå de sosiale mønstre som 
kommer til uttrykk i organiseringen av livet, trenger vi å gjennomføre et 
samfunnsvitenskapelig prosjekt. 

Men vi kan også ønske å forstå bedre hva det betyr, hva det innebærer, 
ikke bare å leve alene, men overhodet å være alene i ulike aktiviteter og 
livssammenhenger. Da er vi ikke ute etter å kartlegge helseproblemer, 
psykiske reaksjoner eller sosiale mønstre, men vi ønsker å forstå en erfa- 
ring vi som mennesker ikke kommer utenom. Det kunnskapsgrunnlaget 
vi da må bygge på, blir et annet enn i de tre første eksemplene. Vi kan 
ikke bare utgå fra en eller flere teorier som vi velger å legge til grunn for 
en undersøkelse, selv om teoriene har relevans; vi må forstå fenomenet 
ensomhet (eller «alene-væren») ut fra vår livserfaring. Vi ønsker å forstå 
hva det innebærer å være alene på grunnlag av vår delaktighet i livet. 
Men betyr ikke det, vil sikkert noen innvende, at vi ikke har tenkt så 
nøye over hvilke teorier vi forutsetter? Vi kan vel ikke ha en teorifri erfa- 
ring? Nei, det er utvilsomt riktig. Men poenget er ikke at vi skal ha en 
erfaring hevet over teori, men at vi ikke har fastlagt et teorigrunnlag. 
Dermed kan vi spørre oss selv hvilke teoretiske perspektiver vi kan- 
skje ureflektert forutsetter i vår livserfaring, eller som vi med fordel vil 
kunne forutsette for å forstå erfaringen bedre. Det er ikke et på forhånd 
bestemt perspektiv som får det siste ord, men en undrende erfaring av 
hva det vel kan være som stemmer eller ikke stemmer når teoretiske 
perspektiver av reflektert eller ureflektert art brytes mot hverandre, og 
mot praktiske betingelser som vi konfronteres med i relasjoner, situa- 
sjoner, systemer og virksomheter, der vi skal være på høyde med noe 
som kreves av oss som individer og aktører. Men er ikke en slik spør- 
rende, undrende og søkende holdning til livserfaring snarere en oppgave 

for filosofi, litteratur og kunst, og ikke en oppgave for forskning? I all 
korthet kan vi svare at god filosofi, litteratur og kunst utvilsomt kan 
bidra til viktig innsikt i livets sammenhenger, men like fullt kan vi ha 
gode grunner til å undersøke den praktiske kunnskapen som kommer 
til uttrykk i konkrete virksomheter. Hvis det er viktig i virksomheten 
å være og handle alene, hva betyr så dette, hva innebærer det, hva står 
på spill i denne ensomheten, hvilken oppgave stiller den oss overfor? Vi 
kan undersøke ensomhetens dypere mening og forstå vår forskning som 
fenomenologisk (dvs. en forskning som vil bestemme fenomeners ves- 
entlige mening), vi kan analysere fortellinger om å være alene og forstå 
forskningen som hermeneutisk (dvs. en teksttolkende forskning), og vi 
kan sette ord på egen erfaring av å stå alene i møte med oppgaver i livet 
og forstå forskningen nettopp som refleksiv praksisforskning. Når vi står 
alene, er vi da selvstendige, eller er vi forlatte og fortapte? Og når vi ikke 
står alene, handler og lever vi da i dialog med andre i et meningsfullt og 
givende fellesskap — eller har vi kanskje bare tilsynelatende delaktighet 
i en kommunikativ sammenheng, mens vi i virkeligheten er blitt fratatt 
vårt eget initiativ av en organisasjon som nærmest gjør oss til tannhjul 
i et maskineri? Det blir viktig å ta utgangspunkt i egen levd erfaring og 
arbeide med å sette ord på den, før vi kan svinge oss opp på et teoretisk 
nivå. Dette er en fruktbar form for forskning som kan gjennomføres 
som refleksjon over situasjoner forskeren befinner seg i. Når den kan 
være krevende, er det fordi forskeren må gå i seg selv. Hun eller han kan 
ikke stille seg utenfor den undersøkte sammenhengen og betrakte den 
med et distansert «teoretisk» blikk. 

Refleksiv praksisforskning kan rette seg mot andre personers erfar- 
inger; da blir det en utfordring å fa dem i tale, slik at de begynner å reflek- 
tere og undre seg over egen opplevelse og forståelse. Men forskningen kan 
også med fordel utgå fra egne erfaringer av — og fortellinger om — å være 
utfordret i virksomheter og livssammenhenger. Til slutt i denne artik- 
kelen skal vi eksplisitt ta opp hvorfor det er ønskelig i refleksiv praksis- 
forskning å utgå fra egne fortellinger som empirisk materiale, mens det er 
problematisk og mange ganger forkastelig i mer «mainstream» empirisk 
forskning å bygge på data vi henter fra oss selv. 

Praktisk kunnskap 


Vi har allerede sagt at refleksiv praksisforskning utgår fra praktisk 
kunnskap med det formål å forbedre denne kunnskapen. Slik forskning 
er ikke ateoretisk. Den kan ha beskjedne teoretiske ambisjoner, men den 
kan også ha betydelige ambisjoner om å utvikle teori. Vi skal se nærmere 
på dette, men først: Hva menes med praktisk kunnskap? 

Spørsmålet trenger seg på, for vi har to ulike kunnskapsbegreper 
innenfor vår historie, et klassisk og et moderne. Det klassiske kunnskaps- 
begrepet forstår kunnskap som dygd - som en dugelighet som viser seg 
i ulike livssammenhenger. Duger vi ikke — i vår teoretiske innsikt, i vårt 
praktiske skjønn i samhandling med andre, i vår håndverksmessige fer- 
dighet eller iemosjonelt utfordrende livssituasjoner som krever klokskap — 
kan vi heller ikke si at vi har kunnskap. (Dette syn finner vi utviklet hos 
Aristoteles; se Lindseth, 2014, s. 51f.) Det klassiske kunnskapsbegrepet 
er et begrep om personlig integrert kunnskap, en kroppslig forankret og 
situasjonsadekvat kunnskap. Slik kunnskap kan vi nok lese om i bøker, 
men den finnes ikke i bøkene. En tekst kan i høyden påminne leseren 
om denne kunnskapen, eller kanskje vekke den fra en slummertilstand. 
Teksten kan ikke frembringe kunnskapen i leseren, hvis den ikke alle- 
rede er forankret i vedkommende. Dette kunnskapssynet står i motset- 
ning til det moderne begrep om kunnskap som sann og velbegrunnet 
oppfatning eller påstand, proposisjon. Denne forståelse av kunnskap fin- 
ner vi formulert allerede i Platons dialog Theaitetos (Platon, 2004), men 
den slår igjennom først i nytiden. Slik proposisjonal kunnskap kan vi 
selvsagt finne i bøker; de kan jo være fulle av presumptivt holdbare og 
vitenskapelig begrunnede påstander, meninger, forklaringer, hypoteser 
og teorier. 

Ved Senter for praktisk kunnskap, Nord universitet, og ved Centrum 
för praktisk kunskap, Södertörns högskola, forstås praktisk kunnskap 
som den kunnskap som viser seg i handling. Det er altså en kunnskap 
som manifesterer seg i en praksis eller virksomhet - og i livets ulike 
sammenhenger. Denne kunnskapen kan være uttalt, eksplisitt — eller 
den kan være uuttalt, taus, implisitt. Og den er ikke alltid sann, god eller 
riktig, slik det moderne kunnskapsbegrepet (om kunnskap som sann og 

velbegrunnet oppfatning) kan forlede oss til å tro. Mange ganger vil vi 
måtte erkjenne at den kunnskapen som viser seg i handling, er mangel- 
full. Derfor er det et poeng å undersøke den nærmere og forbedre den. 
Det begrep om praktisk kunnskap som dermed forutsettes, har likheter 
med det klassiske kunnskapsbegrepet, samtidig som det tar opp i seg det 
moderne kunnskapsbegrepet. Den praktiske kunnskapen er noe vi stiller 
opp med i handling som levende personer, men den er ikke utelukkende 
en karakterforankret dygd (slik Aristoteles forstår kunnskapen). Noe av 
det vi nødvendigvis også må stille opp med i en moderne verden, er vårt 
kjennskap til vitenskapelige teorier. Den praktiske kunnskapen er sam- 
mensatt. Den trer frem idet vi forholder oss til de utfordringer vi møter 
i livet, i situasjoner og virksomheter. Vi kan forstå den som en evne til å 
respondere på disse utfordringer — en evne til hele tiden å vite hvordan vi 
skal ta neste skritt på den veien vi befinner oss. Derfor kaller jeg praktisk 
kunnskap en svarevne (Lindseth, 2014, s. 54). Men det betyr ikke at vi 
er sikre i vår sak, eller at vi alltid har et svar på rede hånd. Noen ganger 
er den adekvate respons å forholde seg spørrende, undrende og avven- 
tende, før vi eventuelt igjen går til aksjon. Slik undring er vesentlig for 
svarevnen, for her kan vi ha kontakt med noe påfallende, noe vi ennå 
ikke har fått tak på, noe vi ennå ikke har forstått. Det er når den prak- 
tiske kunnskapen nettopp blir påfallende, at vi får en grunn til å ta den 
på alvor og undersøke den nærmere. Når neste skritt vi tar er selvfølgelig 
og ikke fører til noe uventet eller ubekvemt, tenker vi ikke så nøye over 
det som foregår. Da har vi ingen grunn til å sette spørsmålstegn ved vår 
praktiske kunnskap. Ja, vi har ikke en gang noen påtrengende grunn til å 
tematisere den. Men forventer vi at noe skal inntreffe som en selvfølgelig 
konsekvens av det vi gjør, og så skjer det noe annet, noe uforklarlig og 
kanskje urovekkende, da har vi grunn til å se nærmere på den praktiske 
kunnskapen. Denne erfaring av at veien vi går - i livet eller i en virk- 
somhet — ikke fører dit vi ønsker, kalte de gamle grekerne krisis. I krisen 
merker vi at det kan gå galt på livets vei, men samtidig kan vi lære av 
krisen og slå inn på en bedre vei. Dermed kan vi bli bedre til å skjelne 
(gresk: krinein) mellom sant og falskt, godt og ondt, vakkert og stygt — og 
slik bli klokere. For de gamle grekere lå det i dagen at kritisk tenkning 
handlet om å forbedre skjelneevnen på grunnlag av kriseerfaringer. I 

dag lever vi i en tid som helst vil unngå kriser, og det er forståelig at vi 
vil eliminere farlige situasjoner i en høyteknologisk verden. Men er vi 
ikke åpne for små og store livskriser, lærer vi ikke av erfaring og utvikler 
ikke vår praktiske kunnskap. I en virksomhet er det uunngåelig at kriser 
oppstår — små krisesituasjoner rett som det er og en større krise innimel- 
lom. Kanskje snakker vi ikke om kriser, fordi vi synes det høres for alvor- 
lig eller dramatisk ut. Men det handler ganske enkelt om at vi erfarer noe 
som ikke stemmer. Vi tenker gjerne at vi er fortrolige med virksomheten, 
at vi kjenner den, men så omsetter vi denne fortrolighet i handling og så 
stemmer ikke situasjonen etter handlingen med det vi forventet. Dette 
er en erfaring av uoverensstemmelse, av diskrepans. En kriseerfaring er 
altså en diskrepanserfaring (Lindseth, 2014, s. 57; 2017b, s. 247). Det er, kan 
vi si, en erfaring av at det indre ikke stemmer med det ytre. Vi rystes i vår 
fortrolighet med verden når vi helst vil tro at vi omsetter denne fortrolig- 
het i handling. Vi opplever altså en diskrepans mellom fortrolighet og 
fortrolighetens artikulasjon. Kort sagt: Det blir ikke som forventet. Og 
dermed må vi spørre oss selv: Hva kan det være som ikke stemmer? 

Vi har fremhevet at den refleksive praksisforskningens kunnskaps- 
grunnlag ikke er en (eller flere) teori(er), men praktisk kunnskap. Da 
blir nettopp diskrepanserfaringen det naturlige utgangspunkt. Sva- 
revnen, evnen til hele tiden å vite (eksplisitt eller taust) hvordan vi skal 
ta neste skritt på livets vei, i relasjoner, situasjoner og virksomheter, 
oppleves ikke lenger som pålitelig — og det blir påtrengende å undersøke 
nærmere hva den bestemmes av. Som allerede understreket er den prak- 
tiske kunnskapen sammensatt; når vi responderer på de utfordringer 
vi møter, er det ut fra flere forhold. Det kan være en karakterforankret 
dugelighet som kommer til uttrykk, eller som svikter oss, og dermed 
viser seg å snarere være en udugelighet. Vi kan ha tilegnet oss noen vaner 
som kan vise seg å være uvaner. Vi kan handle i overensstemmelse med 
en moral som noen ganger kan gli over i unnfallenhet og andre ganger 
bli for streng, moralistisk og fanatisk. Det kan være vårt kjennskap 
til en vitenskapelig teori som gir orientering i en praktisk situasjon, 
men så viser det seg at dette kjennskapet fører galt av sted, enten fordi 
vi ikke har forstått teorien godt nok, eller fordi vi forsøker å anvende 
den der det ikke passer, eller kanskje teorien i seg selv er mangelfull. 

Empirisk-vitenskapelige teorier er jo aldri perfekte eller fullkomne. Vi 
kan føle oss hjemme i en tradisjon, men så får vi en mistanke om at den 
forleder oss. Kanskje vi mangler åpenhet for noe vi fornemmer, slik at 
vi hindrer en innsikt i å våkne i oss. Kanskje er det noe vi helst ikke vil 
forstå. Kanskje møter vi et menneskelig uttrykk vi ikke vil forholde oss 
til. En konflikt på en arbeidsplass kan prege den praktiske kunnskapen. 
Implisitte interesser innenfor en virksomhet kan være dominerende på 
en slik måte at vi undertrykker våre reaksjoner. Diskrepanserfaringen, 
særlig når vi formulerer den og diskuterer den med andre, kan gjøre oss 
oppmerksomme på alt dette og sette oss på sporet av forhold det er viktig 
å undersøke nærmere. 


Barnehagelærerens praktiske kunnskap - 
et eksempel 


Et godt eksempel på refleksiv praksisforskning er følgende: En univer- 
sitetslektor som selv har vært barnehagelærer, og som utdanner barne- 
hagelærere, merker at det er vanskelig å forklare hva «samspill med barn» 
går ut på. Dette er noe som studentene skal mestre når de begynner å 
arbeide i barnehagen. I en skriftlig eller muntlig prøve kan de nok si noe 
om slikt samspill, men de føler ikke at de riktig forstår hva det vil si i 
praksis. Universitetslektoren merker at det er utilfredsstillende å under- 
vise om «samspill med barn» i barnehagen; hun begynner å fundere på 
om hun selv forstår godt nok hva det går ut på. Derfor bestemmer hun 
seg for å gå inn i sin egen erfaring og undersøke sin praktiske kunnskap 
som barnehagelærer. Det første som faller henne inn, er en gang for noen 
år siden da hun overhodet ikke mestret relasjonen til et barn. Etter hvert 
får hun frem i hukommelsen en rekke situasjoner som alle kan belyse hva 
som står på spill i barnehagelærerens omgang med barn i barnehagen. 
Det er en krevende jobb hun har med å fortelle frem sine erfaringer slik 
at det vesentlige fremkommer. Og hun opplever det som svært krevende 
å reflektere kritisk over sine fortellinger for å kunne si hva de handler 
om. Hun kommer frem til tre temaer hun vil utdype teoretisk, som alle 
belyser hva som er viktig i barnehagelærerens praktiske kunnskap: Evne 
til selvrefleksjon, evne til å se barnet (og forstå hva dette innebærer) og 

betydningen av de ytre vilkår som den praktiske kunnskapen gis. Den 
teoretiske refleksjonen blir ganske filosofisk. Det som gjør den så inte- 
ressant, er at hennes innsikter kaster lys over sentrale poenger hos de 
filosofer som hun går i dialog med (særlig Løgstrup, Gadamer, Meløe og 
Skjervheim), det er ikke bare filosofenes tanker som belyser hennes egne 
erfaringer. Og hun merker at hennes forskning gjør henne til en bedre 
lærer. Studentene synes nå at de forstår bedre hva det er de skal få til i 
barnehagen. Det virker avmystifiserende at «samspill med barn» ikke er 
noe de skal kunne fordi de hører og leser om det, men noe de må få til 
i en praksis der de kan være åpne på at de ikke får det til. Universitets- 
lektorens undersøkelse av egen praktisk kunnskap som barnehagelærer 
setter henne i stand til å gjennomføre forskningsbasert undervisning. 
Forskningen er også til hjelp for praktikere som kjenner seg igjen i den. 
Det som imidlertid kan oppleves som krevende, men også som interes- 
sant, er at kollegaer i universitets- og høgskolesystemet har et visst bes- 
vær med å forstå hva hun har gjort i sin forskning. Det finnes teorier om 
samspill, spill og lek - og om læring hos barn; det finnes mye forskning 
og mange bøker om dette. Og man forventer at hun legger samspills- og 
lekteorier — eller også pedagogisk teori — til grunn for sin undersøkelse. 
Men det gjør hun ikke. Hun legger sin praktiske kunnskap til grunn for 
forskningen. Da hun påbegynte sin undersøkelse, merket hun at hun 
ikke burde gå inn i samspills- og lekteori, som hun hadde kjennskap 
til, og heller ikke inn i pedagogiske teorier om barns læring, som hun 
jo også hadde kjennskap til som universitetslektor, da en utdypning av 
disse teoriene ville føre henne bort fra den «nådeløse» konfrontasjon med 
egen diskrepanserfaring som en undersøkelse av praktisk kunnskap ville 
kreve. Med utgangspunkt i egen praktisk kunnskap undersøker hun hva 
som står på spill i barnehagelærerens praktiske kunnskap i omgang med 
barn i barnehagen. Det betyr ikke at samspill- og lekteori, teorier om 
læring hos barn eller også teorier om omsorg og oppdragelse mangler 
relevans for en forståelse av barnehagelærerens praktiske kunnskap. Men 
i prosjektet går hun ikke fra teoriene til den praktiske kunnskapen, men i 
motsatt retning: fra den praktiske kunnskapen til teoretiske perspektiver 
som kan belyse den. Hun forblir praksisnær og filosofisk i sin forskning, 
men hun kunne ha viet seg til det teoretiske prosjekt å belyse og utvikle for 


85 


KAPITTEL 4 


eksempel samspillsteori. Nettopp med utgangspunkt i en god forståelse 
av barnehagelærerens praktiske kunnskap ville hun kunne gjøre dette på 
en konkret og fruktbar måte. Her ser vi den refleksive praksisforskning- 
ens betydelige teoretiske potensiale. 


Historikk og endret virkelighetsoppfatning 


Da de europeiske universitetene ble grunnlagt, var hensikten å utdanne 
prester, leger og jurister. De tre viktigste fakultetene tilbød profesjons- 
utdanning og skulle gi sine studenter et teoretisk grunnlag i teologi, 
medisin og juss. Men i tillegg fantes det et såkalt artistfakultet der alle 
studentene fikk kjennskap til de frie kunstene, artes liberales. Disse kun- 
ster var språklige og matematiske ferdigheter og disipliner som var kjent 
fra antikken. De språklige disiplinene handlet om evnen til å tale godt — 
til å tale formelt riktig (grammatikk), innholdsmessig korrekt (dialektikk 
eller logikk) og forståelig og overbevisende (retorikk). Disse tre kunster 
ble kalt trivium (den trefoldige vei). Det ble forutsatt at alle studentene — 
som noe selvfølgelig — var fortrolige med de tre språklige kunster; derav 
kommer uttrykket at noe er trivielt. De fire matematiske disiplinene, 
kalt quadrivium (den firfoldige vei), var aritmetikk, geometri, musikk og 
astronomi. Disse syv disipliner — som historisk sett var en første impuls 
til etableringen av de humanvitenskapelige, naturvitenskapelige og sam- 
funnsvitenskapelige fakulteter slik vi kjenner dem fra det 19. århundre 
frem til i dag — ble altså forstått som kunster; de syv frie kunster. Det var 
noe studentene helst skulle kunne, ikke bare ha kjennskap til. Kunst betyr 
altså kunnen. Og teologi, medisin og juss handlet om den fagspesifikke 
kunnen som prester, leger og jurister skulle beherske. Universitetene ville 
altså gi sine studenter en kunnskap som skulle gjøre dem skikket til å 
praktisere innenfor sine profesjoner. Kunnskapen skulle duge i handling, 
med andre ord: det handlet om praktisk kunnskap. 

Men samtidig skulle den praktiske kunnskapen være vitenskapelig. 
Den skulle basere seg på viten og teori. Som moderne mennesker kan vi 
være negative til vitenskapelige teorier fra antikken og middelalderen. 
Her lar vi oss nok lett påvirke av fremskrittstroen i nytiden, som får oss 
til å tenke at det gamle er foreldet. Men de frie kunster har ikke mistet 

sin aktualitet. Og teologiske, medisinske og juridiske teorier var ikke så 
virkelighetsfjerne som vi kan tro. Viktig er at teori for de gamle grekere 
ikke var det samme som i dag. Theoria betød skuen. Og den intellektu- 
elle dygd episteme, som gjerne oversettes med viten eller kunnskap, var 
evne til å se og oppfatte sammenheng, en evne til innsikt (og dermed 
noe ganske annet enn en formulert oppfatning). Vi kan altså konstatere 
at det klassiske synet på vitenskap var ulikt det moderne. Kriteriet på 
vitenskapelighet var i antikken en overbevisende og helst systematisk 
innsikt i en forståelig sammenheng, mens kriteriet på vitenskapelighet 
i dag, etter manges mening, er testbarhet og falsifiserbarhet. I antikken 
var viten innsikt, og vitenskap var systematisk innsikt; i nytiden ble viten 
det samme som begrunnbar sann oppfatning, og vitenskap ble utvikling 
og etablering av testbar kunnskap. Vi skal se litt nærmere på denne for- 
skjellen. 

Ifølge den rådende oppfatning i nytiden mener vi med empirisk 
vitenskap, for det første, forskning - og, for det andre, det resultat i 
form av vitenskapelig kunnskap - det vil si teorier, hypoteser og for- 
klaringer - som fremkommer av forskningen. Det som gjør vitenskapen 
vitenskapelig, er at vi kan underkaste den vitenskapelige kunnskapen en 
grundig og kritisk undersøkelse og eventuelt avsløre den som feilaktig 
eller mangelfull. At kunnskapen skal være systematisk, slik antikkens 
filosofer og vitenskapsmenn vektla, er i dag nærmest en selvfølgelighet; 
det betyr at en teoridannelse ikke skal være logisk selvmotsigende. 
Det avgjørende blir i nytiden at kunnskapen lar seg teste og undersøke 
kritisk. Høyest i kurs står det eksperimentelle forskningsdesign der man 
kan utlede noen konsekvenser av en hypotese (antagelse) som lar seg teste 
under laboratorielignende betingelser. Er resultatet av testen positivt, er 
hypotesen bekreftet og muligens sann. Er resultatet negativt, er det fal- 
sifisert (dvs. avkreftet) at hypotesen er sann. Men ofte er vitenskapelige 
teorier så komplekse at vi ikke kan vite hva falsifikasjonen skyldes. Vi 
vet bare at noe ikke stemmer. Det kan også hende at en feil har sneket 
seg inn i undersøkelsen. Empirisk forskning er gjerne ugjennomsiktig, 
og mange ganger kan den derfor innby til en forhastet akseptering av 
hypoteser som forskeren har fordeler av — i form av faglig anerkjennelse 
eller økonomisk gevinst. Kanskje sier man at forskning har bevist at 

et medikament høyner pasientens livskvalitet, når man egentlig burde 
si at resultatene av forskningen så langt kan tyde på at den undersøkte 
medikamentelle behandlingsform ikke har verre negative bivirkninger 
enn sammenlignbare behandlingsformer. Men uansett hvor tvilsom eller 
også intetsigende en empirisk undersøkelse kan være, og uansett hvor 
lett den lar seg misbruke av kommersielle interesser, i alle fall løftes det 
frem at den skal være evidensbasert (Lindseth, 2017a, s. 18f.). Er den ikke 
evidensbasert, er den uholdbar. Men hva vil det nå si at empirisk forsk- 
ning er basert på evidens? Ganske enkelt: det betyr at den — under mer 
eller mindre strenge testbetingelser — kan fremtre som testbar. Evidensen 
er rett og slett resultatet av testen. Faller testen positivt ut, får vi positiv 
evidens for en hypoteses mulige riktighet, noe som ikke trenger å bety så 
mye, og får vi negativ evidens, dvs. at testresultatet ikke blir som forven- 
tet, er det noe som ikke stemmer, men det kan være vanskelig å finne ut 
hva dette bunner i. 

For snart et halvt århundre siden, da jeg begynte å undervise i 
vitenskapsteori, snakket vi ikke om evidens. Det som empirisk forskning 
må støtte seg på, kalte vi belegg, eller også bevis. En antagelse trengte 
belegg hvis den ikke skulle fremtre som en tom påstand. Eller vi snak- 
ket om bevis, men da var det klart at dette ikke var matematisk bevis, 
men snarere bevis av samme slag som dommeren trenger for å dømme 
en gjerningsmann som ikke har innrømmet sin udåd. Men så, i kjølvan- 
net av den evidensbaserte medisinen, ble det vanlig å bruke ordet evi- 
dens. «Du sier at denne behandlingen er effektiv, do you have evidence for 
that?» «Du sier at det var gartneren som drepte grevinnen, do you have 
evidence for that?» I stedet for å bruke norske ord som belegg eller bevis, 
begynte man å bruke det engelske ordet for det samme, evidence, og man 
skrev og uttalte det på norsk: evidens — gjerne uten å fortelle at ordet 
kommer fra latin. (Om evidensbegrepets flertydighet, begrensninger og 
muligheter, se Kari Martinsen, 2005.) 

Vitenskapen i antikken og middelalderen var ikke evidensbasert på 
samme måte som den empiriske forskningen ble det i nytiden. Kriteriet 
på vitenskapelighet var ikke testbarhet, har vi sagt, men overbevisende 
systematisk innsikt. For å tydeliggjøre hva forskjellen handler om, kan vi 
se på en vitenskap som fremdeles står høyt i kurs: matematikken. Dens 

holdbarhet vil ingen dra i tvil. Men den er ikke «evidence based». Spør vi 
en matematiker hvorfor to pluss to er fire, vil ikke vedkommende svare: 
«Det er det vi har best evidens for å anta. Inntil noen kommer opp med 
bedre evidens for noe annet, går vi ut fra at to pluss to er fire.» Det ville 
være meningsløst, eller kanskje en vits. For to pluss to må være fire, vi vil 
ikke kunne få belegg for noe annet. Det er helt irrelevant å spørre etter 
empirisk belegg, for det følger av aksiomene i tallteorien at to pluss to 
nødvendigvis er fire. Men da har vi jo evidens for at to pluss to er fire, 
vil kanskje noen si. Jo, men sier man det, har evidensbegrepet gjennom- 
gått en forvandling. Og den kan lett inntreffe på grunn av begrepets lat- 
inske opprinnelse. Evidentia betyr anskuelighet. Vi snakker om evidens 
når en sammenheng er åpenbar eller innlysende, når den er synlig og 
ligger klart i dagen. Men dermed må vi skjelne mellom to slags evidens — 
vi kan snakke om ytre og indre evidens. Ytre evidens blir da belegg for 
en påstand, mens indre evidens er innsikt i en sammenheng. I empirisk 
forskning trenger vi ytre evidens som kan gjøre en hypotetisk sammen- 
heng mer troverdig eller åpenbar, evident. Mens vi i matematikken ikke 
trenger ytre, men indre evidens. Vi støtter oss på vår innsikt. Matematisk 
teori handler ikke om antagelser om verdens struktur eller kausalitet som 
trenger å bli bekreftet eller avkreftet gjennom empiriske undersøkelser. 
Kunnskapsgrunnlaget i matematisk forskning er matematikerens prak- 
tiske kunnskap, altså vedkommendes handlingsbestemmende innsikt 
i matematiske sammenhenger, ikke bare et kjennskap til matematiske 
teorier. 

Men er ikke matematikerens virksomhet nettopp basert på sikre 
matematiske teorier, kan man spørre. Er ikke matematikken sikker, i 
motsetning til for eksempel grammatikk, teologi eller medisin? På en 
måte er matematikken sikker, men det betyr ikke at den matematiske 
kunnskapsutviklingen ikke kan komme galt avsted. For noen år siden 
så jeg et fjernsynsintervju med en amerikansk matematiker som nettopp 
hadde mottatt Abel-prisen, oppkalt etter den norske matematikeren Niels 
Henrik Abel (1802-1829) og utdelt av Det Norske Videnskabsakademi. 
Dette er den høyeste utmerkelse en matematiker kan få. Den amerikan- 
ske matematikeren mente at det var noe ved teorien som hadde innbrakt 
ham prisen, som neppe helt kunne stemme, og han regnet med at det ville 

komme matematikere etter ham som videreutviklet og forbedret teorien. 
Det betød selvfølgelig ikke at han hadde begått regnefeil eller gjennomført 
uriktige bevisføringer. Hadde det vært tilfelle, ville han ikke fått prisen. 
Men hans praktiske kunnskap sa ham at noe ikke stemte. Dette var ikke 
oppsiktsvekkende; fra langt tilbake finnes det stridsspørsmål i mate- 
matisk og formallogisk grunnlagstenkning. Dermed ser vi at matema- 
tikken, til tross for dens nærmest overveldende riktighet, ikke adskiller 
seg på noen vesentlig måte fra grammatikk, dialektikk, retorikk, musikk- 
teori, astronomi, teologi, medisin eller rettsvitenskap. All vitenskap før 
nytiden baserte seg på indre evidens. Forskningen utgikk fra forskerens 
praktiske kunnskap og siktet mot forbedring av denne kunnskapen, noe 
som kunne lykkes på imponerende måte eller også mislykkes. Forskning 
var refleksiv praksisforskning, — en refleksjon over vår erfaring med å tale 
riktig og overbevisende, å telle, å bestemme forhold i rommet, å uttrykke 
harmonier og disharmonier i musikken, å forutsi planetenes bevegelser, 
å forstå hva helse og sykdom beror på, å forstå hvordan et samfunn skal 
bygges på lovlydighet, eller å forstå hvordan et bestemt forbilledlig men- 
neske i rekken av slike mennesker, som alle i begynnelsen av vår tids- 
regning kunne bli kalt «Guds sønn», nemlig Jesus fra Nasaret, kan kaste 
lys over vårt begrep om en Gud som vi ikke har direkte tilgang til. Slik 
refleksjon handler ikke om å anvende bestemte, formulerte teorier. Den 
handler ikke om å ha ytre evidens som bekrefter eller avkrefter teoriene. 
Den handler om indre evidens, som vi bare kan ha i de respektive prak- 
tiske sammenhenger og virksomheter. Når praktisk kunnskap kan være 
et grunnlag for refleksiv praksisforskning, skyldes det at diskrepans- 
erfaringen er det dypeste vi kommer i vårt forhold til livet og verden. 
Når vi merker at det er noe som ikke stemmer, kanskje det er noe som 
ikke får komme til uttrykk, da kan vi undre oss over hva dette handler 
om og hva det beror på. Denne undringen åpner for spørsmål som er mer 
grunnleggende enn alle svar vi kan gi på spørsmålene. Svarene utfordrer 
oss til å sette all indre evidens på ettertankens prøve: Kan erfaringen ytes 
rettferdighet av svarene? Kanskje kan da en innsikt trenge seg på som 
ennå ikke har fått vår oppmerksomhet slik den krever og fortjener. 

En eller annen gang forholdsvis tidlig i nytiden begynner empirisk 
forskning å handle om ytre evidens, ikke om indre evidens. Det er 

vanskelig å si nøyaktig når det skjer. Det skyldes ikke Galileo Galilei 
(1564-1642), slik det er ganske vanlig å mene. Han kalles gjerne den mod- 
erne matematiske naturvitenskapens far fordi han var den første som 
kombinerte laboratorieeksperimenter med matematisk forklaring. Men 
dette blir lett misforstått. Han gjorde ikke eksperimenter for å få belegg for 
riktigheten av sin teori om legemers frie fallbevegelse; i sitt laboratorium 
ville han demonstrere riktigheten av den innsikt i fallbevegelsen han 
hadde kommet frem til gjennom tenkning. Avgjørende for erkjennelsen 
var ikke ytre, men indre evidens. Det samme kan vi si om teoriene til 
Johannes Kepler (1571-1630) og Isaac Newton (1643-1727). Skjønt Newton 
også trenger ytre evidens for å finne størrelsen på den gravitasjons- 
konstant han opererer med i sin himmelmekanikk. 

Da empirisk forskning på 1700- og 1800-tallet ble mer og mer beroende 
av ytre evidens (og fortsatt er det, i dag nesten mer enn noen gang, kan 
man fristes til å mene), skyldes det vel at forskningen ble opptatt av at 
noen forhold i verden forårsaker andre forhold. Forskningen undersøkte 
kausalsammenhenger som den trengte eksakte mål på, for at kunnskapen 
skulle få teknologisk anvendelighet. En annen grunn til overgangen fra 
indre til ytre evidens i forskningen kan være den endring i virkelighets- 
bildet som gjerne forbindes med filosofien til René Descartes (1596-1650) 
(Lindseth, 2017a, s. 23ff.). Her ble den empirisk tilgjengelige verden 
betraktet som en utstrakt virkelighet utenfor menneskets bevissthet. 
Bevisstheten ble forstått som en rent kognitiv oppfattelsesevne — takket 
være denne kunne mennesket utforske den utstrakte verden på en objek- 
tiv måte. Siden denne verden tenkes å befinne seg utenfor bevisstheten, 
trenger vi ytre evidens for å bestemme dens beskaffenhet. Dette syn på 
verden og bevisstheten sto i motsetning til det virkelighetsbildet som var 
rådende før nytiden. Her var det klart at mennesket ikke kunne innta en 
nøytral observatørposisjon i sitt forhold til verden, da det alltid allerede 
var delaktig i verden, og det var også klart at bevisstheten ikke bare var 
en kognitiv evne til iakttagelse, men fremfor alt en refleksiv relasjon til 
menneskets delaktighet i verden. 

Da den moderne empiriske vitenskapen som ensidig støttet seg på 
ytre evidens hadde blitt dominerende på universitetene rundt mid- 
ten av 1800-tallet, oppsto en motbevegelse gjennom den filosofiske 

hermeneutikken. Vi opplever verden før vi kan forklare eller forstå den, 
fremhevet Wilhelm Dilthey (1833-1911); vår erkjennelse av verden er 
derfor en utlegning av vår uartikulerte opplevelse. I opplevelsen taler 
verden til oss på en måte som beveger oss, men som like fullt er taus i 
den forstand at vi må tolke og gi ord til opplevelsen. I denne tolkningen 
er vi henviste til å støtte oss på en indre evidens som sier oss om den for- 
mulerte forståelsen stemmer med opplevelsen eller ikke. Virkelighets- 
forståelse ble fortolkningskunst, hermeneutikk. Og et halvt århundre 
senere oppsto en beslektet motbevegelse som fremhevet at fenomener må 
gi mening for oss i vår naturlige livsverden for at vi skal være i stand til å 
måle dem og erkjenne kausalsammenhenger mellom dem. Denne mening 
må vi forutsette at alle mennesker har tilgang til i en felles livsverden, 
selv om vi kan være ulikt situert i denne verden og derfor ha besvær 
med å forstå hverandre. Men takket være fenomenologien, som Edmund 
Husserl (1859-1938) grunnla, skal vi kunne utforske fenomenenes vesen- 
tlige mening. Denne mening er kanskje så selvfølgelig for oss at vi ikke 
tenker på den, men vi er alltid allerede fortrolige med den i en livsverden 
vi ikke kan stille oss utenfor og nøytralt observere. Mange fenomenol- 
oger i tradisjonen fra Husserl mente at vi kan erkjenne fenomenenes 
vesentlige mening gjennom ren beskrivelse; de ville ikke ha noe med 
tolkning og hermeneutikk å gjøre. Men de fleste fenomenologer i dag har 
innsett at den fenomenologiske beskrivelse nødvendigvis er tolkende. 
Fenomenologiske analyser bygger på en indre evidens der et fenomens 
mening skal være i overensstemmelse med den erfarte livsverden. Den 
er ikke eksplisitt gitt; den må tolkes og fortelles frem for at vi skal kunne 
innse vår delaktighet i den. 

Vi kan godt si at refleksiv praksisforskning står innenfor den herme- 
neutiske og fenomenologiske motbevegelse mot en empirisk forskning 
som ensidig baserer seg på ytre evidens. Men det betyr ikke at refleksiv 
praksisforskning (like lite som hermeneutisk og fenomenologisk forsk- 
ning) tar avstand fra teoribasert empirisk forskning. Noen ganger er det 
nødvendig å søke etter en ytre evidens som kan bekrefte eller avkrefte 
våre hypoteser om bestemte kausalforhold eller faktiske strukturer i en 
fysisk, kjemisk, biologisk, sosial, økonomisk, medisinsk eller annen em- 
pirisk verden. Men vil vi forstå og videreutvikle vår praktiske kunnskap, 

trenger vi indre evidens. Vi må sette vår praktiske kunnskap på refleks- 
jonens prøve. 


Metode og gjennomførbarhet 


Refleksiv praksisforskning kan naturlig ta utgangspunkt i en praktikers 
erfaring av diskrepans. Praktikeren kan da selv bli forsker — eller komme 
i dialog med en refleksiv praksisforsker. Vi kan — helt kort — se på noen 
eksempler på refleksiv praksisforskning: En sykepleier kan oppleve at det 
hun gjør i et sykehjem, er problematisk på en temmelig kompleks måte. 
I stedet for å sette alle krefter inn på å forbedre sykehjemmet, kanskje 
ved å utforske dets funksjonsmåte eller dets historiske og organisatoriske 
forutsetninger, kan sykepleieren sette seg fore å først tenke grundig 
over sin praktiske kunnskap. Blant annet tar hun inn over seg den rys- 
tende erfaring det var, da hennes egen far måtte flytte til sykehjemmet 
i hjemkommunen. Hva handlet denne erfaringen om? Hva var det ves- 
entlige i denne erfaringen? Hva var det som her sto på spill? (Hov, 2015.) 
En høgskolelektor som selv er barnesykepleier «i bunnen», undersøker 
den praktiske kunnskapen som gjør seg gjeldende i nyfødtintensivavde- 
lingen ved et universitetssykehus. Hun beskriver en praksis som har stor 
anerkjennelse blant alle som kjenner den, og hun løfter frem en prak- 
tisk kunnskap som sykepleiere og leger forstår viktigheten av, men som 
ikke uten videre passer inn i de kategorier som gjelder for administrasjo- 
nen. For eksempel viser hun at praksisen — og livet til de for tidlig fødte 
barna - er truet hvis det ikke er tilstrekkelig mange erfarne og lokalkjente 
intensivsykepleiere på vakt. Det holder ikke at intensivsykepleierne er 
erfarne; hvis de ikke er lommekjente på arbeidsplassen, kan de ikke raskt 
nok hente det nødvendige utstyret når det er akutt behov for det. Hvis for 
mange er ukjente med forholdene på arbeidsplassen, kan praksis bryte 
sammen. At det er slik, er ingen selvfølgelig kunnskap. Å sette ord på 
den forutsetter at nyfødtintensivsykepleierne reflekterer over sin praksis 
og forteller frem sin erfaring (Danielsen, 2013). En høgskolelektor som er 
ansatt ved Politihøgskolen vil undersøke den praktiske kunnskapen til 
politibetjenter. Hun ber dem fortelle om situasjoner der de var fornøyd 
med egen praksis. Slik finner hun ut at god politipraksis handler om å 

gjenopprette orden der orden er gått tapt, og hun viser svært nyansert 
hva slik gjenopprettelse av orden går ut på. Forskningsarbeidet vil ikke 
kartlegge hvor ofte eller i hvilken utstrekning politibetjenter gjør en god 
eller dårlig jobb. Allikevel kan politiarbeidet fremtre i et samfunnskritisk 
perspektiv nettopp når politibetjentene får ta utgangspunkt i sin erfar- 
ing av å gjøre godt arbeid. Når erfarne politibetjenter innfinner seg etter 
en melding om uro eller bråk, vil de ofte kunne roe ned situasjonen og 
faren for eskalasjon går over. Men dermed kan de utgjøre en trussel mot 
politikammerets eksistens, for de har ingen «produksjon» å vise til. Mens 
yngre og mindre erfarne politibetjenter kan sørge for at situasjonen ikke 
roer seg, slik at de kan gå på kontoret og skrive et forelegg og en rapport, 
og dermed dokumentere at politikammeret gjør noe, slik at de statlige 
bevilgninger ikke skjæres ned. Men hvem gjør da det beste politiarbeidet: 
de som «produserer» og sikrer kammerets eksistens, eller de som ikke 
«produserer» og dermed sikrer levelige forhold i samfunnet? (Hoel, 2011.) 

Nok et eksempel på refleksiv praksisforskning kan være Birgitta 
Nordströms kunstneriske forskningsprosjekt som førte frem til lisensi- 
atoppgaven I ritens rum - om mötet mellan tyg och människa i kunst- 
håndverk ved Högskolan för design och konsthantverk ved Göteborgs 
universitet (Nordström, 2006). Nordström er en anerkjent tekstilkunstner 
og ansatt som lektor ved Högskolan för design och konsthantverk. Hen- 
nes prosjekt er praktisk og refleksivt på samme tid. Hun skal veve og sy 
tekstiler som har en funksjon i det hun kaller «ritens rum», og hun vil i 
den teksten hun skriver, finne ord til sine erfaringer med å gjennomføre 
prosjektet. En erfaring som hun nevner, men velger å ikke utdype, var 
det oppdrag hun fikk av biskopen i Göteborg: å veve og sy en ny «biskop- 
skåpa». De to erfaringene hun går inn på, som hun forteller frem og bely- 
ser kritisk og teoretisk, er å veve «bårtåcken» (bårekleder) som ligger over 
kisten under begravelsen, og filter som kan svøpes rundt dødfødte barn 
på sykehus. Den håndverksmessige siden av prosjektet er imponerende i 
seg selv — og den refleksive tilnærmingen gjør at leseren i høy grad berø- 
res. Når hun i sine «Avslutande kommentarer» skriver: «Att svepa och att 
tåcka år två helt centrala textila handlingar i ritens rum» (s. 147), gir dette 
en mening som leseren ikke fort blir ferdig med. Under disputasen spurte 
professor Johan Arnt Myrstad, som var medlem av betygsnåmnden, om 

hennes refleksive undersøkelse av erfaringen av å lage bårekleder virkelig 
tilfører noe nytt. Visste hun ikke allerede på forhånd hva betydningen av 
et båreklede er? Til Myrstads tilfredshet svarte hun helt riktig: Nei, det 
kunne hun umulig vite før hun i praksis erfarte «innebörden» av bårekle- 
der og tydeliggjorde den i sin tekst. For eksempel blir hun klar over noe 
vesentlig når hun i avhandlingen skriver hva hun svarte en journalist 
som ville vite hva som var «den djupaste innebörden» av et båreklede for 
henne personlig: «Det år att vi tåcker den döde, kista emellan eller ej. Den 
handlingen år av absolut karaktår» (Nordström, 2016, s. 147). 

Vi skal se litt nærmere på forskningsmetoden i refleksiv praksisfors- 
kning - og hvorfor den er velegnet på veien mot dosentkompetanse. 

Vi sier gjerne at vi bruker eller anvender forskningsmetoder, og når 
vi benytter oss av spørreskjemaer, bestemte målemetoder, statistiske tes- 
ter eller andre klart definerte fremgangsmåter, er det treffende nok. Men 
strengt tatt er en vitenskapelig metode en vei vi går i forskningen, fra 
en problemstilling til en mulig teoretisk forklaring, fra en spørsmålsstil- 
ling til et begrunnet svar. Metode handler om å gå fornuftig frem i en 
undersøkelse. Da er det ikke nok å anvende metodiske redskaper. Vi må 
ha innsikt i den virkelighet vi vil undersøke. Dette blir tydelig når vi ser 
på metodebegrepets opprinnelse i antikken, nærmere bestemt i Platons 
filosofi. Da livet er en farefylt vei som bringer oss i krisesituasjoner, tren- 
ger vi å se nærmere på denne veien, understreket Platon. Og det gjør vi 
best i en samtale der vi tar livsveiens muligheter og farer opp til kritisk 
drøftelse. Dermed går vi en vei i samtalen der livsveien blir gjenstand for 
undersøkelse. En slik vei - som befinner seg på et nivå over livsveien — 
kan vi kalle en metavei. For eksempel kan vi si at vitenskapsteori, som jo 
handler om vitenskapelig teoridannelse, er metavitenskap. Et metaper- 
spektiv blir et perspektiv på perspektiver og så videre; slik brukes det 
greske ordet meta. Når ordet for vei på gresk er hodos, blir altså samta- 
leveien en meta-hodos, og da a-en i meta av grammatikalske grunner 
faller bort, fremkommer ordet methodos. Slik oppsto metodebegrepet 
nærmest som en teknisk term i Platons filosofi (Lindseth, 2014, s. 48f.). 
Den dialektiske metode som Platon anbefalte, sto høyt i kurs helt frem 
til nytiden, da metoder for empirisk forskning og teknologisk anvendelse 
ble dominerende. 

«Methodos er en vei man kan gå om igjen», skriver Hans-Georg 
Gadamer (1993, s. 48). Dette star i motsetning til livets vei der det er umu- 
lig å gå tilbake og starte på nytt. Nå er det selvfølgelig heller ikke mulig 
å gå en metodisk vei helt nøyaktig slik vi en gang har gått den, men like 
fullt kan vi forsøke igjen og igjen å gjennomføre en undersøkelse. Vi kan 
forsøke å forbedre den og være mer nøyaktige og kritiske. Det avgjørende 
spørsmål blir da hva vi vil oppnå med undersøkelsen. Vil vi bestemme 
kausalforhold og materiell struktur - eller vil vi forstå hva som står på 
spill i livets sammenhenger og virksomheter? 

I første tilfelle trenger vi å prøve ut en hypotese for å få ytre evidens for 
hypotesens riktighet eller uriktighet. Vi befinner oss innenfor en meto- 
disk tenkemåte som det er vanlig å kalle hypotetisk-deduktiv. (Ut fra 
hypoteser og randbetingelser kan vi utlede, dedusere konsekvenser vi kan 
undersøke nærmere.) Og rammen for slik forskning kalles gjerne i viten- 
skapsteorien (med et engelsk uttrykk) context of justification. Forskning 
handler altså om å begrunne riktigheten av antagelser, hypoteser, teorier 
og forklaringer. 

Vil vi derimot forstå livssammenhenger og praktiske virksomheter, 
trenger vi indre evidens. Slike sammenhenger blir vi kjent med idet vi tar 
del i dem, men nettopp denne deltagelse fører til diskrepanserfaringer. 
Hvis vi ikke av en eller annen grunn undertrykker denne erfaringen, må 
vi innse at vi ennå ikke forstår godt nok de sammenhenger som krever 
vår delaktighet. Da er vi utfordret som individer og subjekter; ingen kan 
frita oss for selv å måtte forstå. Vi kan forsøke å finne orientering gjen- 
nom filosofi, kunst, religion eller livssyn, men vi kan også underkaste 
vår praktiske kunnskap — som har ført til erfaringen av diskrepans - en 
grundig undersøkelse. En slik undersøkelse handler da ikke om justifica- 
tion, men om forståelse og oppdagelse av sammenheng; den finner sted 
innenfor en context of discovery. Da trenger vi en refleksiv metode som 
søker indre evidens for de innsikter vi arbeider frem. 

Som beskrevet har vitenskap helt fra begynnelsen i antikken vært 
basert på indre evidens, og da det skjedde et skifte i nytiden mot ensi- 
dig å vektlegge en ytre og teknologisk nyttig evidens, oppsto motbeve- 
gelser i form av hermeneutikk og fenomenologi som på nytt ville gjøre 
oss oppmerksomme på verdien og nødvendigheten av indre evidens i 

forskningen. I kjølvannet av disse motbevegelser har en rekke kvalitative 
forskningsmetoder sett dagens lys. Det refleksive moment i disse meto- 
dene kan tydeliggjøres på ulike måter. Ved Senter for praktisk kunnskap 
ved Nord universitet har vi vektlagt tre refleksjonstrinn eller refleksjons- 
etapper: 


1. Opprinnelig og konkret refleksjon 
Her bringer praktikeren sin diskrepanserfaring til uttrykk. Det er 
en refleksiv prosess, men den er opprinnelig i den forstand at en for- 
telling først oppstår i denne prosessen, som det deretter blir mulig 
å reflektere over. Slik refleksjon kan vi også, med et uttrykk fra Paul 
Ricoeur (2007, s. 265), kalle konkret. Når vi har erfart noe viktig, det 
er Ricoeurs poeng, kan vi ikke bare se inn i oss selv og hente erfa- 
ringen ut som om den skulle foreligge fullt ferdig inne i oss; vi må 
fortelle den frem, vi må gjøre den konkret, for at vi selv skal kunne 
merke hvorvidt fortellingen stemmer med erfaringen. Dermed vil 
vi oftest se at vi må fortelle frem erfaringen på nytt. Den første for- 
tellingen var ikke feilaktig, men vår indre evidens sa oss at vi burde 
forbedre den. Til sist synes vi at fortellingen er god nok, selv om den 
ikke er perfekt og neppe kan bli det heller. Dermed kan vi gå over til 
neste trinn. 

2. Kritisk refleksjon 
Her tar forskeren et skritt tilbake og betrakter sin fremfortalte erfa- 
ring. Hva handler den om? For eksempel: Universitetslektoren som 
selv har vært barnehagelærer, finner tre temaer i sine fortellinger 
som hun ønsker å vektlegge: at det er viktig å gi rom for selvreflek- 
sjon i barnehagen, at det er viktig å forstå hva det vil si å se et barn, 
og at det er viktig å tenke over de praktiske, organisatoriske og 
politisk bestemte rammevilkår for barnehagelærerens virksomhet. 
Disse temaer står på spill i barnehagelærerens praktiske kunnskap. 
Det er de temaer som den kritiske refleksjonen forteller henne, at 
det er viktigst å belyse i en teoretisk refleksjon. 

3. Teoretisk refleksjon 
Her bringes de temaer som den kritiske refleksjonen har løftet frem, 
i dialog med relevante teoretiske perspektiver. Det vil ofte være 

filosofiske poenger som kan belyse den praktiske kunnskapen på 
en måte som praktikere kan kjenne seg igjen i og lære av. Men det 
vil også kunne være mulig å belyse og drøfte en empirisk teori med 
utgangspunkt i den fremfortalte erfaring og tematiserte praktiske 
kunnskap. Her ser vi den refleksive praksisforskningens teoretiske 
potensiale. 


Hvorfor er refleksiv praksisforskning en naturlig form for forskning på 
veien mot dosent? Det skyldes først og fremst at det er fruktbart å utgå 
fra diskrepanserfaringer i egen profesjonell praksis — erfaringer man 
ikke har kunnet glemme, og som man heller ikke har hatt mulighet for å 
reflektere grundig nok over. Her er det alltid noe interessant og viktig å 
hente ut. I tillegg kommer at tradisjonell empirisk forskning ofte krever 
en innsats som det kan være vanskelig å finne tid og rom for i en travel 
undervisningshverdag. Mens refleksiv praksisforskning ikke krever at 
man forlater egen praksis, vil teoribasert, anvendt forskning som regel 
forutsette at man arbeider frem en problemstilling som går ut over det 
man til daglig befatter seg med. Kanskje ønsker man allikevel å gjøre 
det, og kanskje finner man en mulighet for å gjennomføre slik forskning 
også på veien mot dosent, men refleksiv praksisforskning vil man alltid 
kunne få til, da den direkte støtter opp om egen virksomhet. Slik forsk- 
ning handler om å forstå en praksis man allerede er fortrolig med - en 
aktivitet man kjenner gjennom egen praktisk kunnskap. 

Da refleksiv praksisforskning starter ut i et forsøk på å fortelle frem en 
erfaring, er det naturlig å gi en presentasjon av slik forskning en essay- 
istisk form. (Essaysjangeren har sitt navn fra Michel de Montaignes Les 
Essais som utkom 1580; det franske verb essayer betyr å forsøke.) I en 
innledning kan man informere leseren om hva slags forskning man har 
gjennomført, men så går man rett til fremfortellingen av erfaring, for 
deretter å utdype denne gjennom kritisk og teoretisk refleksjon. Etter 
dette er det naturlig å redegjøre nærmere for den veien man har gått i 
forskningen i form av en metoderefleksjon. Dette snur om på den van- 
lige avhandlingsformen som gjerne begynner med en redegjørelse for 
teorigrunnlag og metode, før empiri og fremanalyserte funn presenteres. 
Denne omsnuing kan være et problem, da forskere i dag i så stor grad 


98 


DOSENTEN I ET FOU-PERSPEKTIV 


sosialiseres inn i et HDM-regime (HDM = hypotetisk-deduktiv metode.) 
Da oppleves det som betenkelig at refleksiv og essayistisk forskning også 
utfordrer den gjengse forestilling om vitenskapelighet. Det som gjør 
forskningen vitenskapelig, er ikke lenger bare testbarhet (eller en mest 
mulig eksakt etterprøvbarhet), men snarere en rasjonell diskuterbar- 
het, en troverdig oppløsning av diskrepans, ikke gyldig generalisering 
fra utvalg til populasjon, men gjenkjennelighet fra situasjon til situa- 
sjon. Det har tatt tid å vinne gehør for at refleksiv praksisforskning og en 
essayistisk presentasjon av slik forskning er akseptabel. Men vi ser nå at 
stadig flere tidsskrifter godtar forskningsartikler som har en essayistisk 
form, noe som også er forståelig av den grunn at slike artikler oppleves 
som mer anskuelige og interessante enn presentasjoner av teoribasert, 
anvendt forskning. 

Med dette skulle det være klart hvorfor det ikke bare er tillatelig, men 
også ønskelig i refleksiv praksisforskning å ta utgangspunkt i egne frem- 
fortalte erfaringer. Når de handler om diskrepans av ett eller annet slag, 
og ikke om et budskap som praktikeren nærmest vil misjonere for, er det 
de egne fortellingene som best gjør det mulig å reflektere over en mang- 
lende indre evidens. Poenget med fortellingene er jo ikke å gi belegg for 
en teoris (eller hypoteses) riktighet eller uriktighet; da ville man kunne 
mistenke at forskeren forsøker å bygge opp under en oppfatning han eller 
hun foretrekker. Men refleksiv praksisforskning handler altså ikke om 
ytre evidens eller belegg for en oppfatning, hypotese eller teori. Den hand- 
ler om å arbeide frem en forståelse av praktisk kunnskap — en forståelse 
som er tiltrengt da kunnskapen synes å svikte eller ikke får den fortjente 
anerkjennelse innenfor det systemet der den kommer til uttrykk. I reflek- 
siv praksisforskning ønsker forskeren å forstå hva det er som ikke stem- 
mer, eller som ikke er tilfredsstillende i en praktisk kunnskap, for slik 
å kunne forbedre kunnskapen. Manglende indre evidens handler om at 
kunnskapen ikke er god nok. Forskningen er stillet under en etisk for- 
dring om å være god. Refleksiv praksisforskning er - på samme måte som 
matematisk forskning - en forskning i første person. Den drives fremover 
når forskeren merker at egen praktisk kunnskap er mangelfull. Forskeren 
kan da trenge å samtale med andre forskere, men han eller hun trenger 
ikke et datamateriale i form av intervjuer med kollegaer eller andre for 

å få belegg for en hypotese. Samtaler med kollegaer kan være nyttige, 
men forskeren må selv forstå hva han eller hun holder på med. Og når en 
forsker undersøker andres praktiske kunnskap, handler det om å arbeide 
frem en mulig felles forståelse. 

Helt til slutt vil jeg spørre leseren: Husker du en situasjon fra din pro- 
fesjonelle praksis der du erfarte noe du ikke har glemt fordi det var uven- 
tet, kanskje urovekkende, og som dermed har etterlatt noen spørsmål i 
deg du ikke har funnet tilfredsstillende svar på? Jeg er sikker på at de 
fleste lesere av dette kapitlet kan huske slike situasjoner. Gjelder det også 
for deg, har du straks et utgangspunkt for å gjennomføre refleksiv prak- 
sisforskning. En enkeltstående erfaring, når den gjøres til gjenstand for 
konkret, kritisk og teoretisk refleksjon, kan åpne for klargjørende pers- 
pektiver, og noen ganger kan den lede til forbløffende innsikter. 

Veien til dosent - seks beretninger 


I denne delen forteller seks dosenter om sin vei til stillingskvalifika- 
sjonen. Historiene viser hvordan de i deler av sine soknader og publika- 
sjoner har drevet det Lindseth omtaler som refleksiv praksisforskning i 
kapittel 4. Forfatterutvalget har ikke vært tilfeldig. Vi har ønsket a pre- 
sentere dosenter fra ulike fagdisipliner og fra ulike utdanningsinstitu- 
sjoner. Vi ville også inkludere både dosenter som har delvis eller helt fulgt 
utviklingsprosjektets kjerneaktiviteter, seminardagene og veiledningstil- 
budet, og som har funnet frem uavhengig av slike stimuleringspakker. 
Kjønnsbalansen er også ivaretatt, med tre mannlige og tre kvinnelige 
forfattere. 

Vi innrømmer at flere av disse hensynene kunne vært bedre ivaretatt. 
Andre fagområder, som språkfag, kunstfag og naturvitenskapelige fag, 
kunne vært inkludert. Noen av dosentene vi har forespurt, har måttet 
avslå. En større aldersspredning på forfatterne hadde vært ønskelig, og 
historien til de «klassiske» høgskoledosentene savnes. Likevel er bredden 
god, og rommer et mangfold av perspektiver. Utvalget er ikke representa- 
tivt, men dekker sentrale profesjonsfag. 

Redaktørene ba i utgangspunktet bidragsyterne om å berøre spørsmål 
som: Hvordan ble du dosent? Hvilke nye oppgaver har stillingen gitt deg? 
Hvilke visjoner har du for stillingen din? Skribentene ble også oppfordret 
til å fremheve det følelsesmessige berørende i historien om deres dosent- 
vei. Endelig ble det poengtert at de hadde frie tøyler til å skape sin histo- 
rie. De ferdige kapitlene viser at frihetsmomentet i noen grad har trumfet 
det å besvare spørsmålene. Redaktørene finner dette positivt, da vi dypest 
sett ønsket oss variasjoner i fortellerstil, manuslengde, bruk av illustra- 
sjoner osv. Mangfold anses som et kjennemerke ved dosentløpet. De seks 
beretningene illustrerer en tilnærmingsbredde i hva som kan gi dosent- 
status. Redaktørene håper at denne variasjonsrikdommen kan være 
oppmuntrende for dosentkandidater å lese om, og at den kan anspore 
dem til å være kreative i det å «etter-forske» sin egen karriereportefølje 
og synliggjøre kompetanse som man ellers lett kan overse i akademia, 
men som likevel trengs. Alle bidragsyterne har hatt høy kvalitet på sine 
vurderte arbeider, og så omfattende produksjon som kreves for toppstill- 
inger. Men dette kvalitetskravets oppfyllelse gjør det ikke mindre spen- 
nende å lese om de presenterte dosentløp. 

Del 2 er organisert på følgende måte: Kapittel 5 er skrevet av Roar C. 
Pettersen, dosent emeritus ved Høgskolen i Østfold, med bakgrunn fra 
generell pedagogikk. Forfatteren av kapittel 6 er Oddbjørn Johansen, 
dosent i profesjonskunnskap ved Nord universitet. De resterende fire kap- 
itlene er skrevet av dosenter ved Universitetet i Agder. I kapittel 7 forteller 
dosent i spesial- og veiledningspedagogikk Carl Christian Bachke sin 
historie, etterfulgt av dosent i mat og helse Anne Selvik Asks beretning 
i kapittel 8. Forfatterne av de to siste kapitlene deltok på opprykkssemi- 
naret: Anne Brita Thorød, dosent ved Fakultet for helse og idrettsfag til- 
knyttet psykisk helsearbeid, og Kari Brodtkorb, dosent i sykepleie. 

Rekkefølgen er forsøkt styrt av tanken om å illustrere hvordan de 
ikke-kursdeltakende dosentrepresentantene på famlende vis har funnet 
frem til sin status, dels via tilfeldige hendelser og dels via uventede, velvil- 
lige og ulønnede kollegiale hjelpere. Vi håper å kunne fremheve at veien 
blir lettere å gå dersom man får assistanse gjennom planlagte og ressurs- 
belagte opplegg, lignende det som beskrives i denne antologien. Dermed 
kommuniseres det implisitt et budskap om at slike prosjekter rettet mot 

dosentopprykk både er kvalitetsutviklende og lønnsomme for en høyere 
utdanningsinstitusjon. Så får vi be om unnskyldning for at mennenes 
fortellinger kommer før kvinnenes. 

De seks beretningene skildrer unike faglige kvalifikasjonsløp. Disse 
utgjør, litt tabloid sagt, en slags rådata i antologien, og samsvarer slik 
med bokens induktive preg. Del 2 inneholder også en etterskrift, hvor vi 
prøver å peke på tendenser og mønstre. Selvsagt er seks karriereløp et for 
snevert grunnlag til å kategorisere eller generalisere ut fra. Imidlertid kan 
noen karakteristika identifiseres, særlig ved at vi anlegger en eksplore- 
rende tilnærming der vi med noe forsiktighet arbeider med antakelser 
om særpreg så vel som forskjeller. I avslutningen vil vi si mer om tverr- 
gående mønstre i de seks beretningene. Innledningsvis vil vi kun peke 
på ett moment som har slått oss som redaktører: Fortellingene vitner om 
vitalitet, engasjement samt i noen grad indignasjon i kombinasjon med 
snirklete veier inn i akademia. I dette lys blir det ekstra interessant og 
oppmuntrende å lese historiene, og samtidig legge merke til hvordan den 
akademiske og utdanningspolitiske ledelsen i Norge har vært åpen for 
og gitt rom for disse personenes faglige utvikling i bred forstand. Vår 
påstand er at ingen av dem hadde hatt samme mulighet til akademisk 
toppstilling dersom professorstigen hadde vært den eneste farbare. 

Den tilfeldige dosent. Fra praktisk 
reformering av høgskolestudier via 
lærebokpublisering til forskning og 
faglitterært forfatterskap 


Roar C. Pettersen 
Høgskolen i Østfold 


Abstract: This chapter is a personal narrative of the author's career path from sec- 
ondary school via teacher's education and master level in pedagogics to docent 
(professor) in university didactics. This career was unplanned. It occurred more 
incidentally over time. Much of the narrative recounts how educational reforms 
pushed the author to expand his attention from routine lecture work to practically 
implementing problem-based teaching methods that subsequently led to publish- 
ing textbooks with relevance for the didactics of higher education. This progression 
also marked a starting point for his career as a didactical researcher. All in all, this 
achievement made it possible for the author to apply for promotion to professor/ 
docent. The assessment committee confirmed that he was well qualified. Some of the 
committee’s arguments are also discussed in the article. 


Keywords: docent, teaching and learning in higher education, problem-based 
learning, teaching methods 


Introduksjon 


Året 2019 er pa hell i skrivende stund. Det nærmer seg fem år siden jeg 
sluttet i stillingen som dosent og begynte å omtale meg som dosent emer- 
itus. Da jeg sluttet, var jeg kort og godt et eksempel på den typiske dosent: 


Sitering av denne artikkelen: Pettersen, R. C. (2020). Den tilfeldige dosent. Fra praktisk reformering av 
høgskolestudier via lærebokpublisering til forskning og faglitterært forfatterskap. I C. C. Bachke & M. 
Hermansen (Red.), Å satse på dosenter. Et utviklingsarbeid (Kap. 5, s. 107—118). Oslo: Cappelen Damm 
Akademisk. https://doi.org/10.23865/noasp.109.chs 

Lisens: CC BY 4.0. 

En mann omtrent midt i sekstiårene med bakgrunn i høgskolesystemets 
profesjonsutdanninger (se også kapittel 3). Med det som utgangspunkt 
undrer jeg på om min historie også kan være ett eksempel med eksempla- 
risk verdi, som peker ut over min særegne historie, og som kan kaste 
lys over mer prinsipielle sider ved dosentstillingen og karriereveien dit 
generelt. 

I tilbakeblikk konstaterer jeg at jeg kom i mål på den akademiske kar- 
riereveien til dosentstilling, som i henhold til forskriften er en toppstill- 
ing i høyere utdanning. I dette kapitlet vil jeg ta opp og reflektere over 
spørsmål som: Hvorfor valgte jeg nettopp denne karriereveien? Hva var 
typisk for dosentveien, og hvordan var det å følge den? Hvordan ser veien 
ut videre for de som velger den, i lys av foreslåtte endringer for denne 
karriereveien? 


Yrkesvalg og karriereplaner 


I yngre år hadde jeg verken ambisjoner eller drømmer om å arbeide i 
akademia — og langt mindre planer om å gjøre karriere der, slik jeg husker 
det. Da jeg tok reallinja på gymnaset, var det med tanke på ingeniør- 
studiet. Forbildet var min onkel Rolf, en typisk femtitalls ingeniør med 
tweedjakke, tversoversløyfe og regnestav i brystlomma. Det endret seg 
imidlertid ganske raskt. Etter hvert var det psykologistudiet som frem- 
sto som mer interessant. Med andre ord en dreide interessene mine 
fra teknologi og ting til atferd, sosiale og psykologiske fenomener og 
prosesser. 

Da jeg leste til examen philosophicum, fikk jeg et årsvikariat som lærer. 
Arbeidet likte jeg så godt at jeg søkte lærerskolen. Det var også fristende å 
bli ferdig utdannet på to år. Med lærerjobb i ungdomskolen meldte imid- 
lertid forventninger og krav om videreutdanning for å bli adjunkt med 
fast ansettelse. Dermed trengte jeg to grunnfag. Førstevalget ble peda- 
gogikk, som hadde vært favorittfaget på lærerskolen. Siden det tok tid å 
finne et fristende grunnfag nummer to, fortsatte jeg med pedagogikk til 
hovedfagsnivå. Til slutt valgte jeg samfunnsfag, en hybrid sammensatt av 
sosiologi, sosialantropologi og økonomisk historie. Dermed var jeg i løpet 
av få år lektor i pedagogikk, en identitet og rolle jeg var vel fornøyd med. 

Etter noen år skiftet jeg praksisarena til pedagogisk-psykologisk rådgiver. 
I den rollen hadde jeg stor nytte av min fordypning i hovedfaget, peda- 
gogisk psykologi. Didaktikken skulle forbli min faglige randsone enda 
noen år. 


Tilfeldighetenes tiår 


Ønsket om å formidle faget gjorde at jeg søkte og fikk stilling som høg- 
skolelektor i pedagogikk og psykologi ved Østfold vernepleierhøgskole 
(ØVH). Som profesjonsskole i det regionale høgskolesystemet var under- 
visning primæraktiviteten, ikke forskning. I FoU-sammenheng var U-en 
i fokus, men med muligheter for å engasjere seg i F-en ved å søke såkalte 
vikarstipend som ga «forskningsfri» i en mindre prosent av stillingen. 

I 1989 fikk vernepleierutdanningen ny rammeplan. Den brøt med 
tradisjonell læreplantenkning ved at den representerte en overgang fra 
fagorganisert til temaorganisert læreplan. Utdanningens fag skulle 
organiseres i fem mer eller mindre tverrfaglige hovedtemaer. Det repre- 
senterte en betydelig didaktisk og utdanningsmessig utfordring å skulle 
utforme fag- og undervisningsplaner i tråd med dette prinsippet. 

I 1990 kom Studiekvalitet. Innstilling fra Studiekvalitetsutvalget, det 
såkalte Handal-utvalget (Utdannings- og forskningsdepartementet, 
1990). Høgskoledirektøren i Østfold, Ivar Bjørndal, ønsket å følge opp 
innstillingen, og etterspurte konkret hva som kunne gjøres for å styrke 
studiekvaliteten. Det ble etablert en gruppe med en representant fra hver 
av de fem høgskolene, omtalt som «Kvaliped-gruppa». Gruppa inngikk 
avtale med Fagenheten for Universitetspedagogikk (FUP) ved Universi- 
tetet i Oslo om å starte opp basiskurs i praktisk høgskolepedagogikk på 
fire vekttall, som et konkret kvalitetsutviklende tiltak. Gunnar Handal, 
Per Lauvås og Kirsten H. Lycke var sentrale samarbeidspartnere fra FUP. 
For meg ble dette en inngang til universitets- og høgskolepedagogikk 
som fagfelt, også internasjonalt: Særlig forskningsarbeider innen Student 
Approaches to Learning (SAL)-tradisjonen knyttet til fagfeltet universi- 
tetspedagogikk (teaching and learning in higher education). 

I 1990 kom også boken Scholarship Reconsidered: Priorities of the 
Professoriate av Ernest L. Boyer, en analyse av ulike virksomhets- og 

arbeidsfelt lærere engasjerer seg i akademia i USA. Boyer deler virksom- 
heten i følgende områder eller scholarship: 


e The Scholarship of Discovery (forskning) 

e The Scholarship of Integration (integrering) 

e The Scholarship of Application (anvendelse) 

e The Scholarship of Teaching and Learning (SoTL, undervisning og 
lering) 


Storst innflytelse, mest prestisje og de beste lonnsbetingelsene er knyttet 
til The Scholarship of Discovery ifølge Boyer. The Scholarship of Teach- 
ing and Learning er den minst verdsatte. Fra min posisjon som lektor i 
høgskolesystemet virket det åpenbart at det var de tre siste virksomhe- 
tene vi arbeidet innenfor. Forskning (The Scholarship of Discovery) var i 
liten grad lagt til rette for i høgskolen. Det var primært er anliggende for 
universitetene. 

Boyers bok fikk stor oppmerksomhet internasjonalt. Debatten som 
fulgte, dreide seg blant annet om å utdype og presisere hva akademisk 
profesjonalitet betyr innen de fire områdene. Et argument som ble frem- 
hevet, var at det handler om å følge samme akademiske kriterier og stand- 
arder uansett hvilket av feltene man legger vekt på. Det er hovedkriteriet 
for å vurdere i hvilken grad den enkeltes innsatser er meritterende og 
kvalifiserer til å rykke oppover i det akademiske hierarkiet. Kort og godt 
handler det om å legge samme forskende og akademiske tilnærming til 
grunn enten man forsker eller underviser. En ledestjerne i så måte for 
mitt FoU-arbeid knyttet jeg til begrepet teacher as a researcher (læreren 
som forsker) introdusert av Lawrence Stenhouse (1975). 

Å oppjustere Scholarship of Teaching and Learning (SoTL) som aka- 
demisk felt, både i verdi og status, handler om å profesjonalisere 
undervisningsrollen gjennom en systematisk utprøvende og forskende 
tilnærming til egen praksis. Det gjelder den individuelle utdannings- 
kompetansen, men handler også om å utvikle utdanningsfeltet i videre 
forstand: Å utvikle og forbedre kunnskapsbaserte strategier og modeller 
for å styrke utdanningenes undervisnings- og læringsmiljøer. Det fordrer 
så vel forskning som systematiske utviklingsprosjekter. I kortversjon: 

Dersom F-en i FoU handler om «å gjøre faget klokere», sikter U-en på å 
«gjøre studentene klokere». Men i tillegg kreves et FoU som favner bade 
forskning som teoriutvikling og som utviklingsarbeider, som opplyser 
praksis i vid forstand — og «gjør praksis klokere». 

Rektor ved ØVH hadde blikk for det nordiske utdanningsfeltet, og 
inviterte i 1991 lærere fra Hålsouniversitetet i Linköping. Der hadde 
man organisert studiene i tverrfaglige emner siden etableringen i 1986. 
Linköping sendte to lærere som organiserte et tredagers seminar. På sem- 
inaret ble jeg presentert for universitetets læreplantenkning og dets peda- 
gogiske filosofi, Problembasert læring (PBL). 

For meg fremsto PBL som et interessant pedagogisk konsept. Det rep- 
resenterte noe nytt i pedagogikken, men omfattet samtidig flere kjente 
pedagogiske elementer og prinsipper. Konseptet var i hovedsak utviklet 
av lærere i legeutdanninger i Canada, USA, Australia og Nederland på 
1970-tallet. Intensjonen var å utvikle en bedre utdanningspraksis for å 
støtte studentenes studieinnsatser og læring. 

Dette møtet med PBL ble utgangspunkt for mitt FoU-arbeid ut fra et 
knippe foreløpige problemsstillinger. Hva er egentlig PBL? Finnes det 
flere, ulike modeller? Hva er de teoretiske begrunnelsene for PBL, didak- 
tisk så vel som pedagogisk-psykologisk? Og endelig, hvordan kunne PBL 
iverksettes i vernepleierutdanningen ved ØVH? 


1995 - et vendepunkt 


I mai 1995 ble det vedtatt en felles lov for universiteter og høgskoler, 
Lov om universiteter og høyskoler. I rundskriv og forskrift som fulgte 
loven ble det åpnet for opprykksstilling på nivå med førsteamanuen- 
sis: stilling som førstelektor. Hovedkriteriet var dokumentert omfat- 
tende forsknings- og utviklingsarbeid som i kvalitet og omfang tilsvarer 
arbeidsmengde og nivå for en doktorgradsavhandling, men basert på et 
bredere faglig grunnlag (Rundskriv F-14-95); jf. Forskrift om ansettelse 
og opprykk, 2006, $1-5) 

For min del førte det til at jeg søkte og fikk innvilget stilling som før- 
stelektor i 1998. Dokumentasjonen i søknaden var i hovedsak FoU-arbeid 
knyttet PBL, blant annet samlet i boken Problemet først (1997), i tillegg 

til dokumentasjon av øvrige kvalifikasjoner innenfor undervisning og 
annen pedagogiske virksomhet. 

Et sentralt spørsmål knyttet til førstelektor var hvordan denne stil- 
lingen skulle forstås. På den ene siden var det et synspunkt «... at opp- 
rykksordninga til førstelektor er eit oppsamlingslaup for å bygge opp 
kompetanse på undervisningspersonell som ikkje har gjennomført 
doktorgrad. Førstelektorordninga står i dette perspektivet som ein trygg- 
ingsvei for læraren og utdanningsinstitusjonane for å sikre tilstrekke- 
lig kompetanse for å vere akkrediterte for utdanning på bachelornivå» 
(Bjørke & Braut 2009, s. 44). 

Men på den annen side, når forskrifter og veiledninger tas på alvor, 
handlet det om en stilling som reelt åpnet for en tydeligere verdsetting 
av SoTL som akademisk, kvalifiserende virksomhet. Det klare skillet 
mellom akademisk og mer praksisrettet arbeid ble i noen grad visket ut: 
Forskning og utviklingsarbeid på samme kvalitative nivå ble sidestilt. 
Dette markeres også senere i Lov om universitet og høyskoler (2005) vet 
at det poengteres at utdanningsinstitusjonene kunnskapsgrunnlag skal 
bygge på fremste innen forskning, utviklingsarbeid og erfaringskunn- 
skap. 

Den første tiden etter innføringen av førstelektorstillingen var det 
imidlertid både usikkerhet og ulik praksis i de sakkyndige utvalgene om 
hva som skulle tillegges vekt for opprykk basert på et bredere kvalifi- 
kasjonsgrunnlag (jf. Rundskriv F-14-95). For eksempel, hvor stor andel 
må være vitenskapelige arbeider: én publisert artikkel, to, tre? Men med 
tre artikler nærmer vi oss doktorgrad? Eller ingen artikler, men med full 
vekt på deltakelse i forsøks- og utviklingsprosjekter og utarbeiding av 
lærebøker o.l., samt den såkalte utøverkompetansen? 

Blant mine kollegaer var det eksempler på at de fikk sin førstelektor- 
søknad underkjent, noe andre kollegaer med fartstid i sakkyndige utvalg 
fant underlig. Mens andre fikk godkjent sin søknad, som de samme kol- 
legaene fant like underlig. Kort og godt hadde ulike sakkyndige utvalg 
ulike oppfatninger om hvilke kriterier som skulle anvendes for å avgjøre 
om dokumentasjonen som fulgte en søknad, i kvalitet og omfang kunne 
sidestilles med en doktorgradsavhandling, i tråd med forskriftens for- 
mulering. Med andre ord, hvordan man skulle forstå forholdet mellom 

kompetanseprofilene til førstelektor og førsteamanuensis. Hva skilte 
dem, og hva de hadde til felles? 

Retningslinjer fra Universitets- og høgskolerådet (UHR, 2007) anven- 
der begrepene «utenfra-blikket» og «innenfra-blikket» for å tydeliggjøre 
kompetanseprofilene knyttet til de to karrierestigene. For karriereveien 
til professor er det utenfrablikket som gjelder og tillegges vekt: den beskri- 
vende, analytisk-reflekterende og teoretiserende kompetansen, som også 
gjelder for doktorgraden. Innenfrablikk danner hovedvekt i dosentveien: 
Forsknings- og utviklingsarbeid rettet mot yrkesfeltet, utøverkompe- 
tanse, men også analyse- og refleksjonskompetanse (utenfrablikket). 
Denne typen veiledere og mer enn tjue års praksis med sakkyndige 
utvalg, har kanskje ført til at vi dag har tydeligere, mer konsistent og 
omforent bedømmingspraksis for opprykk til førstelektor. 

Førstelektorer anno 1998 hadde to muligheter: Enten å erkjenne og slå 
seg til ro med at toppen på den akademiske karrierestigen innenfor høg- 
skolesystemet var nådd som førstelektor, eller å realisere ambisjoner om 
videre akademisk karriere via doktorgradsstudier som inngang til den 
tradisjonelle professorveien. 


Dosent eller professor ...? 


Da forskrift om ansettelse og opprykk i undervisnings- og forskerstill- 
inger kom i 2006, ble etablert to alternative og likeverdige karriereveier 
til toppstilling, og førstelektorer fikk samme karrieremuligheter som 
førsteamanuenser (se også kapittel 2). Den nye muligheten aktualiserte 
mine planer om opprykk fra førstelektorstillingen. Jeg hadde fortsatt 
med mine FoU-arbeider med utgangspunkt i problembasert læring. Etter 
hvert dreide interessen seg mot studenters læring mer generelt — forankret 
i forskningstradisjonen Student approaches to learning (SAL). Fra høsten 
2007 var FoU-arbeidene knyttet til et treårig NFR-støttede forsknings- 
prosjekt «Kvalitetsreformens vurderingsformer i høgskolen» i regi av 
PULS (Pedagogisk utviklings- og læringssenter, tidl. Program for under- 
visning, læring og studiekvalitet), hvor jeg hadde en 50 % forskerstilling. 

Før den nye karriereveien åpnet, hadde jeg syslet med tanken på å søke 
opprykk til professor på sikt. Flere av FoU-arbeidene mine hadde etter 

hvert fått en tydeligere F-profil, og ordningen tilsa at søkere med doku- 
mentert realkompetanse, uten doktorgrad, hadde anledning til å søke 
om å bli vurdert til professorstilling (jf. Universitets- og høgskolerådet — 
UHR. 2007). 

Da lederstilling i PULS ble utlyst både som professor- og dosentstilling 
i 2009, ba jeg meg vurdert primært til professor og sekundært til dosent. 
Innerst inne tvilte jeg nok på om forskningsdelen i søknaden ville veie 
tungt nok for professoropprykk. Baktanken ved å velge å krysse karri- 
ereløpene (fra førstelektor inn på professorveien), var å få tilbakemeld- 
ing på dette. Dessuten fant jeg det interessant å få innsikt i hvordan et 
sakkyndig utvalg tolket og vurderte kvalifikasjonskriteriene for de to 
stillingskategoriene i forhold til hverandre. 


Søknaden 


I søknaden dokumenterte jeg mitt engasjement og mine innsatser på 
områdene studiekvalitet, studentevaluering av undervisning- og lærings- 
miljøer, utvikling av studieplaner, samt eksterne oppdrag - i tillegg til 
dokumenterte FoU-arbeider: 


e Tre typiske lærebøker 

e To fagbøker (basert på litteraturstudier) 

e Et publisert manus (219 sider), en samling vitenskapelige artikler: 
Utkast til en avhandling 

e En artikkel og et bokkapittel under arbeid 


I detalj besto søknaden av disse vedleggene: 


e PBL for studenten. En introduksjon til PBL for studenter og lærere 
(2005), Universitetsforlaget. 
Revidert og omarbeidet 2. utg. av Problembasert læring — for stu- 
denten. En grunnbok i PBL (2000) (Dansk utg.: Problembaseret 
læring - for elever, studerende og lærere (2001). 

e Veiledning i praksis: Grunnleggende ferdigheter (2004), sammen 
med Jon A. Løkke. Universitetsforlaget. 

e  Oppgaveskrivingens ABC. Veileder og førstehjelp for høgskolestu- 
denter (2008), Universitetsforlaget. 

e — Kvalitetslæring i høgere utdanning: Innføring i problem- og prak- 
sisbasert didaktikk (2005). Universitetsforlaget. (Svensk utg.: 
Kvalitetslårande i högre utbildning: Introduktion till problem- och 
praktikbaserad, 2008). 

e Studenters læring. Om studenter og elevers læringsmønstre; lærings- 
tilnærminger; læringsstrategier; læringsstiler (2008), Universitets- 
forlaget. (svensk utg.: Lårandets hur, Studentlitteratur, 2010). 


Upublisert manus: Læringens hvordan: Studenters læringstilnærminger, 
læringsmønstre og subjektive oppfatninger av undervisning og lærings- 
miljø. Fire valideringsstudier. Utkast til avhandling. 


e Innledning: Student Approaches to Learning: SAL-modellen som 
teoretisk referanseramme og forskningsperspektiv («kappe»). 

e Studie 1: Studenters lærings- og studiestrategier: Kvalitetsindika- 
torer i høgere utdanning? (2004) Uniped, 27(3), 51-65. 

e Studie 2: Studenters opplevelse og evaluering av undervisning og 
læringsmiljø: Presentasjon av Course Experience Questionnaire 
(CEQ) - og validering av tre norske versjoner: Erfaringer med stud- 
iet (EMS). HiØ-rapport 2007:4, Halden: Høgskolen i Østfold. 

e Studie 3: Validation of approaches to Ssudying inventories in a 
Norwegian context: In quest of 'quick-and-easy and short versions 
of the ASI (2. re-submission 2009), Scandinavian Journal of Educa- 
tional Research (publisert 2010). 

e Studie 4: Student approaches to learning and academic achieve- 
ment reviewed (submitted), Nordisk Pedagogik/Nordic Educational 
Research, 2009. 


Under arbeid: 


e Utvikling og validering av en norsk versjon av Graham Gibbs og 
Harriet Dunbar-Goddets Assessment Experience Questionnaire 

(AEQ), med antatt Abstract til Round Table Presentation ved 
EARLI konferansen i Amsterdam, august 2009. 

e «Leringens hvordan: Strategier, motivasjon og tilnærminger til 
læring» (37 sider). Kapittel i LA STÅ! Svanberg, R. og H. P. Wille 
(red.), Gyldendal 2009. 


Vurderingen 


Det sakkyndige utvalget fikk så å si en dobbel oppgave, for den måtte veie 
dokumentasjonen opp mot to ulike kvalifikasjonskrav, som representerer 
ulike kunnskapstradisjoner. Utvalget bemerket også at siden dosent som 
stillingskategori var relativ ny, var det ikke gjort mange vurderinger, og 
det var heller beskjeden diskusjon om hvordan bedømmelsen faktisk fant 
sted. I 2009 var det totalt 56 dosenter. På mer overordnet nivå vurderte 
utvalget en at det er «... rimelig å mene at vår dosentkompetanse ville 
kunnet imøtekomme krav til professorkompetanse i land som verdsetter 
akademisk virksomhet utenom den rent vitenskapelige mer enn i Norge». 

Når det gjaldt å krysse linjen mellom «den undervisningsmessige og 
forskningsmessige karriereveien», fant ikke utvalget veiledninger, men 
konkluderte med at førstelektorkompetansen ikke kan telle som et før- 
ste trinn i professorkompetansen. For å oppnå slik kompetanse, oppfattet 
utvalget at det da måtte dokumenteres arbeider «tilsvarende to doktor- 
grader». Konklusjonen var at produksjonen samlet sett ikke innfridde 
dette kravet til professorkompetanse. En sentral faktor i vurderingen var 
at utvalget var usikker på om utkastet til avhandling i foreliggende form 
tilfredsstilte kravene til doktorgrad. Imidlertid mente den at søker innen 
rimelig tid ville kunne bearbeide manus til et fullverdig doktorgradsar- 
beid. 

Med førstelektorkompetanse som gyldig og tellende springbrett til 
dosentkompetanse, og som den «naturlige» fortsettelsen fra førstelektor, 
konkluderte utvalget med at «... Pettersen klart fyller kravene til dosent- 
kompetanse i omfang og dybde med meget god margin». 

Jeg opplevde utvalgets konklusjoner som velbegrunnede, valide og 
relevante ut fra de overveielser og valg av premisser det la til grunn, med 
støtte i føringer gitt i forskrift om ansettelse og opprykk (2006). Jeg var 

godt fornøyd med å bli kjent dosentkompetent — og har vært det i årene 
som er gått. I lys av mine tidligere tanker om yrkesvalg og karriere foran- 
kret i en praktisk interesse med utøverkompetanse som stikkord, kjente 
jeg meg godt igjen i utvalgets beskrivelse av min akademiske utvikling: 
«... fra å være en praktisk reformator av egne studier, inspirert av en 
internasjonal trend som PBL ... Først leverer han en første kompetan- 
seetappe til førstelektor med en lærebok, som blir viden lest og brukt. 
Deretter utvikler han et faglitterært forfatterskap, som viser solid for- 
midlingskompetanse, men som gradvis utvikles i retning av forsknings- 
virksomhet». 

Karakteristikken fanger nok typiske trekk ved dosenters kompetan- 
seprofil. Kan hende også noen generelle trekk ved karriereløpet fra lek- 
tor til dosent? Hvis så, har jeg oppnådd en hovedhensikt med bidraget, 
nemlig at min historie kan ha eksemplarisk verdi for førstelektorer med 
opprykksambisjoner. 

«Just do it» - «Se hva som skjer». 
Dosentløp i krysningsfeltet mellom 
sosialfaglig arbeid og kultur 


Oddbjørn Johansen 


Nord universitet 


Abstract: The chapter reveals how two publicity slogans and three questions related 
to how one attains professional knowledge have encouraged the author to develop his 
career, from a once-nervous lecturer to a competent and knowledgeable professor/ 
docent within a number of subjects in social education. In addition, the author elab- 
orates extensively on the development of a theatre that promotes the abilities of 
intellectually and evelopmentally disabled actors in their performance. A survey of 
his publications, which constituted his application for promotion to a docent posi- 
tion, is also presented in a table that shows how each item relates to the criteria for 
promotion. 


Keywords: docent, social education, disability, theater, promotion critera, just do it 


Introduksjon 


Inspirasjonen til kapitteloverskriften er hentet fra sportstoysfabrikanten 
Nike sitt slagord «Just do it» og TV2 sin informasjonsvarsler «Se hva 
som skjer». På mange måter er det disse to uttrykkene som har drevet 
meg i mitt forsknings- og utviklingsarbeid, og derved ledet meg frem til 
dosentkompetanse. 

I dette kapitlet vier jeg mye oppmerksomhet til et større forsknings- 
og utviklingsprosjekt, fordi det er hovedprosjektet i min dosentsøknad. 


Sitering av denne artikkelen: Johansen, O. (2020). «Just do it» — «Se hva som skjer». Dosentløp i krys- 
ningsfeltet mellom sosialfaglig arbeid og kultur. I C. C. Bachke & M. Hermansen (Red.), Å satse på dosen- 
ter. Et utviklingsarbeid (Kap. 6, s. 119-137). Oslo: Cappelen Damm Akademisk. https://doi.org/10.23865/ 
noasp.109.ch6 

Lisens: CC BY 4.0. 

Prosjektet handler om tverrfaglig samhandling, hvor kultur, helse- og 
sosialfag og ikke minst politikk har hatt en vesentlig plass. Spesielt har 
jeg vært opptatt av å knytte undervisning og praksisrettet forskning tet- 
tere sammen. 

Da jeg i 2000 skulle begynne i ny jobb som høgskolelektor ved verne- 
pleierutdanningen på Høgskolen i Nord-Trøndelag (HiNT), lurte jeg på 
hva jeg hadde startet på. Som mange andre nybegynnere i undervisnings- 
rollen var jeg nervøs, usikker og famlende. Ledelsen gav meg ansvar for 
fagområdene stat- og kommunalkunnskap, helse- og sosialpolitikk, juss 
og samfunnsarbeid i vernepleierutdanningens rammeplan. Der sto jeg 
som nyslått universitetslektor og skulle prestere. Noen ganger lyktes jeg 
med å fange studentenes oppmerksomhet. Andre ganger så jeg at tankene 
til studentene var helt andre steder enn på det temaet som jeg underviste 
i. Hvorfor var det slik? Virket fagområdene irrelevante for en student som 
ønsket å jobbe med mennesker? Jeg begynte altså å stille spørsmål. Særlig 
tre utfordrende spørsmål gjentok seg: 


Hva tenker studentene at en profesjon er? 

2. Hvordan foregår studentenes faglige utvikling i studiet? 
Hvordan kan en tilrettelegge for læring slik at studentene selv får et 
aktivt eierforhold til kunnskapen? 


Fordi disse spørsmålene ikke hadde noen fasitsvar, opplevdes de krevende. 
Følgelig har jeg undret meg mye over mulige svar. På mange måter har 
denne funderingen ligget bak min kompetanseutvikling fra høgskolelek- 
tor til førstelektor og videre til dosentkompetanse. I begge avansemen- 
tene har jeg fått opprykk i fagområdet profesjonskunnskap. 


Historien om Teater nonSTOP 


I perioden 2004-2007 arbeidet en kollega, Ellen Saur, med en doktor- 
grad (Saur, 2008). I løpet av denne perioden ble hun godt kjent med både 
lederne og deltakerne på fritidsklubben Grotta. Som et resultat av dette 
samarbeidet begynte vi å se på hvilke muligheter det lå i å videreutvikle 
et samarbeid med fritidsklubben, spesielt med tanke på praksisplasser 

for vernepleierstudenter. Det var mange deltakere på fritidsklubben. 
En ide om å utvide aktivitetstilbudet på Grotta tok form. Vi startet et 
prøveprosjekt med å tilby drama og teater som tilleggsaktivitet innenfor 
fritidsklubbens rammer. Seks studenter ble plukket ut til å ha dette som 
praksisplass gjennom hele studieåret. 20 personer med utviklingshem- 
ming meldte seg på som skuespillere, og var aktivt med i drama- og teat- 
eraktiviteten. På våren ble teaterstykket Rødhette på nye eventyr, bygd på 
en sammensetning av norske folkeeventyr, vist i Namsos kulturhus. Både 
studenter og skuespillere var aktivt med på å utforme stykkets innhold og 
å planlegge oppsettingen. 

Etter det første året konkluderte vi med at dette hadde vært et relativt 
vellykket prosjekt. Studentene vurderte dette som en god og annerledes 
læringsarena. Den var annerledes, fordi studentene lærte mye om likever- 
dig samhandling. Møtet på den nøytrale grunnen som teateret var, gjorde 
noe med at maktforholdet mellom studentene og skuespillerne. De ble 
mer likestilt. Sammen skapte de et kulturuttrykk. Skuespillerne var helt 
klare på at dette ønsket de å fortsette med. Som faglige ansvarlige pro- 
sjektledere vurderte vi at rammen ikke ga oss de mulighetene vi trengte 
for å utnytte potensialet godt nok. Dette handlet om tid til øvelser, stabi- 
litet, og ikke minst utnyttelse av deltakernes ferdigheter som skuespillere. 
Derfor konkluderte vi etter prøvedriftsåret med følgende fire alternativer: 


Prosjektet avsluttes. 

2. Prosjektet reduseres i omfang, men forsetter sin drift som nå. 

3. Teatervirksomheten flyttes ut fra fritidsklubben og blir et selvsten- 
dig tiltak lokalisert et annet sted. 

4. Man beholder tanken om å utvikle drama/teater for denne grup- 
pen deltakere, men etablerer kulturarbeidsplasser etter mønster fra 
Allateateren.! 


I Lov om universitet og høyskoler (2005) sies det at en av institusjonenes 
oppgaver er å utføre forskning og faglig og kunstnerisk utviklingsarbeid 


1 — Ållateateren er et profesjonelt teater for mennesker med utviklingshemming i Sundsvall kom- 
mune Sverige, se f.eks. https://www.facebook.com/AllateaternSweden/Videre har Sauer Lennart 
skrevet en doktoravhandling om Ållateaterens virksomhet (Lennart, 2004). 

på høyt internasjonalt nivå. En skal videre bidra til innovasjon og 
verdiskapning, og legge til rette for at institusjonens ansatte og studenter 
kan delta i samfunnsdebatten. Disse formuleringene, sammen med ele- 
menter fra strategisk plan ved HiNT og diverse offentlige dokumenter, 
gjorde at vi begynte å argumentere for alternativ 4: Å etablere kulturar- 
beidsplasser for mennesker med utviklingshemming. En spennende plan 
begynte å ta form. Prosjektet møtte velvillighet. Det fikk solid og nødven- 
dig støtte og oppmuntring fra de andre ansatte ved utdanningen. Uten 
denne oppbakkingen ville ikke prosjektet latt seg gjennomføre. 

For at prosjekter skal få støtte, er det min erfaring at noen forhold må 
være på plass. For det første handler det om å sørge for at prosjektets mål 
er i tråd med de verdier og mål samarbeidende organisasjoner har. Som 
prosjektledere tok vi fatt på å lese det vi mente kunne være aktuelle samar- 
beidspartnere sine sentrale dokumenter. Disse omfattet kommuneplaner, 
sektorplaner, stortingsmeldinger, andre strategiske dokument osv. Dette 
gav oss kunnskap om de vi mente det ville være viktig å samhandle med. 
Når en skal utvikle en felles forståelse for det arbeidet en skal i gang med, 
blir denne kunnskapen viktig. 

For det andre må arbeidet forankres i de etater/organisasjoner som 
kunne tenkes å ha interesse i å få et eierforhold til et slikt prosjekt. Vi 
valgte å etablere kontakt med kultursektoren og helse- og omsorgstje- 
nesten i kommunen. Videre inkluderte vi kulturetaten i Nord-Trøndelag 
fylkeskommune, NAV, en Vekst-bedrift og ledelsen ved HiNT. Ei styrings- 
gruppe ble etablert av disse aktørene. Sammen lagde vi både formål og 
delmål for prosjektet. For å få utnyttet effekten av slik tverrfaglig og tver- 
retatlig samhandling, er det viktig at målene er utformet på en slik måte 
at de ulike organisasjonene som er berørt, kan akseptere dem. De bør også 
være innenfor et område organisasjonene selv har ansvar for å påvirke, 
og det bør være sannsynlig at aktørene med samarbeid vil nå målene. Det 
siste punktet er at målene er konkrete og målbare. Med utgangspunkt i 
dette, ble følgende mål og delmål utformet (Saur & Johansen, 2012): 


Teater nonSTOP skal være et profesjonelt teater, hvor de fleste aktørene er 
personer med utviklingshemming. Teateret vil ha som oppgave å fremme ak- 
tørenes interesse både kunstnerisk og politisk. Disse interessene vil være å ut- 


vikle teaterfaglig arbeidsmetoder som ivaretar de spesielle forutsetningene og 

de kunstneriske interessene aktørene har. Teateret vil være en kommunikasjon- 
skanal for aktørene, slik at de kan formidle sine erfaringer og livssituasjon, samt 


gjøre denne befolkningsgruppen synlig i samfunnet. 


e — Å skape teatervirksomhet for mennesker med utviklingshemming. 

e Å utvikle og dokumentere modellutvikling for hvordan kommuner kan 
etablere kulturvirksomhet opp mot målgruppen utviklingshemmede. 

e Å dokumentere prosjektets ulike sider, både i forhold til vitenskapelig pub- 
likasjoner, men også konkrete arbeidsmodeller for slikt kunstnerisk arbeid. 

e Å være en politisk arena for mennesker med utviklingshemming i kraft 
av at teater er en formidlingskanal, men også gjennom at det å ha teater 
som arbeid er myndiggjørende for en gruppe som ofte blir utelukket fra 
normaliserte tilbud. 

e — Å være en alternativ læringsarena for vernepleierstudenter, men også et 
kompetansetilbud innenfor teater for personer med utviklingshemming. 

e — A være arena for forskning og utvikling både innenfor teater, pedagogikk 
og helse og sosialfag. 

e — Å bringe frem kunnskap om hvordan ulike kulturaktiviteter for menne- 
sker med utviklingshemming kan etableres i samhandling mellom ulike 


offentlige etater. 


Ser en på delmålene, er de ikke blitt til bare med tanke på etableringen 
av dette prosjektet. I like stor grad er de blitt til fordi de hjelper de ulike 
deltakende organisasjoner til å gjennomføre pålagte oppgaver. Dette 
handler om å forankre prosjektet i de ulike samhandlerenes virksom- 
heter. Å etablere slik tverrfaglig og tverretatlig samhandling krever at alle 
opplever det nyttig å delta. 

Mitt pedagogiske grunnsyn er inspirert av Vygotsky. Ifølge Vygotsky 
(1978) forstås individets kompetanse ut fra to nivåer. Individets aktu- 
elle utviklingsnivå betegner allerede ervervet kunnskap, men alle har 
mulighet til å videreutvikle denne kunnskapen. Vygotsky beskriver dette 
som den nære utviklingssonen. Et viktig poeng i den sosiokulturelle 
læringsteorien er at læring skjer under veiledning og sosiokulturelt sam- 
spill med andre. Sosiokulturelt læringssyn legger vekt på at kunnskap blir 
konstruert gjennom samhandling. Med utgangspunkt i sosiokulturelt 
læringssyn har jeg blitt opptatt av situert læring, som først og fremst er 

satt i system og beskrevet av Lave og Wenger (1991) og den danske peda- 
gogen Dreier (1999). Også disse teoretikerne hevder at læring er et sosialt 
fenomen som foregår overalt og til enhver tid. Sentralt i den situerte 
læringsteorien er at læring forekommer gjennom deltagelse i praksisfell- 
eskap. Dette har fått avgjørende betydning for hvordan jeg nå legger opp 
både min undervisning og de forsknings- og utviklingsprosjekt jeg deltar 
i. Å være i et praksisfellesskap og å samspille med andre har også preget 
mitt FoU-arbeid og dermed min egen kompetanseutvikling. Som sam- 
handlende aktør og ansatt på HiNT, hadde jeg i dette prosjektet spesielt 
interesse og ansvar for spesielt å se på muligheter for å koble de fag- 
områdene jeg hadde ansvar for i undervisningen til prosjektet, å sjekke 
hvilke muligheter teateret som praksisarena kan stimulere til læring hos 
vernepleierstudentene, og ikke minst hvordan høgskolen kunne bidra til 
innovativ virksomhet i sitt praksisfelt. 

Hovedideen til dette prosjektet bygger pa en tverrfaglig tilnærming. 
Vi hadde en ide om at dette både kunne gjøre prosjektet robust, og 
ikke minst berike de ulike fagene/organisasjonene som deltok. Det var 
spennende å oppleve hvordan de ulike fagdisiplinene bidro til å utvikle 
prosjektet ved hjelp av sin fagkunnskap. Deltakerne i styringsgruppa og 
de ulike aktørene vi hentet inn for å utvikle teateret, brukte sin spesi- 
fikke fagkompetanse. I dette arbeidet møtte vi også på elementer av for- 
forståelser og fordommer. Vi så hvordan våre fagområder påvirket hva 
vi trodde var mulig og umulig. Helse- og sosialarbeideren måtte for 
eksempel arbeide med seg selv for å slippe kontrollen og holdninger som 
i hovedsak gikk på å beskytte skuespillerne fra stigmatisering. Skal man 
bli utøvende kunstner, blir man synlig som den personen en er. Slik som 
en instruktør sa: «Du kan ikke være skuespiller uten å være på scenen. 
Her representerer du en rolle, og ikke deg selv.» 

Ideen om denne flerfaglige tilnærmingen til prosjektet viste seg 
å ha stor betydning. Den bidro til at vi nådde målet med å etablere ny 


2. Jeg tar utgangspunkt i Lauvås og Lauvås (2004) sin definisjon av tverrfaglig samarbeid, som er 
en interaksjon mellom representanter fra ulike fag med et dobbelt formål: Sikre kvalitet i arbei- 
det ved at den samlende faglige kompetansen blir utnyttet maksimalt, samtidig som en utvikler 
et felles kunnskapsgrunnlag på tvers av fag, og stimulerer til faglig utvikling innen de bidragende 
fag. 

kunnskap. Ikke minst fikk vi utviklet et felles kunnskapsgrunnlag og en 
ny metodikk både innenfor teaterverdenen og helse- og omsorgstjenes- 
tene. Samhandlingen mellom kulturarenaen, helse- og omsorgstjenesten 
og utdanningsinstitusjonen åpnet opp for helt nye tilnærmingsmåter. For 
egen del ga kulturarenaen meg nye erfaringer. Det var befriende å drive 
FoU-arbeid hvor rammene ikke er så fastlåste på hva som er mulig, eller 
umulig. Samarbeidet åpnet også opp for helt andre måter å dokumentere 
utviklingsarbeid på. Å dokumentere ved teaterstykker ligger på mange 
måter nærmere utøvelsen av faglig kunnskap som vernepleie, underviser, 
eller sosialt arbeid. Teaterstykker er levende, med mange muligheter til å 
se og vise de komplekse sammenhenger livet består av. Sånn sett fanger 
de opp mye mer enn det en får beskrevet i en vitenskapelig artikkel. 
Likevel ble artikkelformen også brukt til å dokumentere og drøfte ulike 
sider av prosjektet. Både artikkelform og krav om dokumentasjon var 
relativt ukjent for prosjektets innleide kulturarbeidere, men de opplevde 
dette som spennende og meningsfylt. Takket være dokumentasjon og en 
tverrfaglig tilnærming lyktes vi med prosjektet. Teater nonSTOP er i dag 
en fast teatergruppe i Namsos med 15 ansatte skuespillere. 

Hvordan henger dette prosjektet sammen med en dosentsøknad? Og 
hvordan er det knyttet opp mot mitt fagområde profesjonskunnskap og 
områdene jeg underviser i, som fremdeles primært er helse- og sosialpoli- 
tikk, stat og kommunalkunnskap, juss og samfunnsarbeid? For å besvare 
spørsmålene litt mer konkret vil jeg beskrive litt nærmere tre sider ved 
prosjektet: Et teaterstykke, teater som pedagogisk utviklingsarbeid, og 
høgskolens samhandling med kulturfeltet. 


«Litt kaffe - kanskje?» Et teaterstykke med 
mange funksjoner 
«Litt kaffe — kanskje?» er tittelen på et teaterstykke som min kollega Ellen 


Saur og jeg skrev. Teaterstykket tar utgangspunkt i en av teaterskuespil- 
lerne, Anne, sitt liv: Helt fra hun ble tatt bort fra sitt hjem og plassert 


3 — Mer om teater nonSTOP og «Litt kaffe — kanskje?» i denne videoen: https://www.youtube.com/ 
watch?v=41cqlqzOrk8 

på spesialskole, mens hun jobbet som postbærer i Namsos kommune og 
frem til dag. Anne hadde vansker med å huske replikker. I teaterstykket 
måtte vi legge inn både bruk av bilder og konkrete ting som gjorde henne 
i stand til å fortelle om sitt liv. På den måten utviklet vi teaterfaglige effek- 
ter som kunne bidra til at Anne fikk en friere posisjon som skuespiller, og 
dermed kunne hun fortelle viktige historier på sin autentiske måte. 

Teaterstykket er både en historisk vandring i skole-, helse- og sosial- 
politikk. Det beretter om hvordan ulike politiske styringsdokumenter 
og faglige behandlingsmåter har vært med å styre tjenestene, og hvor- 
dan de har hatt innvirkning på enkeltmenneskers liv. Vi brukte teater- 
stykket i undervisningen på høgskolen. Dessuten ble det kjøpt opp av 
den kulturelle skolesekken i Nord-Trøndelag. Videre ble stykket vist 
landet rundt på ulike konferanser, både for brukerorganisasjoner og 
for fagfolk. Når vi viste teaterstykket på skoler (både videregående og 
på høgskoler/universitet), hadde vi samtaler med publikum i etterkant. 
I tillegg hadde vi utformet et arbeidshefte hvor vi reiste en del prob- 
lemstillinger som mennesker med ulike funksjonsnedsettelser møter i 
dagens samfunn. 

Mottakelsen stykket fikk, og ikke minst de gode samtalene vi hadde 
etter forestillingen, var meget positive. Spesielt på høgskolen merket vi 
at refleksjonene som kom frem blant studentene, var preget av en annen 
nærhet og engasjement til temaer som omsorg, integrering, inkludering 
enn under vanlige forelesninger. Også deres kritiske blikk på dagens sys- 
tem ble skjerpet. Kort oppsummert ga teaterstykket publikum en invitas- 
jon til å bli med på reise inn i et annet menneskes liv, og samtidig å høre 
offentlig dokumenter bli lest opp, og å danne seg et inntrykk av hvilke 
konsekvenser disse hadde i praktiske handlinger i fortellerens liv. 

Den sterkeste forestillingen vi gjennomførte med «Litt kaffe — kanskje?», 
var da vi dro til hjembygda til Anne og opptrådte for et stappfullt sam- 
funnshus. Å se Anne på scenen, omgitt av tidligere sambygdinger, fortelle 
om hvordan hun hadde opplevd å være henne, var rørende. Forestillingen 
endte med ti minutters stående applaus, og fremføringen gjorde noe med 
Anne og berørte bygdefolket. Som lærer i helse- og sosialfag erfarte jeg 
at med teater som virkemiddel kan en delta i samfunnsdebatten på en 
annerledes måte. Teater nonSTOP ga også aktører som ikke så lett slipper 

til i debatten en anledning til å delta i stor grad på sine premisser og med 
budskap formidlet på en autentisk og god måte. 


Pedagogisk utviklingsarbeid 


For høgskolen, og nå universitetet, er Teater nonSTOP først og fremst en 
læringsarena for våre studenter. Hvert år får 6-8 studenter anledning til å 
være sammen med teateret i en praksisperiode. Praksisperioden strekker 
seg over et år. Studentene deltar på arbeidsdagene til teateret, på helge- 
seminar og ikke minst på forestillingene. Dette er en unik praksisplass, 
for det studentene lærer her er å jobbe sammen med mennesker med 
utviklingshemming. Slik som en student skrev det i et refleksjonsnotat: 
«Her er vi likestilte. Skuespillerne fungerer som tilretteleggere for oss. Vi 
kommer nye inn på teateret, og de er flinke til å dra oss med i øvelser og 
oppgaver, det er tydelig hvem som er spesialistene her.» 

Ved siden av at teateret er praksisplass, deltar også skuespillerne i 
undervisningen på universitet. Dette gjelder når det arrangeres semin- 
arer og workshops innenfor de estetiske fag (dans, drama og musikk). 
Her får alle vernepleierstudentene erfaring med likeverdig samhandling 
med skuespillerne. Skuespillerne er mer drevne og sikre i denne rollen 
enn de fleste studentene. Dette gir studentene en erfaring med mer like- 
verdig kommunikasjon med mennesker med utviklingshemming enn 
når de møter dem i andre praksisfelleskap. 

De første årene vi hadde studenter i praksis på teateret, ble de fulgt opp 
både med tekstanalyser av praksisrapporten og med individuelle inter- 
vju, så vel som fokusgruppeintervju. Vi ønsket å kvalitetssikre at studen- 
tene fikk en god, fagligutviklende praksisplass, samt å systematisere og 
gjøre en slik praksisarena til gjenstand for forsknings og utviklingsarbeid 
(Johansen & Saur, 2010a). 

Det unike med denne praksisplassen er at aktørene i teateret stiller på 
lik linje. Målet med arbeidet er å skape et felles produkt i form av en 
forestilling. Det er ikke at studentene skal lære skuespillerne noe. I ste- 
det skal en lære og utføre noe sammen - hvor alle er like viktige for å 
få til et godt produkt. Studentene på teaterpraksis både lærer og erfarer 
hva det vil si å være sammen med mennesker med utviklingshemming. 

Denne erfaringen danner et utgangspunkt for senere tjenesteyting over- 
for denne brukergruppen. Det kunne vært spennende å undersøke om 
dette innsteget til praksis har ført til en annen holdning eller kunnskap 
hos studentene enn hos andre studenter som har en mer vanlig praksis. 
En slik studie er foreløpig ikke gjort. 


Kulturpolitikk og helse- og sosialpolitikk 

hånd i hånd 

Som førstelektor eller dosent har man et ansvar for å bruke sin kom- 
petanse for å oppfylle de mål som fremkommer av universitets- og høy- 
skoleloven. På mange måter har jeg erfart at de krav som ligger i de to 
stillingsbeskrivelsene gir en annen faglig frihet. I stor grad oppfordres det 
til innovativ tenkning og til et større fokus på U enn F i FoU-konseptet. 
Dette innebærer ikke at det er mindre krav til vitenskapelig metode eller 
arbeidsform. Men det handler mer om å vektlegge utviklingsarbeid i 
samhandling med praksis. 

I prosjektet Teater nonSTOP dreide det seg om samhandling mellom 
flere sektorer og nivåer, som NAV, kultursektor (både på kommune- 
og fylkesnivå), helse- og omsorgsektor, private kulturaktører, m.fl. I 
forbindelse med komitebehandlingen av stortingsmeldingen «Kultur, 
inkludering og dltagelse» (Kulturdepartementet, 2011) var representan- 
ter fra Teater nonSTOP (både prosjektledere og skuespillere) i møte 
med familie- og kulturkomiteen, samt kulturministeren på Stortin- 
get. Målet med besøket var å få aksept og anerkjennelse for prosjekter 
som Teater nonSTOP. Flertallet i kulturkomiteen sa i sin merknad til 
meldingen at de anerkjente virksomheten, og understreket viktigheten 
av at den fortsatte. Å få en slik merknad i en stortingsmelding betydde 
mye for å få teateret etablert som en fast virksomhet etter prosjekt- 
periodens slutt. 

Å vektlegge at skuespillerne på Teater nonSTOP skulle samarbeide med 
andre profesjonelle kulturaktører var viktig. Dette innebar blant annet 
at de som regisserte teateroppsetningene var profesjonelle aktører, som 
Nina Wester og Kirsten Roll Steen. Også musikere vi samarbeidet med, 
var profesjonelle, eksempelvis Henning Sommerro og John Pål Inderberg. 

Hensikten var å profesjonalisere virksomheten, og vise at dette var noe 
annet enn et fritidstilbud. Teaterstykkenes innhold hadde et klart sosial- 
politisk budskap, hvor skuespillernes erfaringer ble vist i det utrykket de 
ønsket. Dramaene bygde på deres egne erfaringer og historier.* Viktig ble 
det også å sette virksomheten inn i en kulturpolitisk kontekst ved å utgi 
vitenskapelige artikler om aktiviteten (Johansen & Saur, 2010b). Dette 
handler om å gjøre opplegget robust nok gjennom vitenskapelig belegg. 
Robusthet skapes etter min erfaring ved å dokumentere det en gjør på en 
slik måte at andre kan vurdere de valg en har gjort, og derved se om det 
både er hold i argumentasjonen og i valget av arbeidsformer. Med andre 
ord krav om en litt annerledes vitenskapelig etterprøving mer i retning av 
U enn F i FoU-begrepet. 


Om skriveprosessen og nødvendigheten av å sy 
det hele sammen 


Jeg arbeidet ikke bevisst etter endt førstelektorkvalifisering mot å bli 
dosent. Men jeg fikk et oppdrag fra en annen høgskole, nemlig å vur- 
dere en opprykkssøknad til førstelektor. Da måtte jeg lese forskriften om 
opprykk i forsknings- og undervisningsstillinger ved universitet og høg- 
skoler, og der kom jeg over paragrafen som omfatter dosentopprykk. Jeg 
oppdaget at mye av det jeg hadde gjort, passet i forhold til disse kriteriene. 
Tanken slo meg at dette kunne jeg også gjøre — «Just do it». Men hvordan 
gjøres det? Hvordan søker man? Ingen på mitt fakultet var dosent. Så her 
måtte jeg undersøke andre steder. Hvem kunne noe om dette? Jeg fikk 
høre om en dosent ved en annen utdanninginstitusjon, og ringte ham 
og fremla mine spørsmål. Etter samtalen fikk jeg anledning til å se hans 
søknad. Der og da bestemte jeg meg for å søke opprykk. 

Som førstelektor hadde jeg hatt anledning til å utvikle mine fagom- 
råder videre. Jeg var opptatt av at førstelektorkompetanse skulle brukes 
til å utvikle både høgskolen som utdanningsinstitusjon, og til å rette 


4 Et eksempel på dette kan du finne på følgende nettadresse, som er et utdrag av forestillingen 
«Du - jeg, oss - dem, innenfor — utenfor»: www.youtube.com/watch?v=oHZEVCWL8zM Klipp 
fra møtet på Stortinget på følgende nettadresse: www.youtube.com/watch?v=g 4KBgE6YZo 

søkelyset mot problemstillinger i praksis. Jeg hadde deltatt i gjennom- 
føringen av en del undersøkelser i praksisfeltet. Dette omfattet å gi anbud 
på evalueringsundersøkelser som kommuner hadde lagt ut på Doffin’, og 
utviklingsprosjekter jeg selv initierte som ledd i høgskolens satsing på 
praksisnær FoU. 

Jeg begynte å samle dokumentasjonen jeg hadde på arbeider jeg hadde 
gjort etter at jeg ble førstelektor. Det var evalueringsrapporter fra FoU- 
prosjekter, dokumentasjon fra Teater nonSTOP i form av vitenskapelige 
artikler, fagartikler, søknader, prosjektrapporter, anmeldelser av forestill- 
inger og kronikker, men også andre vitenskapelige artikler, fagartikler, 
prosjektbeskrivelser om andre temaer, m.m. Jeg prøvde å sortere dem i 
bunker ut fra de ulike kriteriene i forskriften, men ble ikke helt fornøyd. 
Da mange dokumenter omhandlet mer enn ett kriterium, ble det van- 
skelig å plassere dem i en bestemt bås. Ville et sakkyndig utvalg kunne 
se dette? 

Hvordan skulle jeg beskrive sammenhengen, og hva skulle være den 
røde tråden i mitt profileringsdokument? Svaret grublet jeg på lenge, sam- 
tidig som jeg strevde med å utforme søknaden. Hva ønsket jeg å fortelle 
et sakkyndig utvalg? Hvordan skulle jeg skape forbindelseslinjer mellom 
de ulike arbeidene? Løsningen ble til slutt innlysende. Jeg var jo førstelek- 
tor i profesjonskunnskap. Skulle jeg bli dosent i noe, så måtte det jo bli i 
profesjonskunnskap. Med dette som omdreiningspunkt begynte jeg å se 
på arbeidene mine med nye øyne. Jeg sorterte arbeidene en gang til i lys 
av denne erkjennelsen, og laget koblinger mellom kriteriene i forskriften 
og profesjonskunnskap. For å illustrere dette har jeg laget en skjematisk 
oversikt over noen av de 15 vedleggene jeg sendte inn, og avmerket hvilket 
kriterium de var ment å dekke. 


5  Doffin er den nasjonale kunngjøringsdatabasen for offentlige anskaffelser der blant annet kom- 
muner legger ut kunngjøringer om undersøkelser og evalueringsundersøkelser. 

Opprykkskriterier 


Vedlagte arbeider 


Johansen, O. & 
Saur, E. (2012). 
«Teater nonSTOP» 
prosjektrapport. 


Dokumentert 
omfattende 
forsknings- og 
utviklingsarbeid 
på høyt nivå 
rettet mot 
yrkesfeltet 


Dokumentert 
omfattende 
pedagogisk 
utviklingsarbeid 
og annen 
pedagogisk 
virksomhet av 
høy kvalitet 


Ledelse av 
forsknings- 
og utviklings- 
prosjekt 


Omfattende 
samarbeid med 
kulturlivet for 
utvikling av 
studietilbud og 
forsknings- og 
utviklingsvirk- 
somhet 


Johansen, O. & 

Saur, E. (2010). 
Teater nonSTOP. Et 
profesjonelt teater 
med kunstnerisk og 
politisk verdi? Nordisk 
Tidsskrift for Drama, 
2(10), 33-37. 


Johansen, O. & Saur, 
E. (2013). Stepping 
into the unknown - 
the health and care 
discourse meets 
the art discourse in 
a theatre company 
for actors with 
learning disabilities. 
I The Journal of 
Applied Theatre 

and Performance. 
Routledge. 


Program, DVD og 
ressurshefte til 
forestillingen «Litt 
kaffe - kanskje». Ide 
og manus: Oddbjørn 
Johansen & Ellen Saur. 
Regi: Ane Myhrvold. 


(2012). «Er det nå så 
lurt å samle så mange 
som trenger hjelp på 
den samme plassen?» 
Trygghet, sikkerhet 

og organisering av 

to samlokaliserte 
bofellesskap. Rapport 
nr. 83, Høgskolen i 
Nord-Trøndelag. 


Johansen, O. & Saur, E. 

Som leseren vil se inneholder et vedlegg flere ulike former for doku- 
mentasjon. Poenget mitt med tabellen var å synliggjøre hvordan samme 
arbeid kan representere dokumentasjon (vedlegg) som knytter dem til 
flere kriterier. 

Jeg delte dokumentet mitt med mine kollegaer og ba dem om å være 
kritiske lesere. Fungerte profileringsdokumentet som en veileder, og sto 
det støtt i seg selv som et selvstendig dokument? Klarte jeg å få frem sam- 
menhengen mellom de ulike vedleggene opp mot utvikling av kunnskap 
og kompetanse innenfor fagområdet profesjonskunnskap? Å skrive pro- 
fileringsdokumentet innebar i seg selv også en læring for min egen del. 
Det ga meg mulighet til å se hvordan ulike deler av prosjektene jeg hadde 
arbeidet med ble knyttet opp mot flere av kriteriene, og samtidig hadde 
linjer til profesjonskunnskap. Sagt på en annen måte fungerte profile- 
ringsteksten som et selvevaluerende dokument, og samtidig skapte den 
sammenhengene i min faglige profil. 

Etter mange nyttige innspill og gode samtaler med mine kollegaer, 
la jeg det hele bort for en periode. Så ville tilfeldighetene at en av mine 
sønner skulle på Statens senter for epilepsi på utredning. Det ble til 
at jeg ble med han og skulle bo på et pårørenderom i tre uker. Hva 
kunne jeg fylle dagene med? Svaret ble at jeg kunne bruke tiden til å 
skrive igjennom søknaden min på nytt. Som sagt, så gjort. Jeg pakket 
ned PC-en, samlet alle tilbakemeldingene og alle vedleggene. Jeg murte 
meg inne, skrev, leste og organiserte profileringsdokumentet nok en 
gang. Ved hjelp av mange gode refleksjoner som tilbakemeldingene 
skapte, dannet det seg en tydelig rød tråd. Profileringsdokumentet fant 
sin endelige form. Vel hjemme tok jeg kontakt med en norsklærer og ba 
ham om hjelp til å lese gjennom dokumentet med beskjed om å bruke 
den røde pennen flittig. Videre ba jeg ham om å se om dokumentet ga 
mening i seg selv, uten å ha tilgang til alle vedleggene. Etter en språklig 
oppretting av dokumentet leverte jeg det hele til min dekan og ba om 
å bli vurdert. 

Jeg var den første på min avdeling som søkte om opprykk til dosent, så 
dekanen lurte litt på hvordan en slik sakkyndig utvalg skulle settes sam- 
men. Sammen gjennomgikk vi kriteriene og kom frem til at fagområdene 
sosialt arbeid, vernepleie og profesjonskunnskap ble representert. Videre 

måtte det sørges for at minst ett medlem selv var dosent. Hvor finnes slike 
mennesker, spurte dekanen meg. «Jo, Universitet i Nordland har en egen 
ph.d. i profesjonskunnskap», sa jeg, og fortsatte: «På NTNU har de sosialt 
arbeid, og ved Universitet i Agder fins en dosent som jobber på verne- 
pleien.» Slik ble utvalget satt sammen med to professorer og en dosent. 
Søknaden ble sendt, og jeg mottok etter noen måneder en meget grun- 
dig, men ikke minst en god vurdering. Ikke bare skryt. Utvalget hadde 
tatt seg tid til å komme med gode vurderinger så vel som konstruktive, 
kritiske bemerkninger til de ulike innsendte arbeider. Men fremfor alt 
ga utvalget meg en klar bekreftelse på at de hadde sett sammenhengen. 
Utvalget konkluderte med at jeg innfridde samtlige krav i kriteriene for 
opprykk på en overbevisende måte. 

Med en systematisk gjennomgang av mine egne arbeider og et profil- 
eringsdokument klarte jeg både å vise bredden i FoU-arbeidene mine og 
hvordan de henger sammen og på den måten dekker flere enn et krite- 
rium. Utvalget skrev i sin konklusjon: 


Teaterprosjektet nonSTOP oppfattes som selve bærebjelken i Johansens faglige 
og vitenskapelige produksjon. Komiteen er imponert over hvordan disse ar- 
beidene samlet sett — og i mange tilfeller i det enkelte delarbeidet - kombinerer 
kulturformidling, pedagogisk utviklingsarbeid, inkluderingsarbeid og funk- 
sjonshemmingspolitikk; og samtidig fremstår som et forbilledlig eksempel på 
samarbeid på tvers av fag, institusjoner og mennesker med ulike funksjonsh- 
emminger. Å ta i tu med dette mangfoldet krever mot, faglig innsikt og etisk 
årvåkenhet. Variasjonen i hvordan kunnskapen formidles er stor. Dette gjør at 
Johansens arbeider når ut til et mye bredere publikum enn det tradisjonelle ak- 
ademiske, og får dermed utvidet «impact» både fagpolitisk, opinionsdannende 


og profesjonspåvirkende. 


Avslutning 


Verden har ikke forandret seg etter at jeg ble dosent. Fremdeles under- 
viser jeg, og fremdeles driver jeg med FoU-arbeid. Det har på en måte 
blitt noe lettere å få gehør for å drive utviklingsarbeid sammen med 
praksisfeltet. Hvorvidt dette skyldes at jeg har fått mer erfaring og kan 

«smykke» meg med at jeg har toppkompetanse, tror jeg ikke. Isteden tror 
jeg forklaringen ligger i at det å samarbeide med praksisfeltet når det 
gjelder FoU-prosjekter har fått en annen status. Dette kommer tydelig 
frem også i de krav Forskningsrådet setter for bevilgninger. I mange pro- 
gram må forskningsinstitusjonene vise til samarbeid og inngå samarbe- 
idsavtaler med praksisfeltet for å få støtte. 

Jeg har fått et hovedansvar for førstelektor- og dosentkvalifiseringen 
ved eget fakultet. Dette innebærer at jeg har utviklet et eget kompetanse- 
program for de som ønsker å kvalifisere seg til førstelektor eller dosent. 
Dette er et spennende arbeid, og jeg tør påstå et veldig viktig utviklings- 
program for fakultetet. Å sette av ressurser slik at flere medarbeidere 
bruker sin kompetanse både til å forske mer på egen utdanning, og ikke 
minst å drive utviklingsprosjekt sammen med praksisfeltet, gir mange og 
gode synergier. Resultatet blir bl.a. en bedre og mer målrettet utdanning 
innenfor helse- og sosialfagene. 

I dette kapitlet har jeg beskrevet mitt dosentløp, eller hvordan min 
akademiske karriere har utviklet seg. For meg har det vært sentralt å 
arbeide innenfor et fagområde og la dette være en rød tråd gjennom det å 
utvikle egen kompetanse. Jeg så ikke dette tydelig med en gang jeg begy- 
nte å jobbe, men fagområdet profesjonskunnskap har vokst klarere frem 
etter hvert til det i dag er sentreringspunktet i min forsknings-, under- 
visnings- og utviklingsportefølje. 

Et grunnleggende spørsmål å stille seg er: Har den kunnskapen jeg 
har utviklet, blitt viktig for universitet og samfunn? Jeg er overbevist 
om at den er det. Begrunnelsen for denne påstanden er like praksisnær 
som mitt forsknings- og utviklingsarbeid, her representert ved tre 
eksempler: 


1. Først og fremst etablering av 15 kulturarbeidsplasser, og et teater 
som formidler kunst fordi skuespillerne har en unik evne til både 
formidling og til å lære oss noe. 

2. Namsos kommune ga kulturprisen til Teater nonSTOP. I kommun- 
ens begrunnelse sto det «Teaterets virksomhet har stor betydning 
både med hensyn til arbeid for mennesker med utviklingshem- 
ming og for å bringe kulturopplevelser ut til folket». 

3. Tilbakemeldinger fra publikum, slik som professor i littera- 
turvitenskap Petter Aaslestad, skrev i sin e-post til aktørene etter å 
ha sett teaterstykket «Litt kaffe — kanskje?»: 


Jeg var tilstede (som styreleder i NOKUT) på universitets- og høg- 
skolerådets representantskapsmøte i Levanger, og hadde gleden av å se 
forestillingen «Litt kaffe - kanskje?» på morgenen andre dagen litt før 
seminarstart. Som alle andre i salen ble jeg dypt grepet — og er det frem- 
deles! Fantastisk hvordan dere greide å lage vakkert teater med veldig en- 
kle midler (som selvsagt er kjernen i alt kvalitets teater). Da jeg i forkant 
leste folderen om stykket, gruet jeg meg litt (det må innrømmes - fryktet 
litt sånn overgreps- og indignasjonsteater). Men dere lagde et nydelig 
stykke om oss alle, om oppvekst, tilhørighet, kamp for verdighet - sam- 
tidig som det det var et uhyre interessant stykke om en del av norsk his- 
torie i en bestemt periode. Det var umulig ikke å identifisere seg med 
hovedpersonen. For oss i salen ble forestillingen dagens samtaleemne i 
pauser på seminaret. Jeg er — som litteraturviter — ikke alltid lett å rive 


med, men dette ble årets teateropplevelse (Saur & Johansen, 2012). 


4. Universitetet, og spesielt vernepleierutdanningen, fikk gjennom 
det nettverket som ble etablert en fot innenfor praksisfeltet som 
har resultert i flere FoU-prosjekter. 


Jeg har opplevd det befriende å se på hvilke muligheter det ligger i krysnings- 
punktet mellom stats- og kommunalkunnskap, helse- og sosialpolitikk 
og kultur. Det utfordrer meg både som pedagog og som fagutvikler. 
Forskning og utvikling er nok to ulike ting. De skal ikke konkurrere, 
men isteden utfylle hverandre. Universiteter og høgskoler trenger begge. 
Dette innebærer også at de som har fått opprykk, enten som førstelektor 
eller som dosent, er sitt ansvar bevisst, og utvikler sine respektive fagom- 
råder. Men det fordrer at slike utviklingsprosjekt får de samme rammeb- 
etingelser som annen FoU-virksomhet ved landets høyere læresteder. Det 
å utforske rommet mellom forskning og utvikling i samhandling med 
praksisfeltet er like viktig som å forske med stor F, i alle fall for profesjons- 
utdanningene. Jeg mener at det er plass til begge karriereveiene innenfor 
dagens høyere utdanningssystem. Utfordringen ligger i hvordan en teller 

og premierer ulik virksomhet. Jeg tror både førstelektorer og dosenter har 
mye å lære av å se på hvordan førsteamanuensiser og professorer argu- 
menterer for sin forskning. Vi som har valgt den andre karriereveien, 
må bli like flinke til å argumentere for viktigheten og relevansen av vårt 
utviklingsarbeid. Likeledes krever det at arbeidsgiver tilrettelegger for at 
vi får samme type hjelp og støtte. Utviklingsarbeid er ikke noe som skjer 
i et vakuum. For min del har det vært avhengig av levende mennesker og 
samarbeid med ulike organisasjoner og etater. Dette er krevende, men 
også utrolig lærerikt. 

Jeg tror at både praksisfeltet og akademia på lang sikt vil tjene på å 
ha flere karriereveier innenfor sin virksomhet. Strømlinjeformede kom- 
petanseløp gir i mindre grad muligheten til tverrfaglig samhandling og 
til å fange inn hele bredden av forsknings- og utviklingsprosjekter. Jeg 
tror at min historie kan være et godt eksempel på at flere veier fører til 
Rom, og at universitetene og høgskolene har mye å tjene på å utvikle felles 
prosjekter hvor vi jobber sammen med praksisfeltet. Praksisfeltet er en 
god arena for utvikling av våre praksisrettete utdanninger. Ved å utfordre 
bestående praksiser og stille spørsmål om hvorfor arbeider vi på denne 
måten, gir det en unik mulighet til å utvikle praksis, og i neste omgang 
trekke erfaringene og den kunnskapen inn i undervisningen. 

Når uvitenhetens posisjon er 
fruktbar. Min vei til dosent i 
spesial- og veiledningspedagogikk 


Carl Christian Bachke 
Universitetet i Agder 


Abstract: It took 33 years of professional experience before the author attained 
docent status. His experiences are related to his various employment positions: 
research assistant, teacher at a school for children with special needs, educational 
supervisor in South Sudan, school counsellor, curriculum developer and founder 
of a social network related to counselling, assistant professor, associated professor 
and coordinator of a bachelor program in social education. At the outset of most 
of these positions, he had a strong feeling of incompetence and that he lacked the 
requisite knowledge. This chapter describes how such challenging beginnings have 
been transformed into fertile experiences of flow. The essence of his application for 
promotion to docent is also presented. The conclusion relates to the author’s vision 
for his work as a docent. 


Keywords: docent, challenges, flow, promotion, network 


Introduksjon 


Uvitenhetens posisjon befinner seg i et landskap hvor usikkerhet 
møter nysgjerrighet, og hvor prestasjonsangsten kriger mot motiver- 
ende lærelyst. Posisjonen blir fruktbar når nysgjerrighet og lærelyst gir 
energi til å flytte ukyndighetens fjell. «Fjellflyttingen» stimuleres ved 


Sitering av denne artikkelen: Bachke, C. C. (2020). Når uvitenhetens posisjon er fruktbar. Min vei til 
dosent i spesial- og veiledningspedagogikk. I C. C. Bachke & M. Hermansen (Red.), Å satse på dosenter. 
Et utviklingsarbeid (Kap. 7, s. 139-157). Oslo: Cappelen Damm Akademisk. https://doi.org/10.23865/ 
noasp.109.ch7 

Lisens: CC BY 4.0. 

oppmuntringer fra andre; eksempelvis arbeidsgiveren som sier: «Uviten- 
het er et bra utgangspunkt for læring». Eller kollegaen som uttrykker: 
«På-forhånd-skråsikkerhet hindrer utvikling og kvalitetsmestring». 
Dette kapitlet handler om noen uvitenhetsposisjoner som har fungert 
som et springbrett for erkjennelse, læring og faglig utvikling langs veien 
mot å bli dosent. 

I min faglige karriere har jeg påtatt meg oppgaver hvor uvitenhets- 
følelsen har kjempet mot motivasjonen for å søke spenning og nye utfor- 
dringer. Imidlertid har det vist seg at uvitenheten ikke har vært total. 
Halvbevisst kompetanse har manifestert seg, og hjulpet meg fra flyt- 
sonens grenseland og nærmere dens trivselsskapende sentrum (Csiksz- 
entmihalyi, 1997). Min klippefaste tro på at det fins en fruktbar sti fra 
uvitenhetens utrygghet til kompetansebyggende erkjennelse har fungert 
som en motor, som langsomt har ført meg karriereveien fra lektor via 
førstelektor til dosent. 

Motoren har stundom fusket. Kyndige reparatører har vært 
fraværende, og gjort at min reise mot dosentkompetanse tidvis har vært 
ensom. Men litt usystematisk støtte nå og da har hindret ensomheten 
i å kvele progresjonen og bidratt til selvstendighet, som er en nødven- 
dighet i dosentrollen. Felles for disse opplevelsene er min erkjennelse 
av uvitenhet, men også erfaringene med å motta hjelp fra kolleger og 
å skape trygge fellesskap hvor slumrende kunnskap og ideer får vekst- 
grunnlag slik at flytsoneopplevelser skapes. Gjennom å snakke, og i 
noen grad også skrive, om den kunnskapsutvikling som da skjer, har jeg 
gjort erfaringene tilgjengelige for meg selv og andre slik at de har blitt 
relevante i opprykkssammenheng. Går man noen slike runder, utvikles 
et forskerblikk på egen praksis (Stenhouse, 1975), og man blir fortrolig 
med den praksisnære research-kulturen som passer for dosentstillinger 
(se Lindseths kapittel 4). 

Fortellingen om min dosentvei følger min karriereutvikling kronolo- 
gisk fra lektor via førstelektor til dosent. Koblingen mellom FoU-arbeider 
og opprykkskriterier står sentralt i denne beretningsdelen. Mot slutten 
deler jeg erfaringer knyttet til søknadens utformings- og vurderingsfase, 
og beskriver «Dosentale gleder og utfordringer». 

Yrkesreisen fra lektor til dosent 


Mitt møte med forskningsbasert kunnskap (1972-76) 


Under lavere grads studier, lærerskole, pedagogikk og historie, fikk jeg via 
sentrale kunnskaper i fagene kjennskap til forskningsresultater. Hvordan 
denne kunnskapen ble utviklet, hadde jeg lite innsikt i. På daværende 
tidspunkt passet betegnelsen «forskningsmetodisk ignorant» på meg. Å 
bli dosent visste jeg ikke hva innebar. Likeså hadde jeg ingen aning om 
betydningen av å dokumentere «omfattende forsknings- og utviklingsar- 
beid på høyt nivå rettet mot yrkesfeltet» (kriterium 1a). Men jeg oppfattet 
at det var ulike perspektiver på kunnskap, forskjellige «skoleretninger 
innen fagene», at hva som var valid kunnskap endret seg, og at akade- 
mikere kunne diskutere forskning heftig og til dels bli uvenner. Dette 
siste likte jeg dårlig. Imidlertid fasinerte kunnskapsusikkerheten meg, 
fordi den gav adgang til et refleksjons- og erkjennelsesrom hvor mine 
synspunkter kunne utvikles og muligens vinne frem. Derfor bestemte jeg 
meg for å ta hovedfag. 


Forskningsassistent og hovedfagsarbeid 
(opplæringsfasen, 1976-1979) 


Høsten 1975 fikk jeg jobb som forskningsassistent ved Pedagogisk Forsk- 
ningsinstitutt. Arbeidet innebar å analysere spørreskjema-/intervjudata 
vedrørende mødres erfaringer med å oppdra førskolebarn. Gjennom 
det toårige engasjementet høstet jeg mine første erfaringer med å com- 
puterbearbeide en blanding av kvantitative og kvalitative forsknings- 
data. En frekk «hus-stor» datamaskinen lærte meg nøyaktighet: «Dette 
forstår ikke jeg, men kanskje du forstår hva som er feil?». Utsagnet betød 
feilsøking, opprettinger og nye innsendelser. Uten skolering i punching 
og kun et grunnkurs i statistikk, altså uvitenhetens startposisjon, ble det 
mange FoU-oppdragende tankegang-turer til datamaskinhuset. 

I forskningsassistentjobben hadde jeg en kollega. Vi bestemte oss 
for felles hovedoppgave-prosjekt: En litteraturstudie om nødvendige 
læreforutsetninger for å lykkes med den innledende leseopplæringen. 

Veiledere og sensorer likte produktet, anbefalte publisering, og skaf- 
fet trykkestøtte fra forskningsrådet. Universitetsforlaget utgav hoved- 
oppgaven (Bachke & Gunnestad, 1980), og boken ble anmeldt i relevante 
fagtidsskrift. 

Ved avslutningen av universitetsstudiene (1979) hadde jeg alt høstet 
erfaringer med tre sentrale forskningsmetoder: spørreskjema, intervju og 


litteraturstudium. 


Spesialpedagog, PP-rådgiver, u-landsarbeider og 
forsker (praktikerfasen, 1979-1993) 


Disse årene gav meg erfaringer med norsk skolestell på kommune- og 
fylkesnivå gjennom praksis ved interkommunal spesialskole og PP- 
kontorer. Jeg var innom roller som spesiallærer, klassestyrer, lærerrådsleder, 
undervisningsinspektør, rektor, PP-rådgiver og student-/kollegaveileder. 
I konsulentrollen høstet jeg også internasjonale erfaringer fra Sør-Sudan 
og India. Konsulentoppdragene krevde relasjonsbygging og nettverkseta- 
blering i uvante kontekster, hvor min opplevelse av ukyndighet medvir- 
ket til at jeg følte meg utenfor komfortsonen. Likevel hadde jeg med meg 
forskningsgnisten, og skrev rapporter og artikler som senere inngikk i 
min førstelektorsøknad. 


Fra høgskolelektor til førstelektor (akademikerfase 
1, 1993-2003) 


For å kompensere for mangelfull veiledningsteoretisk kunnskap engas- 
jerte jeg meg i Veiledernettverket i Agder, bl.a. gjennom redaksjonelt ans- 
var for nettverkets årbok. Arbeidet fordret at jeg selv skrev ledere, petiter, 
bokmeldinger og artikler. En artikkel om veiledningsbegrepet ble bear- 
beidet og publisert i Norsk Pedagogisk Tidsskrift. 

Ved hjelp av en FoU-ressurs som utgjorde 10 % av min hele stilling 
ved daværende HiA gjennomførte jeg to andre vitenskapelige arbeider: 
En intervju-/spørreskjemastudie om urbane tanzanianeres preferanse 
av private eller offentlige sykehustilbud og en litteraturstudie om intelli- 
gensbegrepet. I tillegg skrev jeg mange bokmeldinger. 

Min førstelektorsøknad baserte seg på publiserte arbeider fra perioden 
1984-2002. Å konstruere søknaden krevde tid, ikke minst fordi jeg ikke 
hadde tatt vare på dokumentasjonen, og fordi mangel på veiledning og 
eksempelsøknader gjorde meg famlende. Etter gode tre måneders doku- 
mentinnsamling, skriving av profileringsdokument og kopiering, var 
søknaden utsendelsesklar. I profileringsdokumentet relaterte jeg enkeltar- 
beider til opprykkskriteriene, og plasserte dem også innenfor disiplinene 
spesialpedagogikk, veiledningspedagogikk, u-landspedagogikk og høg- 
skolepedagogikk. Termen u-landspedagogikk syntes å være sjelden, ifølge 
google-søk. Det sakkyndige utvalget kritiserte verken min kriterierelater- 
ing eller fagdisiplin-inndeling. I stedet konkluderte det med førstelektor- 
godkjenning. 


Fra førstelektor til dosent (akademikerfase 2, 
2003-2012) 


Førstelektorperioden var preget av tematisk FoU-bredde: Termbruk på 
diagnosen psykisk utviklingshemming, IOP-forskning, veiledningsped- 
agogiske emner inklusive refleksjonsbegrepet, dagsentervirksomhet og 
arbeid med ferietilbud til sosialt utsatte barn. Arbeidene dokumenterte 
også forskningsmetodisk variasjon (intervju, spørreskjema, dokumen- 
tanalyse og litteraturstudie), og omfattet vitenskapsteoretiske overveiel- 
ser innenfor positivismen og hermeneutikken. Denne bredden verdsettes 
ofte ved vurderinger av søknader til dosentopprykk. 

Enkelte FoU-arbeider hadde sitt utspring i forespørsel fra verne- 
pleiens praksisfelt, eksempelvis praksissamarbeidet med Røde Kors. 
Det resulterte i publikasjoner om ferie-/fritidspedagogikk (Bachke, 
Hødnebø & Hallandvik, 2011; Hallandvik, Hødnebø & Bachke, 
2009). Andre ble initiert av uvitenhetsposisjoner, kunnskapshull og 
svar-tilkortkommenheten i undervisningsarbeidet mitt, f.eks. artikler 
om intelligensbegrepet (2002) og termer for diagnosen utviklingshem- 
ming (2006, 2012). 

Redaktøransvaret for Veiledernettverkets årbok (2000-2010) innebar å 
opptre som fagfelle og forsknings- og publiseringspådriver. Både redaktør- 
og fagfelle-rollen var nye for meg. Inkompetansens startposisjon ble 

imidlertid langsomt forvandlet til inngående kjennskap til det veiled- 
ningspedagogiske fagfeltet. 


FoU-arbeider og opprykkskriterier, en oversikt 


Et utvalg av FoU-produkter som indirekte (arbeider før 2003) og direkte 
(etter 2003) har influert på min dosentsøknad, oppsummeres i tabell 1. 
Avkrysningene viser at noen arbeider kan relateres til flere opprykks- 
kriterier. Som dosentkandidat kjempet jeg med forestillingen om den 
entydige plassering av enkeltarbeider, for jeg tolket kriteriene dithen at 
de krevde dette. På samme tid kalte enkelte publikasjoner på flerfoldig 
tilhørighet. Først da jeg innså at flerfoldigheten er et særtrekk ved dosent- 
stillingen, stilnet kampen. 


Tabell 1. FoU-arbeider som har stimulert min faglige karriere fra lektor til dosent. 


Karrierefase Publisert produkt Forskning, Pedagogisk Nettverks- 
kriterium | utviklingsarbeid,| bygging, 
la kriterium 1b | kriterium 1c 
Opplærings- Bachke & Gunnestad (1980). X X 


fasen 1976-79 Den første leseundervisningen. 
Bok. Pedagogikk 


Praktikerfasen | Bachke (1986). X X 
1979-93 Evalueringsessay. 

U-landspedagogikk. 

Bachke (1988). X X 


Spesialpedagogisk 
ressurssenter, Skolepsykologi 


Bachke (1994). Leker like barn X 
best? Spesialpedagogikk. 

Akademiker Muna, Sævareid & Bachke X 

fase 1, (1996/2002). Public or private 

1993-2003: curative care? 

Fra lektor til A pilot study of users’ 

forstelektor preferences in urban 


Tanzania. Rapport; Artikkel. 
U-landspedagogikk. 


Bachke (1997/2000). X X X 
Artikkel, Veiledningsbegrepet. 
Norsk pedagogisk tidsskrift. 
Veiledningspedagogikk 


Bachke (2002). X 
Intelligensbegrepet. 
Spesialpedagogikk. 

Karrierefase Publisert produkt Forskning, Pedagogisk Nettverks- 
kriterium | utviklingsarbeid,| bygging, 
la kriterium 1b kriterium 1c 
Akademikerfase | Bachke (2006/2012). X 


2, 2003-2012: | Navnsetting av diagnosen F70- 
Fra førstelektor | 79, psykisk utviklingshemming, 
til dosent artikler, en norsk og en 
engelsk. Spesialpedagogikk. 


Bachke (2008-2011). X X 
Inkluderings-begrepet/ 
inkluderende skole. Tre 
artikler, engelsk, Latvia. 
Spesialpedagogikk. 


Bachke (2011). Individuelle X X 
opplærings-planer, IOP. 
Spesialpedagogikk. Fagartikkel 


Bachke (2009/2011). Utsatte X 
barns/unges fritid og ferie. 
To artikler, en norsk og en 
engelsk. Spesial-/sosial- 
pedagogikk. 


Bachke (2003-2012). Mange X X X 
veiledningspedagogiske 
arbeider. Årbok, 
Veiledernettverket i Agder. 


Bachke (2006/2007) X X X 
Dagsenter-studie/-artikkel. 
Sammen med praksisfelt/ 
kolleger. Hefte for 
praksisveiledere. 


Kriterium 1a: Forsknings- og utviklingsarbeid 


I tabell ı har jeg satt kryss i forskningskolonnen for alle arbeidene. Da 
flere produkter ikke er tradisjonelt fagfellevurdert, kan avkrysningens 
riktighet diskuteres. Mitt hovedargument for riktigheten er at alle pub- 
likasjonene har vært gjenstand for alternative fagfellevurderinger som 
tidsskriftredaksjoner e.l., og i siste instans godkjent i opprykkssammen- 
heng av sakkyndige utvalg. Dette innebærer ikke nødvendigvis at pro- 
dukter godkjent på denne måten har ringere kvalitet enn tradisjonelle 
vitenskapelige artikler, men at de i stedet har en annen form. Dosent- 
kvalifisering og dosentstillingen styrker mulighetene for at andre pub- 
likasjonstyper tilskrives økt formell status da de teller som opprykk til 
akademisk toppstilling. 

Kriterium 1b: Pedagogisk utviklingsarbeid 


Kolonnen pedagogisk utviklingsarbeid har åtte kryss i tabell 1. Da ingen 
normgivende definisjon av begrepet er anvendt, er avkrysningen intuitiv, 
og basert på et ja-svar på spørsmålet: «Har dette produktet blitt brukt i 
undervisning i høyere utdanning?» 


Omfattende virksomhet - begrenset pensum- 
impact - undervisningspris 

Å utvikle planer og læremidler til undervisning har i de fleste sammen- 
henger, i spesialskolen, innen akademia, og i u-landsvirksomheten, preget 
hverdagen og vært tidsmessig omfattende. Hvorvidt andre har benyttet 
det jeg har skrevet til undervisningsplanlegging og pensum, mangler 
jeg oversikt over. På UiA har artikler om individuelle opplæringsplaner 
(IOP) og veiledning stått på pensumlister over år. Men sidetallsvolumet 
er neppe dekkende for allmenn forståelse av kriteriets uttrykk «omfat- 
tende». Men kvaliteten synes å holde mål, da andre har bygd på mitt arbeid 
i fagbøker (Pettersen & Løkke, 2019), og studenter uttrykker tilfredshet. 
Det sistnevnte indikerer at jeg tolker pedagogisk utviklingsarbeid til å 
omfatte utøvd undervisning. Mesteparten av min undervisningstid i aka- 
demia har vært på vernepleierstudiet. I eksterne evalueringer har dette 
bachelorprogrammet over år fått toppskår både på kvalitet og studenttil- 
fredshet. I min studieledertid (2004-2007) fikk programmets lærerteam 
HiA/UiA sin undervisningspris. I sum viser dette at den daglige pedago- 
giske praksis, som også fordrer utviklingsarbeidende innsats, tilkjennes 
både intern og ekstern anerkjennelse. 


Spesialpedagogisk utviklingsarbeid 

Interessen for spesialpedagogikken ble vekket i meg på slutten av 1970- 
årene. To «arbeidsforhold» bidro til det. For det første åpnet arbeidet 
med hovedoppgaven mine øyne for lesningens mysterium og mulighe- 
tene som lå i at det fantes flere tilnærminger som kunne minske dysleks- 
iens forbannelser. Dette skapte også fasinasjon omkring det å tilegne seg 

kompliserte ferdigheter. Det andre «arbeidsforholdet» var sivilarbeids- 
tjenesten, som jeg tjenestegjorde blant førskolebarn med språk- og tale- 
vansker på Bredtvet senter for logopedi. Stedets faglige ledere trakk meg 
aktivt med i arbeidet med å utrede og prøve ut treningsopplegg på barna. 
Jeg fikk også være med på å videreføre oppleggene til barnets hjemsted 
via opplæring av lokale fagfolk. 

Disse erfaringene kom til nytte på spesialskolen, ikke minst fordi 
språklig kompetanse er grunnlaget for leseopplæringen, og fordi jeg 
daglig måtte bruke denne innsikten til å utvikle langsomt-progredier- 
ende undervisningsmateriell i redskapsfagene lesing, skriving og reg- 
ning. På slutten av 1980-tallet fikk spesialskolen tildelt oppgaven som 
ressurssenter, noe som innebar både utredning, utprøving av opplegg og 
overføring av disse til lokalskoler. En del av dette arbeidet besto i å utvikle 
og innføre IOP i Aust-Agder-skolene. IOP-interessen vedvarte og result- 
erte i en artikkel (2011). Sakkyndig utvalg kommenterte den slik: «Dette 
er et svært godt arbeid og helt klart meritterende.» 


Pedagogisk utviklingsarbeid i høgskole-/ 
universitetskontekst 


Høsten 1993 brukte jeg til å utvikle en læreplan i veiledningspedagogikk 
for helse- og sosialarbeidere, en ti-vekttalls videreutdanning. Arbeidet 
opplevdes krevende av flere grunner. Jeg måtte sette meg inn i profes- 
jonstenkning innenfor fag jeg ikke kjente, og som «outsider» i helse-/ 
sosialfaglig setting måtte jeg vinne innpass som person og for faglig 
knowhow innen veiledning i læreryrket. Jeg måtte også utforme en 
læreplan med tilhørende pensum i et emne fattig på læreplan-modeller. 
Utfordringene ble overkommet. I ulike studiepoengvarianter har kurset 
nå eksistert i over 25 år, hatt solid studenttilstrømning, og tålt epokens 
mange endringer innenfor høyere utdanning. Kursinnholdet har hele 
tiden hatt tre kjennetegn: Å gi innføring i veiledningsperspektiver og 
veiledningstilnærminger innen forskjellige profesjoner; å ha rom for å 
øve praktisk på veiledning; og å løfte frem fruktbarheten av å benytte 
veiledningsgrunnlag preget av uvitenhetens posisjon slik at man utnytter 
usikker yrkespraksis som jordsmonn for faglig vekst. 

Kriterium 1c: Nettverksbygging 


Tabell 1 inneholder fem kryss i kolonnen nettverksbygging, som for meg 
ofte innebeerer tverrfaglig samarbeid. Jeg har undervist mye sammen 
med sykepleiere, vernepleiere og sosionomer. Tverrfaglighet preger bade 
spesial- og veiledningspedagogikken. Å bedrive opplæring innen andre 
profesjoner enn sin egen er som å gå i ukjent terreng. Siden man ikke vet 
andre profesjoners hva, hvordan og hvorfor, plasseres man i uvitenhetens 
posisjon. Det er både frustrerende og spennende. For å lykkes er man 
avhengig av at medaktørene trygger hverandre og investerer tid i å finne 
farbare veier. Slik positiv tverrfaglighet skaper ofte hybridkonstruert 
kunnskap. Siden lærerkollegiet på vernepleierutdanningen i stor grad har 
ulik profesjonsbakgrunn, har det lært meg mye om å tenke tverrfaglig. 
Denne kompetansen har vært til stor hjelp i nettverksbyggerrollen både 
utenlands og i Agder-regionen. 


Nettverksbygging utenlands - stimulans til et 
utvidet kunnskapsbegrep? 

I min karriere har jeg hatt fire store utenlandsengasjementer: sko- 
leutvikling i Sør-Sudan (1983-85), fredskorpsengasjement i Tanzania 
(1997-99), helseprosjekt i India (1988-93) og studentutveksling på verne- 
pleierstudiet i flere land (2000-2019). 

Erfaringene fra Sudan, India og Tanzania har satt sine spor. En 
annerledes kulturell kontekst, også språklig, klima- og naturmessig, for- 
drer at man fungerer konstruktivt i mange nettverk. Sudanoppholdet 
hadde lært meg at nettverksbygging var krevende, men jeg erfarte også at 
det var lærerikt og produktivitetsstimulerende. Forbausende nok var det 
var det under denne nettverksbyggingen i Afrika at min veiledningssam- 
tale-modell PALLET ble skapt (Bachke, 1997). 

Møtet med disse kulturvariasjonene har gjort meg følsom for hvilke 
kunnskaper som er gyldige i forskjellige settinger. Jeg har også erfart 
betydningen av nettverk hvor dette kan drøftes. Møter med høyere uten- 
landske utdanningsinstitusjoner, som blant annet har tilrettelagt prak- 
sisstudier for vernepleierstudenter på utveksling, har styrket min tro på 

nettverkenes tryggende betydning ytterligere. Ikke minst har jeg blitt 
språklig mer oppmerksom, noe som bl.a. har resultert i at jeg har undersøkt 
bruken av termer på tilstanden psykisk utviklingshemming nærmere 
(2006, 2012), og innholdet i inkluderingsbegrepet (publikasjoner i Latvia 
2008, 2009 og 2011). Begge deler var sentrale i dosentsøknaden min. Så 
selv om min teoretiske kunnskap om nettverk- og relasjonsbygging, og 
viktigheten av dette i utgangspunktet var svært mangelfull (uvitenhetens 
posisjon), har de internasjonale oppdragene stimulert min vitenskapelige 
aktivitet og personlige og faglige trygghet i det å være aktivt deltakende i 
nye og ukjente sammenhenger. 

Å kjenne på skvisen mellom egen akademisk fundert kunnskap, 
implisitt vestlige verdioppfattelser, og fundamentalt forskjellige verdier 
og virkelighetsforståelser har vært smertefullt, frustrerende og kaotisk. 
Samtidig har det vært fruktbart, i den forstand at det gir toleransetrening 
og bidrar til å utvide kunnskapsbegrepet. Prosessene å gjøre det frem- 
mede kjent, og det kjente fremmed har stadig vært aktuelle (Gordon, 
1969), og gjort det lettere å få øye på ulike lag av kunnskap som flere forfat- 
tere har omtalt (Johannessen, 1988; Polanyi, 1966; Schön, 1987). De bruker 
delvis ulike ord, men alle poengterer at profesjonsfagene har utilstrek- 
kelig vitenskapelig kunnskapsbase til å beskrive alle kompetanseformer 
som inngår i praksisutøvelsen. Mine internasjonale engasjementer med 
tilhørende nettverk tydeliggjorde mangelen på viten om innforstått prak- 
siskunnskap. Dette ga meg en danning i retning praksisnær forskning; et 
område dosenter bør lede an i. 


Veiledernettverket i Agder 

Mitt internasjonale virke påtvang meg nettverksbygging. Veiledernet- 
tverket i Agder er derimot ønsket fra min side. Dets formende fase, 1995- 
2005, er omtalt i artikkelen «Nettopp et nettverk: Om å gå på tre og et 
halvt bein» (Bachke & Mathisen, 2007). «Tre bein» hentyder til nettver- 
kets hovedaktiviteter: Å bygge opp en medlemsmatrikkel for å gjøre det 
enklere for folk med veiledningsutdannelse, -erfaring, og/eller -engasje- 
ment å kunne kontakte hverandre og samarbeide; å arrangere en årlig 
konferanse hvor et veiledningsaktuelt tema ble presentert; å publisere 

fagartikler, essays, petiter, reportasjer, bokmeldinger, etc. i hovedsak 
forfattet av skribenter fra Agder i Veiledernettverkets årbok. Det «halve 
beinet» innebar å skape en nettside som et bindeledd til den store verden. 

Som hovedredaktør for årboken (2000-2010) hadde jeg en base for å få 
mange til å forfatte bidrag. Jeg fikk også selv anledning til å skrive, blant 
annet fagartikler, petiter, bokmeldinger, m.m., og dette ble en tung del 
av min dosentsøknad. Nettverksuvitenhet som utgangspunkt resulterte 
altså i fruktbare produkter. 


Kriterium 2: Praktisk pedagogisk kompetanse 


Da jeg skrev søknaden, tvilte jeg ikke på at jeg oppfylte dette kriteriet. Av 
relevant utdanning kunne jeg vise til lærerprøve, pedagogisk seminar og 
pedagogisk embetseksamen. 

Undervisningserfaringen var rikholdig, med over 30 år praksis og stor 
variasjonsbredde både med tanke på elevenes alder (fra barnehage til 
pensjonister) og funksjonsnivå (fra utviklingshemmede til toppskolerte 
forskere og akademikere). Det samme gjaldt kontekster og arenaer: fra 
etablerte undervisningsinstitusjoner som skoler og høgskoler, men også 
et utvidet kateter: puber, konferanser, praksisplasser, frivillige organisas- 
joner og kirker, både nasjonalt og internasjonalt. 

Bredden på veiledningssettinger var også stor: studentveiledning 
innen fagene pedagogikk /spesialpedagogikk, vernepleie, veiledningsped- 
agogikk, psykisk helsearbeid og sykepleie, kollegaveiledning og ledelse av 
og deltakelse i veiledningsgrupper for andre veiledere. 


Søknadsskrivingens loddkasting 


Februar 2003 fikk jeg opprykk til førstelektor. Samme vår nådde jeg ikke 
opp som søker på et ph.d.-løp. På sommeren ble jeg tilbudt en studieleder- 
stilling på vernepleierutdanningen. Det var en invitasjon til å ta ansvar for 
det nødvendige akademiske «husarbeidet». Jeg svarte ja. Samtidig tenkte 
jeg at muligheten for en stipendiatstilling ble «parkert» for godt. Hva ble 
så alternativet? Jo, dosent. Tross denne konstruktive muligheten kjente 
jeg på motløshet, både fordi studielederjobb og undervisning krevde mye 

tid, og fordi jeg følte på uvitenhet: Hva skulle til for å bli dosent, hva 
burde søknaden inneholde, og hvordan skulle jeg gå frem? 

I første omgang hentet jeg pågangsmot fra opprykkskriteriene (2006). 
De klargjorde til en viss grad hva som krevdes. Løsningen ble derfor at jeg 
«pratet med» kriteriebeskrivelsene. Disse dialogene forekom periodevis 
2006-2011, og ble en form for egenveiledning som resulterte i en vok- 
sende forståelse av hvordan jeg kunne tilfredsstille kravene. De inspirerte 
meg til å fortsette produksjonen av skriftlige arbeider. 

Videre etablerte jeg en førstelektorfilosofi. Den gikk ut på å prioritere 
arbeidsoppgaver andre bestilte av meg, eksempelvis redaktørarbeidet i 
Veiledernettverkets årbok, og å delta med temaetterspurte bidrag på en 
internasjonal forskningskonferanse i Latvia. Begge eksemplene stimul- 
erte til skriving, både på norsk og engelsk, og tvang frem tematisk bredde, 
sjangermangfold og forskningsmetodisk variasjon. 

I årene hvor egenveiledning dominerte, opptok to spørsmål meg: Har jeg 
nok volum, og er kvaliteten på høyt nok nivå? Høsten 2009 fikk mitt insti- 
tutt en ny professor og ny instituttleder. I medarbeidersamtalen med insti- 
tuttlederen røpet jeg drømmen om å bli dosent. Han ønsket umiddelbart 
en oversikt over mine publiserte arbeider etter 2003. Noen dager senere 
kom han inn på mitt kontor og ba meg å velge ut to publiserte arbeider og 
ett eller to som var under skriving. «Hva skal du med dette materialet?» 
spurte jeg. «Jo, med din tillatelse skal jeg be professor Kristoffersen vurdere 
det med tanke på kvalitet i forhold til dosentopprykk», svarte han. Jeg ble 
tatt litt på senga av hans iver, men lot meg rive med. «Loddet er kastet», 
tenkte jeg. En måned senere møttes vi på Kristoffersens kontor. Kvalitets- 
dommen falt: «Du skriver godt og tydelig om faglige, relevante temaer.» 

Instituttlederen tok dette som et hold-frem-argument, og utfordret 
meg omgående til å skrive profileringsdokumentet. I min usikkerhet 
fremholdt jeg at jeg først ville få publisert to arbeider som jeg hadde 
gode data til. Begge kom på trykk rundt årsskiftet 2011—12. I ettertidens 
lys velger jeg å kalle det som skjedde utover høsten 2009 for «pushende 
og støttende veiledning», og instituttleders og professors væremåte for 
«tro-på-deg-pedagogikk». Egenveiledningen var plutselig supplert med 
«støtte-push-veiledning», og involverte både faglig toppstilling og fagad- 


ministrativt nivå. 

Mens jeg skrev på opprykkssøknaden, fikk jeg tilgang på en søknad 
skrevet av en dosent ved en annen høgskole. Til tross for at søknaden var 
enkel og kortfattet, hadde en internasjonal komite uttalt at søker klart 
tilfredsstilte kravene for opprykk. Kollegaens profileringsdokument ble 
til hjelp, og tjente som en «passiv-søknadsmodell-veiledning». Av denne 
veiledningen lærte jeg å være nøye med å sortere enkeltarbeider under «rik- 
tig kriterium»; å vise til rett vedleggs-nummer ved henvisning til vedlegg 
i profileringsdokumentet, og benytte dobbelthenvisninger dersom enkelt- 
vedlegg kunne tilhøre flere kriterier. Siden instituttlederen på daværende 
tidspunkt ikke var førstestillingskvalifisert, kaller jeg hans bistand for 
intuitiv konsultativ veiledning. Det betyr at en ignorant veiledet en annen 
ignorant, en slags dobbelt uvitenhetsposisjon. Likevel var veiledningssam- 
talene fruktbare, ikke minst grunnet hans «tro-på-deg-pedagogikk». 

31. desember 2011 ble profileringsdokumentet ferdig og vedleggene 
sortert. Jeg leverte fire komplette søknader. 

Etter fire måneder falt dommen: «Komiteen finner at søkeren har 
tilstrekkelig arbeid innenfor forskning og utvikling på høyt nivå rettet 
mot yrkesfeltet.» Summen av «intuitiv egenveiledning», «støtte-push- 
veiledning», «passiv-søknadsmodell-veiledning», «intuitiv konsultativ 
veiledning» og «rådpreget veiledning» hadde ført frem. Jeg fikk dessuten 
bekreftet at egen intuisjon kan styrkes gjennom at andre kloke og venn- 
lige mennesker deler sine intuisjoner og erfaringer med intuisjonsigno- 
ranten. Sånn sett ble skrivingen av profileringsdokumentet et vitnesbyrd 
om at gode veiledere ikke har alle svarene. Da må den uvitende veisøker 
finne svarene, og selv kjenne gleden over å oppdage målledende stier i det 
ukjente landskapet. 


Dosentale gleder og visjoner 


Medio juni 2012. «Han skal åpne perleporten» synges unisont av tretti 
røster i stuene på hytta vår. Det er firefoldig feiring: Hytta er nykjøpt, 
nyoppusset og døpt Perleporten. Ekteparet Bachke har 40-års bryllups- 
dag. Jeg har rundet 60 år, og er blitt dosent. Mange gratulasjonsord. Flere 
gjester ber meg å forklare hva en dosent er. Å svare konsist opplevdes 
krevende. Jeg fikk litt hjelp av bedømmingsutvalgets konklusjon, og 

siterte fra den, samt la til egne konstruerte forklaringer. Likevel manglet 
jeg et avklarende uttrykk og tenkte: «Er jeg i uvitenhetens posisjon om 
hva jeg er blitt?» 

To måneder senere. Forskerforbundets leder ringer og spør: «Hva har du 
fått i lønnstillegg?» «Fire trinn», svarte jeg. «Altfor lite. Du skal ha betydelig 
mer». Uka etter var han på tråden igjen: «Fem trinn til». Jeg skjønte at jeg 
hadde opplevd mitt livs lønnshopp. Lønnspåslaget gjorde godt, og skapte 
dosental glede. Da jeg samme uke ble feiret av mitt instituttkollegium, var 
jeg dypt rørt. Mange års strev og innsats — også utover fast arbeidstid — 
hadde gitt både pekuniær og anerkjennende valuta på kontoen. 

Oktober 2012. Dekanen kommer innom kontoret. «Kan du holde et 
innlegg på fakultetssamlingen om visjoner for faget ditt?» spurte han. Å 
svare nei var umulig. Alle som rykket opp eller ble tilsatt i akademiske 
toppstillinger, hadde måttet presentere sitt faglige image. Dessuten pirret 
tittelen meg. Den gav meg anledning til å klargjøre mitt dosentgrunnlag 
og å filosofere over muligheter og utfordringer stillingen bød på. 

Formiddagen 15. november 2012: Fakultetssamling med over hundre 
kolleger til stede. Jeg presenterer min dosentkompetanse-portefølje. Hva 
vektlegger jeg? Hvordan illustrere min faglige kvintessens og dosentiden- 
titet? PowerPoint-illustrasjonen i figur 1 ble mitt svar. 


Oppsummert dosent-faglig identitet 


Figur 1. Min dosentidentitets vekstjord. Tre faglige forankringer, to vitenskapsteoretiske 
ilnærminger og to måter å tenke/arbeide på. Bilde fra presentasjon 15. november 2012. 

Figur 1 knytter min dosentkompetanse til fagdisiplinene veiledning, 
vernepleie og spesialpedagogikk. Alle tre har vært tumleplassen for min 
karriereutvikling. Dessuten illustrerer figuren at jeg har hatt et bein i 
positivismen, jf. statistisk pregede spørreundersøkelser, og et bein i her- 
meneutikken, jf. intervju- og litteraturstudier. Uvitenhetens posisjon 
gjenfinnes i boksen «naivitet/undring». Posisjonens fruktbarhet fremmes 
gjennom systematisk (boks til høyre), hardt og langvarig arbeid innen de 
tre fagområdene (sentrumssirkelen). Setter man sammen forbokstavene 
i fagene veiledning, vernepleie og spesialpedagogikk, skapes akronymet 
VVS. Forkortelsen er kjent fra rørleggerbransjen og betegner ansvarsom- 
rådene vann-, varme- og sanitæranlegg. 

Hvis jeg bruker disse underbegrepene allegorisk på mitt dosentfaglige 
innhold, kan følgende antydes: 


e Vann: Livgivende, nødvendig og tilpasningsdyktig til varierte kon- 
tekster (rør, terreng, bruksgjenstander osv.) I ettertidens lys kan min 
kunnskapsutvikling frem mot dosent metaforisk sies å ha ivaretatt 
slike egenskaper, for min FoU-visjon har vært å utvikle kunnskaper 
som er (liv)givende relevante og tilpasset dem som jeg jobber med 
og for: brukere, studenter og kolleger. 

e Varme: I rett mengde og temperatur er dette viktig for trivsel, 
velvære og vekst. Overført til min dosentgjerning betyr det at jeg 
søker å forske frem og formidle adekvat oppvarmet kunnskap som 
gir folk vekstgrunnlag for det gode liv. 

e Saniter: Ordet hentyder til sunnhet. Overført til dosentarbeidet 
betyr det at jeg er innstilt på å skape og formidle sunn kunnskap. 


Allegorisk blir jeg en VVS-dosent. Tittelens «verdi-identitet» blir ledest- 
jernen for arbeidet. Inspirasjon hentes fra mange aktører: brukere, elever, 
pasienter, studenter, kolleger i praksisfeltet både ved UiA og andre høyere 
utdanningsinstitusjoner og fra mine internasjonale kontaktnettverk. 
Allegorien utløser noen visjoner i mitt videre dosentarbeid. Disse antydes 
i figur 2, særlig tredje kolonne. 

For å realisere visjonene må jeg trolig fortsette å jobbe i vitenskapelighe- 
tens grenseland, og ha søkelys på praksisnær og taus kunnskap. Der kan jeg 
kjenne på gleden over å være i uvitenhetens posisjon, men også savnet av å 

Ønskede kvaliteter i min kunnskaps- 


produksjon, i lys av VVS-metaforen 


Mitt dosentarbeid kjennetegnes av 

FAGLIGE METAFOR- AT KUNNSKAPSPRODUKSJON OG 

TILHØRIGHETER | BEGREPENE FORMIDLING ER 

VEILEDNINGS- VANN Transparent, tilpasningsdyktig, 

PEDAGOGIKK livsnødvendig, temperaturvarierende 

VERNEPLEIE VARME Relasjonell nærhet, klimagunstig, lite 
tilknappet, avkledd ærlig 

SPESIAL- SANITÆR Sunn, rein, ikke forurensende, holdbar, 

PEDAGOGIKK letter inntak av nødvendigheter og 
fasiliterer utslipp av avfall 


Figur 2. Visjonære kjennetegn ved min dosentgenererte kunnskapsproduksjon. Bilde fra 
presentasjon 15. november 2012. 


delta i store, velfinansierte prosjekter med mange engasjerte fagfeller. Som 
dosentkandidat, og nå som dosent, har jeg gledet meg over friheten til å 
være litt annerledes, naiv og ustyrlig, sammenlignet med rutinestrukturen 
som i hvert fall sett utenfra preger tradisjonell forskerutdanning. Subjektivt 
bedømt har det å gå dosentveien vært som å pendle mellom to posisjoner 
i FoU-arbeidet: uvitenhetens og frihetens. I dette spenningsfeltet har det 
vært, og er det både gledelig og utfordrende å jobbe. Dermed kan jeg skrive 
under på Mark Twains uttalelse: «Alt du trenger her i livet, er uvitenhet og 
selvtillit. Da er du sikker på å lykkes.» 

«Du gjør det, du lærer ikke bare 
om det». Min vei til dosent i mat 
og helse 


Anne Selvik Ask 
Universitetet i Agder 


Abstract: This chapter describes how the author, after a career of teaching the sub- 
ject food & health (sometimes referred to as home economics) in lower secondary 
school, became a docent (professor) of the same subject at a university. Her journey 
included teaching experiences, curriculum development, research work, publish- 
ing textbooks, and being awarded a prize for making entrepreneurship a relevant 
method of teaching the subject. She reveals how she composed her application for 
promotion and shares with the reader some of the comments of the assessment com- 
mittee. To conclude, the author describes her vision for the attained professorship. 


Keywords: docent, food & health, entrepreneurship, promotion, assessment 


Introduksjon 


Som allmennlærer på en ungdomsskole i Nord-Norge på 1980-tallet 
oppdaget jeg at elevene tok ansvar og lærte mer enn jeg forventet når jeg viste 
tillit og stolte på dem. Elevene skulle drifte og forvalte overskuddet av egen 
skolekantine ut fra gitte rammer, med meg som faglige veileder. Kolleger 
mente det ville bli mye rot og søl på det rommet, og at vi bare kunne fores- 
tille oss alt som kunne skje hvis elevene fikk låne nøkler. Det viste seg raskt at 
det var mer søppel på lærerrommet etter storefri enn i elevkantina, og at du 
faktisk kan stole på elever. Min erfaring med pedagogisk entreprenørskap 
begynte her, lenge før jeg hadde hørt om denne læringsstrategien. 


Sitering av denne artikkelen: Ask, A. S. (2020). «Du gjør det, du lærer ikke bare om det». Min vei til 
dosent i mat og helse. I C. C. Bachke & M. Hermansen (Red.), Å satse på dosenter. Et utviklingsarbeid 
(Kap. 8, s. 159-178). Oslo: Cappelen Damm Akademisk. https://doi.org/10.23865/noasp.109.ch8 

Lisens: CC BY 4.0. 

Etter noen år i skolen ønsket jeg å ta videreutdanning, og valget stod 
mellom de to fagene jeg trivdes best med: mat og helse og matematikk. 
Mine elever hadde ofte spurt hvorfor de skulle lære fagstoff i matematikk, 
men det spørsmålet kom aldri i mat og helse. Elevene likte faget, og de 
så nytten av alt de lærte. Derfor valgte jeg å fordype meg videre i mat og 
helse. Etter mange år i grunnskolen begynte jeg som lektor ved Universi- 
tetet i Agder (UiA). Her har jeg hatt hovedfokus på å utvikle og videreut- 
vikle studier innen lærerutdanninger, bachelorutdanninger og etter- og 
videreutdanninger for lærere. Min erfaring fra grunnskolen har vært et 
viktig grunnlag for å løfte frem mat og helse som ressursfag i skolen, med 
pedagogisk entreprenørskap som læringsstrategi. 

Jeg vil i dette kapitlet beskrive hvordan undervisning, forskning og 
utviklingsarbeid, ledelse og nettverksbygging førte til et dosentopprykk 
i 2017. Arbeid utført før jeg ble førstelektor i 2008 vil bare unntaksvis bli 
kommentert der det er nødvendig for å forstå det som har skjedd i etter- 
tid. Jeg vil stoppe opp ved noen milepæler underveis og reflektere over 
hvordan disse har blitt til en akademisk karrierevei. Avslutningsvis vil jeg 
skissere mine visjoner for en dosent i mat og helse. 


Undervisning og læring 


Samfunnet er i stadig forandring, og lærernes undervisning må endres 
i tråd med dette. Hvilken kompetanse trenger lærere og elever i mat og 
helse i fremtidens skole? Som lærerutdannere skal vi drive eksemplarisk 
undervisning. Lærerstudentene skal lære fag, men de skal også få med seg 
en verktøykasse med metoder de kan bruke i skolen. 

Stortingsmeldingen Kultur for kvalitet i høyere utdanning hevder at 
nøkkelen til en utdanning av høy kvalitet, er en utdanning som aktivis- 
erer og engasjerer studentene som likeverdige medlemmer av det akade- 
miske fellesskapet (Kunnskapsdepartementet, 2017a). Strategiplanen for 
UiA (2021-2024) kaller det Samskaping for fremtidens kunnskap (Uni- 
versitetet i Agder, 2020). Stortingsmeldingen ber oss utdanne innovative, 
attraktive og produktive arbeidstakere som er med på å forme samfun- 
net også om 20 og 30 år. Studentene skal lære kunnskap, ferdigheter og 
analytisk forståelse som er spesifikk for faget de studerer, og utvikle 

generiske ferdigheter som evne til kritisk tenkning, analytisk vurdering 
og kontinuerlig læring. Det skal legges til rette for dybdelæring og trans- 
formativ læring (Kunnskapsdepartementet, 20174). 

Det er lite forskning, både nasjonalt og internasjonalt, på hva som skal 
til for at studentene skal oppnå best mulig læringsresultater og personlig 
utvikling, men stortingsmeldingen beskriver noen faktorer som er viktig 
for utdanningskvaliteten: 


Motiverte studenter som reflekterer over lærestoffet og diskuterer med under- 
visere og medstudenter, utvikler evnen til å ta i bruk kunnskap og ferdigheter 
til å mestre utfordringer, løse oppgaver, og til kritisk å vurdere og analysere 
problemstillingene de står overfor. Studentengasjement er ikke kun avhen- 
gig av studentene selv. Universitetene og høyskolene må ha høye ambisjoner 
på studentenes vegne og være tydelige både med hensyn til hva de kan til- 
by studentene og hva de forventer av dem, da det virker positivt for læring. 


(Kunnskapsdepartementet, 2017a, s. 16) 


Regjeringen forventer at fagmiljøene i fremtiden bruker undervisnings- 
former hvor studentene har en aktiv rolle, og at de bruker digitale 
hjelpemidler og ny teknologi der det er hensiktsmessig og mulig. Fag- 
miljøene bør reflektere over hvilke undervisningsformer studentene 
lærer mest av, og ansatte oppfordres til å ha en forskertilnærming til egen 
undervisning for å finne ut hva som virker. Å gi forskningsbasert utdan- 
ning krever at studentene får innsikt og trening i forskningslignende akti- 
viteter på alle nivåer i utdanningen (Kunnskapsdepartementet, 20174). 
Dette samsvarer godt med mitt syn på undervisning og læring i høyere 
utdanning, og med pedagogisk entreprenørskap som læringsstrategi. 


Pedagogisk entreprenørskap 


Et minne fra mine første år som lærer dukker stadig opp. Jeg ser for meg 
Willy på bakerste rekke, med flere årganger Donald Duck liggende i vin- 
duskarmen. Samtlige lærere opplevde at han forstyrret undervisningen, 
og løsningen var å la ham lese tegneserier i timene. Da ble det ro i klas- 
serommet. Med det jeg nå vet om undervisning og læring, ville jeg valgt 
andre metoder både for den urolige eleven og for resten av klassen. Høyt 

lydnivå i klasserommet kan signalisere elevaktiv læring, ikke at læreren 
har mistet kontroll på klassen. 

Strategiplanen for entreprenørskap i utdanningen definerer entre- 
prenørskap som «en dynamisk og sosial prosess, der individer, alene 
eller i samarbeid, identifiserer muligheter, og gjør noe med dem ved å 
omforme ideer til en praktisk og målrettet aktivitet i sosial, kulturell eller 
økonomisk sammenheng» (Kunnskapsdepartementet, 2006, s. 4). Willy 
kunne ha nådd kompetansemål i mange skolefag dersom han hadde fått 
mulighet til å delta i en elevbedrift. I tillegg kunne han ha utviklet sin 
personlige kompetanse i fellesskap med andre. 

De fleste mennesker blir ikke entreprenører i den forstand at de starter en 
egen virksomhet. Men alle mennesker kan se problemer som en mulighet 
til å skape verdier, og det er her pedagogisk entreprenørskap kommer inn: 


Gir vi elevene trening i kreativitet og problemløsning, kan de bidra til å forbe- 
dre familier, organisasjoner og firmaer ut fra sitt ståsted. Målet må være å gi 


elevene en læring som de bærer med seg, og som inspirerer dem som menne- 


sker hele livet. Slik at vi alle bidrar til verdiskapingen i det samfunnet vi lever i. 
(Aase, 2015, s. 26) 


Bilde 1. Miksepult for pedagogisk entreprenørskap. Lesvos, september 2018. Foto: Vemund Ruud. 
Gjengitt med tillatelse. 

Pedagogisk entreprenørskap er en læringsstrategi med ulike undervis- 
ningsmetoder som vektlegger de fem begrepene verdiskaping, erfarings- 
læring, kreativitet, samarbeid med hverandre og med lokalt næringsliv 
og tverrfaglig undervisning (Kunnskapsdepartementet, 2006; Ungt 
Entreprenørskap, 2016). Forbokstaven i disse begrepene danner akrony- 
met VEKST. Hvert begrep vil være til stede med ulik tyngde i forskjellige 
undervisningsmetoder. Bilde 1 viser en «miksepult» hvor vi kan bli opp- 
merksomme på i hvor stor grad vår undervisning skaper vekstvilkår for 
entreprenørskap. 

Min erfaring med entreprenørskap i grunnskolen førte til at jeg ønsket 
å videreutvikle og bruke entreprenørielle metoder i høyere utdanning. 
Våren 2003 brukte jeg en uke til kreativ tenkning der jeg gikk gjennom 
alle planer og retningslinjer for mat og helse i lærerutdanningen ved Uni- 
versitetet i Agder med ett mål for øye: Hvordan kan jeg få inn pedago- 
gisk entreprenørskap som læringsstrategi i disse planene? Jeg utviklet nye 
eksamensformer som samsvarte med nytt innhold i studiet, og bestemte 
hva som måtte ut når nytt stoff kom inn. 

De første årene fikk studentene selv velge om de ville starte, drive og 
avslutte en studentbedrift og skrive eksamensoppgave om det, eller om de 
ville skrive en didaktisk teorioppgave i mat og helse. Omtrent halvparten 
av studentene valgte da å skrive en teorioppgave fremfor å drive student- 
bedrift. Som en student sa: «Er det noe vi kan etter tre år med lærerut- 
danning, så er det å skrive teorioppgaver». Det fikk meg til å reflektere 
over hvilke lærere vi ønsker i fremtidens skole: de som er kreative og tør å 
prøve ut nye undervisningsmetoder, eller de som er gode på å skrive teo- 
rioppgaver? Da jeg senere fikk ansvar for å revidere emnebeskrivelsene i 
mat og helse i tråd med nye retningslinjer for grunnskolelærerutdannin- 
gen, ble studentbedrift lagt inn som eksamensform for alle studentene i 
mat og helse 2 på UiA. Emnet er i kontinuerlig videreutvikling, og de siste 
årene har studentene også deltatt på Innovasjonscamp på universitetet 
med lokalt næringsliv som oppdragsgiver. 

Når vi jobber med den menneskelige siden av entreprenørskap, vekt- 
legger vi betydningen av å sette sammen gode team. Vi tar utgangspunkt i 
Adizes (1976) fire roller: integratoren som sørger for at samarbeidet fung- 
erer, administratoren som har orden og kontroll, den resultatorienterte 

produsenten og den kreative entreprenøren. Noen kan inneha flere roller, 
der en rolle kan være mer til stede enn andre. Hver rolle har både positive 
og negative sider. Gjennom denne undervisningen blir studentene kjent 
med seg selv og hva de kan bidra med i samarbeid med andre, og de får 
trening i å sette sammen team der de sammen yter mer enn det hver 
enkelt bidrar med. 


bestemm- 
else 


Figur 1. De fire hjulene (omarbeidet etter Hals, Trydal & Aase, 2011). 


Et annet tema i undervisningen, er fire viktige faktorer som skaper moti- 
vasjon og gir grunnlag for bevegelse til handling: moro, mening, med- 
bestemmelse og mestring. Hvis vi tenker på disse faktorene som fire hjul 
som står inntil hverandre (figur 1), kan de utgjøre et drivverk i oss. Der- 
som det er god fart på det ene hjulet, kan det øke farten på de andre, og 
dersom ett eller to hjul går sakte, vil de bremse farten på de andre hjulene 
(Hals, Trydal & Aase, 2011). 

Jeg har alltid visst at moro og mening er viktig for at jeg skal trives 
i min jobb og yte maksimalt. Etter hvert har jeg skjønt at medbestem- 
melse og mestring er like viktig. Det samme gjelder for mine studenter 
og deres fremtidige elever. Ved å bruke pedagogisk entreprenørskap som 
læringsstrategi i lærerutdanningen, får studentene oppleve relevante 
undervisningsmetoder for grunnskolen, samtidig som de lærer fag og 
utvikler seg som mennesker. De utvikler sin kreativitet, blir kjent med 
egne styrker og svakheter, og erfarer hvordan de best kan samarbeide 
med andre. De får med seg en verktøykasse med metoder de kan bruke 
i skolen. Studenter gir tilbakemelding om at de lærer bedre gjennom 
undervisningsmetoder enn ved å lære om dem. 

Utviklingsarbeidet med studentbedrifter i utdanningen ble til et forsk- 
ningsprosjekt der jeg sammen med en kollega undersøkte hvilken nytte 
studentene hadde i ettertid av å drive studentbedrift mens de var studenter 
på UiA. De fleste studentene opplevde at arbeidet i studentbedriften førte 
til at de ble kreative, aktive studenter som tok ansvar for egen læring. Det 
skapte engasjement, arbeidsglede, samhold og ansvarsfølelse, samtidig 
som studentene tilegnet seg faglige kunnskaper og erfaring med bedrifts- 
etablering. Studentene rapporterte at de utviklet personlige egenskaper 
og holdninger og evne til problemløsning og samarbeid. De utvidet 
egne grenser og opplevde mestringsfølelse og økt selvtillit. På spørsmål 
om hva som er så bra med entreprenørskap, svarte en student: «Du gjør 
det, du lærer ikke bare om det» (Ask & Aarek, 2010; Aarek & Ask, 2012). 
Bokkapitlet «Entreprenørskap» gir en didaktisk innføring i hvordan en 
kan bruke entreprenørskap i mat og helse (Ask, 2009). I boken Entre- 
prenørskap i skole og utdanning — Aktiv, praktisk og meningsfull læring har 
lærere i grunnskole, videregående skole og høyere utdanning skrevet om 
hva entreprenørskap er, og hvorfor og hvordan vi kan bruke det i skole og 
utdanning (Ask & Ødegård, 2015). 


Studieutvikling 


Jeg har utviklet mange nye studier i mat og helse og bachelorutdanninger 
på Fakultet for helse- og idrettsvitenskap. Målet med all undervisning 
er at det skal foregå læring. Jeg er nysgjerrig på hvilke undervisnings- 
former som virker, og derfor er noen av utviklingsprosjektene videreført 
til forskningsprosjekter. 

Høsten 2017 ble det innført ny femårig grunnskolelærerutdanning der 
alle studenter selv velger en mastergrad. Institusjoner som tilbyr denne 
utdanningen, har ikke kapasitet til å tilby mastergrad i alle skolefag. 
Universitetet i Agder har et av de største fagmiljøene i mat og helse i 
Norge, og jeg fikk ansvar for å søke om en mastergrad i dette faget. En 
god søknad og mye lobbyvirksomhet var avgjørende for å nå frem blant 
mange viktige skolefag. Ett av virkemidlene vi brukte, var å skrive en kro- 
nikk med tittel «Hvor mye veier skolens minste fag?» publisert på Dag- 
bladet.no (Ask, Hillesund & Øverby, 2016). Mat og helse blir ofte omtalt 

som skolens minste fag i forhold til antall timer i faget (volum). Finnes det 
andre måter å måle fagets betydning på? Kronikken handler om hvorfor 
mat og helse er et viktig fag i skolen. Universitetet i Agder vedtok, som 
én av to institusjoner i Norge, å tilby en mastergrad i mat og helse, og jeg 
fikk ansvar for å utvikle nye emnebeskrivelser i studiet (Universitetet i 
Agder, 2017a, 2017b). 

I tilknytning til nett- og samlingsbaserte studier i mat og helse har 
vi reflektert over om det er forsvarlig å undervise på nett i et fag der 
oppøving av praktiske ferdigheter er en viktig del av studiet. Forsknings- 
prosjektet Trenger vi Campus - Evaluering av nett- og samlingsbasert 
studium i mat og helse hadde som mål å finne fordeler og ulemper med 
nettbaserte studier i mat og helse, sammenlignet med tilsvarende studier 
på campus. Resultatet viste at begge grupper var svært fornøyd både med 
teoretisk og praktisk undervisning (Ask, Røed, Omholt & Aarek, 2017). 

En del vitenskapelig ansatte ved universitetet mangler oppdatert kunn- 
skap om praksisfeltet, og praksisfeltet kan være uvitende om hva det blir 
undervist i på universitetet. Dette har inspirert meg til å utvikle og sette i 
gang kurs og seminarer der akademia møter praksisfeltet. Disse kursene 
har som mål å gi lærere inspirasjon og ideer de kan bruke i klasserommet, 
samtidig som det er lagt inn tid til erfaringsdeling og nettverksbygging. 

Universitetet i Agder har et kurs- og forskningssenter på den greske øya 
Lesvos. Her kan ansatte delta på seminarer eller jobbe med forsknings- 
og utviklingsarbeid (FoU) i fredelige omgivelser. Selv har jeg arrangert 
flere etter- og videreutdanningskurs for norske lærere på Lesvos, og det 
er også her jeg selv har trukket meg tilbake for å forske, skrive eller tenke 
kreative tanker om utvikling og videreutvikling av studier. 

Kurset Middelhavsmat tar utgangspunkt i den opprinnelige middel- 
havsmaten på Kreta på 1960-tallet, og hvorfor dette kostholdet er posi- 
tivt for helsa. Deltakerne blir kjent med råvarer i middelhavskostholdet, 
de lager mat sammen, deltar på ekskursjoner og opplever måltidet som 
sosial arena. Den didaktiske rammen gir lærerne inspirasjon og under- 
visningsopplegg de kan bruke i skolen. UiA har arrangert ti kurs i mid- 
delhavsmat, og vi faglærere har forsket på om deltakerne fikk med seg 
nyttig lærdom hjem. Resultat fra studien tyder på at deltakerne klarer å 
omforme sin kunnskap om middelhavsmat til norske forhold, og at de 

bruker det de lærte på kurset både i skolen og i eget liv (Ask & Aarek, 
2016). Vi har også skrevet en matguide med tittel Mat og måltider i Hellas - 
gode smaker og opplevelser som brukes på kursene i middelhavsmat (Ask 
& Aarek, 2015). 

Siden 2012 har jeg utviklet og gjennomført flere etter- og videreut- 
danningskurs i entreprenørskap på Lesvos for lærere i grunnskole og 
videregående utdanning. Det har vært mange søkere til disse kursene, 
og sluttevalueringene har vært spesielt gode. Det har fått oss faglærere 
til å undres på hva det er med disse kursene som gir deltakerne så stort 
læringsutbytte. I evalueringene fremgår det at kurssted og utvikling 
av relasjoner og nettverk har betydning for læring. Dagskurs kan være 
inspirerende, men tilbake i en travel hverdag, skjer det lite. På Lesvos ser 
vi på deltakerne som ressurs for hverandre, både på kurset og på en luk- 
ket Facebook-gruppe etter kurset. Deltakerne får også med seg hjem en 
handlingsplan de har utviklet for egen skole. Vi har erfart at det som skjer 
mellom studentene er like viktig som det som skjer mellom lærere og 
studenter. Dette er i tråd med UiA sin visjon Samskaping for fremtidens 
kunnskap (Universitetet i Agder, 2020). 

Vi foretok en spørreundersøkelse blant deltakerne på kursene i entre- 
prenørskap for å få en større forståelse av omgivelsenes betydning for 
læring. Resultatet viser at deltakerne har fått inspirasjon, kunnskap og 
verktøy til å fortsette med entreprenørskapsundervisning på egen skole. 
De foretrakk å reise bort en uke for å få sammenhengende tid til erfa- 
ringsdeling og nettverksbygging, og de var glade for tid og støtte til å 
utvikle handlingsplaner for egen skole (Ask, Røed & Aarek, 2018). På 
samme måte som mine FoU-opphold på Lesvos har vært viktige i mitt 
arbeid, har lærere i en travel skolehverdag behov for å komme bort for 
påfyll av inspirasjon og kreative tanker til videre arbeid i skolen. 


Forsknings- og utviklingsprosjekter 

Jeg har deltatt i mange forsknings- og utviklingsprosjekter, og jeg vil her 
omtale noen av de jeg selv har ledet. En dag i 2003 ringte rektor ved en 
ungdomsskole på Sørlandet og sa at de hadde spesielt vanskelige elever på 
9. årstrinn. Han lurte på om det kunne skyldes elevenes dårlige kosthold. 

Kunne UiA hjelpe dem med dette problemet? Slik startet pilotprosjektet 
Frisk Ungdom høsten 2004, der en av to klasser ble valgt ut til å få frokost- 
servering hver dag i fire måneder. Den andre klassen fungerte som kon- 
trollgruppe. Vi fikk ingen resultater på forandring i skole- og klassemiljø 
som følge av frokostserveringen, men elevene satte stor pris på frokosten, 
og de fikk generelt et bedre kosthold enn parallellklassen (Ask, Hernes, 
Aarek, Johannessen & Haugen, 2006). Vi ville deretter undersøke om vi 
fikk samme resultat hvis vi gikk i gang med et større prosjekt. I prosjek- 
tet Friskere Ungdom valgte vi våren 2007 å servere et gratis skolemåltid 
i fire måneder ved 9. trinn på en skole. To andre skoler fungerte som 
kontrollskoler. Resultatet her tyder på at det er en sammenheng mellom 
kvaliteten på skolelunsjen og skoleprestasjoner (Ask, Hernes, Aarek, Vik, 
Brodahl & Haugen, 2010). 

Gjennom midler fra Det digitale universitet (DDU) har vi utviklet flere 
digitale læringsressurser. Det er spilt inn instruksjonsfilmer der vi vekt- 
legger teknikker i praktisk matlaging kombinert med didaktiske reflek- 
sjoner om formidling i skolen. Sammen med Nasjonalt senter for mat, 
helse og fysisk aktivitet, Mattilsynet og Helsedirektoratet har vi laget åtte 
instruksjonsfilmer til det pedagogiske kostberegningsprogrammet Kost- 
holdsplanleggeren (Matportalen, 2017). 

Dybdelæring er et sentralt begrep i ny overordnet del av læreplanver- 
ket. Elever skal utvikle forståelse av sentrale elementer og sammenhenger 
innenfor et fag, og lærer å bruke faglige kunnskaper og ferdigheter i kjente 
og ukjente sammenhenger (Kunnskapsdepartementet, 2017b). Sam- 
men med en matkjemiker har vi til nå utviklet ni filmer som forklarer 
kjemiske prosesser i matlaging. Den første filmen var en pilotfilm som 
handlet om oksidasjon av frukt: Hvorfor blir frukt brun? (Ask, Åbacka, 
Engeset & Solgaard, 2017). Prosjektgruppa har hatt jevnlige møter og 
brukt aksjonsforskningsspiralen i arbeidet med å utvikle idé og dreiebok 
til de neste filmene (Engeset, Åbacka, Solgaard & Ask, 2019). 


Prosjektledelse 


Jeg har tatt initiativet til og ledet alle prosjekt og studier som er omtalt i 
dette kapitlet, men sammen med meg har jeg hatt mange dyktige kolleger. 

For meg handler ledelse om å delegere arbeid og ansvar i samsvar med 
hva hver enkelt er god på. I dette arbeidet har jeg brukt min erfaringsbak- 
grunn fra entreprenørskap med verdiskaping, erfaringslæring, kreativi- 
tet, samarbeid og tverrfaglige arbeidsformer. Min oppgave som leder er 
fortrinnsvis å være en god samtalepartner som motiverer, veileder og 
driver prosjektet fremover, heller enn å kontrollere og bestemme. Da får 
hver enkelt et eierforhold til prosjektet, og yter maksimalt for at det skal 
bli best mulig. 

Som seksjonsleder i 50 % stilling for ernæring og folkehelse i vel syv 
år, var jeg med på en stor utvikling og vekst i antall studier og ansatte. 
Denne ledererfaringen har gitt meg innsyn i kompleksiteten rundt 
ledelse av studier og mennesker. I grunnskolen vikarierte jeg i flere år 
som inspektør på en ungdomsskole, der jeg fikk god erfaring med time- 
planarbeid og oppfølging av elever og kollegaer på skolen. Som rådgiver 
på en annen ungdomsskole, var jeg en del av lederteamet på skolen og 
initierte og ledet flere utviklingsprosjekter. Gjennom alle mine leder- 
jobber har jeg bygget kompetanse som har vært nyttig i videre arbeid 
med studieledelse, ledelse av FoU-prosjekter og i relasjoner til kollegaer 
og studenter. 


Tverrfaglig samarbeid og nettverksbygging 


Det er spennende å samarbeide med mennesker som utfyller min kom- 
petanse slik at vi sammen kan oppnå mer enn hver for oss. Helt siden 
jeg startet opp med studentbedrifter i 2003, har Ungt Entreprenørskap 
(UE) vært en viktig samarbeidspartner. De deltar på entreprenørskap- 
skurs på Lesvos og bidrar inn i arbeidet med studentbedrifter. Studenter 
i mat og helse deltar årlig på Fylkesmesse for ungdomsbedrifter i Agder, 
der de intervjuer elever på stand, sitter i juryer og deler ut prisen for beste 
læringsprosess. På våre årlige innovasjonscamper inviterer vi en oppdrag- 
sgiver fra lokalt næringsliv. Oppdragsgiver legger her frem reelle utfor- 
dringer de har, som studentene skal komme med innovative løsninger på. 
Innovasjonscampene oppleves som vinn-vinn ved at lokalt næringsliv får 
hjelp med et reelt problem, og studentene får bruke sin kreativitet og sine 
fagkunnskaper fra studiene. 

Jeg har deltatt i mange råd og utvalg, både på UiA og som UiA sin 
representant i samarbeid med andre organisasjoner. Det har gitt meg god 
kontakt med studentrepresentanter og eksterne rådsmedlemmer. 


Bilde 2. «| am important, | make a difference» av Tom Erik Andersen. Gjengitt med tillatelse. 


Våren 2016 ble jeg tildelt prisen som årets entreprenørskapslærer i Agder. 
Den ble utdelt av Ungt Entreprenørskap Agder for arbeidet med entre- 
prenørskap på Universitetet i Agder. Prisen bestod av et trykk av Tom 
Erik Andersen med et sterkt budskap: I am important, I make a difference. 
Det minner meg kontinuerlig om at hver eneste student og kollega er ver- 
difull og kan bidra med noe unikt. Hvert menneske kan skape verdier og 
forandre verden til et bedre sted. Dette er en av mine visjoner som lærer. 

I 2016 ble jeg valgt inn i styret til Landslaget for mat og helse i skolen 
(LMHS) og tildelt jobben som redaktør for deres tidsskrift Mat og helse i 
skolen. Tidsskriftet kommer ut med to nummer hvert år og har et opplag 
på ca. 700. Hvert nummer har et hovedtema, relevant for skolefaget mat 
og helse. De siste temaene har vært mat og helse i et flerkulturelt sam- 
funn, hygiene, entreprenørskap, bærekraft, vurdering og dybdelæring 
gjennom tverrfaglig undervisning. 

Studieåret 2015/16 deltok jeg i en nasjonal faggruppe som utviklet 
rammeplan for mat og helse i ny femårig grunnskolelærerutdanning 

(Nasjonalt råd for lærerutdanning, 2016a, 2016b), og året etter deltok jeg 
i et nasjonalt utvalg som utviklet kjerneelementer i mat og helse i frem- 
tidens skole. Her var jeg også med i den tverrfaglige gruppen som så på 
likheter og ulikheter mellom fagene. Etter en åpen prosess med flere 
høringer og blogginnlegg, vedtok Kunnskapsdepartementet at kjerneele- 
mentene i mat og helse skal være Helsefremmende kosthold; Bærekraftige 
matvaner og bærekraftig forbruk; Mat og måltider som identitets- og kul- 
turuttrykk. Faget skal bli mer praktisk, og elevene skal få mer tid til å lage 
mat og tilberede måltider. Kjerneelementene dannet grunnlag for arbei- 
det med nye læreplaner i skolefagene (Kunnskapsdepartementet, 2018). 

I november 2016 ble jeg tildelt prisen som Norges entreprenørskaps- 
lærer av Virke og Ungt Entreprenørskap Norge. Prisen fikk jeg for mitt 
arbeid med å implementere entreprenørskap i lærerutdanningen og for 
etter- og videreutdanningskurs for lærere i entreprenørskap på Lesvos. 
Premien var jobbskygging en dag med arbeids- og sosialminister 
Anniken Hauglie og en dag med administrerende direktør i Innovas- 
jon Norge, Anita Krohn Traaseth. Det ble to spennende dager med mye 
læring og inspirasjon. 

Jeg deltar årlig med presentasjoner på internasjonale konferanser i mat 
og helse og lærerutdanning. En viktig del av slike konferanser er nett- 
verksbygging. I 2002 startet jeg et Nordplussnettverk for lærerutdanning 
i mat og helse i Norden sammen med universitet i Danmark, Finland, 
Sverige og Island. Som leder av nettverket gjennom mange år, har jeg 
hatt ansvar for utveksling av studenter og lærere og arrangering av kon- 
feranser og seminarer. I tillegg har jeg arrangert mange studieturer og 
bidratt som gjesteforeleser i inn- og utland. 


Oppbygging av dosentsøknaden 


Mye av mitt arbeid har begynt som utviklingsarbeid og endt opp som 
forskningsprosjekt med formidling og publisering gjennom vitenskapelige 
artikler, fagartikler, kronikker, bokkapitler og digitale verktøy. For meg 
har dette ikke vært et planlagt dosentløp, men en vei med spennende 
utfordringer og kreative ideer der jeg har sett muligheter underveis — og 
gjort noe med dem. 

I profileringsdokumentet beskrev jeg denne veien mer detaljert, sam- 
tidig som jeg viste hvordan dette arbeidet oppfylte kriteriene for opprykk 
til dosent (Forskrift om ansettelse og opprykk, 2006). Kriteriet om doku- 
mentert relevant praktisk pedagogisk kompetanse ble oppfylt gjennom 
min utdanning som allmennlærer med relevant etter- og videreutdan- 
ning og lang praksis fra undervisning, veiledning og ledelse i grunnskole 
og høyere utdanning. 

Mitt profileringsdokument hadde bildet jeg fikk som årets entrepre- 
nørskapslærer i Agder (bilde 2) som illustrasjonsfoto på forsiden. Ram- 
meteksten under viser hvordan dokumentet var bygd opp. 

Våren 2017 vokste profileringsdokumentet frem samtidig som jeg 
ajourførte en utvidet CV. Jeg prøvde å skrive litt hver uke, men hadde 
noen ukers pause der jeg strevde med å komme videre. Mitt problem var 
å skille klart mellom «forsknings- og utviklingsarbeid rettet mot yrkes- 
feltet» og «pedagogisk utviklingsarbeid og annen pedagogisk virksom- 
het» listet i forskrift om ansettelse og opprykk (Forskrift om ansettelse og 
opprykk, 2006, $ 2-3), da alle mine arbeider omhandler skole og utdan- 
ning, og noen av dem har elementer av begge kriteriene. Løsningen ble å 
ta noen valg og definere hva jeg la i hvert begrep. Under Kvalifikasjoner 
innenfor spesifikke områder trakk jeg spesielt frem «Ledelse av forsk- 
nings- og utviklingsarbeid» og «Tverrfaglig samarbeid og nettverksbyg- 
ging», der jeg inkluderte «Yrkeserfaring av særskilt karakter og relevans 
fra nærings- og samfunnsliv» (jf. $ 1-3). 

Den 15. juni 2017 sendte jeg en mail til min dekan der jeg søkte opprykk 
til dosent i mat og helse. Jeg la ved mitt profileringsdokument, en utvidet 
CV og et forslag til personer som eventuelt kunne spørres til et sakkyn- 
dig utvalg. I tillegg informerte jeg om at mine 15 arbeider som jeg ønsket 
spesielt vurdert, var kopiert opp i tre eksemplarer og lagt i dekanens 
posthylle. Disse var merket med vedlegg og nummer. I utvelgelse av disse, 
ønsket jeg å vise bredde og dybde i mitt arbeid med størst vekt på de siste 
årene. Utvalget bestod av seks vitenskapelige artikler på nivå 1 og 2, en 
fagartikkel, en bok, fem bokkapitler, en digital læringsressurs (med åtte 
filmsnutter) og en kronikk. 

Det sakkyndige utvalget avsluttet sin vurdering 12. oktober 2017, og jeg 
fikk en hyggelig melding etter vedtak i tilsettingsutvalget 13 dager senere 

Innhold 

2. Yrkesrettet forsknings- og utviklingsarbeid..........eresserrersorvvrsvrsrorserserssersersen 4 

Rammetekst 1. Innholdsliste profileringsdokument. 

om at jeg hadde fått opprykk til dosent. Utvalget konkluderte med at jeg 
etter opprykk til førstelektor hadde hatt en omfattende virksomhet innen 
prosjektledelse, studieutvikling, undervisning, veiledning, sensur, admin- 
istrasjon, konsulentoppgaver, fagfellevurderinger og kommisjonsarbeid. 
De viste til hvert kriterium for opprykk, og skrev at jeg kunne tenke ut av 
tradisjonelle rammer og inn i kreative og nyutviklede former for under- 
visning og utviklingsarbeid. Utvalget trakk frem min kompetanse til å 
igangsette, utfordre og evaluere pedagogisk utviklingsarbeid og annen 
pedagogisk virksomhet på høyt nivå. Ledelse av FoU-arbeid viser at jeg 
har et stort overblikk for internasjonalt utsyn og samarbeid, at jeg har stor 
idérikdom og at jeg har utviklet et høyt kvalifikasjonsnivå. De konklud- 
erte med at mitt arbeid og min store aktivitet som undervisningsutvikler 
har satt tydelige spor i universitetets praksis og samfunnet rundt, og trakk 
blant annet frem tildelte priser som tegn på at jeg innehar kompetanse på 
høyt nivå. 

Det sakkyndige utvalget avslutter med: «Vi har sjelden sett noen som 
har ‘brent’ mer for å heve fagets renomme. ... Etter vår vurdering fyller 
Anne S. Ask kriterium for opprykk til dosent nærmest ‘til randen». 


Visjoner for en dosent i mat og helse 


Som dosent vil jeg vise hvilket ressursfag mat og helse kan være i skole og 
utdanning. En dosent er en ekspert på sitt fagområde, og bør ta initiativ 
til å gjennomføre tverrfaglige prosjekter i lærerutdanningen hvor studen- 
tene opplever eksempler de kan ta med seg ut i skolen. Hvis lærerutdan- 
nere i ulike fag ikke samarbeider, hvordan kan de da forvente at lærere 
skal samarbeide når de kommer ut i skolen? 

Overordnet del i Kunnskapsløftet 2020 sier at skolen skal legge til rette 
for læring innenfor de tre tverrfaglige temaene folkehelse og livsmestring, 
demokrati og medborgerskap og bærekraftig utvikling. Temaene skal bidra 
til at elevene oppnår forståelse og ser sammenhenger på tvers av fag, og 
de skal forstå hvordan vi gjennom kunnskap og samarbeid kan finne 
løsninger (Kunnskapsdepartementet, 2017b). Det er mange elementer 
i mat og helse som passer inn i disse temaene. Livsmestring er selve 
essensen i mat og helse, bærekraftig tenkning gjennomsyrer alle valg 

vi tar på kjøkkenet, og vi øver opp demokrati og medborgerskap når vi 
samarbeider i praktiske aktiviteter. 

Det er mye regning og tallforståelsei det praktiske arbeidet på kjøkkenet. 
Som en tidligere student sa: «Jeg vet nøyaktig når jeg forstod brøkregning. 
Det var når jeg skulle lage marmorkake på skolekjøkkenet og det stod i 
oppskriften at vi skulle ha 2 % spiseskje kakao i 1/3 av deigen. Da skjønte 
jeg at det vi lærte i matematikk kunne brukes til noe nyttig.» Brøkregning 
får en annen betydning når den anvendes praktisk enn når den bare er 
teori i en lærebok. På kjøkkenet erfarer elevene også at vekt og volum er 
forskjellige måter å måle på. Å forstå det du leser er grunnleggende når 
du skal lage mat etter en oppskrift. I religion kan kunnskap om mat og 
måltider bli mer levende når maten tilberedes i tråd med religiøse lover 
og regler. Å starte dagen med en engelsk frokost der all kommunikasjon 
skjer på engelsk, kan føre til at elevene lærer mer engelsk og opparbeider 
praktiske ferdigheter, samtidig som det styrker klasse- og læringsmiljøet. 
Den estetiske dimensjonen i faget kan løftes frem i samarbeid med kunst 
og håndverk. Naturfag er nevnt tidligere, og slik kunne vi fortsette samar- 
beidsmuligheter på tvers av hvert enkelt skolefag. 

Som dosent i mat og helse har jeg ansvar for å utvikle og videreutvikle 
studier i tråd med nye retningslinjer og å legge til rette for god under- 
visning og læring. Her har både det fysiske, psykiske og sosiale lærings- 
miljøet betydning. En oppgave kan for eksempel være å utvikle kreative 
undervisningsrom med undervisningsutstyr som egner seg for ulike 
aktiviteter. Universiteter og høgskoler har som samfunnsoppdrag å tilby 
gode etter- og videreutdanningstilbud for lærere regionalt, nasjonalt og 
internasjonalt. Dosenter har en god bakgrunn for å bidra her, både med 
utvikling og gjennomføring, i tett samarbeid med praksisfeltet. 

Dosenten har et overordnet ansvar for å initiere og lede pedagogisk 
forsknings- og utviklingsarbeid og å løfte kollegaer opp og frem ved å 
motivere og veilede dem til en førstekompetanse eller opprykk til dosent 
eller professor. Det kan skje gjennom oppgaver som søknadsskriving, 
presentasjoner på konferanser, publisering i ulike tidsskrift og nettverks- 
bygging lokalt, nasjonalt og internasjonalt. 

En dosent har også et spesielt ansvar for fellesskap og arbeidsmiljø. Det 
er en stor oppgave å sette sammen gode team som kan løfte fagmiljøet 

opp og frem. Min visjon er at dosenter er med å motivere og veilede kol- 
leger, slik at de kan bruke sitt potensiale til å utvikle seg videre. Hver 
enkelt arbeidstaker må få oppleve de fire motivasjonsfaktorene i figur 1 
på jobb: moro, mening, medbestemmelse og mestring. Det kan danne 
grunnlag for et godt arbeidsmiljø og vekst. 

En ikke-planlagt karriere. 
En oppsummering av og etter- 
refleksjon over en dosentsøknad 


Anne Brita Thorød 
Universitetet i Agder 


Abstract: The author describes her professional journey from social worker in var- 
ious settings via contract appointment at a research institution to employment as a 
university tutor. She relates how she left a nearly completed PhD project and joined 
the docent path instead. The importance of the critical scientific approach in her 
research work and how it influenced her application for promotion is explained. She 
also presents a thorough description of her application and shares some ideas for 
her work as a docent. 


Keywords: docent, PhD, social work, promotion, critical theory 


Introduksjon 


Jeg nærmet meg slutten på et ph.d.-løp. Artiklene var skrevet, arbeidet 
med kappen påbegynt. Dette hadde vært et svært langvarig løp, påbegynt 
under mitt 3-årige engasjement ved velferdsforskningsinstituttet NOVA, 
og videreført som et sideprosjekt da jeg ble ansatt på UiA. Som førstelek- 
tor ble jeg så invitert til å delta i dosent-satsingen som ble satt i gang ved 
vårt fakultet. Skulle ph.d.-en legges bort? 

Så kom innbydelsen til å delta på seminarer for førstelektorer med 
ambisjoner om dosentopprykk. Jeg meldte meg på, og opplevde første 


Sitering av denne artikkelen: Thorød, A. B. (2020). En ikke-planlagt karriere. En oppsummering av 
og etter-refleksjon over en dosentsøknad. I C. C. Bachke & M. Hermansen (Red.), Å satse på dosen- 
ter. Et utviklingsarbeid (Kap. 9, s. 179-191). Oslo: Cappelen Damm Akademisk. https://doi.org/10.23865/ 
noasp.109.cho 

Lisens: CC BY 4.0. 

samling som interessant. Men jeg må innrømme at mitt engasjement 
var nokså halvhjertet. Jeg hadde jo en ph.d. å fullføre. Det ville være et 
nederlag å ha begynt på en så stor oppgave uten å fullføre. Først etter en 
samtale med dekanen noen dager senere gikk det opp for meg at selv 
om jeg la ph.d.-en til side, kunne jeg likevel bruke arbeidet jeg hadde 
nedlagt i denne inn i en søknad om å bli dosent. Jeg har nemlig en stor 
svakhet som i denne sammenhengen kunne vendes til en styrke — jeg har 
altfor mange faglige interesser. Derfor hadde jeg engasjert meg i en lang 
rekke prosjekter og samarbeidsrelasjoner som stjal tid og fordypning fra 
ph.d.-prosjektet. 

Denne erkjennelsen ble styrket av at man på den nevnte samlingen 
fikk en grundig gjennomgang av dosentkriteriene, og hvordan disse 
kunne fortolkes inn imot egen yrkesutøvelse, både som profesjonsutøver 
i praksisfeltet og som universitetsansatt. 


Glimt fra min yrkeskarriere 


Min faglige løpebane baserer seg på bred praksis som sosionom og grad 
cand.polit. i sosialt arbeid. Jeg kom sent inn i akademia. I begynnelsen av 
min yrkeskarriere var jeg innom mange arbeidsfelt, og skaffet meg på den 
måten en god oversikt over det sosiale praksisfeltet. Jeg møtte personer 
som var marginalisert og satt utenfor samfunnet, og gjorde meg tanker 
om hvor innsatsen kunne vært satt inn for å forebygge problemene disse 
var havnet i. Men da jeg valgte å søke meg til psykisk helsearbeids-utdan- 
ningen ved Universitetet i Agder, var det ut fra en tanke om at jeg gjen- 
nom mitt yrkesliv har høstet mye kunnskap og erfaring som jeg ønsket å 
formidle til studenter. 

Da jeg tok hovedfag, fikk jeg en fornyet kunnskap om en av pionerene 
i sosialt arbeid, Jane Addams, og hennes tilknytning til det sosiologiske 
miljøet ved universitetet i Chicago. Disse tekstene ble inspirerende møter 
som igjen styrket mitt fokus på samfunnet og samfunnsskapte vansker. 
Rettferdig fordeling og sosial urett lå som motivasjon da jeg som ung 
valgte å utdanne meg til sosionom. Sosialt arbeid er arbeid for og med 
underpriviligerte grupper. De gamle prinsippene i sosialt arbeid, som 
hjelp til selvhjelp og klientens selvbestemmelsesrett, har med tiden fått 

«ny» innpakning i begrep som empowerment og brukerperspektiver. Her 
møtes sosialt arbeid og psykisk helsearbeid, og dette har jeg tatt med meg 
inn i arbeidet ved Institutt for psykososial helse ved Universitetet i Agder. 
Tradisjonelt har helse- og biologisk-medisinske paradigmer fått domi- 
nere over psykososiale perspektiver. Miljøet ved utdanningene i psykisk 
helsearbeid har fungert som en motkraft. Det er profilert et bredere syn 
på hva som skaper god helse, og at dette skjer i relasjon og samhandling 
mellom andre mennesker og de omgivende strukturene. Dette har også 
blitt styrende for hvordan jeg profilerer meg som underviser, og for hvilke 
forskningsaktiviteter jeg er involvert i. Denne typen virksomhet skjer 
aldri i et ontologisk tomrom, derfor var det viktig å synliggjøre hvilke 
vitenskapelige perspektiver jeg arbeider ut fra. 


Vitenskapsteoretisk forankring 


Min forankring ligger i kritisk teori og kritisk realisme. Å ha en kritisk 
forankring er også å opprettholde en spørrende holdning til personers 
utfordring og samfunnsmessige fenomen - eller for å bruke Andersens 
(2013) uttrykk, «forstyrre» vanetenkning og ureflekterte diskurser. 

Kritisk teori knyttes gjerne til Frankfurterskolen som oppsto ved Uni- 
versitetet i Frankfurt på 1920-tallet. Miljøet hentet impulser fra sosiologi, 
filosofi, psykoanalyse, økonomi og estetikk. Marxismen var også en inspi- 
rasjonskilde, og bak lå det en frigjørende kunnskapsinteresse (Alvesson 
& Sköldberg, 2008). Innenfor denne tradisjonen rettes oppmerksomhe- 
ten mot sosial ulikhet, asymmetriske maktforhold, strukturelle forhold 
som problemutløsere og reproduksjon av institusjonelle dominansfor- 
hold. Det skjedde altså en bevisstgjøring om de sosiale forholdenes poli- 
tiske karakter. Dette ble et viktig ståsted på 1960- og 70-tallet, da Jurgen 
Habermas fikk en sentral posisjon. 

Habermas fremførte kritikk mot ekspertveldet, og hevdet at system- 
verdenen har kolonisert livsverdenen (Habermas, 1984). Både teknologi, 
de institusjonelle systemene og politiske føringer setter hindringer i veien 
for enkeltmenneskenes muligheter til selv å styre sine liv. Her ligger det 
et frigjørende potensial gjennom gyldiggjøring av hverdagslivets kunn- 
skaper og språk (Follesø, 2005). 

Når Habermas bruker begrepet herredømmefri dialog, og gjennom 
dette peker på at denne dialogen bare kan skje mellom likeverdige dia- 
logpartnere, ledes tanken videre til Paulo Freires frigjørende pedago- 
gikk. Denne har hatt en sentral innflytelse på empowerment-tenkning og 
frigjørings- og brukerbevegelser på en rekke felt. 

Parallelt med utviklingen av den kritiske tenkningen kom postmo- 
dernismen, «den språklige vendingen» og sosialkonstruksjonismen. 
Her ble dekonstruksjon sentralt. Dette ble et nyttig begrep også for kri- 
tisk inspirerte sosialarbeidere, i den forstand at analyse av de sosiale 
forholdene kunne fungere dekonstruerende og gi opphav til nye måter 
å innrette seg på. Med denne tradisjonen kom skaping av mening og 
mestring i fokus. Hvis virkeligheten skapes i språket, må virkeligheten 
kunne gjenskapes og få en ny mening. Dette har hatt betydning i tera- 
peutisk arbeid, men det er en slagside. Hvis virkeligheten «bare» er en 
sosial konstruksjon, hvordan kan en da møte personer som har vært 
utsatt for vold, mishandling, alvorlige overgrep og så videre? Kan dette 
snakkes bort? 

Stan Houston, professor i sosialt arbeid ved Queens University, Belfast, 
har tatt et oppgjør med konstruksjonismen, og finner kritisk realisme slik 
den er formulert av den britiske filosofen Roy Bhaskar som en relevant 
vei videre innenfor det (psyko-)sosiale fagfeltet (Houston, 2001). I Sverige 
følges dette opp av professor Thomas Brante, som sier at «social facts, 
such as organizations, families, interactions, individuals and so forth 
exist, they are real, and they influence human behavior» (Brante, 2001). 
Kritisk realisme er opptatt av hva som er tingenes egentlige beskaffen- 
het, og av hvilke mekanismer som ligger bak ting og fenomener slik de 
fremtrer og kan erfares av oss. Virkeligheten beskrives som bestående av 
flere lag eller domener, og det er vitenskapens viktigste oppgave å arbeide 
seg gjennom disse og studere de grunnleggende strukturer og meka- 
nismer som genererer fenomener (Buch-Hansen & Nielsen, 2005). Alle 
strukturelle innflytelser formidles til agenter, altså individer, gjennom å 
forme den situasjonen de befinner seg i. Her kommer også de kulturelle 
og materielle betingelsene inn. 

Strukturene låser altså ikke agentene fast i en bestemt posisjon. Agen- 
tene innehar selv krefter som gjør at de kan utfordre og endre situasjonen 

de befinner seg i. I dette ligger det også et imperativ til forskningen. 
Når det avdekkes urettferdige forhold i samfunnet, er det ikke forske- 
rens oppgave bare å avdekke dette, men også utfordre til å endre disse 
forholdene, eller som Bhaskar selv sier det: «Forklarende samfunnsvi- 
tenskap har nødvendigvis frigjørende implikasjoner» (Bhaskar, 1998 
S. 235). 

Houston (2010) peker på relevansen av kritisk realisme for kvalitative 
forskningsmetoder, og det er i det kvalitative området jeg har gjennom- 
ført mine forskningsprosjekter. Kritisk realisme har vært inspirerende til 
å skape en ontologisk bakgrunn for forskningen, noe som førte til at jeg 
skrev et kapittel om hvordan kritisk realisme kan anvendes i forskning 
i helse- og sosialfeltet i antologien Engasjement i praksis. Broer mellom 
filosofi og praksis i helse- og sosialfeltet, som jeg også var med å redigere 
(Andersen, Larsen & Thorød, 2013). 

For meg ble dette den viktigste delen av mitt profileringsdokument. 
Gjennom å synliggjøre forankringen møtes forsking, undervisning og 
formidling i min forståelse. Innenfor kritisk realisme er det et imperativ 
til forskningen at i tillegg til å identifisere et samfunnsproblem og kilden 
til dette, skal en peke på handlinger som fjerner årsaken(e) til problemet 
(Danermark, Ekstrøm, Jakobsen & Karlsson, 2003). Undervisning og for- 
midling er arena for dette, og gir mulighet til å synliggjøre at all akade- 
misk virksomhet må ha en lenke til politikken. 


Oppbygging av søknaden 


Da jeg hadde bestemt meg for å gå mot dosentsøknad ble det viktig 
for meg å avklare hvor jeg sto med tanke på å søke opprykk. Tilbake- 
meldingen fra veilederne var positiv, i den forstand at jeg tilsynelatende 
hadde tilstrekkelig antall «aktiviteter» til å sende søknad. Disse var 
imidlertid ikke jevnt fordelt med tanke på dosentkriteriene. Dermed 
måtte jeg tenke gjennom og synliggjøre hva som var mine sterke 
sider og hva som kunne kompensere for de svake punktene. Måten 
jeg valgte å bygge opp søknaden var å bruke universitetets samfunns- 
oppdrag som disposisjon: Forskning, undervisning og formidling. Se 
tabell 1. 

Tabell 1. Dosentsøknadens disposisjon. 


Hovedoverskrifter Underoverskrifter 

Innledende del Min søknad og dosentkriteriene 
Bakgrunn 

Vitenskapsteoretisk forankring 

Praksis knyttet til dosentkriteriene Min praksiskompetanse 

Samfunnsoppdraget Forsknings- og utviklingsarbeider 


Undervisning - pedagogiske 
utviklingsarbeider 


Formidling 


Tverrfaglig samarbeid og nettverksbygging 


Relevant praktisk-pedagogisk kompetanse 


Visjon som dosent 


Forskning 


Årene ved NOVA hadde gjort at jeg definerte meg mot en forskerrolle, 
til tross for manglende gjennomført ph.d. Men både på NOVA og etter 
hvert på UiA fikk jeg mulighet til å arbeide videre med forskningsrettede 
oppgaver. Dessuten er kravet om forskningsbasert undervisning en spore 
til å holde seg oppdatert på forskningsfronten, selv om jeg ikke var den 
mest aktive i miljøet. Mange andre oppgaver stjal tid og konsentrasjon. 
Jeg var imidlertid i et fagmiljø der det var forventet at vi skulle publisere. 
Psykisk helsearbeid var et relativt nytt fagfelt, og jeg ble kastet inn i spen- 
nende faglige diskusjoner da jeg ble ansatt på UiA og masterprogram- 
met i psykisk helsearbeid var under etablering. Målet mitt ble minst én 
vitenskapelig publikasjon pr. år, noe jeg stort sett har greid å gjennom- 
føre. Vitenskapelig produksjon ble derfor den viktigste bærebjelken i min 
dosentsøknad. 

Det er spesielt innenfor forskning om barn og familiers levekår jeg har 
profilert meg. Alternative tilnærminger til psykisk helsearbeid har også 
stattsentralt. Med min bakgrunnisosialt arbeidog samfunnsvitenskap har 
jeg lagt vekt pa å representere en kompetanse knyttet til (sosial-)politikk, 
struktur- og samfunnsskapte sosiale- og helseproblemer som jeg har søkt 
å få frem i mine forskningsarbeider. Derfor ble det også viktig å ha en 
grundig beskrivelse av min vitenskapsteoretiske forankring. I vedleggene 

la jeg vekt på å vise dette, og synliggjøre både dybde og bredde i de skrift- 
lige arbeidene. Det kom også frem at jeg hadde arbeidet både alene og i 
samarbeid med kolleger. 


Undervisning og praktisk kunnskap 


Pedagogikken kunne bli min akilleshæl. Jeg har ingen pedagogisk 
utdanning utover videreutdanning og godkjenning som veileder av FO 
(Fellesorganisasjonen for barnevernspedagoger, sosionomer, verneplei- 
ere og velferdsvitere). Imidlertid hadde jeg lang praksis fra pedagogisk- 
psykologisk tjeneste, og kunne sånn sett argumentere med realkom- 
petanse. Jeg hadde heller aldri definert meg selv inn i en selvforståelse 
som lærer. Derimot oppfattet jeg rollen min som en erfaren praktiker som 
skulle formidle praktisk kunnskap i en vitenskapelig ramme. Filosofen 
John Lundstøl har vært en inspirasjonskilde til å løfte frem betydningen 
av praktisk kunnskap. Lundstøl (2002) snakker om å skape gode lærings- 
arenaer ved at formidleren er synlig som bærer av bestemte erfaringer og 
kulturer, og at det formidles kunnskap av ulike slag, «både teoretisk og 
praktisk, både kyndighet og innsikt» (s. 198). En slik bredde av erfaringer 
og kulturer kan imidlertid ikke ligge på en person alene. Derfor oppfattet 
jeg det som en viktig del av mitt læreroppdrag å gi studentene en stor 
bredde i forståelsesformer og tilnærminger til barn og unges psykososiale 
helse og livskvalitet. 

Studentene i psykisk helsearbeid og psykososialt arbeid med barn 
og unge har alle en grunnutdanning på bachelornivå og minst ett års 
praksis, de fleste atskillige år i varierte praksiser. De kommer til stu- 
diene våre fordi de ønsker seg faglig påfyll og fordypning. Ved psyko- 
sosialt arbeid er det et krav at studentene skal arbeide med barn/unge 
i minst 50 % stilling. De har altså ikke noen annen tilrettelagt praksis 
enn sin ordinære stilling. Den pedagogiske utfordringen ligger i å knytte 
teorien som formidles til deres praksis, på en måte som åpner for inn- 
sikt og refleksjon over denne praksisen. Lindseth (2018) knytter innsikt 
til at mennesket grunnleggende sett er delaktig i livets virksomheter, og 
dermed også blir kjent med verden gjennom denne delaktighet (s. 10). 
Han sier videre at praktisk kunnskap inneholder erfaringskunnskap og 

orienteringskunnskap og dette vekkes gjennom refleksjon. Refleksjonen 
er det viktig å holde fast ved, da erfaringen også kan inneha blinde flek- 
ker (Wackerhausen, 2015). En kan bli hengende fast i «sedvaneoppret- 
tholdende erfaringsrom» som bare kan endres gjennom refleksjon og 
nye erfaringer (Lindseth, 2018. Se også kapittel 4 i denne boken). Derfor 
blir min oppgave som underviser å utvikle studieplaner som gjør at stu- 
dentene kan søke praktiske erfaringer i samspill med ny kunnskap og 
utvidelse av kunnskapsfelt. Et eksempel på dette er at det ikke er tilstrek- 
kelig å formidle utviklingspsykologiske teorier når en skal forstå barns 
utvikling. Vi må også ha inn barndomssosiologi og forståelse av hvordan 
samfunnets institusjoner og strukturer virker direkte inn i barns liv. Slik 
kan rommet for refleksjon utvides. Måten dette ble dokumentert på var 
gjennom å legge ved revisjon av studieplan jeg hadde vært med på. Reda- 
ktørarbeid på to lærebøker og utvikling av et etter- og videreutdanning- 
skurs ble også synliggjort. 


Formidling 


Ved siden av undervisning har jeg gjennom årene hatt høy formidling- 
saktivitet. Ph.d.-prosjektet mitt var knyttet til prosjektet «Barns levekår — 
betydningen av familiens inntekt», et samarbeidsprosjekt mellom NOVA 
og Norske kvinners sanitetsforening. Dette prosjektet ble initiert på et 
tidspunkt der det politiske Norge fikk en fornyet erkjennelse av at til tross 
for et universelt velferdssystem, finnes det fortsatt fattigdom i vårt land. 
Da jeg også hadde faglig ansvar for videreutdanningen i psykososialt 
arbeid med barn og unge i en tid med økende psykiske utfordringer hos 
ungdom har dette ført til mange forespørsler om å holde foredrag, kon- 
feranseinnlegg og forelesninger i tillegg til det løpende arbeidet ved UiA. 
Jeg har snakket til 5.-klassinger under Forskningsdagene, til religiøse og 
humanitære foreninger, praktikere, politikere og universitetskolleger. 
Formidling har også skjedd gjennom aviskronikker, innlegg på Helse- 
bloggen og intervjuer i media. Her kan jeg igjen se mot kritisk realisme 
og imperativet til handling når problematiske forhold ved samfunnet 
avdekkes. Min handling har blitt å formidle dette ut til et bredt publikum 
utenfor akademia. Dette ble viktig å få frem i søknaden min. 


186 


EN IKKE-PLANLAGT KARRIERE 


Nyskapende praksis 


En stor fordel vi har som universitetsansatte er at vi har fleksibilitet. Det 
forventes at vi er skapende, for eksempel med å utvikle ideer til forskning 
og utvikling. Samtaler rundt lunsjbordet, en kollega som tok utdanning 
i dyreassisterte intervensjoner, felles hundeinteresse og et besøk fra USA 
førte til at det ble etablert en forsknings- og utviklingsgruppe ved UiA 
i antrozoologi, samhandling mellom dyr og menneske. Denne gruppa 
går på tvers av tre fakultet, et eksternt forskningsinstitutt og Fylkes- 
mannens landbruksavdeling. Når jeg velger å ta frem denne aktiviteten 
spesielt, er det fordi at dette feltet kan føre meg tilbake til bredden i 
psykisk helsearbeid og betydningen av at mennesker kan møtes på alle 
behov i livet, enten det handler om økonomi, et godt sted å bo, noe å 
fylle dagene med og samvær med andre, både to- og firbente. De gamle 
asylene hadde ofte gårdsbruk på bakgrunn av at arbeid inngikk som ett 
av tre hovedtiltak i behandlingen (Hermundstad, 2005). Hermundstad 
viser til at H. W. Major, som etablerte Gaustad asyl og kan betegnes 
som 1800-tallets ideolog innen behandling av psykiske lidelser, mente 
at gårds- og hagearbeid var godt egnet for de fleste, fordi det var både 
lystbetont og ufarlig (s. 8). Vi aner også et økonomisk element i dette, 
da gårdsarbeidet sammen med mange andre aktiviteter pasientene var 
involvert i bidro til å holde driftsutgiftene nede. Om man hadde tanker 
om at samvær med dyrene på gården kunne ha helbredende effekter i seg 
selv vet vi ikke noe om, og som vi vet har gårdsdriften forsvunnet fra de 
psykiatriske institusjonene for lenge siden. Imidlertid har tradisjonen 
vært videreført særlig innen rusbehandling og fått en fornyet form da 
et antall behandlingskollektiver basert på blant annet gårdsdrift dukket 
opp på 1960- og 70-tallet. 

På 1960-tallet oppdaget den engelske barnepsykiateren Boris Levinson 
at han fikk en bedre kontakt med sine unge pasienter når han hadde med 
seg hunden sin, og skrev om dette i artikkelen «The dog as a co-therapist» 
(Levinson, 1962). Siden har samvær med dyr og bruk av naturen spredd 
seg som et stadig større praksis- og forskningsfelt. I Agder registrerte vi 
en voldsom interesse for feltet. Mye entusiasme førte til at både institu- 
sjoner og enkeltpersoner trakk inn dyr i sitt arbeid uten at verken kon- 
sekvenser eller omkostninger var gjennomtenkt. Det synliggjorde et stort 

behov for et utdanningstilbud som ble etablert i form av et nyutviklet 
etter- og videreutdanningskurs. Kurset synliggjorde behov for faglittera- 
tur fra norsk kontekst, og i 2018 kom den første boken på norsk om dyre- 
assisterte intervensjoner, med utgangspunkt i antrozoologi-gruppa ved 
UiA (Berget, Krøger & Thorød, 2018). Gruppa er aktiv innen forskning, 
og har i tillegg gjennomført to konferanser med stor deltakelse. 

Å få være med å etablere et nytt fagfelt på UiA har vært svært spen- 
nende og motiverende for arbeidet mitt. Samtidig har dette også betydd 
mye for å etablere samarbeid og kontakter både innenfor og utenfor UiA, 
og bidratt til nettverksbygging både til offentlige og private aktører. 


En verden utenfor UiA 


En fordel med å arbeide på et lite institutt er at en får mange spørsmål om 
å delta i nettverk, forskningssamarbeid og andre samarbeidsfora. Vi er 
jo ikke så mange til å dele på oppgavene. Dette har vært bra for meg ved 
at jeg har kunnet delta i flere aktiviteter på tvers av fakultetene på UiA. 
I tillegg har jeg blitt involvert i praksissamarbeid med personer og insti- 
tusjoner det ellers ville vært vanskeligere å etablere kontakt med. Dermed 
har jeg kunnet bidra til at Institutt for psykososial helse har vært en syn- 
lig aktør i de lokale tjenestene. Fordi jeg koordinerte en utdanning som er 
helt avhengig av forelesere og veiledere utenfor UiA, har det vært spesielt 
nyttig å ha disse kontaktene. Forhåpentligvis har miljøet vårt også kun- 
net gi noe tilbake. 


Utvalgets vurdering 


Slik jeg leser vurderingen fra sakkyndig utvalg er det spesielt to ting jeg 
vil løfte frem som vesentlig og kompenserende for det jeg mangler i min 
bakgrunn, særlig på området undervisning og formell pedagogisk kom- 
petanse. Det første er den vitenskapsteoretiske forankringen. Uansett om 
det er forskning eller undervisning som er hovedfelt for virksomheten 
vår, er det vesentlig å være bevisst på at dette ikke skjer i et ontologisk 
og epistemologisk tomrom. Alle er forankret i en erkjennelse av verden 
omkring oss, og i vitenskapelig arbeid bør dette bevisstgjøres. Utvalget 

peker på at det er en sammenheng mellom min vitenskapsteoretiske 
forankring og mitt arbeid og kompetanse. 

Det andre jeg vil peke på er formidlingsvirksomheten. Den er det lett 
å legge til side fordi vi har så travle dager med undervisning, veiledning 
og forskning i det daglige. Det er heller ikke alltid at formidling blir lagt 
merke til, eller at vi tenker på å føre det inn i databaser som Cristin. Det 
kan synes bagatellmessig å holde et lite foredrag for eksempel i en lokal 
velforening. Imidlertid er de frivillige organisasjonene verdifulle arenaer 
fordi vi treffer folk som kan ha stor innflytelse gjennom sine nettverks- 
forbindelser. Dessuten gir de mye tilbake til oss akademikere gjennom 
spørsmål og diskusjon som er vesentlig for vår egen videre utvikling. Jeg 
har vært heldig, fordi temaene jeg arbeidet med har vært etterspurt både 
blant profesjonelle og frivillige. Til dette kommenterer utvalget at jeg 
viser at jeg har tatt «universitetets samfunnsoppdrag seriøst» og prak- 
tisert et «utvidet kateter» på varierte måter. I denne sammenhengen kan 
dosentene være spesielt viktige, fordi vi gjennom fokus på undervisning 
hele tiden må ta formidling på alvor for å nå frem til studentene. 


Avslutning 


Jeg kan ikke si at jeg noen gang har lagt en plan mot en akademisk toppstill- 
ing. Det er fristende å kalle det for «flaks». Jeg fikk et uventet tilbud om å 
gjøre noen kvalitative intervjuer i forbindelse med Barns levekår-studien, 
noe som førte meg inn i et flerårig engasjement ved NOVA. Sammen med 
min praksiskompetanse la dette grunnlag for ansettelse som førstelek- 
tor i psykisk helsearbeid ved UiA på et tidspunkt hvor Helsedirektoratet 
etablerte videreutdanningen i psykososialt arbeid med barn og unge. Her 
passet min bakgrunn godt inn. 

At både fattigdom og psykisk helse hos barn og unge var et tema i tiden 
gjorde meg etterspurt som foredragsholder. Jeg hadde også en rekke fore- 
spørsler fra medier om å uttale meg om disse forholdene. Dette setter 
jeg inn i en lang serie av hendelser som lå utenfor mine egne planer, og 
som bidro til å føre meg frem til å bli godkjent som dosent. Mitt eget 
bidrag må jeg knytte til videre forskningsaktivitet og ønsket om å gjøre 
egen undervisning relevant og dagsaktuelt. Og ikke minst det å gjøre 

videreutdanningen i psykososialt arbeid med barn og unge til en utdan- 
ning der studentene erfarer at de har fått utvidet sin refleksjonsevne, 
kompetanse og utviklet seg både som mennesker og fagpersoner. 

Dosent i sykepleie, en skjult 
akademisk kompetanse? 


Kari Brodtkorb 
Universitetet i Agder 


Abstract: The chapter describes how the author was promoted to docent in nursing. 
She relates the core competence she has attained through professional involvement 
and hard work in various contexts. This competence consists of two basic and per- 
sistent elements: thorough knowledge of and practical skills in nursing, and how to 
translate this into educational content. Moreover, she presents how these elements 
played a vital role in her application for promotion. The author ends the chapter by 
sharing her vision for her future work as a docent. 


Keywords: docent, nursing education, practical nursing, knowledge, promotion 


Innledning 


Det er lang og god tradisjon for å arbeide praksisnært og utdan- 
ningsfaglig i norske sykepleierutdanninger. Uten å ha eksakte tall, vil 
jeg hevde at det ikke er mange dosenter i sykepleie i Norge. De var i alle 
fall ikke lette å finne da jeg skulle foreslå noen til å sitte i utvalget som 
skulle vurdere min søknad om opprykk. Jeg tror derimot det finnes en 
god del «skapdosenter». Dette kapittelet er en beskrivelse av det arbeidet 
og den kompetansen som dannet grunnlag for min søknad om opprykk 
til dosent. Hvis det kan lokke noen potensielle dosenter ut av skapet og 
motivere dem til å sammenfatte sin kompetanse og få den formalisert, 


Sitering av denne artikkelen: Brodtkorb, K. (2020). Dosent i sykepleie, en skjult akademisk kompetanse? 
IC. C. Bachke & M. Hermansen (Red.), Å satse på dosenter. Et utviklingsarbeid (Kap. 10, s. 193-205). Oslo: 
Cappelen Damm Akademisk. https://doi.org/10.23865/noasp.109.ch10 

Lisens: CC BY 4.0. 

er det bra. Både for den enkelte, for sykepleieprofesjonen og for utdan- 
ningsinstitusjonene. 


Faglig engasjement og kompetanse 


Tre elementer tror jeg kan sies å utgjøre kjernen i det faglige engasjemen- 
tet og den aktiviteten som ligger til grunn for min dosentkompetanse. Det 
jeg har bestrebet meg på er for det første å bidra til å utvinne og formidle 
kunnskap om sykepleie til den gamle pasienten, og til helsetjenester til- 
passet denne pasientgruppens behov. Mitt engasjement ved Universitetet 
i Agder har bidratt til en sykepleierutdanning i samsvar med sykeplei- 
efagets utvikling og med samfunnets behov for sykepleie. Studiet preges 
av et læringssyn som likestiller og søker å forene ulike kunnskapsformer. 
Det tredje og siste elementet er samarbeid mellom læreinstitusjon og 
praksisfelt. Til grunn for mitt arbeid på dette feltet ligger en erkjennelse 
av at praktisk og akademisk kunnskap er ulike kunnskapskilder som må 
møtes i respekt for hverandres bidrag til faget. Disse tre elementene har 
vært bærende i min søknad om opprykk til dosent. I søknadsdokumentet 
beskrev, utdypet og begrunnet jeg min aktivitet og kompetanse knytte 
til disse. Jeg tror de hver for seg og sammen er uttrykk for den sammen- 
satte rollen universitetsansatte som arbeider med profesjonsstudier og 
profesjonelle disipliner har. 

Som dosent skal en fylle flere akademiske roller, og undervisning og 
veiledning skal kombineres med forskning, fagutvikling, formidling, 
faglig lederskap og samfunnsengasjement. Disse ulike rollene har man 
i varierende grad, enten man fra lektor følger karriereveien via første- 
amanuensis til professor, eller man blir førstelektor og senere dosent. Når 
man følger den siste veien er det særlig den praktiske kunnskapen som 
skal løftes frem. Pedagogisk virksomhet og pedagogisk utviklingsarbeid 
vil også ha en stor plass. I dette kapittelet vil jeg derfor søke å få frem det 
prakisnære og pedagogiske arbeidet som har dannet grunnlaget for min 
dosentkompetanse. 

Grunnleggende spørsmål som hva sykepleie er, hva som er fagets 
kjerne og verdier, og hva som er sykepleierens særegne funksjon og ans- 
varsområde har engasjert meg så lenge jeg har vært sykepleier. Interesse 

for grunnlagstenkning i sykepleiefaget og for sammenhengen mellom 
teori og praksis ble vekket allerede i min første jobb i sykehjem, og det 
motiverte meg til videre studier. Muligheten til å dvele ved og gå i dybden 
på de grunnleggende sykepleiefaglige spørsmålene fikk jeg for alvor da 
jeg i 1996 tok fatt på det 3-årige kandidatstudium i sykepleievitenskap 
ved Universitetet i Oslo. Studiet gav meg et fundament for senere å kunne 
arbeide med fagutvikling og forskning, og for å kunne gjenkjenne og 
forstå strømninger i faget. Her møtte jeg et stolt og solid faglig miljø, og 
ble introdusert for en ung disiplin som målrettet arbeidet seg inn i og tok 
sin plass i det akademiske systemet. 

Miljøet representerte på mange måter de kreftene i faget som ønsket 
profesjonalisering og akademisering velkommen, og som derigjennom 
bidro til at norsk sykepleieforskning skjøt fart. Men mange uttrykte også 
bekymring for at en økende akademisering av sykepleie skal føre til at de 
mer praktiske sidene ved faget ikke ble gitt nok oppmerksomhet, og at 
tradisjonelle verdier som omsorg og verdighet skulle tape terreng. Syke- 
pleier og filosof Kari Martinsen var på denne tiden den mest markante 
kritikeren av vitenskapeliggjøringen av faget. Hun var særlig opptatt av at 
positivistisk vitenskapsfilosofi ikke skulle prege utviklingen (Martinsen, 
1989). Hun er fremdeles aktiv i denne diskursen, og i sin nyeste bok 
Bevegelig berørt (Martinsen, 2018) løfter hun frem betydningen av det 
sansefilosofiske i sykepleie som fag og praksis (Martinsen, 2018). Hennes 
tydelige stemme har hatt uvurderlig betydning for at det praksisnære ele- 
mentet ikke er gått tapt i fagets akademiseringsprosess. 

Jeg vil også løfte frem to andre tenkere som har bidratt til å løfte frem 
de tradisjonelle og praktiske sidene ved faget. May Solveig Fagermoen, 
som på den tiden utkom med boken Sykepleie i teori og praksis — et fagdi- 
daktisk perspektiv (Fagermoen, 1993) ble en stor inspirator for meg. Boken 
er en drøfting av hvordan man kan utdanne sykepleiere som imøtekom- 
mer pasienters og pårørendes behov for hjelp og støtte under sykdom og 
kriser på en kyndig og omsorgsfull måte. Hennes tanker om sykepleieut- 
danning har preget min lærergjerning siden. Jeg har også latt meg inspir- 
ere og påvirke av Marit Kirkevold. Hun hevder at sykepleie både er et 
yrke, et fag og en profesjonell disiplin. Sykepleieyrket beskriver hun som 
et sett med funksjoner og roller sykepleiere innehar for å virkeliggjøre de 

bærende verdier og oppgaver de møter i sammenhengende og kompleks 
praksis (Kirkevold, 1996). 

Et fag kan sies å være mer eller mindre systematisert kunnskap innen- 
for et bestemt område. Ifølge Fagermoen (1993) har sykepleiefaget i seg 
kjennetegn fra både håndverksfag og vitenskapelige fag. Hun mener 
sykepleie må kunne sies å være et funksjonsorientert fag og en profesjo- 
nell disiplin. Profesjonelle disipliner har en forpliktelse til å utvikle en 
stadig bedre praksis. 


Geriatrisk omsorgsarbeid 


Geriatrisk omsorgsarbeid kan stå som en fellesnevner for mye av mitt 
forsknings- og utviklingsarbeid. Engasjementet for sykepleie til eldre har 
jeg hatt med meg helt siden arbeidet som sykepleier ved et sykehjem i 
starten av mitt yrkesliv. Interessen skjøt fart da jeg mange år senere ble 
ansatt som høgskolelektor ved Lovisenberg Diakonale Høgskole. Jeg kom 
inn i et miljø med et tydelig omsorgsfilosofisk verdigrunnlag, som blant 
annet viste seg i omsorg og hjelp til underprioriterte grupper. Her var 
det solid kompetanse innen eldreomsorg. Jeg kom raskt med i arbeidet 
med Undervisningssykehjemsprosjektet, et prosjekt rettet mot å forbedre 
kvaliteten i sykehjem gjennom målrettet kompetanseheving og fagut- 
viklings- og forskningsaktivitet. Da prosjektperioden var over, ble ord- 
ningen videreført på varig basis og fikk tilskudd gjennom statsbudsjettet. 
Det ble opprettet ressurssentre i alle helseregioner. Jeg arbeidet senere 
som fagutviklingskonsulent ved ett av disse, lokalisert til Songdalstunet i 
Vest-Agder. Ordningen har nå betegnelsen Utviklingssenter for sykehjem 
og hjemmetjenester (USTH), og har etter hvert befestet sin posisjon som 
en vesentlig aktør i arbeidet med å utvikle kommunale helsetjenester. 
To fagutviklingsartikler fra denne perioden inngikk i dosentsøknaden. 
Begge handlet om å utvikle tjenester til mennesker med demens. 

Da jeg i 2009 startet arbeidet som førstelektor ved Universitetet i Agder, 
kom jeg inn i et mer vitenskapelig miljø med større forskningsfokus 
og -kompetanse. Jeg beholdt det faglige fokuset på geriatrisk omsorg- 
sarbeid, men arbeidet har i denne perioden hatt et tydeligere akademisk 
preg. Jeg er medlem av forskningsgruppen Helsetjenester - Etikk og 

Kvalitet (HEK), som ledes av professor Åshild Slettebø. Forskningsgrup- 
pens strategi er å arbeide systematisk med forskning og utviklingsarbeid i 
samarbeid med internasjonale, nasjonale og regionale samarbeidsaktører 
for å bidra til å bedre helsetjenester, blant annet ved å legge vekt på etiske 
utfordringer. I sykepleie er fag og etikk nært knyttet sammen. Mange av de 
problemstillingene sykepleiere står overfor i sin yrkesutøvelse har etiske 
aspekter ved seg. De skrøpeligste eldre utgjør en sårbar og utsatt gruppe, 
som er avhengig av at sykepleieren forvalter sine kunnskaper og sin makt 
på en moralsk forsvarlig måte. I søknaden inngikk fire vitenskapelige 
artikler som dokumenterte forskningsprosjektet «Systematisk etikkar- 
beid i eldreomsorgen i kommunehelsetjenesten», der jeg arbeidet i team 
med tre kolleger. Prosjektet tok sikte på å få frem kunnskap om hvordan 
helsepersonell, gjennom systematisk etisk refleksjon, kan utvide sin etiske 
kompetanse og møte etiske problemstillinger. Jeg er førsteforfatter på en 
artikkel som omhandler hvordan pleiere arbeider for å unngå tvangsbruk 
når pasienter motsetter seg hjelp, og på en annen om pleie ved livets slutt 
i sykehjem. Så er jeg medforfatter på to artikler som omhandler organisa- 
toriske forhold og rammevilkår som påvirker helsepersonells muligheter 
til å realisere vesentlige verdier i sin praksis. 

Det er etablert fem regionale sentre for omsorgsforskning hvor formålet 
er å styrke forsknings- og utviklingsarbeidet knyttet til omsorgstjenestene, 
eldres helse og levekår. Gjennom praksisnær forskning og fagutvikling 
skal sentrene bidra til kunnskapsbaserte helse- og omsorgstjenester i kom- 
munene. Her har jeg ble vært medlem i styringsgruppen i en årrekke. 

Etter tre års arbeid ble førsteutgaven av læreboken Geriatrisk sykepleie — 
god omsorg for den gamle pasienten utgitt på Gyldendal Akademisk i 
2008. I planleggingen og utviklingen av dette læreverket har jeg arbeidet 
i redaktørgruppe med to av de dyktigste nestorene innen norsk geria- 
trisk omsorgsarbeid. Førsteutgaven av boken utkom mens jeg arbeidet 
som fagutviklingskonsulent, og inngikk i grunnlaget for opprykk til 
førstelektor. I søknaden om opprykk til dosent la jeg jeg frem den rev- 
iderte utgaven av boken fra 2014. Revideringsarbeidet var begrunnet i 
kunnskapsutvikling innen feltet og betydelige endringsprosesser i helse- 
tjenestene. I tillegg til redaktørrollen og revidering av egne kapitler, skrev 
jeg et nytt kapittel om helsetjenester til eldre. 

Pedagogisk utviklingsarbeid 


Sykepleierutdanning er arena for kvalifisering av en av velferdsstatens 
viktigste yrkesgrupper. Den representerer kunnskap og kompetanse som 
utgjør fundamentet for sykepleieprofesjonen. 

En slik samfunnsrelevant høyere utdanning bør kjennetegnes ved at 
den svarer på de utfordringene samfunnet og praksisfeltet stiller den over- 
for (Raaen, 2006). Kjernen i min forståelse og mitt verdigrunnlag når det 
gjelder læring i sykepleie, er at tett kontakt mellom student og underviser 
og studentaktiviserende lærings- og undervisningsmetoder er helt essensi- 
elt. Jeg mener relasjon mellom underviser og student kan begrunnes i fag- 
ets karakter. For å utvikle sin evne til å se den man skal hjelpe, både med 
det registrerende øye og med hjertets øye (Martinsen, 2000), og for å kunne 
møte pasienter på en god måte, må studenten selv bli sett og anerkjent. 
Dette må fortrinnsvis være av en lærer de kjenner og som har kjennskap til 
dem. Forskning har vist at studentaktiviserende metoder generelt er bedre 
egnet til å understøtte studenters læring enn mer passiviserende metoder, 
som for eksempel den tradisjonelle forelesningen (Raaheim, 2013). I tillegg 
vil studenter ha nytte av å bli utfordret, og enkelte ganger korrigert. Også 
her fortrinnsvis av en lærer de er trygge på og har tillit til. 

Jeg har i fire år hatt rollen som seksjonsleder for sykepleie ved den 
ene av de to campusene ved Universitetet i Agder. Funksjonen innebar 
generell faglig ledelse og programansvar for bachelor sykepleie. Utdann- 
ingsledelse krever solid og bred faglig forståelse, en innovativ tilnærming 
og innsikt i utdanningspolitiske spørsmål. Jeg har gitt uttrykk for mine 
tanker om dette i en utdanningsfaglig artikkel som inngikk i grunnlaget 
for dosentopprykket. 

På et mer detaljert nivå har jeg gjennom årene hatt ansvar for en rekke 
enkeltemner i utdanningen, både praktiske og teoretiske. Noe av dette 
arbeidet har hatt innovativ karakter, som detaljutvikling av nytt prak- 
sisemne i kommunehelsetjenesten og utvikling av simuleringsopplegg 
og -scenarier med utgangspunkt i sykepleie i pasientens hjem. 

Ved universitetet har jeg også noen pedagogiske roller ut over eget 
institutt og fakultet, noe som både er lærerikt og gir mulighet til å kunne 
påvirke hvordan læreinstitusjonen som helhet arbeider med utdan- 
ningsspørsmål. Jeg er medlem av universitetets studieutvalg. Utvalget 

godkjenner fag- og studieplaner og en del retningslinjer og regler på 
vegne av universitetsstyret, og uttaler seg til styret i etablering av nye 
studier og andre saker vedrørende utdanning og studiekvalitet. Det skal 
også ta initiativ til at sentrale utdanningsspørsmål diskuteres i organisa- 
sjonen. I universitetets strategiplan er læring og utdanning for fremtiden 
utpekt som ett av tre satsingsområder. Her er ett av tiltakene å etablere et 
felles læresenter for ansatte og studenter, og jeg er medlem av referanse- 
gruppen for etablering av senteret. 

Siden jeg ble tilsatt som førstelektor har jeg hatt en aktiv og dels ledende 
rolle i utviklingen av bachelorprogrammet i sykepleie. I perioden 2009 til 
2014 pågikk et arbeid med revidering av fagplanen. I fire av disse årene 
var jeg programansvarlig, og hadde i kraft av funksjonen et særlig ansvar 
for å drive frem endringene. Revideringen skulle gi studiet en struktur, 
et innhold og en pedagogisk profil som var egnet til å føre til profesjonell 
identitetsdannelse for studentene. Fundamentet i denne kompetansen 
skulle være det kliniske og det sykepleiefaglige. I tillegg skulle studiet 
samlet sett gjenspeile dagens og fremtidens sykdomsbilde: en økning i 
antall eldre, og et økende omfang av psykiske lidelser og langvarig og 
sammensatt helsesvikt. Utdanning er ikke bare et internt anliggende for 
utdanningssystemene, men former — og formes — av sin egen samtid og 
fremtid (Christensen, Heggen & Karseth, 2004). For sykepleierutdannin- 
gen er både utdanningspolitiske og helsepolitiske føringer vesentlige. Vi 
ønsket at praksisperiodenes organisering og innhold samlet sett skulle 
gjenspeile den helsetjenesten som ble skissert i Samhandlingsreformen: 
utvide omfanget av praksis i kommunene og ta i bruk bredden i de kom- 
munale helse- og omsorgstjenestene (Helse- og omsorgsdepartementet, 
2009). Sykepleie fremstår nå mer som et samlet fag. Naturvitenskapelige 
og samfunnsvitenskapelige temaer er bedre integrert i ulike emner, og 
praksisemnenes organisering og innhold gjenspeiler i større grad hel- 
setjenestene slik de er i ferd med å utvikle seg. En større andel av de 
praktiske studiene foregår i de kommunale tjenestene, og utdanningen 
avsluttes med en ny kommunebasert praksisperiode der organisering og 
tjenesteutvikling er vesentlige læringsfokus. Gjennom det håper vi å gjøre 
våre studenter motivert til arbeid i kommunene, og noe mer i stand til å 
fungere som endringsagenter i sitt virke som sykepleiere. Det er det stort 

behov for i dagens helsevesen. Både i St. Meld. 47 Samhandlingsreformen 
(Helse- og omsorgsdepartementet, 2009) og i St. Meld. 29 Morgendagens 
omsorg (Helse- og omsorgsdepartementet, 2013) er innovasjon utpekt 
som virkemiddel for å kunne håndtere den store veksten i gamle men- 
nesker og i vektforskyvningen av tjenester fra sykehus til kommunene. 

Meld. St. 16 Kultur for kvalitet i høyere utdanning (Kunnskapsdeparte- 
mentet, 2017), har en klar invitasjon til utdanningsinstitusjonene om å sikre 
at studenter utvikler evnen til å omstille og fornye seg. Vi har store kull, men 
deler dem inn i mindre grupper som følges opp over tid av en gruppelærer. 
Det har gitt tettere kontakt både studenter imellom og mellom studenter 
og lærere. Lærerne inngår i lærerteam, og arbeider derved tettere sammen 
enn tidligere. Vi har gjort gjennomgripende endringer i de lærings- og 
vurderingsformer som brukes i de teoretiske studiene, og har mer varierte 
og studentaktiverende læringsformer. Forelesninger er fremdeles en sen- 
tral undervisningsmetode, men brukes i mindre omfang og med en større 
grad av bevissthet. Disse endringene er dokumentert av to kolleger (Dale & 
Dale, 2017). De er i samsvar med budskapet i meldingen Kultur for kvalitet 
i høyere utdanning, som kom i etterkant av våre endringer (Kunnskapsde- 
partementet, 2017). Det grunnleggende budskapet i denne meldingen er at 
læring oppstår i fellesskap. I meldingen hevdes det også at det er en tendens 
til statusforskjell mellom undervisning og forskning på universiteter og 
høgskoler, der forskning gir mer prestisje og får mest oppmerksomhet. Til 
tross for betydelig økning av forskningsaktiviteten de senere år, er det mitt 
klare inntrykk at engasjementet for utdanning og undervisning også har 
økt, og at vi i dag har en god balanse mellom disse to søylene. 


Samarbeid med praksisfeltet 


I kriteriene for opprykk til dosent heter det at man skal dokumentere 
kvalifikasjoner innenfor ett eller flere av sju ulike områder. Jeg vurderer 
tre av dem som relevante i min sammenheng, og mener de kan sammen- 
fattes under overskriften: Samarbeid med praksisfeltet. 

I dag er det stadig større forståelse for at praktisk og akademisk 
kunnskap er ulike kunnskapskilder som må møtes i respekt for hveran- 
dres bidrag til faget (Aasland, 2017). 

I mitt virke som førstelektor har jeg hatt ulike, men komplementære 
roller som lærer, forsker og samfunnsutvikler. Jeg har beveget meg både i 
den fagteoretiske og den fagpraktiserende verden (Fagermoen, 1993), der 
jeg har drevet akademisk og klinisk virksomhet. 

I starten av mitt yrkesliv som sykepleier arbeidet jeg tre år i syke- 
hjem, en arena jeg senere har vært knyttet til både som underviser, 
fagutvikler og forsker. Det gir meg en yrkeserfaring av særskilt karak- 
ter og relevans. I søknaden argumenterte jeg for at jeg har hatt et 
utstrakt samarbeid med samfunnsliv for utvikling av studietilbud og 
forsknings- og utviklingsarbeid. Sykehuset og de kommunale helset- 
jenestene er svært sentrale samarbeidspartnere for universitetet når 
det gjelder praktiske studier. Som seksjonsleder i perioden 2011-2015 
inngikk jeg i instituttets ledergruppe. Ledergruppen deltok i et samar- 
beidsorgan mellom Fakultet for helse- og idrettsvitenskap, Sørlandet 
sykehus helseforetak (SSHF) og kommunehelsetjenestene i Aust- og 
Vest-Agder. Formålet er å regulere og fremme gode samarbeidsformer, 
belyse partenes gjensidige rettigheter og plikter og fremme felles faglig 
utvikling og forskning. 

De siste par årene har jeg etablert og ledet et samarbeidsforum mel- 
lom Institutt for helse- og sykepleievitenskap og representanter for kom- 
munehelsetjenesten i kommunene i Aust-Agder. Intensjonen er å skape 
gode samarbeidsrelasjoner mellom læreinstitusjon og praksisfelt, både 
når det gjelder faglig samarbeid generelt og samarbeid om praktiske stud- 
ier spesielt. De forskningsprosjektene jeg har deltatt i de senere år, «Sys- 
tematisk etikkarbeid i eldreomsorgen i kommunehelsetjenesten» (SEEK) 
og «Sosial innovasjon i sykehjem» (SIS), kan begge betegnes som profes- 
jonsforskning i betydningen praksisnær og profesjonsrelevant forskning. 
Slik forskning tar utgangspunkt i kliniske problemstillinger, og utføres 
gjerne av dem som selv har en profesjonsbakgrunn (Støkken & Willum- 
sen, 2017). Jeg deltar for tiden i forskningsprosjektet «Sosial innovasjon i 
institusjonsbasert eldreomsorg» der formålet er å utvikle kunnskap om 
hvordan samarbeid mellom praksisfeltet, utdanning og forskning kan 
bidra til å fremme sosial innovasjon i institusjonsbasert eldreomsorg. 
Lederne i sykehjemmene har deltatt i utvikling av forskningsspørsmål 
og forskningsdesign, og vært med på å definere prosjektets hovedfokus 

og metoder. Slikt samarbeid mellom klinikere og forskere, «collaborative 
partnership», kan medføre at nye og andre spørsmål stilles, og være med 
på å sikre at den kunnskapen som utvinnes har relevans i den sammen- 
hengen der den skal være til nytte (Willumsen & Ødegård, 2015). I begge 
prosjekter er endring og utvikling av tjenestene i fokus. Gjennom slike 
former for forskningssamarbeid utvikles relasjonene mellom akademia 
og praksisfeltet (Støkken & Willumsen, 2017). 

Tverrfaglig samarbeid og nettverksbygging er den tredje kompo- 
nenten jeg vektla i dosentsøknaden. Et trekk ved profesjonsforskningen 
er at det i stadig større grad arbeides tverrprofesjonelt. Derigjennom 
utvikles også doble identiteter; profesjonsutøvere med kompetanse til 
å løse yrkesspesifikke oppgaver og velferdsarbeidere med forståelse for 
helheten i velferdssystemene og evne til samarbeid med andre yrkes- 
grupper (Støkken & Willumsen, 2017). I forskergruppen SIS har med- 
lemmene bakgrunn fra sykepleie, psykologi, sosialt arbeid, sosiologi og 
sosialantropologi. Gjennom dette samarbeidet får jeg tilgang til andre 
innfallsvinkler og måter å analysere og forstå feltet på. Det virker utvi- 
dende og berikende på egen forståelse av det geriatriske omsorgsarbei- 
det, samtidig som jeg selv bidrar berikende inn i fellesskapet med min 
kliniske og sykepleiefaglige kompetanse. Det er i årenes løp utvikle tette 
samarbeidsrelasjoner mellom Utviklingssenter for sykehjem og hjem- 
metjenester (USTH) i Aust-Agder, Senter for omsorgsforskning-Sør 
(SOF Sør), der jeg har sittet som styremedlem i hele min periode 
som førstelektor, og Institutt for helse- og sykepleievitenskap, der jeg 
er ansatt. Dette trekantsamarbeidet utgjør i dag et betydelig faglig 
nettverk. 


Søkeprosess og søknadsstruktur 


Den direkte foranledningen til å søke opprykk var at jeg ble invitert til 
å delta i et ettårig dosentprogram. I kapittel 13 har jeg beskrevet hvilken 
avgjørende betydning den rammen dosentprogrammet utgjorde hadde 
for min søkeprosess. Tabellen under viser hvordan jeg disponerte selve 
søknadsdokumentet og skrev frem en overbevisende argumentasjon for 
min kompetanse. 

Tabell 1. Disposisjon for søknadsdokument 


Disposisjon for søknadsdokument 


Innledning 


I et ganske kort innledningskapittel beskrev jeg hovedelementene i søknaden og satte disse 
inn i en større faglig sammenheng. 


Hva jeg søker om å bli dosent i 


I dette korte kapittelet begrunnet jeg mitt valg om å søke opprykk til dosent i sykepleie med 
en forståelse av sykepleie som et yrke, et fag og en profesjonell disiplin. 


Kvalifikasjoner 


Dette kapittelet utgjorde søknadens desidert mest omfattende del. Her redegjorde jeg for 
mitt utdanningsløp, både innen sykepleie og pedagogikk, og for den praktisk-pedagogiske 
kompetanse jeg har opparbeidet på grunnlag av undervisning og veiledning. I den videre 
struktureringen av kapittelet la jeg meg tett opp til de fire kriteriene som skisseres i forskrift 
og regelverk for dosentstilling. Jeg beskrev først det forsknings- og utviklingsarbeidet jeg 

har deltatt i og gjennomført sammen med kolleger i akademia og praksisfelt. Deretter 

viet jeg et underkapittel til pedagogisk utviklingsarbeid og pedagogisk virksomhet. Jeg vektla 
pedagogisk utviklingsarbeid og beskrev dette ganske inngående, siden jeg i begrenset grad 
har dokumentert dette på annen måte. I et underkapittel jeg kalte Samarbeid med praksisfeltet 
argumenterte jeg for at jeg gjennom mitt tidligere arbeid som utøvende sykepleier og 
fagutviklingskonsulent hadde yrkeserfaring av særskilt karakter og relevans. Videre beskrev 
jeg samarbeid med praksisfeltet på ulike nivåer og måter, samt hvordan dette over tid har 
bidratt til kvalitet i utdanning og helsetjenester. 


Forestilling om hva arbeidet som dosent innebærer av oppgaver 


| et siste kort kapittel antydet jeg en fremtidig rolle bestående av pedagogisk virksomhet og 
utviklingsarbeid, fagutvikling, forskning og samfunnsengasjement. 


Jeg brukte de åtte første månedene i dosentprogrammet til å arbeide frem 
og sende inn søknaden, og de siste fire til å vente på bedømmelsen. Den 
var jeg svært usikker på. Jeg hadde lite eller ingenting å sammenlikne 
med, i og med at jeg verken hadde sett andre søknader eller utvalgsbedøm- 
melser. Nokså nøyaktig et år etter at det hele startet kom tilbakemeldin- 
gen. Utvalgets innstilling var enstemmig. Konklusjonen var at jeg 
overbevisende hadde dokumentert kompetanse innen alle de områdene 
som er skissert i kriteriene i forskrift og regelverk for dosentstillingen. 


Dosent - og hva nå? 


Jeg forstår en rolle og funksjon som dosent i sykepleie som en virksom- 
het innen den fagteoretiske verden i den hensikt å bidra til utvikling av 

sykepleie som profesjonell disiplin. I en slik rolle inngår etter mitt skjønn 
både undervisning, pedagogisk utviklingsarbeid, fagutvikling, forsk- 
ning, formidling og samfunnsengasjement. Jeg har ledere som verdset- 
ter dosentkompetansen, og som allerede har gitt meg nye oppgaver og 
utfordringer. Som dosent vil jeg bidra til strategisk utvikling av institut- 
tets studieportefølje. Det mest nærliggende for min del er et fortsatt fokus 
på utvikling av programmet for bachelor sykepleie. Her må vi påregne 
et ikke ubetydelig reviderings- og utviklingsarbeid de nærmeste år. Det 
har sammenheng med at nasjonal rammeplan for sykepleieutdanning 
skal erstattes av nye retningslinjer. Utviklingen av disse pågår nå, og jeg 
er tiltenkt en aktiv rolle i å tilpasse vår fagplan til disse. Jeg vil også kunne 
ha en pådriverrolle i utvikling av instituttets masterportefølje. Mye tyder 
også på at masterprogrammer i sykepleie bør ha en større faglig bredde, 
både innen kommune- og spesialisthelsetjenesten, og at masterprogram 
rettet mot kommunehelsetjenesten bør få en tydeligere klinisk og direkte 
pasientrettet profil (Tyrholm, Kvangarsnes & Bergem, 2016). Styret ved 
Universitetet i Agder har besluttet at vårt institutt skal arbeide frem en 
søknad om å få status som senter for fremragende utdanning (SFU). Også 
i dette arbeidet skal jeg ha en sentral rolle. Gjennom forskningsgrup- 
pen Helsetjenester — Etikk og Kvalitet (HEK) vil jeg fortsatt ha en aktiv 
rolle som forsker innen geriatrisk omsorgsarbeid. Forskningsgruppen er 
engasjert i utdanningsforskning med hovedvekt på å utvikle teknologiba- 
serte og fremtidsrettede læringsformer, og her er jeg tiltenkt en rolle som 
pådriver for utdanningsforskning. Jeg vil ha en motiverende og under- 
støttende rolle med tanke på kompetanse- og karriereutvikling hos yngre 
kolleger. Institutt for helse- og sykepleievitenskap er inne i en periode med 
stort rekrutteringsbehov. Jeg vil også kunne ha en veiledende rolle overfor 
kolleger som ønsker å arbeide mot opprykk til førstelektor eller dosent. 

Efterskrift til docentfortællingerne 


Mads Hermansen 
Universitetet i Agder 


Når man læser på tværs af fortællingerne, slår det en, at forskellene er 
overraskende store. I høj grad er de spændt ud i et univers af tilfældighed, 
mulighed og held. Alene denne konstatering er medvirkende til at under- 
strege en af denne bogs pointer: Nødvendigheden af systematisk at skabe 
strukturer og ordninger, som kan understøtte de gryende docenttalenters 
arbejde mod opryk. 


Induktion, et gennemgående princip 
i docentkvalificeringen? 


Hvis man læser sig igennem de seks beretninger, er det let at finde de 
røde udviklingstråde i dannelsen af meningsfulde og styrende profes- 
sionsfortællinger. Fortællinger, som i høj grad er kendetegnet ved den 
store induktive ensartethed på trods af de store individuelle forskelle. 
Ensartetheden handler om en nysgerrig vandring fra professionsprak- 
sis, med de udfordringer den nu gav anledning til, over undersøgelse af 
hvad de nye udfordringer gav anledning til på højskolen eller univer- 
sitetet. Det handler også om teorikonfrontation og mak med opgaver i 
forhold til praksis- og undervisningsudvikling. Docenternes historier er 
mimetiske genopførelser af processen mod at blive en del af en profes- 
sion: to become! 


Sitering av denne artikkelen: Hermansen, M. (2020). Efterskrift til docentfortællingerne. I C. C. Bachke 
& M. Hermansen (Red.), A satse pa dosenter. Et utviklingsarbeid (s. 207-214). Oslo: Cappelen Damm 
Akademisk. https://doi.org/10.23865/noasp.109.chioa 

Lisens: CC BY 4.0. 

Men når denne første forundring har lagt sig, er der en ensartethed, som 
fremstår med stor kraft og overbevisning: den induktive vending. Det er 
det, der står med neonskrift over de seks beretninger. Fem praktiserende 
docenter og en emeritus har her taget os i hånden og ført os igennem den 
del af deres professionshistorie, som har udskibet dem til universitetets 
højeste anerkendelse af indsats i praksisforskning, udviklingsarbejde og 
med pædagogiske kvalitetsarbejder. 

Induktion er i forhold til deduktion den ene af to komplementære sider 
af samme sag. Induktion er den side, som handler om nysgerrigt at gå 
fra det enkle mod det komplekse, at samle kundskab og sammenhængs- 
forståelser. Induktion er det møjsommelige arbejde med at undersøge 
mulige sammenhænge, ofte helt fra bunden. Induktion er forsøg på 
meningskondensering af komplekse sammenhænge, fx hvordan vi kan 
forstå menneskers liv i verden, herunder alt det, som vi beskæftiger os 
med i videnskabelig sammenhæng - fx samfundsordenen, udviklingen i 
vores interaktion med omgivelserne, vores helse og mulighed for at for- 
blive i frugtbar interaktion med livsmulighederne. Induktion er erkend- 
else nedefra og ofte af og i praksis. Induktion hører i høj grad sammen 
med både kvalitativ forskning og praksisforskning. 

På den måde er er docenthistorierne eksemplariske på højeste niveau 
for den vandring, enhver professionsstuderende på højskole eller uni- 
versitet må igennem i sit uddannelsesforløb for at kunne ankomme pas- 
sende påklædt til sin egen kompetente praksis i professionen. Alene med 
udgangspunkt i denne sidste konstatering er det af vital betydning for de 
studerendes realisering af egne muligheder, at der i højskole- og universi- 
tetsmiljøerne går lyslevende fyrtårne rundt, som selv har lagt fra kaj i en 
professionsuddannelse og er lykkedes med at nå det ubetvivlelige niveau 
af høj kompetence. 

Så heldigvis er der to ligeværdige tilgange til kundskab, en induktiv 
og en deduktiv, og dermed tilsvarende to veje. Det er den overvejende 
praksisorienterede, vi har fokus på her. Den passer som hånd i handske 
til professionsuddannelserne (sygepleje, læreruddannelse, jura m.v.). Den 
deduktive passer i højere grad til klassiske akademiske studier (stats- 
kundskab, økonomi, matematik, litteraturvidenskab, statistik m.v.). 
Passende er det imidlertid også her at understrege, at både induktive og 

deduktive tilgange hører til både i uddannelse og forskning, men ulige 
fordelt, således at professionsuddannelser blomstrer under induktive 
domeener, mens klassiske akademiske studier har mulighed for at optim- 
ere uddannelse ved overvejende deduktiv tilrettelæggelse. 


Kan man tale om docenttypologier? 

Hvis ja, hvilke? 

Men hvad kan vi ellers konstatere efter læsning af docentnarrativerne? 
Det vil jeg prøve at samle lidt op på nu. Jeg vil også vove mig ud i det lidt 
vidtløftige metaforagtige ved at byde ind med en afsluttende typologi til 
indfangning af det, man måske kunne kalde docentessenser. Det med 
typologier er naturligvis lidt betænkeligt, fordi de altid i deres forenkling 
kommer til at sløre kompleksitet og mangfoldighed. På den anden side 
har de så den pædagogiske fordel, som kommer af, at de kraftfuldt og 
forenklet får peget på noget, så det bliver overbevisende tydeligt. Så jeg 
vover den tydeliggørende forenkling med fare for at blive kritiseret for 
netop at gøre det. 


Roar C. Pettersen får på mange måder illustreret nogle af de meget 
vigtige elementer, som man efterhånden vil nikke genkendende til ved 
fordybelse i denne bog. Her er det tilfældet og mulighedens åbning, som 
står i klart modlys. Livet bød Pettersen på nogle muligheder. Dem greb 
han nysgerrigt og gjorde dem undervejs til trædesten for videre elabore- 
ring især i undervisningsfeltet, hvor problembaseret læring blev et robust 
fundament for den videre forundring og arbejde. Heldigvis var systemet 
klar til at møde dette frugtbare tilfælde. 

Pettersen dvæler en del ved, hvad det nu er, docenter arbejder med. 
Han tager udgangspunkt i E. L. Boyers kategorisering som opererer med 
en firedeling af arenaer for fortsat kundskabsudvikling: 


e The Scholarship of Discovery (forskning) 

e The Scholarship of Integration 

e The Scholarship of Application 

e The Scholarship of Teaching and Learning (SoTL), 

Det er oplagt at discovery (forskning) er et fundament i universitetsarbej- 
de. Integration (tværfaglighed) er mere nødlidende, ligesom application 
(anvendelse) er og har været det. Det er imidlertid teaching and learning 
som Pettersen især kaster sig over. I norsk sammenhæng har der også 
været stor interesse for dette felt, hvor andre ud over Pettersen har arbej- 
det med udvikling af teacher as researcher (fx Stenhouse, 1975; Tiller, 
2000). De fire kundskabsområder er gode at skærpe opgaveopmærksom- 
hed og fordelingen på. De sidste tre områder er kerneopgaver for docen- 
ter. Pettersens understregning af, at kundskabsudvikling og anvendelse 
nødvendigvis må være knyttet tæt sammen for at blive frugtbare, er es- 
sentielt i docentarbejde. Så typologien, vi her får illustreret, er docenten 
som undervisningsudvikler. 


Oddbjørn Johansen har overskriftgjort sig markant: »Just do it« og »Se 
hva som skjer«. Her får vi igen et bud på et destillat at docentopgaven. Ind- 
gangen er praksislæring. Prøv det af, gør det, se hvad der sker, vær modig, 
det værste som kan ske, er ikke farligt, men en mulig mulighed! Denne 
holdning peger, som det også fremgår af de andre docentfortællinger, på 
bestemte personlighedstræks dominans hos de deltagende. Mest tydeligt 
i forhold til høj grad af åbenhed over for at eksperimentere (nysgerrighed) 
og relativt lille grad af bekymring. Igen kan vi så pege ind i en række 
afledte kvaliteter af denne profil, nemlig at nysgerrighed og mod (ikke 
bekymring) har tendens til at smitte og brede sig blandt de studerende, 
som får mulighed for at gå i lærlingeforhold hos sådanne ildsjæle. 

Johansen får illustreret, hvordan det er forløbet i hans praksis med 
udvikling af teaterprojektet nonSTOP som konkret praksislæringssted 
for unge udviklingshæmmede. Et arbejde, som Johansens bedømmelses- 
komité konkluderer på følgende måde: 


… kombinerer kulturformidling, pedagogisk utviklingsarbeid, inkluderingsar- 
beid og funksjonshemmingspolitikk; og samtidig fremstår som et forbilledlig 
eksempel på samarbeid på tvers av fag, institusjoner og mennesker med ulike 


funksjonshemminger. 


Johansen udfolder en praksis, som også er blevet afprøvet mange andre 
steder i nordisk sammenhæng, men her illustreres med lysende klarhed: 


210 


EFTERSKRIFT TIL DOCENTFORTÆLLINGERNE 


At praksisfeltet med modig og fantasifuld iscenesættelse er et guldrandet 
sted at fundere sin læring. Så typologien, vi her får illustreret, er docenten 
som æstetisk projektmager. 


Carl Christian Bachke tager udgangspunkt i uvidenhedens frugtbarhed 
for erkendelse. Her skriver han sig ind i en stolt norsk tradition, hvor især 
Thomas Mathiesens bidrag med essayet Det ufærdige (1973) overbevi- 
sende har argumenteret for et frugtbart udgangspunkt i det ydmyge, det 
vordende, det frembrydende, som netop kan få grokraft af uforståenhed 
og uvidenhed. Bachke illustrerer sin historie som et VVS-forhold: Vand, 
varme og sanitet. Selv sammenfatter han således: 


e Vann: Livgivende, nødvendig og tilpasningsdyktig til varierte kon- 
tekster (rør, terreng, bruksgjenstander osv.) I ettertidens lys kan 
min kunnskapsutvikling frem mot dosent metaforisk sies å ha 
ivaretatt slike egenskaper, for min FoU-visjon har vært å utvikle 
kunnskaper som er (liv)givende relevante og tilpasset dem som jeg 
jobber med og for: brukere, studenter og kolleger. 

e Varme: I rett mengde og temperatur er dette viktig for trivsel, 
velvære og vekst. Overført til min dosentgjerning betyr det at jeg 
søker å forske frem og formidle adekvat oppvarmet kunnskap som 
gir folk vekstgrunnlag for det gode liv. 

e  Sanitær: Ordet hentyder til sunnhet. Overført til dosentarbeidet 
betyr det at jeg er innstilt på å skape og formidle sunn kunnskap. 


Billedet bliver altså brugt til selv-identifikation som en »VVS-docent«, 
som arbejder med vejledningspædagogik (vand), værnepleje (varme) og 
specialpædagogik (sanitet). En selvironisk diagnostik, som imidlertid fint 
fanger essentielle aspekter i praksisforskning. 

Så typologien, vi her får illustreret, er docenten som »VVS-montør«! 


Anne Ask er dybt nede i substansen på et relativt lille fagområde i sin 
fortælling. Hun vender på en vis måde den induktive proces om, når hun 
i sin underoverskrift siger: »Du gør det, du lærer, ikke bare det, du lærer 
om det.« Det indikerer for så vidt, at man godt kan lære uden at gøre, men 

det har jo ikke noget med dybdelæring at gøre. Nede i substansen i Asks 
tekst finder man naturligvis ud af, at den form for læring, som Ask refere- 
rer til, er den læring, som kaldes informationstilegnelse (se også kapittel 
13 om Collaizzi, 1998). Altså overfladelæring og dermed det modsatte af 
dybdelæring. Så umiddelbart ser det ud til, at dybdelæring ikke sker. Det 
gør det imidlertid ved at Ask meget dybt engageret i entreprenørskabets 
muligheder i undervisning får inviteret ind i dybdelæring. 

Vi får altså revitaliseret en arbejdspædagogik, hvor det at skabe egent- 
lige virksomheder (små entreprenørforetagende) i undervisningen er en 
grundstamme i aktiviteterne. Og så er der heldigvis også plads til den 
muntre udpegning af, at undervisning skal realisere de fire M-ers pæda- 
gogik (mening, mestring, medbestemmelse og moro). Her er Ask helt på 
linje med den nyeste erkendelse i forhold til, hvad der driver kundskabs- 
udvikling og tilegnelse (selvbestemmelsesteori Deci & Ryan, 2000). Illus- 
tration af, hvordan entreprenørskab bliver en brobygning til praksis, 
vises fint i gennemgangen af de forskellige praktiske forløb af arbejds- 
pædagogisk tilsnit. Så typologien, vi her får illustreret, er docenten som 
ildsjælsentreprenør. 


Essensen af Anne Brita Thorøds kapitel fremgår af overskiften: »En 
ikke-planlagt karriere«. Hendes forløb er anderledes i grundformen end 
de andres. Thorød var langt inde i et ph.d.-forløb, som imidlertid gled 
ud i sandet, fordi hun fik rasende travlt med praksis. Hendes nysgerrig- 
hed er mere klassisk akademisk med interesse for de svar, teoretisk og 
videnskabsteoretisk fordybelse kan give. 

På en vis måde kan man godt sige, at orienteringen er mere deduktiv, 
men fordybelse i projekter og undervisning medførte, at praksis så at sige 
tårnede sig op og nødvendiggjorde en induktiv vending. Udfordring- 
erne i undervisning konfronterede nødvendigheden af at tænke flere 
forhold forfra og fri af gængse teoriers tendens til at konvergere med 
forståelsen. 

Igen ender vi i praksisprojekter. Hos Thorød bliver det så udvikling 
af helsebringende haver og helsefremmende projekter med inddragelse 
af dyr i den terapeutiske proces. Så typologien, vi her får illustreret, er 
docenten som projektmager. 

Kari Brodtkorbs er den sidste docentfortælling. I grunden er hun 
sygeplejerske, og hun har derfor helt i sin karrieres udgangspunkt grund- 
lag i professionen. Det praktiske er et helt naturligt udgangspunkt. 
Brodtkorbs fortælling adskiller sig fra de andres ved meget tydeligt at 
understrege det etiske. Uden at hun selv eksplicit nævner det, er det imid- 
lertid ved læsning tydeligt, at ønsket om at gøre en vigtig samfundsmæs- 
sig uddannelse bedre og at gøre plejen for de ældre, som er kommet på 
sygehjem, mere værdig og effektiv, er en væsentlig drivkraft i arbejdet. 
Sygepleje har også oprindeligt rod i (kristen) omsorg for næsten, så pro- 
fessionens udgangspunkt er stadig tydelig. Brodtkorbs fortælling ligner 
imidlertid flere af de andres ved, at det er udfordringerne i praksis, som 
hele tiden sætter processerne i gang. Udviklingsarbejde på sygehjem i tæt 
samarbejde med kommuner er således et vigtigt element både i forskning 
og skabelse af optimale læringsrum for studerende. Så typologien, vi her 
får illustreret, er docenten som etiker. 


Afslutning 


Man kan ikke generalisere cases, men trods det synes vi alligevel, at der 
ud over den gennemløbende induktive tråd løber en række andre gener- 
aliserende tendenser igennem fortællingerne. 


e Deer aktørfortællinger. 

e De udtrykker ydmyghed overfor og glæde ved, at mulighederne 
viser sig — og at gribe og realisere dem. 

e Deer alle beretninger om stort energiniveau, stor nysgerrighed og 
stort mod. 


Især den grundlæggende uforfærdethed overfor at kaste sig ud i kaos og 
prøve sig frem i verden med en induktiv strukturering synes vi lyser op i 
beretningerne. Næsten så meget at det smitter, og man selv får lyst til at 
få fingre i praksis. Entreprenørånden er markant, også der hvor den ikke 
eksponeres som selvkategorisering. 

Docentstigen giver mulighed for at tiltrække en type medarbej- 
dere, som et klassisk universitetskarriereforløb med overgangsrite i et 

ph.d.-forløb ikke åbner for. Altså en vej for personer med store poten- 
tialer, som måske langt inde i deres karrierer ikke havde forestillinger 
om, at universitetet kunne være et arbejdssted, men som, når tidspunkt 
og mulighed åbner sig, nysgerrigt kan tage realiseringen på sig. 

Hvis man begrænser karriereforløb på universiteter og højskoler til 
alene at være den slagne ph.d.-vej, udelukkes denne vitale medarbejder- 
gruppe fra at gøre universitetet til et mere diverst og kreativt udfordrende 
sted at være kollega og studerende. 

Den norske dosenten i et 
utviklingsperspektiv: Seminarrekke 
for dosentopprykk 


Denne delen består av fire kapitler. Her beskriver vi tenkningen bak 
opprykksseminarene og veiledningen som ble tilbudt dosentkandida- 
tene, samt hvordan opplegget ble gjennomført og evaluert i etterkant. 

Kapittel 11 handler om det vitenskapelige tankegodset som pedagogik- 
ken i prosjektet bygde på. Kjerneideene hentes fra grunnprinsipper i her- 
meneutisk/narrativ vitenskapelighet, og kapitlet kan ses i sammenheng 
med linjer til Lindseths fremstilling i kapittel 4. Særlig vektlegges den 
induktive tenknings primat, det vil si at man tar utgangspunkt i kandi- 
datens erfarte handlinger som basis for forståelsen. Erkjennelsen oppstår 
gjennom en prosess hvor pendelen svinger mellom handlinger og for- 
tellinger om det som skjedde. 

Kapittel 12 bygger videre på det pedagogiske teorigrunnlaget fra 
kapittel 11. Det viser hvordan det ble utviklet en praksis der deltagerne 
i prosjektet ble hjulpet fremover i sine erkjennelsesprosesser. Kapitlet 

oppsummerer også hvordan deltakere og universitetsledere har evaluert 
utviklingsprosjektet og dets forløp. 

Kapittel 13 retter oppmerksomheten mot teori og analysemåter som 
ligger til grunn for den veiledningen kandidatene har mottatt i arbeidet 
med sine søknader om dosentopprykk. I veiledningen har kursholderne 
kombinert det å være søkerens iherdige og solidariske medspiller med 
å opptre som den utfordrende spørsmålsstiller. Dette krever emosjonell 
nærhet og tilstedeværelse. 

I kapittel 14 møter vi en instituttleders opplevelser og refleksjoner 
omkring opprykkskurset som flere i hennes fagstab har deltatt på. Hen- 
sikten er å sette vårt utviklingsprosjekt inn i et større perspektiv. Håpet 
er at det blir lettere å få i gang diskusjoner som i fremtiden kan fasilitere 
dosentveien ytterligere. 

Det erkendelsesmæssige, 
værdimæssige og pædagogiske 
grundlag for facilitering af 
docentkandidaternes arbejde 
med opryk 


Mads Hermansen 
Universitetet i Agder 


Abstract: In this chapter the authors introduce the epistemological, value-based 
and educational platform of a project aimed at facilitating candidates to become 
docents. Seminars and guidance were the main educational tools in the project. The 
implementation of the project was rooted in narrative and systemic theory, along 
with phenomenological and hermeneutic approaches. The concrete educational 
practice consisted of open-ended questioning interviews, storytelling, active lis- 
tening and witnessing. By these means, knowledge was expected to be gained. The 
chapter explains this theoretical platform in detail and relates reasons for its rele- 
vance in facilitating the candidates’ efforts to attain docent status. 


Keywords: narrative theory didactics, social constructivism, meaning, identity, 
epistemology 

Introduktion! 


At gøre historiefortælling til et centralt forståelsesfelt for udvikling 
ligger for så vidt lige for, idet det flugter med den folkepsykologiske 
opfattelse: At der sker noget vigtigt, når der fortælles. Vi lytter, vi røres, 
og vi forandres, når der fortælles. Det vigtige der sker, handler om 
mening, om læring, om mulighed for at blive en del af et fællesskab 
og ikke mindst om at blive et med sig selv og i udspændtheden mellem 
fortælling og handling at finde sin identitet, sin motivation og fundere 
sin tilværelsesfortælling. 

Kort sagt handler det om liv i den brede forstand, men her i denne 
sammenhæng om den vigtige del af livet, som handler om arbejdet/ 
professionen og den virksomhed, som udfoldes i en universitetsmæs- 
sig sammenhæng, hvor docentstillingen fortolkes ind i at være rettet 
mod akademisk praktisk pædagogisk virksomhed og brobygning 
til akademia. Det er det, vi arbejder med at tykne og give substans i 
denne bog. 

Grundopfattelsen i en narrativ forståelse er, at individet er kastet 
ind i en virkelighed, som de ikke har været med til at skabe, men sam- 
tidig har aktørmuligheder i forhold til. Narrativ teori hjælper os til at 
forstå og agere i den virkelighed (fremtid), man hele tiden er på vej ind 
i. Denne mulighed er dybt indlejret i og forhandlet med livsvilkårene og 
andre mennesker. Man kan sige at forståelsen udfolder et dynamisk eller 
dialektisk felt mellem selvbestemmelsen og det determinerende, som så 
også samtidig meget klart og optimistisk hele tiden viser ind i handle- 
mulighedernes og fortællingens kraft til at skabe en positiv vending for 
noget, som ellers så sort ud. 


1 Den følgende tekst er en omarbejdning af narrativ teori om elevers motivation, identitet, læring 
og dannelse baseret på Hermansen, M. (2018): Narrativ psykologi og teorier om elevers mo- 
tivation, identitet, læring og dannelse. I S. Pjensgaard (Red.), Elevers læring og dannelse. Fem 
læringspsykologiske forståelser af motivation, identitet, læring og dannelse. Frederikshavn: DAFO- 
LO. 

Den narrative vinkel 


Narrativitetsbegrebet er hentet fra litteraturvidenskab og angiver en sproglig 
(og forståelsesmæssig) orden, nemlig den der skabes, når man fortæller. 


(Walsh, 2013) 


Den helt grundlæggende orden for alt i menneskers liv er tiden. Ved at 
tiden går, gør den osi stand til at foretage den helt grundlæggende skelnen 
i livet - nemlig mellem før, nu og fremtid. Den grundlæggende forskels- 
markør i menneskeliv er således baseret på, at tiden går. Vi er, om man 
så må sige, kastet ind i tiden. Vi kan ikke undslippe den og heller ikke 
forestille os, hvordan det ville være uden den. Der er skrevet og forsket ret 
meget i, hvad tid er (fx Einstein, 1905; Ricoeur, 1984). Til trods for det føler 
vi os ret afmægtige, når vi for alvor grunder over tiden som fænomen. 
Ricoeur analyserer i sit store værk om tid og fortælling fænomenet og iden- 
tificerer flere former, fx oplevet tid, historisk tid og fysisk tid, men det løser 
ikke det grundlæggende tidsforholds uforståelighed. Tid er et grundvilkår. 

Når vi fortæller, mimer (genopfører) vi det, der skete. Denne genop- 
førelse sker principielt i den tidsorden, vi oplevede og handlede i. Når 
vi genfortæller, får vi mulighed for at undersøge, hvad der faktisk skete. 
Fortællinger tager ofte udgangspunkt i, at noget ikke gik, som vi for- 
ventede. Ved mimetisk at genopføre det, der skete, får vi mulighed for 
at studere det igennem fortællingen om det. Det er her, vi igen kan finde 
ind til en forståelse af, hvad det var, der gik galt. Vi genfinder meningen 
eller plottet ved at fortælle. Det at vi støder på verden, hvor den gør mod- 
stand, eller vi begår en fejl, slår midlertidigt meningen i stykker. Og da vi 
som meningssøgende væsner ikke ret godt kan holde det meningsløse ud, 
kaster det os straks ud i forsøg på at genskabe mening. 

Allerede her kan vi se, at narrativ praksis både er læringsbefordrende 
og at meningssøgning er det, der skaber motivationen. Så narrativ teori 
er en lærings- og motivationsteori, men det er også en teori om identitets- 
dannelse. Identitet er det fænomen, at man danner sin opfattelse af ‘sig’ i 
en fortsat undersøgelse af, hvad man er ens med og forskellig fra. Person- 
lighed er så lige netop individets kombination af at være lige som andre 
og samtidig forskellig fra dem. Denne proces af selvskabelse foregår i en 

fortløbende undersøgelse med andres opmærksomme ører som nødven- 
dige rekvisitter for processen i forhandling med den, der lytter. 


Om at tykne historier 


At tykne en historie betyder, at man i første omgang går på jagt efter flere 
detaljer og mere fortælling. Fx: Kan du fortælle lidt mere om det? Eller: 
Giv et eksempel? Når man har fået mere fortalt, kan man lettere gå på jagt 
efter forskelle og ligheder. 

Begrebet »positiv reformulering« er hentet fra denne praksis, og det 
dækker det fænomen, at fortælling af en historie altid er en bestemt ver- 
sion, som giver plot (mening). Ofte fortælles negative historier (især hvis 
man er blevet såret af nogen eller noget), hvor der så især fokuseres på 
elendighederne og kritik. Imidlertid har selv den mest afmægtige historie 
altid også elementer af noget, som ikke er helt så elendigt som meget af 
det, der ellers er fortalt om. Ved at spørge ind til det eller til forskelle imel- 
lem grader af afmægtighed, får man mulighed for at tykne det mulige og 
mulighedsåbnende. 


Det narrative selv 

Det er i fortællingen om det, jeg gør, med dem, jeg gør det, det jeg husker og 
forventer, det jeg alene har adgang til i mig og de træk, roller og intelligens, 
jeg har mulighed for at gennemleve, at selvet foldes ud. Og specielt Ricoeurs 
teori om selv og fortælling er vigtig at få trukket frem, fordi den står 
meget centralt i feltet til udfoldelse af forståelsen. Ricoeurs narrative teo- 
retiseringer er grundlaget for både i K. Gergens og J. Bruners psykologiske 
teorier. Ricæur får fanget nogle meget fine pointer om det at komme til sig 
selv via en refleksiv omvej over en fortolkning af den anden og kulturdoku- 
menterne i verden, altså alt det mennesker har skabt: litteratur, bygninger, 
samfund etc. Ricoeur kalder det at fortolke værker (fx en film) for en fuld- 
bringelsesproces, hvor mennesket bliver til i en spejlende fortolkning af det 
andre mennesker har skabt. Det er essensen i personlighedsdannelse. Ellers 
er Ricoeurs grundforståelse, både af hvordan vi konstruerer vores opfat- 
telse af væren (ontologi) og erkendelse (epistemologi) af verden, formuleret 


220 


DET ERKENDELSESMÆSSIGE, VÆRDIMÆSSIGE OG PÆDAGOGISKE GRUNDLAG 


i hans teori om den trefoldige mimesis, som bygger på Aristoteles teori af 
samme navn. Aristoteles oprindelige formål var at lave en teori til forståelse 
af det, der skete i dramaer og tragedier. 

I næste afsnit følger en nøjere gennemgang af Ricceurs mimesisteori. 
Ricceur er i sine formuleringer i opposition til Descartes berømte dik- 
tum: »jeg tænker altså er jeg«. Hans modargument er, at den umiddelbare 
tænken ikke fører nogen steder hen. Han konstaterer, at man er i verden, 
før man tænker, og at bevidst væren netop forudsætter aktiv fortolkning 
af det kulturelle fx tekster. Derfor kommer væren før erkendelse. Hos 
Ricceur er selv- og personlighedsdannelsen en aktiv tilegnelsesproces. 


Paul Riccæurs bidrag 


Som tidligere nævnt udgør Ricceurs trefoldige mimesis- og fortælleteori 
grundlaget for mange af de vigtige psykologiske teorier, så inden jeg går 
lidt mere i dybden med dem, bliver jeg nødt til i mere generel form at 
beskrive, hvad det faktisk er, historier gør. 


At efterligne og fortælle 

Mimesis betyder efterligning, og det er Ricceurs opfattelse, at vi lærer 
og danner mening ved at efterligne. Mimen bliver således et stillads 
for erkendelse og fortælling (og personlighedsdannelse), i og med at vi 
bestræber os på at skabe og forhandle den nødvendige værdifundering 
for livet. Ricoeur forstår dét, vi gør, som en forbundet trefaset proces, hvor 
man begynder med at gøre noget. 

Selv har jeg som praktisk teoretiker haft rigtig meget glæde af Paul 
Ricoeurs genfortolkning af Aristoteles teori. Den har været hjælpsomt 
både i mit arbejde med læringsudvikling og i organisationsudviklings- 
forløb (Hermansen, 2001, 2003). 


Mimesis første fase (præfiguration) 


Mimesis’ første fase handler om det, vi foretager os, som ikke er reflekteret; 
det, som er baseret på vaner, eller det vi plejer, ofte alene fordi det er del af 

et automatiseret repertoire af handlemuligheder. Og her bliver jeg nødt til 
igen at dvæle lidt ved det, vi gør, så vi får en mere differentieret forståelse 
af, hvad det er, der sker i vores gøren eller vores handlinger. 

I psykologien har man ofte skelnet mellem gøren som det automatise- 
rede og ikke aktivt valgte, mens handling har været det bevidst gjorte. Det 
vi gør i den første fase af mimesis, er netop styret af vaner, altså noget vi 
gør, fordi vi har gjort det mange gange før, og det har vist sig at være hen- 
sigtsmeessigt. Her er det ikke nødvendigt at tænke, mens man gor. Goren 
sætter sig igennem i en tidsorden, der er struktureret og som passer til 
opgaven. Man kan også kalde vaner for script eller habitus. Script bruges 
af psykologer om procedurer, forskrifter på en automatiseret sekvens af 
handlinger, fx at tage tøj pa eller kore på cykel til arbejde (se Ricceur, 
1977). 

Begrebet habitus er hentet fra Bourdieus teori, og det henviser til de 
tænke- og vanemønstre, som vi udbevidst udstyres med gennem vores 
opvækst i bestemte værdimæssige/kulturelle/klassemæssige sammen- 
hænge (Harrits, 2013). Man kan kalde det kulturens og klassetilhørsfor- 
holdets skjulte læreplan (det vi lærer af den måde, tingene er indrettet 
på, og som i opvæksten bliver naturaliseret ind i værdier og holdninger). 

I min metateori »Omlæring« (Hermansen, 2003) låner jeg habitusbe- 
grebet som metafor for det, vi lærer uden at tænke over hvordan eller 
hvorfor. Det er det, der læres automatisk, og som indlejres kropsligt som 
kompetencer, som kan aktualiseres uden at man behøver at tænke over 
det. Situationer, som kalder på en bestemt handling eller forståelse, som 
ligger så parat, at man handler så hurtigt, at man selv overraskes. 

Script har en central placering i mange psykologiske teorier. J. Piagets 
begreb »sheme« eller »skemax er et script, fx det, som er lært gennem en 
klassisk betingning, som når vi lærer at stå stille for rødt lys og gå for 
grønt. Lærte script/vanemønstre eller habitus udgør en ekstremt stor del 
af vores parathed til at gøre/handle, og netop fordi det ligger parat, kan 
det udløses hurtigt og effektivt, når situationen aktualiserer det, fordi det 
passer som fod i hose til at løse udfordringen. 

Vi gennemfører både i livet generelt, men også og måske især i det 
daglige praktiske flow, mange scripts, som hjælper os med at komme 
igennem hverdagen (og livet). Det er derfor ganske praktisk, at vi kan 

bruge af denne fond af automatpilothandlinger, for det gør os i stand 
til instinktivt at gøre det rigtige. I langt de fleste tilfælde er det, vi gør 
automatisk, også det hensigtsmæssige, og derfor tænker vi ikke mere over 
det, når det er gjort. 


Mimesis' anden fase (konfiguration) 


Automatiske reaktioner er imidlertid ikke altid hensigtsmæssige. Netop 
når vi stoppes i vores ellers velfungerende automatik, fordi den ikke 
bragte os ud af problemet, begynder mimesis’ anden fase. Den kan kaldes 
fortællingens fase, og den begynder der, hvor meningen (sammenhæn- 
gen) bliver slået i stykker, fordi det habituelle/scriptet/vanen ikke rakte 
til at overkomme udfordringen (det er altså også her læreprocessen 
begynder). 

Enhver ved af erfaring, at det er en pestilens, når automatikken får os 
til at gøre noget uhensigtsmæssigt. Der hvor man stopper op og ærgrer 
sig mere eller mindre åbenlyst. Netop her, hævder Ricæur, kan vi ved at 
fortælle få styr på, hvad det faktisk var, vi gjorde, da vi automatisk eller 
tilfældigt gjorde fejl. Forudsætningen er, at nogen gider høre på vores his- 
torie om det. Det er gennem fortællingen, at vi kan mime det, der skete 
(og gik galt), og på den måde få mulighed for at forholde os undersøgende 
og reflekterende. 

Når historiefortælling har en ordnende og erkendende funktion, 
handler det om måden, hvorpå vi fortæller, og den kompleksitetsreduk- 
tion, der sker, når vi skal underkaste os fortællingens grundform. Denne 
grundform er tidsordning og eftersøgning af mening (plot). Det at fortælle 
er måske en af de mest grundlæggende funktioner mellem mennesker. 
Måske fordi vores liv hele tiden indskrives i historier. Dermed bliver det 
ordnet til noget, der er sket, noget, som sker lige nu, og noget, som måske 
kunne komme til at ske. Denne orientering i for-, nu- og fremtid er det 
udgangspunkt, som vi foretager distinktioner ud fra. Måske også fordi 
mødet mellem sprog og den menneskelige trang til at få orden på kaos 
via historier har skabt den matrix, vi fortæller over. Måske også fordi 
kompleksitetsreduktion over en narrativ matrix giver hurtigt overblik og 
derfor i udviklingshistorien har været en forudsætning for overlevelse. 

Tit sker der det i fortællingen, at vi, mens vi fortæller, finder ud af, hvad 
vi burde have gjort, i stedet for det vi gjorde. Ofte også uden at den, der 
har lagt øre til vores historie, overhovedet har kommenteret den med et 
ord, men netop bare har lyttet med opmærksomhed. Det er her i mimesis’ 
anden fase af fortællingen, at vi stopper op og fx udbryder: »Nå ja, det var 
selvfølgelig det, jeg skulle have sagt (eller gjort)!« 


Mimesis' tredje fase (refiguration) 

Det er her i erkendelsesøjeblikket, hvor den nye mulighed dukker op af 
genfortællingen — hvor ens måde at gøre tingene på stødte på modstand 
på grund af uhensigtsmæssige gamle vaner — det er hér, feltet abner sig 
og afgiver »merbetydning«, som Ricæur kalder det. Og så er vi i tredje 
fase af mimesis. Der hvor vi igen har fået orden på (skabt mening) og 
dermed igen reduceret kompleksiteten. Nu kan vi igen overskue feltet og 
igen trygt overgive os til automatpiloten og den habituelle, refleksionsløse 
praktiske handlen. 

Sammenfattende kan man altså sige, at vores handlinger, vores 
fortællinger om dem og muligheden for at opdage, hvad man kunne have 
gjort anderledes, hænger sammen. Vel at mærke hvis man får mulighed 
for at folde sin fortælling om det gjorte ud i en atmosfære af medlytten. 
Det gode ved de erkendelser, som opstår af fortællinger, er, at de ejes af 
fortælleren selv. Han eller hun har selv fundet ud af, hvordan tingene 
hænger sammen, så fejlen næste gang kan rettes. 

I modsætning hertil står det gode råd om, hvad der burde gøres. 
Det lider af den iøjnefaldende fejl, at det er den anden, der kommer på 
den gode idé. Det gode råd får let karakter af kritik, fordi det kan føles 
afslørende, at man ikke selv kunne tænke det oplagte. Derfor ser man 
tit en uvilje mod at undersøge mulighederne i det gode råd, og energien 
koncentreres i stedet for om at argumentere mod det. Fortællingen åbner 
altså for muligheder, og gode råd lukker for dem. 

I det følgende gennemgår jeg i kort form nogle af de udviklinger, som 
andre teoretikere har bidraget med. Der vil blive lagt særlig vægt på de 
synspunkter, som viser ind i, hvordan man kan forstå og begrunde den 
praksis vi forsøgte at udfolde i seminarrækken. 

Kenneth Gergens bidrag 


Gergens (1996) socialkonstruktionistiske teori fylder berettiget meget i 
det narrative landskab. Han har bidraget med klarhed og har på et rela- 
tivt markant idealistisk grundlag (at tanken/fortællingen skaber verden) 
bidraget til, at vi forstår selvskabelsen som en socialt gensidig forhandlet 
konstruktion. I sin bestræbelse på at få denne figur gjort klar og tydelig 
er han måske gået et skridt for langt ved at hævde, at der ikke findes noget 
selv uden for denne gensidige historiefortælling, og at selvet derfor hele 
tiden er det aktuelle resultat af den samforhandlende fortælling mellem 
individer. Selvet i Gergens ret radikale udgave bliver således gendannet 
igen og igen i det sociale samspils konstruktion. I hver gendannelse sker 
der også noget, som er nyt. 

Hvis man skal overkomme det paradoksale, at man, når man forlader 
den sociale sammenhæng, så også forlader selvet, kan man gøre det ved 
at formulere, at selvet findes som latent entitet, som først aktualiseres og 
udvikles i den sociale udveksling. Ellers er selvet latent (en mulighed). 
Uanset om det virker absurd, at man ikke tager sit selv med sig, om jeg 
så må sige, når man forlader den sociale udveksling, så har den markante 
understregning af den sociale udveksling stærk og kraftfuld betydning for 
forståelse af selvdannelsen. Det er i den sociale udveksling, at vi skabes. 
Det er også muligt her at forbinde til Ricceurs selvdannelsesforståelse 
som fortolkende kulturspejling, idet kulturproduktet kan betragtes som 
en forlængelse af et andet menneskes arbejde og derfor giver mulighed 
for en virtuel (en mimet) social udveksling. 

Sociale konstruktivismer, eller som Gergen (1996) kalder sin egen 
teori »social konstruktionisme«, er således vægtige spillere, og især på 
det narrative område. Hans indflydelse har været stor, også fordi han i 
praksis har arbejdet med begreber, som har været meget produktive for 
psykologisk og pædagogisk praksis, fx opadgående eller nedadgående 
historiefortællingskurver. Det refererer til det fænomen, at en histo- 
riefortælling kan fokusere så meget på det positive eller det negative, at 
det kommer til at forstærke disse bevægelser. Det betyder, at man, om jeg 
så må sige, kan tale/fortælle sig ned i et hul ved at fokusere på det negative 
eller fortælle sig op i en urealistisk jubelfortælling ved at fokusere på det 
positive. 

Det får imidlertid også understreget det kendte fænomen, at man kan 
undersøge andre opadgående historiefortællinger end den, der bliver for- 
talt. Denne mulighed for at tykne historiefortællingselementer, som er 
tynde, men måske mere opadgående, er for så vidt et af de meget posi- 
tive og opmuntrende bidrag fra narrativ selvpsykologi, hvor særligt 
Michel White (2008) har bidraget yderligere udviklingsmæssigt fx med 
begreberne om eksternalisering (muligheden af at flytte et problem uden 
for en selv) for således adskilt fra en selv bedre at kunne undersøge det 
med henblik på at skabe en opadgående historie. 

Endvidere har Gergen være optaget af genrens betydning som kon- 
tekstmarkering for historiefortællerens narrativ. Altså det fænomen, at 
den form, vi vælger til vores fortælling, fx eventyrets mulighed for at tale 
om noget meget farligt, fordi genren markerer, at der »engang for meget 
længe siden, i et land som ligger meget langt væk, boede en ond dron- 
ning, som havde en steddatter ...« 


Jerome Bruners bidrag 


Jerome Bruner (1915-2017) er en af de helt centrale figurer i narrativ psy- 
kologi, ja for så vidt i psykologien, fordi han har været med som frontfigur 
i flere markante paradigmatiske omvæltninger i psykologiens historie. 
De tre hovedværker In Search of Mind — Essays in Autobiography (1983), 
Actual Minds, Possible Worlds (1985) og Acts of Meaning (1990) er centrale 
for den narrative vending i psykologien. Det er her, hvor vi præsenteres 
for teorien om den levende og producerende vekselvirkning mellem det 
virksomme og det kommunikative, at dannelse af selv og mening finder 
sted. Uden arenaer og rammer for dette forhold går udviklingen i stå. 
Han udfolder i disse værker en humanistisk inspireret kognitiv og under- 
visningsmæssig teoridannelse med vægt på, at mennesker er aktive, nys- 
gerrige, og at de udvikler sig i sociale samspil, hvor rammen om dem er 
vigtig. Det sker under devisen: Uden samfundsforhold, kultur og fortæl- 
ling ingen selv- og meningsdannelse. 

Disse værker er både hovedværker i en narrativ funderet psykologi, 
men samtidig også brobyggere mellem kognitiv teoris fokus på forståelse 
af menneskelig handling baseret på rationelle processers logik og fornuft 

og så den narrative erkendelses mere emotionelle tilgang. Dette dob- 
belte erkendelsesbegreb: gennem rationel tænkning og gennem histo- 
riefortælling finder man argumentationen for den induktive tænknings 
primat (Bruner, 2006). For at fuldende listen over vigtige værker, må jeg 
også nævne: Making Stories. Law, Literature, Life (2003, dansk udgave 
2004), hvor Bruner sammenfatter det, der især i 90'erne optog ham, nem- 
lig det narrative i jura, lov og liv, som så også blev bogen, hvor han radi- 
kaliserer sin position, så det narrative bliver til en slag metaforståelse for 
alle andre psykologiske og pædagogiske teorier. 

Bruner arbejder ikke alene med selvet som socialt og narrativt skabt, 
men også som »paradigmatisk dannet«, som han formulerer det (Bruner, 
2006), dvs. også med udgangspunkt i logiske og rationelle processer. Med 
årene blev han dog mere og mere radikal narrativistisk. Det viste sig 
bl.a., da jeg fik lejlighed til drøfte forholdet mellem de to veje til erkend- 
else med ham, da jeg havde inviteret ham til at besøge os på HA (psyk.) 
uddannelsen på Copenhagen Business School i 2004, hvor han på mit 
spørgsmål om erkendelseskilder (citeret efter hukommelsen) sagde: »Jeg 
er kommet til den opfattelse, at det paradigmatiske ikke er ligestillet med 
det narrative, men derimod underordnet. Det betyder, at paradigmatiske 
erkendelser altid er indlejret i narrativer!« Det er ret radikalt, men helt på 
linje med min påstand om, at narrativet er vores metaordningssystem. 

Der findes altså ikke noget uden for fortællingen. Lige meget hvad og 
hvor vi arbejder med noget, er det i sidste ende indskrevet i historier og i 
den allersidste ende historien om os selv og vores forståelse af meningen 
med vores liv (som jo for så vidt er meningsløst fordi vi ved, at vi skal dø), 
men som vi alligevel og til stor trøst lykkes med at få gjort meningsfuldt 
gennem de fortællinger, vi deler med hinanden. 

Bruner får lavet en fælles syntese og vist med hvilken overbevisning, vi 
kan forstå vores aktivitet i verden som narrativt processeret og erkendt. I 
sit sidste værk om det narrative (2004) får vi også den sidste radikaliser- 
ing af synsvinklen, hvor Bruner læner sig op ad opfattelsen om, at sel- 
vet ikke findes, men hele tiden gendannes. På den måde nærmer han sig 
Gergens synspunkt: Med hans egne ord lyder det sådan: 


I stedet konstruerer og rekonstruerer vi uafbrudt vores selv for at opfylde beho- 


vene i de situationer, vi befinder os i, og det gør vi styret af vores erindringer om 

fortiden og vores håb og frygt for fremtiden. At fortælle sig selv som sig selv er 
som at opdigte en historie om, hvem og hvad vi er, hvad der er sket, og hvorfor 


vi gør, som vi gør. (Bruner, 2004, s. 77) 


Praktiske konsekvenser af dette grundlag 


Jeg vil nu, i tolkningen af Bruners forståelse af forholdet mellem selv 
og fortælling, søge at uddybe praksis. Specielt omkring fortolkning og 
forhandling. 


Fortolkning og forhandling 
Men hvad er det, der sker i processen, hvor vi forhandler, fortolker, rekon- 
struerer og konstruerer? 

Vi fortæller historier om vores liv og os selv for: 


At blive anerkendt og accepteret 
At finde identitet eller sig selv 
At skabe en rød tråd, sammenhæng og mening i (professions)livet 


Ae V Ne 


At finde forholdet mellem handling og erkendelse. 


Det gør vi både i de brede livsammenhænge, men vi gør det også i de 
professionssammenhænge, vi indgår i som ansatte eller ledere. I iden- 
titetsdannelsen handler det om at forstå sig med udgangspunkt i gøren/ 
handlen. På dette punkt bygger han, som vi tydeligt ser, pa Ricoeur. Hand- 
ling går forud for fortolkning, men det meningsfulde for den enkelte er 
at blive en del af det selvdannende fællesskab. Drivkraften ind i fælles- 
skabet (ind i professionen) er bundet op på, at få kanoniseret sin gøren 
eller i det mindste den historie, man fortæller om det, man har gjort. På 
den måde kan man godt sige, at handlinger er meningskonstruktionens 
grundlag. 

Det har afgørende betydning for sammenhængen at forstå sig som del- 
tager og aktør i fællesskabet, og det handler om at få kendskab til det, der 
foregår, ved spejlende at tolke sig ind i de fortællinger, der enten viser sig 
som tekster eller som diskurser i kulturen osv. Processen er altså dobbelt, 

hvor selvdannelsen er den ene og meningsdannelsen den anden kompo- 
nent. Ingen historie er alene et forhold om noget i verden eller et bestemt 
fænomen udenfor personen, det er altid også en fortælling om den, der 
fortæller. Alle historier er på den måde historier om selvet, men også 
om det stof, som danner selvet. At arbejde med historier, ikke alene ens 
egne, men også og især de andres, giver rige muligheder for at få indsigt i 
eller øge bevidstheden om den anden/organisationens kultur. Det er det, 
Bruner taler om, når han siger: 


Given their constructed nature and their dependence upon cultural conven- 
tion and language usage, life narratives obviously reflect the prevailing theories 
about “possible lives” that are part of one’s culture. Indeed, one important way 
of characterizing a culture is by the narrative models it makes available for de- 


scribing the course of a life. (1987, s. 15) 


Når man fortæller sin historie, bliver den identitet og mulighed. Bruners 
fantastiske titel på en af sine bøger er netop Actual minds, possible worlds. 
Titlen er misundelsesværdigt god, for den fanger i ét hug det, historier 
gør, nemlig fremtidssikrer vores entre ind i det, som kommer til at ske 
(feedforward). Arbejdet med ens egen del af historien, som man fortæller 
den, er en fortløbende undersøgelse af det, der er lig med, og det, der er 
forskelligt fra — eller den del af historien, man »er« del af, og den del, man 
»ikke« er del af. Historiefortællingen kaster nyt lys over den, giver nye 
tolkninger på den, og på den måde nyformuleres den. 


At fortælle sig ind i kanon 


I praksis tror jeg, de fleste kender det, at man fortæller sig forsøgende og 
undersøgende ind i en fælles forståelse. Måske for at undersøge værdierne 
i feltet eller for at påvirke dem. Historier kan godt være afvigende fra 
værdigrundlaget, men de kan ikke afgørende gå på tværs af det, som lige 
nu i tiden, i den aktuelle historiske kontekst, er det alment anerkendte 
værdigrundlag, eller som Bruner kalder det »kanon«. 

En hvilken som helst konstruktion af mening eller legitimering er således 
ikke mulig. Paradoksalt kan man sige, at der er et begrænset, men uover- 
skueligt stort antal mulige historier, tolkninger og afledte konstruktioner. 

Imidlertid er det forskellen eller det afvigende i historiefortælling i for- 
hold til det kanoniserede, der giver mulighed for overskud af mening, 
som skabes, når historiefortælleren søger at overbevise om, at hans histo- 
rie også er en mulig del af denne/vores sammenhæng, som viser ind i 
læring, kulturudvikling og nye rammer for liv. Vi kan med Bruner i hån- 
den sige: 


By virtue of participation in culture, meaning is rendered public and shared. 
Our culturally adapted way of life depends upon shared meanings and shared 
concepts and depends as well upon shared modes of discourse for negotiating 


differences in meaning and interpretation. (1990, s. 12-13) 


Det ultimativt vigtige forhold omkring meningsdannelsens sociale 
forankring offentligt og delt, er kanoniseringens grundlag. Meningen og 
selvdannelsen kan kun udvikle sig diskursivt, tilforhandlet og tolket. 


Historiens opbygning 

Når historien har erkendelses- og selvdannelseskraft, handler det som 
vist om, at der sker en ordning af tid og plot i historien. En historie skal 
have en optakt eller begyndelse, en mere eller mindre bred midterdel, 
hvor historien foldes ud, og en afslutning, som pointemæssigt samler his- 
torien. Men historiefortælling er ikke alene et spørgsmål om erkendelse 
og dannelse af selv. Bruner (1999) mener, at når der fortælles, handler det 
også altid om, at man i praksis har været lidt på kant af det acceptable, 
med normen. Historiefortællingen har altså også som formål at skabe ny 
accept af, at det, jeg nu har gjort, er godt nok. 

Denne forhandlende funktion i historien oplever vi bl.a., når vi ser på 
det, børn tit gør, når de har gjort noget galt. De begynder at fortælle, ofte 
med det tydelige fortsæt at vise... »at det var ikke min skyld, men deri- 
mod Brians. Det var ham, der begyndte, og jeg kunne ikke gøre for det, 
fordi de andre provokerede mig!« 

Nogle af de historier, vi præsenteres for i vores liv, accepterer vi umid- 
delbart, andre afviser vi, men en lang række lytter vi til for at afgøre, 
om vi nu synes, at det, der blev fortalt, kunne være sandsynligt - måske 
ofte efter den målestok, om man selv kunne have gjort det. De sociale 

sammenhænge, vi fortæller i, bliver således præget af, eller måske endog 
skabt af de historier, som fortælles. 


Krav til historien 


Der er en række krav til historier og historiefortælleren, som skal opfyl- 
des, for at historierne bliver accepteret i det sociale felt, hvor de fortælles. 
Disse spilleregler ser således ud: 


1. Historien skal være sandsynlig. Det vil sige, at historien skal være 
så meget en del af kanon, at lytteren kan identificere sig med pro- 
tagonistens (fortællerens) synsvinkel, plot og pointe. Kunne det her 
være sket for mig? Dette er det spørgsmål som evaluerende stilles 
til historiefortælleren af lytteren. 

2. Historien skal fortælles efter de almindelige og generelt accepte- 
rede regler for fortælling. De handler om, at historien skal have en 
begyndelse, et udgangspunkt (en grund eller en årsag), en midte, 
hvor problemet belyses og sandsynliggøres og eventuelt med et 
passende dramatisk højdepunkt for at gå over i en afslutning, hvor 
pointen tydeliggøres, og historien afsløres i et plot. 

3. Derudover skal historien være tidsudspændt, så lytteren ved 
hvilken rækkefølge, der var i hændelserne. 

4. Historier fortælles i genrer, og bestemte genrer forfølger bestemte 
formål. Fx er genren aktørhistorie vældig velegnet til ansættelses- 
samtalen om, hvorfor, det firma jeg nu har søgt job hos, absolut 
ikke skal gå glip af mig som medarbejder. 


Hvis disse elementer ikke alle er til stede i historien, vil den miste overbev- 
isningskraft, og i nogle tilfælde vil den blive uforståelig. Fx hvis pointen 
mangler, eller hvis mange forskellige komponenter uden indbyrdes sam- 
menhæng samles i en historie. Historiefortællere med mangler i kom- 
position, pointe, eller som på anden måde ikke lever op til regler for den 
gode historie, bliver i første omgang betragtet med forundring. Hvis 
fortælleren fremturer med det, der i folkemunde ofte omtales som »sorte 
historier«, er der stor sandsynlighed for, at fortælleren er på vej mod en 

eller anden form for selvetikettering måske endog en diagnose. Katego- 
rierne psykotisk og paranoid er bl.a. tæt knyttet til bestemte måder at 
fortælle historier på. 

Identifikation af dette fænomen er et af narrativ psykologis manifest- 
erede bidrag til udvikling af forståelsen af samspillet mellem sprog, 
historiefortælling og identitet. Forhandlinger om identitet kan både være 
optimistiske og pessimistiske og fremadrettede og bagudrettede. I til- 
rettelæggelse af undervisningsmæssige situationer, hvor man vil arbejde 
med historiefortællingens optimerende styrker, er det derfor selvind- 
lysende at arbejde med at tykne historierne. Dette fænomen vender jeg 
senere tilbage til. 


Sårbarheden skal beskyttes 


Et vigtigt forhold i det praktiske arbejde i undervisningen er endvidere, 
at man som lytter har en særlig forpligtelse til at beskytte fortællerens 
sårbarhed. Undgå konfrontation, som lukker for historiefortællingens 
mulighedsåbnende funktion, og hjælp med til, at der ikke deles noget, 
som måske er for privat. 

Hvis historiefortælleren ikke rummes, risikerer man forløb præget af 
kamp mellem fortæller og lyttere om snart sagt alle forhold. Hvis man deri- 
mod er opmærksom på at hjælpe en fortællerramme på plads, så der i højere 
grad er tale om erkendende fortællinger, er mulighederne til stede for, at 
fortælleren kan få udbytte ved at fortælle om og undersøge sin historie. 

At være historiefacilitator er en vigtig rolle for forældre, lærere, ven- 
ner, kærester, terapeuter, coaches, ledere og andre, som har en eller anden 
relation til historiefortælleren, en selv og dermed involveret i en gensidig 
identitetforpligtelse overfor andre. Det var denne rolle, vi i projektet med 
facilitering af af oprykning til docent arbejdede med, og det var på det i 
dette kapitel fremlagte grundlag, at vi gjorde det. 


Afslutning 


Denne bog handler om, hvordan vi i docentforløbet forsøgte at 
udvikle konkrete måder at leve op til de spillergeler, som naturligt må 


232 


DET ERKENDELSESMÆSSIGE, VÆRDIMÆSSIGE OG PÆDAGOGISKE GRUNDLAG 


udkrystalliseres, hvis man prøver at udfolde en anerkendende narra- 
tiv faciliteringspraksis. I dette kapitel har jeg forsøgt at fremlægge det 
psykologiske, værdimæssige og filosofiske grundlag for en sådan praksis. 
Grundlaget er imidlertid i min forståelse alment. Det vil lige så let kunne 
begrunde den gode universitetspædagogiske indsats, som den der bør 
ligge under enhver relationsprofessionels praksis. Forbindelsen til prak- 
sisforskning og uddannelse af professionsudøvere (fx lærere, sygeplejer- 
sker) er åbenbar og kommer dermed til at understøtte argumentationen 
om ligestilling mellem grundforskning og praksisforskning. 

På denne måde kan dette kapitel betragtes som en overordnet beskriv- 
else af forståelse af ligeværdighed i grund-/praksisforskning, og en over- 
ordnet ramme for forståelse af grundlaget for professionsuddannelse 
og forskning. Således betragtet har kapitel 11 klare forbindelseslinjer til 
Lindseths redegørelser i kapitel 4. 

Planlegging, gjennomføring og 
evaluering av en seminarrekke for 
dosentkandidater 


Carl Christian Bachke og Mads Hermansen 
Universitetet i Agder 


Abstract: This chapter presents a template developed for a facilitating seminar pro- 
gram for candidates seeking to become docents. The processes of planning, imple- 
menting, and evaluating the offered program are described. Dilemmas associated 
with academic advisement and other participatory dilemmas, as well as manage- 
ment's choices and institutional embeddedness, are also discussed. The implemented 
seminar program is a pioneer project. Thus, it is encouraging that both the partici- 
pants and management assessed the project so positively. 


Keywords: docent path, academic advisor, assessment, seminar program 


Hvordan det hele kom i gang 


Av og til sitter ledere med gode ideer som blir dvelt ved, reflektert over 
og lekt med til det punkt at man seriøst undersøker om de kan prøves 
ut i praksis. Blir ideene delt med de rette personene, kan et eksistensielt 
mote oppsta. Dette kapitlet handler om et slikt mote i et universitetsmiljo 
hvor det er rom for kreative forslag, og hvor det gis tid til a gjore krevende 
overveielser i stedet for hurtige idehenrettelser. 


Sitering av denne artikkelen: Bachke, C. C. & Hermansen, M. (2020). Planlegging, gjennomforing og 
evaluering av en seminarrekke for dosentkandidater. I C. C. Bachke & M. Hermansen (Red.), A satse 
på dosenter. Et utviklingsarbeid (Kap. 12, s. 235-252). Oslo: Cappelen Damm Akademisk. https://doi. 
org/10.23865/noasp.109.ch12 

Lisens: CC BY 4.0. 

Dekan Anders Johan W. Andersen fra Fakultet for helse og idretts- 
vitenskap på Universitetet i Agder (UiA) og professor Mads Hermansen 
hadde tidligere arbeidet sammen på Nordic School of Public Health i 
Göteborg (2010-2012). I 2016 møttes de igjen, i forbindelse med evaluering 
av ph.d.-programmet på UiA. I en kaffepause kom de i snakk om utfor- 
dringer og muligheter et ungt universitet sto overfor, og et av temaene 
dreide seg om å utvikle forskning og undervisning med solid legitimitet 
og høy kvalitet. Samtalen munnet ut i gjennomføring av en seminarrekke 
for dosentkandidater, og oppstarten fant sted allerede 28. oktober 2016 på 
vakre Boen Gård utenfor Kristiansand. 


Seminarrekkens forankring og planskisse 


Den 21. juni 2016 vedtok styret ved UiA en strategiplan for perioden 
2016-2020, hvor «Samskaping av kunnskap» var en sentral visjon (Uni- 
versitetet i Agder, 2016). For å realisere visjonen ønsket man å satse på 
å styrke undervisningskompetansen hos de vitenskapelig ansatte. Men 
forsknings- og utviklingsarbeid ble heller ikke glemt. På Andersens 
fakultet (Helse- og idrettsvitenskap) pekte man på yrkesrettet og peda- 
gogisk forsknings- og utviklingsarbeid som to områder hvor dosentkom- 
petanse kunne være formålstjenlig, og da behøvde man flere dosenter. 
Med dette utgangspunktet gikk vi i gang med å rekruttere deltagere og 
planlegge seminarrekken. Oppleggets mål var å støtte opp om deltagende 
førstelektorers arbeidsprosess med å kvalifisere seg for dosentopprykk, 
og å samarbeide med deltagerne om planlegging og gjennomføring på en 
åpen måte slik at det i hele prosessen var rom for pedagogiske «gransk- 
ninger» og diskusjoner. 

Andersen sendte ut en e-post som beskrev prosjektets intensjoner og 
innhold, samt noen rammer og arbeidsoppgaver kandidatene måtte for- 
holde seg til. E-posten inneholdt blant annet: 


1. Informasjon om kursets varighet; 4-5 seminardager med opprykks- 
programmets ledere (Mads Hermansen og Carl Christian Bachke). 

2. En fortolkende tekst om hva dosentkvalifisering handler om, og 
hvilke arbeidsoppgaver man måtte forvente. 

3. Deltagernes første arbeidsoppgave: å utforme et utkast til sitt pro- 
fileringsdokument. Utkastet ville bli skriftlig kommentert innen 
seminarstarten. 


Profileringsdokumentet skulle inneholde oppdatert CV med fullstendig 
publikasjonsliste og en beskrivelse av kandidatens særlig kompetanseom- 
råder, med styrker og faglige sentreringspunkter. Det skulle også inne- 
holde en kort skisse (maks 1 side) med overveielser og begrunnelser for 
det kandidaten anså som den «røde tråden» i søknaden, hvilke arbeider 
(publikasjoner, rapporter, bøker, m.m.) kandidaten kunne tenke seg å ha 
med i søknaden, inkludert eventuelle tvilstilfeller, og et tankenotat om 
aktuelle gjøremål som dosent. Ideene kunne gjerne kobles til respektive 
fakulteters aktiviteter og UiA sine strategiområder. 

E-posten la fundamentet for seminarrekken. Den hadde også en 
avklarende effekt for potensielle kandidater i deres overveielser om å delta 
på introduksjonssamlingen, og om de skulle jobbe videre med søknaden. 
I overkant av 20 personer meldte sin interesse og møtte til programåp- 
ningen. Av disse var det rundt 15 som fulgte seminardagenes opplegg helt 
eller delvis. 

Introduksjonsdagen startet med velkomst. Dekan Andersen tok 
utgangspunkt i forskrift om ansettelse og opprykk i undervisning- og 
forskerstillinger (Forskrift om ansettelse og opprykk, 2006). Han poeng- 
terte for det første at både professor- og dosentløpet stiller identiske krav 
til relevant praktisk-pedagogisk kompetanse, og for det andre at inn- 
holdet i de vitenskapelige arbeider er tydelig presisert og retningsangitt 
for dosenter, jf. formuleringen «... rettet mot yrkesfeltet» i forskriftens 
paragraf 1-3, punkt 1a (se også Lindseths redegjørelse i kapittel 4). Der- 
etter fulgte en presentasjon av planskissen for seminarrekken, aktuelle 
arbeidsmåter og Bachkes foreløpige analyser av sin studie blant norske 
dosenter (jf. kapittel 3). Dosentkandidatene fikk også anledning til å dele 
sine tanker hva de hadde av aktuelle dokumenter til opprykkssøknaden, 
og hva de måtte jobbe med. 

Seminarrekken besto av tre samlinger i 2017: Oppstartsseminar 1. 
mars, midtveisseminar 7.-8. september og avslutningsseminar 19. desem- 
ber. Seminarrekkens kjernekonsept var deltagerorientering og variasjon 

i arbeidsmåter. Deltagernes utkast til profileringsdokument og vedleggs- 
dokumenter med tilhørende overveielser ble et viktig innhold. Utkastene 
ble tatt opp i veiledningspregede samtaler med kursholderne. Medkandi- 
dater ble engasjert via ulike former for reflekterende team. Hensikten var 
å stimulere til ytterligere refleksjon og motivasjon for videre arbeid, og å 
nedfelle konkrete avtaler om videre fremdrift på skriving av profilerings- 
dokument, m.m. 

På seminardagene hadde kursansvarlige også mer formidlingspregede 
innlegg om deltemaer med relevans for det å skrive gode søknader. Her 
er noen eksempler: «Dosentsøknad: Tanker om kriterier og kappe»; «For- 
holdet teori-praksis som et mulig idégrunnlag til å reflektere omkring 
sin egen dosentkompetanse»; «Pedagogisk sorteringshjelp»; «Revisjoner 
av og visjoner for mitt dosentur: Ideer til hvordan presentere seg som 
dosent»; «Erfaringer fra to dosentsøknader». 

Bachke og Hermansen fordelte deltagerne likt mellom seg ut fra hvor- 
dan veileder og kandidat passet sammen faglig. Innen seminardagen 
1. mars hadde de lest og kommentert sine kandidaters førsteutkast til 
profileringsdokument. Kandidatene skulle dessuten ha fri og ubegren- 
set adgang til veiledning pr. e-post og telefon mellom samlingene. Slik 
veiledning skulle være avtalt på forhånd, og være forberedt gjennom at 
kandidaten sendte inn et skriftlig grunnlag. Fysiske veiledningsmøter 
kunne også inngå, men krevde klare avtaler om tid, varighet og sted. En 
utvidet beskrivelse av veiledningstilbudet fins i kapittel 13. 


Gjennomføringen av seminarene 


Konkrete timeplaner ble sendt ut til deltagerne i god tid før de oppgitte 
datoer. Hensikten var at de skulle skape seg rom til å forberede seg best 
mulig. De oppsatte program ble stort sett fulgt både på innhold og tids- 
messig. For å skape et klarere bilde av hvordan en seminardag forløp seg, 
beskrives den nærmere i det følgende. 

Seminardagene hadde varianter av denne timeplanen: 


+ Et kort velkomstord. 
e En runde hvor alle kandidatene fortalte om hvilke fremskritt de 
hadde gjort, og hvilke utfordringer de strevde med. Temaer og 

ideer som kom opp i runden kunne ofte bli dvelt ved i spontane 
plenumssamtaler. 

e En undervisningssekvens ved kursholderne, jf. temaer omtalt oven- 
for. Disse endte som regel med spørsmål, svar og drøftinger av 
enkeltmomenter. 

e En kandidat presenterte sin skisse til profileringsdokument, etter- 
fulgt av respons fra tilhørerne. Responsen baserte seg i stor grad 
på spørsmålene: Er det noe som gjorde spesielt inntrykk? Hvordan 
kan det videre arbeidet planlegges og struktureres? 

e En veiledningssekvens der kursholder agerte veileder, og en av kan- 
didatene veisøker. Veiledningsgrunnlaget var kandidatens utfor- 
dringer med profileringsdokumentet. Et viktig grunnprinsipp var 
hensynet til sårbarheten som ligger i det at man som kollega skal 
veilede erfarne, nære kolleger, og få innsyn i deres «karrieremes- 
sige intimiteter». Veiledningen skulle også fremme engasjement og 
refleksjon, og være til nytte for de andre kandidatene. Disse ble delt 
i to team, hvert med 3-4 medlemmer. Teamene hadde som fell- 
esoppgave å lytte, slik at de merket seg minst ett, helst flere temaer 
som kom frem i veiledningen. Det ene teamet fikk en bevitnings- 
oppgave. Oppgaven besto i å tenke høyt rundt følgende spørsmål: 
Hva merket du deg spesielt i samtalen? Hva var det som var viktig 
for veisøker å få uttrykt, og hvilket bilde skapte dette i deg? Hvilke 
assossiasjoner gav bildet deg i forhold til egen søknadsskriving? 
Hva var det som vekket slike assossiasjoner? Det andre temaet fikk 
en refleksjonsoppgave. 


Hele seansen forløp på denne måten: 


Veisøker presenterte sitt utkast. 
Veileder og veisøker samtalte om veiledningens formål. 

3. Undersøkelse og samtale rundt ideer og muligheter for å nå 
formålet. På et passende sted i samtalen ba veileder teamene hen- 
holdsvis bevitne og reflektere over det de hadde iakttatt og hørt. 
Veisøker satt med ryggen vendt mot det reflekterende team for å 
minimalisere distraksjonen, og måtte ikke svare eller ha øyenkon- 
takt med teamet. Han/hun ble imidlertid oppfordret til å notere 

alt vedkommende fant interessant. Teamenes høyttenkning 
var preget av anerkjennelse, åpenhet for ideer og undersøkende 
undring. Formuleringer som «Jeg tenker at det kanskje var en 
mulighet å undersøke om ...», eller «Jeg kunne forstille meg at det 
å kontakte ...». 

4. Etter teamenes fremlegg, fortsatte veileder og veisøker sin samtale, 
da med utgangspunkt i innspillene fra teamene og hvorvidt disse 
hadde frembrakt nye ideer. 

5. Seansen ble avsluttet med en plenumrunde basert på følgende 
spørsmål: Hva bidro denne veiledningsmåten til? Skjedde det noe 
interessant? Kan denne veiledningsmåten brukes andre steder? 


Seminarene hadde også undervisningsinnslag, gjerne fulgt opp av et ple- 
numsopplegg. Temaet «Erfaringer fra to dosentsøknader» ble etterfulgt 
av samtaler og diskusjoner om hvordan sette rammer for søknaden, hvor- 
dan utforme metatekst som synliggjør søknadens røde tråd, og hvorledes 
pakke den inn slik at sakkyndig utvalg hjelpes til å se søknadens logikk 
vis-a-vis kriteriene. 

Når en kandidat la frem prosesser og overveielser knyttet til det å skrive 
søknaden, kan det å dokumentere pedagogiske utviklingsarbeid tjene 
som eksempel. Først fortalte kandidaten om sine prosesser og refleksjoner 
omkring det å skrive på søknaden. Så ble han/hun intervjuet av kursled- 
erne. Kandidatene var gjort kjent med intervjuets «spilleregler» på forhånd. 
Intervjuet ble så fulgt opp av en plenumsrefleksjon, hvor alle medkandida- 
tene la frem sine tanker knyttet til spørsmålene nevnt ovenfor. 

Under plenumssesjonen var kandidatens oppgave å skrive ned 
momenter som han/hun anså som relevante for videre arbeid med 
manus. Etter plenumsrunden etterspurte intervjueren hva kandidaten 
fant nyttig. Kandidaten startet da som regel med å takke for innspillene. 
Dernest poengterte han/hun momenter som sannsynligvis ville være til 
hjelp. Enkelte kandidater opplevde stimulans til å skrive et essay om 
hvordan vedkommende oppfylte kriterium 1b, «pedagogisk utvikling- 
sarbeid», i kravene til dosentkompetanse (se kapittel 1, side 19). Slike 
essay ble da et viktig vedlegg i søknaden. Ved avslutningen av seansen 
stilte intervjueren følgende spørsmål: Hva gjorde jeg som intervjuer 


240 


PLANLEGGING, GJENNOMFØRING OG EVALUERING 


som var spesielt nyttig for deg? Hva vil du råde meg til å fortsette med 
i fremtidige lignende samtaler? Seminardagen ble avsluttet med felles 
oppsummering og evaluerende tilbakeblikk på oppleggets innhold, 
gjennomføring og rammer. 


Forberedelser til seminardagene 


Kandidatene ble bedt om å lage et notat med tittelen «Utfordringer, usik- 
kerheter og spørsmål til veilederne» som skulle sendes inn til kursveiled- 
erne senest en uke før seminardagen. Her skulle de velge ut en eller to 
utfordringer å ta opp med veilederne, og lage en realistisk tidsplan med 
tydelige arbeidsinstrukser og tidsfrister for opprykkssøknaden. 

Straks veilederne mottok notatene, gav de noe skriftlig respons i for- 
kant av seminardagen. Kandidaten kunne bli bedt om å være veisøker, 
som beskrevet over, eller vedkommende kunne ta opp utfordringer i 
plenum på seminardagen. Seminarlederne praktiserte ved dette «det 
eksemplariske prinsipp», fordi man ved dette løftet opp tematiske utfor- 
dringer de andre deltagerne vil ha antatt stor nytte av. 


Evaluering av seminarrekken 


Evaluering av arbeid, både underveis og i etterkant av gjennomføringen, 
er en viktig kilde til læring, videre planlegging og justering i fremtiden. 
Evaluering er også en nødvendighet, fordi man da får «gjort opp regnskap» 
for bevilgede prosjektressurser. I tillegg regnes evaluering vanligvis som 
en naturlig avsluttende del av et prosjekt — prosjektet er ikke fullført uten 
at det foreligger en skriftlig evaluerende dokumentasjon. Disse tre hen- 
siktene har relevans for vårt seminaropplegg. En grundig evaluering er 
nødvendig, ikke minst fordi vi ikke er kjent med lignende kurspakker fra 
andre norske eller nordiske akademiske institusjoner. 


Noen evalueringstermer og begreper 
Evalueringsteorien preges av noen nøkkelbegreper. Noen termer, som 
«evaluering og vurdering» og de engelske «evaluation» og «assessment», 

diskuteres hvorvidt de er synonymer eller ikke (Hermansen, Løw & 
Petersen, 2013). I det følgende benytter vi termene om hverandre som 
synonymer for å variere ordbruken. Evalueringsteoretisk skiller man 
gjerne mellom tre typer ut fra når evalueringen utføres: kartleggende 
eller diagnostisk evaluering (før prosjektstart), formativ eller proses- 
sevaluering (under prosjektets gang) og summativ eller produktevalu- 
ering (etter prosjektslutt) (Bjørndal & Lieberg, 1978; Gunnestad, 2019). I 
vårt kursopplegg har vi i noen grad vært innom alle tre, men mest spal- 
teplass vies til summativ evaluering. Den har vært grundig metodisk 
ivaretatt med spørreskjema til deltakerne, systematisk oppsummerende 
samtaler kursholderne imellom, og intervjuer med oppdragsgivende 
ledere ved UiA. I en viss forstand kan man si at vi har «følgeforsket 
eget seminaropplegg». Resultatene presenteres og reflekteres over 
nedenfor. 


Kartleggende evaluering 

Kartleggende evaluering foregår før prosjektstart. Da dekan Andersen 
fikk ideen til et opprykkskurs for dosentkandidater i 2016, var et av de 
første stegene å kartlegge hvem som kunne være mulige deltagere i eget 
fakultet. Foruten å kikke på deres CV-er samtalte han med kandida- 
tene og deres nærmeste ledere. De lederteamet mente hadde realistiske 
muligheter for opprykk innen 2-3 år, ble invitert til introduksjonssemin- 
aret på Boen gård. Andre fra universitetets øvrige fakulteter fikk tilbud 
via viserektor for undervisning, Astrid Eggen. 

I februar 2017 mottok kursholderne 15 utkast til profileringsdoku- 
ment. Kurslederne leste og vurderte utkastene i forkant av den første 
samlingen, og vurderte alle til å kunne bli egnede søknader innen 
utgangen av 2019. Dette fungerte også som en kartlegging av kandi- 
datenes forforståelser av opprykkskriteriene, av hvilke dokumen- 
terte aktiviteter de anså som mulig meritterende, og hva de eventuelt 
manglet. Kartleggingen hjalp kurslederne i planleggingen av under- 
visningens innhold og temarekkefølge, og gav en pekepinn på hvilke 
kandidater som kunne være aktuelle veisøkermodeller i plenums- 
sesjoner på seminardagene. 

Formative evalueringer 
Formative evalueringer kalles også for prosessevaluering, og henspeiler 
på de vurderinger man mer eller mindre fortløpende gjør under prosjek- 
tets gang. Disse evalueringene hadde et uformelt og mindre planlagt preg. 
Noe foregikk i form av e-poster mellom kurslederne i periodene mellom 
seminardagene, hvor vi vurderte hva som var godt balanserte timeplaner 
i form av passende fordeling mellom informasjon og forelesninger i regi 
av kursholderne, og veiledningssekvenser hvor en eller to dosentkandi- 
dater samtalte med kursholder om sitt søknadsutkast. 

Når det gjaldt vurderinger knyttet til det å utforme en grundig og 
kriterieforankret søknad, fikk kursholderne en rekke spørsmål som har 


fremtvunget overveielser underveis. Eksempler er: 


Vår egen rolle og arbeidsrammer. Hvilke normer for tidsbruk til veiled- 
ning pr. kandidat skal vi forholde oss til? Hvordan fordele tidsbruk til 
veiledning mellom gruppe og individ? Hvordan forholde seg til avbestill- 
ing av veiledning; være strikt eller fleksibel? Kan vi som veiledere sitte i 
sakkyndig utvalg for dem vi har veiledet? 


Hva skal vi (ikke) veilede på? Hvordan kandidaten prioriterer tid til arbeid 
med dosentsøknad i forhold til andre jobbgjøremål? Hva i kandidatens 
faglige produksjon kan regnes som pedagogisk utviklingsarbeid? Hva i 
førstelektorsøknaden kan gjenbrukes i dosentsøknaden, og hvordan argu- 
mentere eventuelt for dette? Hvor mye skal kandidaten oppmuntres til å 
ta definisjonsmakten vis-a-vis kriteriene? Fortolke dem slik at de passer 
hans/hennes produksjon? Når oppmuntre til å sende inn søknaden, og 
når holde igjen? Skal vi engasjere oss i veiledningen på enkeltarbeider 
som kandidaten vil legge ved som dokumentasjon? 


Summative evalueringer 
Denne evalueringen foregikk etter kurset var avsluttet og inneholdt fire 
perspektiver: 


e Det numeriske perspektiv. Hvor mange har søkt, og hvor mange 
oppnådde opprykk innen en viss dato? Ressursbruk i form av 

medgått tid til kursholderne; Innvilget arbeidstid til kandidatene; 
Reise- og bevertningskostnader, etc. 

e  Kursdeltagernes perspektiv. Oppsummeringer av deres evaluer- 
ende tilbakemeldinger på spørreskjema, innsamlet via e-post. 

e  Kursholdernes perspektiv. Deres kvalitative betraktninger knyttet 
til opplegget og egen innsats. 

e Ledernes perspektiv. Deres synspunkter på seminarkonseptet, 
basert på intervjuer med dekan på fakultet for helse-/idretts- 
vitenskap, instituttleder på pedagogikk og viserektor for under- 
visning (alle ved UiA). 


Resultater av evalueringene 


Det numeriske perspektivet 


Fra førstelektor til dosent, antall søkere og søknadenes skjebne 
Per 1. juli 2020 har elleve av femten seminardeltagere søkt om opprykk 
til dosent. Av disse har åtte fått godkjenning fra sakkyndige utvalg, og 
tre har fått avslag (minst en av disse har levert ny søknad). De øvrige fire 
holder på med å videreutvikle sin faglige portefølje og innhente nødven- 
dig dokumentasjon. Det er et berettiget håp at brorparten av disse vil 
levere opprykkssøknad høsten 2020. 


Tidsressurser til involvert personell 

Tidsressurs til de to kursholderne utgjør grovt beregnet ca 10 % stilling 
i kalenderåret 2017 på hver av dem. I arbeidsporteføljen inngår da alt 
med planlegging, gjennomføring og etterarbeid med seminardagene og 
veiledningen. 

Når det gjelder tiden dosentkandidatene har brukt til søknadsar- 
beid, kommer det an på hvilke avgrensninger man gjør. Hva skal med 
i regnskapet? Bare en smal beregningsmal som inkluderer tid til semi- 
nardeltagelse, mottatt veiledning, skriving av profileringsdokument, inn- 
samling og strukturering av dokumentasjon, samt innlevering av ferdig 
søknadsdokument? Eller skal man også inkludere arbeidstid brukt til å 

produsere dokumenter som skal evalueres som deler av det som kvali- 
fiserer for opprykk — den brede beregningsmalen? I det følgende holder vi 
oss til den smale malen. 

Noen av dem som til nå har oppnådd dosentstatus, ble stilt følgende 
spørsmål: 


e Hvor mye tid fikk dere øremerket på arbeidsplanen for å delta pa 
kurset og skrive søknad? 

e Hvor mye tid brukte dere i tillegg, grovt vurdert? 

e Hvor tok dere tiden fra: Tid egentlig plassert under andre oppgaver 
på jobb, eller fra egen fritid? 


Innkomne responser viser at det oppleves vanskelig å svare eksakt på 
spørsmålene, ikke minst fordi øremerking av ressurser til dosentskolering- 
en er langt på vei manglende, eller pakket inn i et sammensurium med 
andre FoU-ressurser. Dette kan forstås på flere måter. Instituttledere har 
ingen gjennomsnittsmal å holde seg til når de skal tildele tid til denne 
type arbeid, og derfor velges en uklar innpakning. Eller kanskje styres 
ressurstildelere av en ide om at opprykkskandidater må ville dette 
så sterkt selv at ytre motivasjonskraft i form av spesifikk tid ikke skal 
bety noe? 

Tidsanslagene spriker fra drøye 50 til 300 timer. De med antatt lavt 
timetall har intet avsatt på arbeidsplanen. De med angitt høyt timetall 
har derimot fått timer spesifisert på arbeidsplanen, men ikke så mye som 
brukte timer. Alle bruker altså fritid for å ferdigstille søknaden. Dette kan 
tolkes som at dosentkandidatene er ansatte med høy faglig motivasjon og 
stå-på-vilje. 

Når det gjelder administrasjonsansatte, sier dekan og instituttleder at 
det er vanskelig å telle brukte timer. Det samme vil være gjeldende for 
annet støttepersonell som har fasilitert opplegget. 

Merk at tallene som er gjengitt i dette avsnittet er usikre, både fordi de 
knyttes til et bestemt opptellingstidspunkt høstsemesteret 2019, og fordi 
dosentkursoppleggets budsjett og regnskap i noen grad ikke har vært 
tilgjengelig for forfatterne/kursholderne. Det gjelder både økonomi og 
brukt arbeidstid. Når det gjelder arbeidstid, blir usikkerheten større jo 

mer perifer rolle ansatte har i prosjektet. Eksempelvis vil kursansvarlig, 
Bachke, ha vært rimelig etterrettelig på å nedtegne antall timer brukt på 
direkte prosjektarbeid. For administrativt personell vil prosjektrelaterte 
oppgaver være mer innimellom-arbeid som man vanligvis ikke måler 
eksakt. Dessuten har dosent-pakken inneholdt to hoveddeler: Kurstilbu- 
det med tid til undervisning og veiledning av kandidatene (mest knyttet 
til regnskap for 2016-2017), og antologi-/bokskrivingen, som inkluderer 
mye forskningspreget tid (tid spesielt hentet fra 2018 og 2019-arbeidstids- 
rammer). 


Deltagernes perspektiv: Evaluering av seminarenes 
opplegg og innhold 

Av de 15 kandidatene er det 11 som svarte på e-postspørsmålene. To av 
respondentene deltok egentlig ikke på kurset. Følgelig har 11 av 13 deltag- 
ere evaluert kursrekkens to hoveddeler, seminardagenes opplegg og mot- 
tatt veiledning på andre tidspunkter. Nedenfor har vi delt inn deltagernes 
svar i to kategorier: Generelle tilbakemeldinger om hele opplegget, og 
kommentarer om seminardagenes innhold og arbeidsmåter. Vurderinger 
av veiledningen omtales i kapittel 13. 


Generelle synspunkter på opplegget som helhet 
Dosentkandidatene kommer med mange positive kommentarer, som 
vitner om at kandidatene er tilfredse med seminaropplegget. Noen 
uttrykker emosjonell fornøydhet og takknemlighet, andre poengterer 
kursets motiverende funksjon. Atter andre understreker det sosiales 
betydning. Kursholderne tolker dette som et insitament til å gjenta kon- 
septet senere. 

Som rimelig er har deltagerne også noen forslag til forbedringer. 
Språk/tale, oppfordring til «å snakke saktere ... letter forståelsen». 
Kursets mål og rollefordelingen kursholderne imellom bør formuleres 
«mer eksplisitt». En deltager etterlyser større grad av «individuell skred- 
dersøm, ... innhold som gir retning eller godt grunnlag for egen reflek- 
sjon over egen prosess og søknad». 

Evaluering av opplegg og innhold 

Kandidatene stadfester den generelle fornøydheten med seminarda- 
gene ved å angi 30 utsagn om hva som kan videreføres i gjennomført 
opplegg, mot reelt tolv innspill til endringer. Følgende elementer anbe- 
fales videreført: 


1. Gjennomgang og tolkninger av opprykkskriteriene. Eksempler 
på utsagn: Gjennomgang av forskrift, veileder og søknadsprosess; 
Viktig å gå nøye og kritisk gjennom vurderingskriteriene før skriv- 
ing; Konkretisering av hvordan kriteriene skal fortolkes; Presiser- 
ing av kriterier for dosentopprykk. 

2. Kursholdernes deling av erfaringer fra sakkyndig utvalg. 
Eksempler på utsagn: Kursholderes erfaringsdeling fra vurdering 
av dosentsøknader; Erfaringer fra sakkyndig utvalg. 

3. Kandidatenes tanke- og erfaringsutveksling med hverandre/grup- 
pevirksomheten: Eksempler på utsagn: Satte pris på gruppevirk- 
somheten; Erfaringsutvekslinger; Deltakernes presentasjon av jobb 
med søknad; Å høre om andres arbeid med søknaden; Gruppedi- 
skusjonene; Presentasjoner fra de andre deltagerne. 

4. Vekslingen mellom ulike innslag og aktiviteter. Eksempler på 
utsagn: Beholde hovedformen med veksling mellom informasjon, 
prosess i gruppe og individuelt; Vekslingen mellom individuell 
veiledning og gruppesamlinger; Det i kurset som var praktisk rettet 
med vekt på erfaringsdeling, diskusjon og individuell veiledning. 

5. Kursholdernes væremåte og undervisning. Flere av begges fore- 
lesninger hadde appell til egenrefleksjon —> se sitt eget i nytt lys; 
Nokså løs stil og mulighet til å forfølge punkter som dukker opp. 


Tolv endringsutsagn er relevante med tanke på et nytt kurs. Flere forslag 
overlapper, og det er en logisk sammenheng mellom dem. Vi har sam- 
menfattet kandidatenes innspill i punktene: 


1. Øke varigheten på samlingene og gi mer rom for kandidatak- 
tive sekvenser: Lengre varighet på samlingene — to dager - med 
rom for individuell veiledning; Ha sekvenser til arbeid med egen 

søknad for å nytte tanker som vekkes, inn i egen søknad; Sette av 
tid til å diskutere hverandres søknader i dyader/triader med hoved- 
veilederne disponible for spørsmål; Gi rom for å kontakte kolleger 
som er i prosess; Kandidatene kunne ha kommet enda mer frem — 
utfordret oss enda mer. 

Unngå lange forelesninger og vitenskapsteoretiske refleksjoner: 
Avslutte forelesninger i tide — særlig om de ikke har relevans for 
alle; Tidtrøyte, mindre og lite relevans med å presentere generelle 
betraktninger av filosofisk karakter. 

Trekke inn utvalgsvurderinger fra ulike fagområder: Hente inn 
erfaringer med vurderinger fra flere fagmiljøer. 

Vise eksempler på gode søknader: Vise en god dosentsøknad; Latt 
NN gå gjennom sin søknad etter at hun var blitt dosent. 

Tydelig binde sammen nye kursdager med de foregående: «Å ta 
opp tråden». 

Å legge inn noe om forskningsmetode, bevisstgjøre dette. 


Kurslederne noterte seg også noen spontane spørsmål og kommentarer 


som deltagerne uformelt ytret, og som kunne signalisere forbedrings- 


muligheter. Blant annet etterlyses det større tydelighet på hvordan et 


ideelt profileringsdokument kan se ut, og synliggjøre gode argumenter 


for avvik fra en slik ideell mal. Eksempelvis etterspør deltagerne mer 


konkrete svar på spørsmål som angår: 

Kriterieforståelser. Hva er skillet mellom vitenskapelige produkter 
og faglige utviklingsarbeider? Og hva er pedagogiske utviklingsar- 
beider? Hva er tilstrekkelig til å oppfylle kravet om praktisk pedago- 
gisk kompetanse? Kan publikasjoner ha flere kriterietilhørigheter? 
Hvordan håndtere usikker forståelse av kriteriene i en søknad? Må 
man ha vedlegg på alle kriteriene? Er det krav om rimelig likt ved- 
leggsvolum på alle kriterier? 

Prosesser rundt skriving av profileringsdokumentet. Hva betyr det 
å skrive sitt eget karriere-narrativ? Hva skal tas med, og hvor- 
dan koble fortellingen opp til kriteriene? Videre, hvordan knytte 
dette logisk sammen med hva jeg ønsker å være dosent i? Er det 

strategisk klokt å sikte seg inn mot arbeidsgivers strategitenkning? 
Hvordan prioritere mellom søknadsskriving og ferdigstillelse av 
vedleggsdokumenter? 

e  Utvalgskomponering. Hvem velger ut medlemmer? Hvilke rom er 
det for forslag fra kandidaten? Hvordan eventuelt fremme slike 
forslag? 


Kursholdernes perspektiv 


Underveis i kursopplegget — og særlig i sluttfasen av kurset — gjorde kurs- 
lederen sine refleksjoner omkring seminarrekken. Noe er allerede sagt 
under formative evalueringer. Her kommer noterte supplerende overvei- 
elser og spørsmål: 


1. Hvor langt i oppbygging av relevant dokumentasjon bør kandidater 
til dosentopprykk ha kommet før de tas opp på en seminarrekke 
som den vi har gjennomført? Hvilke kriterier skal man eventuelt 
benytte? Hvem skal avgjøre om de er oppfylt: kursholderne, insti- 
tuttledere, personalledelse, andre? 

2. Bør kandidater som tas opp på et dosentløp få en fast ressurs- 
mengde til å søknadsarbeid og deltagelse? 

3. Bør deltagelse på seminardagene være obligatorisk? Kan man 
i så fall etablere en nyordning der deltagelse gir et gitt antall 
studiepoeng? 

4. Hvordan markere/feire opprykk til dosent? På universitetets års- 
fest? På fakultetets årlige samling? Kun på et instituttmøte? Kom- 
binasjoner av disse, eller andre måter, f.eks. tiltredelsesforelesning? 

5. Hvordan skal universitetet bruke dosentene? Hvilke arbeidsop- 
pgaver er treffende for deres kompetanse, og bør disse nedfelles 
i en stillingsbeskrivelse? Avklarende svar på spørsmålene kan 
både stimulere faglige ansatte til å gå dosentveien og gi dosenter 
forutsigbarhet på hva de forventes å påta seg av ansvar. 

6. Bør universitetet avklare hvor mange dosenter det trenger og i 
hvilke disipliner de trengs? 

7. Hvor lenge skal oppnevnte veiledere forplikte seg til å følge opp 
kandidatene etter kursslutt? 

8. Bør det etableres en fast veiledningsressurs til hver kandidat? Bør 
den i så fall fordeles på en hoved- og en biveileder? Hensikten er 
både å praktisere ressurslikhet og -forutsigbarhet for hver kandi- 
dat, samt økt trygghet og kvalitet. Kunsten blir da å balansere stan- 
dardiseringen med målet om innholdsmangfold og en annerledes 
kvalifikasjonsvei. 

9. Bor veiledningsressursen fordeles mellom en viss mengde gruppe- 
veiledning og ditto individuell? 


Ledernes perspektiv 

En instituttleder, en dekan og en fra rektoratet ble bedt om å evaluere 
opprykksopplegget ved å svare på noen spørsmål via e-post. Svarene ble 
mottatt høst 2018. 

Instituttleder og dekan har begge merket seg at kurset skapte begeis- 
tring, engasjement og glede hos deltagerne over å være ansatt ved uni- 
versitetet. I tillegg har begeistringen smittet positivt over på kollegene 
og stimulert arbeidskulturen (instituttleder). Undervisningen på dosent- 
kurset har hjulpet deltagerne til å skjerpe sin kompetanseprofil og lage en 
karriereplan som både er personlig og som samtidig fortolker universi- 
tetets mål og verdier. Dessuten har oppleggets ramme tjent til å få frem 
deltagerstemmen (dekanen). 

Verken dekan eller instituttleder har hørt negative omtaler av kurset, 
og har derfor ikke noe forbedringsforslag å videreformidle. Dekan ut- 
trykker imidlertid en bekymring knyttet til rammebetingelser for delta- 
gerne. Institutter utdeler ulik ressurs til deltageres arbeid med opprykk. 

De tre faglige lederne uttrykker tilfredshet med at det er to karriere- 
veier. Instituttleder grunngir synspunktet ved å poengtere at dosentveien 
«styrker respekten for praksisforskning og pedagogisk utvikling.» I sin 
begrunnelse er ikke viserektor uenig i dette: «... tjenlig for utvikling av 
undervisning og FoU-arbeid». Videre viser viserektor til særskilte behov 
for dosentveien i en del fagdisipliner, og til et kvinneperspektiv: «Jeg er 
også opptatt av at dosentløpet er viktig for mange fagdisipliner der det er 

mange kvinner, og at det å ha to alternativer gjør det mulig for de kvinne- 
dominerte fagmiljøer å utvikle førstekompetanse.» Dekan har registrert 
bekymring i noen personalgrupper at å styrke førstelektor-dosentløpet 
minsker forskningsressursene til andre grupper. Viserektor antyder også 
at professorveien vil være institusjonens hovedvei, og at behovet for to løp 
trolig vil opphøre på lengre sikt. 

Dekanen ser for seg at dosenter skal ta særlig ansvar for praksisforsk- 
ning og utviklingsarbeid. Instituttleder og viserektor mener at det i 
utgangspunktet ikke er noen fordelingsmal å følge. I stedet bestemmes 
oppgavefordelingen ut fra individets kompetanse, erfaring og inter- 
esse. Lederne må sørge for at den enkelte med utgangspunkt i dette «får 
utviklings- og karrieremuligheter». 


Oppsummering og spørsmålsantydninger 


Kapitlet beskriver tre faser i arbeidet med en seminarrekke for dosentkan- 
didater. Under overskriften «seminarrekkens forankring og planskisse» 
omtales hvordan en ide hos dekan Andersen ble bearbeidet av prosjekt- 
lederne i en planleggingsfase til et konkret kursopplegg, og hvordan man 
gikk frem for å rekruttere deltagere. Med en glidende overgang innholds- 
messig beskrives dernest den andre fasen, gjennomføringen av semi- 
narene. Denne er rik på detaljer ut fra tanken at den skal kunne hjelpe 
andre til å gjenbruke opplegget, helt eller delvis. Størst volum gis likevel 
til evalueringsfasen. Den beskrives i tre underfaser, som evaluerende pro- 
sesser før, under og etter prosjektet, og vektlegger dessuten et perspek- 
tivmangfold på vurderingene. 

Siden vi som kursansvarlige gjennomførte seminarprosjektet som et 
subjektivt pionerarbeid, fant vi det nødvendig å ta inn over oss evaluer- 
ende innspill fra andre. Samtidig lyste en selvkritisk lampe rimelig sterkt 
i alle tre fasene. Det utløste en rekke spørsmål, som også berøres andre 
steder i boken, eksempelvis: Hvordan avklare dosentrollen? Hvordan skal 
universitetet bruke dosentene? I avslutningsdelen i denne boken dveler 
vi mer ved slike spørsmål. Her vil vi i stedet understreke at evaluerin- 
gene og våre erfaringer med prosjektet gjør at vi anbefaler at det jobbes 
videre med å utvikle opplegg som kan hjelpe andre dosentkandidater 

innenfor norske universitets- og høgskolemiljøer med opprykkspros- 
essen. De mange positive tilbakemeldinger vårt opplegg har fått, tilsier 
at dette kurskonseptet kan være et utmerket utgangspunkt for å gjøre et 
godt produkt enda bedre. 

Fasilitering av opprykksprosessen: 
Veiledningsformer og erfaringer 


Carl Christian Bachke og Mads Hermansen 
Universitetet i Agder 


Med bidrag fra Kari Brodtkorb og Anne Brita Thorød 
Universitetet i Agder 


Abstract: The chapter presents experiences derived from the facilitating program 
for associate professors seeking promotion as qualified docents (professors) at the 
University of Agder. Two participants from the docent seminar program describe 
and assess the academic advisement they received. The advisors and program 
supervisors describe the theoretical framework as well as how the process unfolded. 
Finally, the authors discuss the role academic advisement plays and its importance 
in facilitating the docent promotion process for the candidates. 


Keywords: docent path, candidates, assessments, academic advising 


Introduksjon 


Veiledning er en prioritert pedagogisk aktivitet på alle nivåer i akademia. 
Veileders oppgave er å ta utgangspunkt i kandidatens veiledningsgrunnlag, 
og få kandidaten til å hjelpe seg selv i sin oppgaveløsning, forskning og/ 
eller praksisutøvelse. Man kan si at veileder fasiliterer kandidatens læring 
og ferdighet til selv å videreutvikle seg i fag og profesjon. 

I akademia avsettes det tid til veiledning på de fleste større skriftlige 
arbeider. Ved Institutt for psykososial helse ved Universitetet i Agder 


Sitering av denne artikkelen: Bachke, C. C., Hermansen, M., Brodtkorb, K. & Thorød, A. B. (2020). Fasi- 
litering av opprykksprosessen: Veiledningsformer og erfaringer. I C. C. Bachke & M. Hermansen (Red.), 
Å satse på dosenter. Et utviklingsarbeid (Kap. 13, s. 253-269). Oslo: Cappelen Damm Akademisk. https:// 
doi.org/10.23865/noasp.109.ch13 

Lisens: CC BY 4.0. 

(UiA) gis veileder følgende tidsressurser: 20 timer til bacheloroppgave 
(vernepleie, 30 stp); 50 timer til masteroppgave (psykisk helsearbeid); 300 
timer til doktorgradsarbeid. Når det gjelder fasilitering av førstelektor- 
dosentløpet fins det knapt normgivende timetall i UH-sektoren. Vi har 
bare kunnskap om hvordan dette er regulert ved UiA. Her har ikke uni- 
versitetet vedtatt noen timetallsnorm, men bevilget midler til seminarer 
og veiledning til dosentkandidater i tiden oktober 2016-desember 2017. 
Dette kapitlet handler om gjennomført og erfart fasilitering, beskrevet 
fra to perspektiver: kandidatenes og veiledernes. Det har et dialogisk 
preg, hvor deltagere og seminarledere skiftevis deler sine tanker. Kan- 
didat Brodtkorbs erfaringer presenteres først, etterfulgt av Hermansens 
veilednings- og fasiliteringstenkning. Deretter følger kandidat Thorøds 
erfaringer, med Bachkes teori og intendert praksis i sin veiledning. Delta- 
gernes evaluering av fasiliteringen etterfølges av noen avsluttende betrak- 


tninger fra veiledernes side. 


Kari Brodtkorbs erfaring 

At det finnes to ulike karriereløp i universitets- og høgskolesystemet, er noe jeg 
lenge har kjent til. Men å søke opprykk til dosent vurderte jeg ikke på alvor før jeg 
tidlig høsten 2016 fikk en hyggelig e-post fra dekanen. I e-posten ble jeg invitert til 
å delta i et ettårig opprykksprogram til dosent, med en innledende, rammesettende 
dagssamling i vakre og verdige omgivelser. Dette var i seg selv stimulerende. Jeg så 
raskt at det skisserte opplegget var som skreddersydd for meg. Begeistret svarte jeg 
ja uten betenkningstid. På dagssamlingen deltok både min instituttleder, dekan, 
fakultetsdirektør og viserektor for utdanning, og de gav uttrykk for at dosentkom- 
petanse var ønsket ved UiA. Dette stimulerte meg ytterligere til å satse. 

Allerede på selve oppstartssamlingen innså jeg derfor at dosentkompetanse 
var innen rekkevidde for meg innen overskuelig fremtid, og i hodet mitt dannet 
det seg mønstre av hva som kunne inngå i egen søknad. 

Før andre samling sendte jeg inn oppdatert CV og en skisse til profilerings- 
dokument til min tildelte veileder, Mads Hermansen. Han kontaktet meg og 


spurte om jeg i en samtale med ham kunne presentere egne tanker og planer 


i plenum på mars-samlingen. Litt utfordrende — ja! Men mest en anledning 

til å komme raskt i gang med søknadsskrivingen. I samtaleseansen utfordret de 
øvrige deltakerne meg på om det var hensiktsmessig å basere søknaden på så 
vidt ulike temaer som geriatrisk omsorgsarbeid og sykepleieutdanning. Burde 
jeg heller velge smalere, enten det ene eller det andre? Det å vurdere grundig hva 
jeg ville bli dosent i opplevdes også klargjørende. Å bli tvunget til å gjøre disse av- 
veiningene allerede tidlig i prosessen opplevdes bevisstgjørende, selv om utfallet 
ble at jeg fastholdt min opprinnelige plan. 

Jeg opplevde at Hermansen i veiledningen, nærmest bare ved å komme med 
bekreftende, ofte nonverbale antydninger, støttet mine overveielser og valg. Hans 
veiledningsstil gav meg tro på eget prosjekt og ansporet videre skriving. At han 
var genuint forankret i og trygg på den narrative tilnærmingen virket også skrive- 
stimulerende. Han oppfordret meg til å se tilbake og synliggjøre de hendelser, 
verdier og valg som hadde bidratt til å utvikle min kompetanse og forme meg til 
den fagpersonen jeg er i dag. Samtidig ble jeg utfordret til å beskrive en fremtidig 
dosentrolle. Teksten som vokste frem, ble mer personlig enn andre fagtekster jeg 
har skrevet. Den narrative tilnærmingen har jeg siden tatt med meg i både profe- 
sjonell skriving og undervisning, og opplevd den berikende og frigjørende. 

I perioden mellom andre og tredje samling intensiverte jeg arbeidet med 
profileringsdokumentet. Da jeg i mai 2017 hadde andre gangs veiledning med 
Hermansen, syntes jeg mye var på plass. Samtidig var jeg usikker på om do- 
kumentutkastet var godt nok. Dessuten var jeg innstilt på å bruke tid på å fer- 
digstille flere skriftlige arbeider. Veileders budskap var derimot svært tydelig: 
«Du skal søke nå! Både nivå og omfang er tilstrekkelig.» Jeg var likevel i tvil, og 
trengte betenkningstid. Etter noen runder med meg selv finjusterte profilerings- 
dokumentet og skrev ferdig og sendte inn en artikkel til. Rett før sommerferien 
2017 sendte jeg inn søknaden om opprykk. 

Jeg deltok på de to resterende samlingene i dosentprogrammet, og opplevde 
det meningsfullt. Fellesskapet i kandidatgruppa var viktig for meg, og seminar- 
dagenes prosessuelle tilnærming inspirerte meg til å holde fremdriftstrykket 
oppe i en ganske krevende prosess. Likevel tror jeg at arbeid med dosentopprykk 
først og fremst må være indre motivert. Man må ha et genuint ønske om og tro 
på at man klarer det, og langt på vei selv ta ansvar for å drive prosessen frem. 

Høsten 2017 tilkjente det sakkyndige utvalget meg opprykk. Både dosentpro- 
gramdeltakelsen og tilstrekkelig tilrettelegging fra arbeidsgivers side bidro bety- 
delig til det. 

Mads Hermansens veiledningstilnzerming' 


Skjellsettende og læring som gjør en forskjell, knytter seg til liv og eksi- 
stens. Liv i denne sammenheng har en bred betydning. Det er den kro- 
nologiske eksistens som folder seg ut fra fødsel til død, men har også en 
snevrere mening i form av det som knyttes avgrenset til arbeid. Begge 
betydningene er imidlertid innvevet i hverandre. Det medfører at enhver 
fasilitering i jobbsammenheng har røtter og koblinger til det eksistensielt 
levde liv. 

Skal fasilitering påvirke fagprofesjonelt liv, må den ha avpasset utfor- 
drende ramme og form. Samtidig må den adressere yrkestemaer på en 
slik måte at veisøker får anledning til å undersøke ulike muligheter. Det 
betyr at veiledningen får veisøker til å undersøke sine valg og forståelser, 
og begrunne disse reflektert. Beslutninger basert på grundige gjennom- 
tenkninger skaper slik en robust praksis. 

Undervisning og forskning er profesjonsvirksomheter. Fasilitering 
av dosentkandidater blir følgelig fagprofesjonell i sin natur. Faglige 
universitetsansatte har et bein i begge profesjoner. Utgangspunktet for 
fasiliteringen er at veileder retter oppmerksomheten mot det dosent- 
kandidaten særlig strever med. Da vil han/hun motiveres til å ønske 
mer innsikt, forståelse og mening, og veien til læring og merforståelse 
vil være kort. Veiledningssamtalen starter altså med dosentkandi- 
datens fortellinger, og eventuelt tenkte alternative handlingsmåter 
videre. I løpet av samtalen utforskes både forståelser og muligheter. 
Når samtalen har en historiefortelling som utgangspunkt, krever det 
at partene oppnår en rimelig samstemt forståelse av det som skjedde 
i den naturlige tidsorden: noe som har skjedd, noe som skjer nå, og 
noe som kan komme til å skje. Samtalepartene forsøker videre å gi de 
enkelte elementene i historien en mening innenfor historiens helhet- 


lige mening. 


1 Det teoretiske grunnlaget for narrativ og historiefortellende praksis og forståelse mer inngående 
beskrevet i kapittel 11, «Det erkendelsesmæssige-, værdimæssige- og pædagogiske grundlag for 
facilitering af docentkandidatenes arbejd med opryk». 

Læringssyn og veiledningsforstaelse” 


Colaizzi (1998) skiller mellom to læringsformer: informasjonstilegnelse 
og genuin læring. Informasjonstilegnelse er det vi lærer uten kobling 
til liv og mening. Genuin læring tar utgangspunkt i og involverer levd 
liv som tolkningsfilter. I eksistensiell forstand er den genuine læring det 
som konfronterer oss med meningsløshet, ensomhet og angst for døden. 
Samtidig gir slik læring også muligheter til å overvinne disse truende 
tilstander, og hjelper oss til å leve et meningsfullt liv. Dette innbefatter 
også vårt profesjonelle liv. Genuin læring innebærer følgelig å styrke pro- 
sesser hvor man tar forpliktende valg, i stedet for utelukkende bevisstløst 
å utføre det andre forventer man skal gjøre. 

Men hvordan gjør man det så? Mitt svar er mer antydende, koblet til 
begrepet «den historiefortellende læring». Slik historiefortelling foregår 
alltid i en sosial sammenheng, og innbefatter personlige konnotasjoner. 
Når andre forteller noe, eller man forteller noe selv, så gjør man det for 
å lage en meningsbærende orden. Man fremstår derved som akseptabel/ 
respektabel for seg selv, og overbeviser andre om at man er det. I dette 
lys er ingen fortelling en ren gjenfortelling av det som hendte. I stedet til- 
passer man fortellingen til noen og/eller noe. Det som huskes og dermed 
fortelles, er det som harmonerer med vår helhetsoppfattelse i øyeblikket. 
Fortellingen åpner derved for å fortolke det som skjedde, og synligg- 
jøre følelser og verdier som inngikk i sammenhengen. I tillegg blir det 
mulig å bevege seg ut over selve beretningen, og reflektere over fremti- 
dige handlinger. Troverdige og meningsgivende historier innvirker både 
på hvordan fortiden forstås, og hvordan fremtidens handlingsmuligheter 
oppfattes. Særlig betydningsfulle er historier som høres sanne ut. Slike 
fortellinger poengterer sosiale rammer og tradisjoner som legger føringer 
for videre liv. Historiefortellinger er en måte å skape oss selv på, både over- 
for oss selv og overfor de andre. Innbakt i dette ligger også grunnlaget for 
hvordan vi lærer hva, og dermed skapelsen av vår egen kompetanse. 

En grunnleggende styrke ved historien, uavhengig av hvordan den for- 
telles, er at den inneholder personlige holdninger, verdier og tro. Det er disse 
sidene som skal undersøkes og etterspørres i veiledning. Ved at veileder 


2 Følgende overovervejelser og synpunkter referer til (Hermansen, 2002; 2010; 2012; 2014 & 2018). 

er lyttende og undersøkende spørrende i sin tilnærming til veisøkers for- 
telling, hjelpes den veisøkende til både å forstå hva han/hun mener, og til å 
bli oppmerksom på hva vedkommende ennå ikke forstår. Derved kan his- 
torien som helhet, eller deler av den, perspektiveres annerledes og berikes. 
Generelt virker dette identitetsskapende. De fleste gjenkjenner trolig at 
fortellinger knyttet til egen yrkespraksis og dens etiske sider påvirker vår 
identitet. Hver gang man repeterer en egenopplevd hendelse, virker den 
identitetsstyrkende: man blir det man forteller. Hvis vi som veiledere for- 
teller den veisøkende at han/hun er doven, en surrebukk, eller en bereg- 
nende narsissist, skaper vi fort selvoppfyllende profetier. På den annen side, 
dersom vi i vår fortelling beskriver vedkommende som et potensial eller en 
løfterik gave, vil sjansen for at utfallet blir positivt, ofte styrkes. 

Innen rimelighetens grenser åpner fortellingen enten håpløsheter eller 
muligheter. Fortellingens innflytelse avhenger av at man unngår sterke 
overdrivelser. Det resulterer i at historien avvises. Men dersom overdriv- 
elsen er marginal, vinner fortellingen innpass, og skaper muligheter for 
selvutvikling. Følgelig er det av vital betydning at man i undervisning 
og veiledning fremstiller seg med blikk for latente muligheter, fremfor å 
snakke seg selv ned via diagnoser og etiketter. 

Fortellingen er i stand til å skape erkjennelsen via tre trinn: 


1. handling; 
2. fortelling 
3. ogny erkjennelse. 


Handling utgjør opphavet til fortellingen og har utgangspunkt i noe 
kjent. Det vi gjør, er basert på våre vaner, rutiner og ritualer. Men når vi 
beretter om hendelser i våre liv, er det ikke først og fremst det rutinemes- 
sige vi presenterer — snarere det uvanlige. Så også i veiledning. Veisoker 
formidler gjerne om feil, noe som opplevdes skjevt, avvikende eller usik- 
kert. Denne vinklingen skyldes at vi ønsker å forstå det inntrufne, eller 
at vi søker en forståelse hos lytteren for at feilen ikke var begått med vilje. 
Kanskje bekjennelsesaspektet i fortellingen er en bønn om tilgivelse? 
Mens man forteller, griper man ofte til «nyformuleringer». For- 
telleren stimuleres til å beskrive enkeltelementer annerledes, fordi han/ 

hun oppdager hvilken type feil som ble gjort. I samme øyeblikk finner 
vedkommende ut av hvordan man kunne ha unngått «feilen». Imidler- 
tid er det ikke alltid slik at den berettende veisøker selv oppdager alter- 
native handlemåter. Noen ganger trengs det hjelp, ved at veileder stiller 
spørsmål. Når veisøker reflekterer over disse, kan han eller hun konstru- 
ere nye erkjennelser. Prosessen med historiefortelling kan skades av at 
veileder opptrer utålmodig, eller kommer med hurtige løsningsforslag. 
Da kan historiens vekstpotensial svekkes for veisøker. 


Hermansens veiledningsintensjoner 


Nar jeg lytter til kollegaers fortellinger, benytter jeg forskjellige redskaper. 
Et eksempel er at jeg lytter for å identifisere historiens sjanger. Sjangertypen 
er avhengig av hvordan fortelleren konstruerer den, men påvirkes også av 
hvordan beretningen fortoner seg for lytteren. En fortelling som innrammes 
av utsagn som «Du må da forstå at jeg ikke kunne gjort noe annet ...» 
impliserer at lytteren oppfatter beretningen som en avmakts-sjanger. 

Når vi mennesker utsettes for noe vondt, vil det å fortelle andre om det 
hjelpe oss til å avdempe og bearbeide opplevelsen. Vonde historier trenger 
ikke nødvendigvis representere noe dårlig. Hvis man imidlertid ikke får 
bearbeidet erfaringen ved å hente ut historiens potensial for læring og 
nyorientering, kan det vonde sette seg fast. Så hvordan vende det dårlige 
til noe godt? Jeg forsøker å møte fortelleren med anerkjennelse. Det betyr 
å vise tydelig at jeg har hørt historien og gitt plass for den, uten å kritisere 
den eller ta avstand fra den. Dernest prøver jeg å utfordre fortellingens 
sjanger, og stiller spørsmål som dokumenterer interessert nysgjerrighet. 
Eksempelvis poengterer jeg at hendelsen fremstiller noe negativt. Så 
ber jeg veisøker beskrive hvordan et ønskescenario kunne se ut. Denne 
beskrivelsen tar jeg på alvor, og viser derved tro på veisøkers evne til å 
se for seg god praksis. Neste steg blir å tenke hvordan mulighetene kan 
realiseres. Da ber jeg veisøker fortelle konkret hvordan ting burde være, 
helt på detaljnivå, og utfordrer veisøker på hva som kan være de første 
skritt mot å realisere «den gode historie». Metaforisk sagt bygges det bro 
fra fortidens «dårlige historie» via nåtidens forestilling om «den gode his- 
torie» til en begynnende fremtidsrealisering av sistnevnte. 

En annen måte å utfordre historien på, er å gå på oppdagelse i den 
ved å speile nye sider ved fortellingen. Da er det viktig ikke å påtvinge 
egne tolkninger, men mer tale ut fra egen posisjon. Eksempelvis kan jeg 
formulere meg slik: «Da jeg hørte deg fortelle, kom jeg til å tenke på even- 
tyret ... Hva sier du til det?» Eller: «Hvordan ser den gode versjonen av 
den dårlige historien du akkurat fortalte ut?» 

I sum prøver jeg med min væremåte å hjelpe veisøker til heller å se 
«skogen», mer enn alle trærne. Det er lett å gå seg vill i detaljene, eller 
sette seg fast i inngrodde tankemønstre. Som samtalepartner kan man 
hjelpe veisøkere ut av slike spor. I veiledningen av dosentkandidatene har 
jeg prøvd å være en slik samtalepartner. 


Verdsettende samtaler 


Cooperrider og Whitney (2005) bruker uttrykket «appreciative inquiry», 
eller verdsettende samtaler. Glede og energi skapes ved å legge merke til 
det gode, det som lykkes. Å rette oppmerksomheten mot det som fun- 
gerer godt, viser oss hva vi bør verne om og gjerne gjenta. Det kan være 
vanskelig å få tak i og utkrystallisere det som fungerer på egenhånd. Der- 
for trengs det hjelp for å bli oppmerksom på god egenpraksis. Dette kan 
gjøres ved å invitere kolleger som dialogiske innrammingshjelpere. 

Eksempelvis agerte jeg innrammingshjelper i en veiledningsseanse 
med dosentkandidat Kari Brodtkorb på andre seminardag. Øvrige 
dosentkandidater ble bedt om å være medfasilitatorer. Det innebar roller 
i henholdsvis reflekterende team og bevitnings-grupper. Medlemmene 
i førstnevnte team ble bedt om å tenke høyt omkring veisøkers egne 
overveielser, eller å videreutvikle vedkommendes muligheter og perspek- 
tiver (se spørsmålene i kapittel 12). Her er noen par eksempler på bruk av 
bredere, åpne spørsmål, som kan bidra til positivt selvbilde og de synli- 
gjør ressurser som ellers lever en taus tilværelse: 


e Hva er din beste opplevelse som universitetsansatt? 
e Hvor og når følte du deg særs levende og begeistret? 
e Hva brenner du mest for? 

Anne Brita Thorøds erfaring 

Da jeg bestemte meg for å bli dosent, ble det viktig for meg å avklare hvor jeg sto 
med tanke på å søke opprykk. Det ble raskt avklart i samtale med min veileder: 
jeg kunne gå i gang med å skrive på søknaden. Likevel var jeg ganske spørrende. 
Hvordan skulle søknaden bygges opp, hva skulle med, og hvordan skulle de for- 
skjellige aktivitetene dokumenteres? 

Fremlegg på samlingene, diskusjoner og samtaler med veileder ble til stor 
hjelp. Det kom tydelig frem at kriteriene kunne fortolkes i flere retninger, og at 
profileringsdokumentet kunne skrives på mange måter. For meg ble løsningen å 
se på universitetets samfunnsoppdrag: forskning, undervisning og formidling. 
Men før jeg beskrev detaljert egen yrkesreise, bevisstgjorde veilederen meg på 
å synliggjøre min plassering innenfor et vitenskapsteoretisk paradigme. Det var 
relativt enkelt, for da kunne jeg trekke linjene tilbake til min grunnleggende for- 
ståelse av sosial rettferdighet og samfunnsskapt uhelse. 

Dosentsamlingene var av stor verdi. De to veilederne delte oppgavene mellom 
seg. Den ene beveget seg mer på et overordnet nivå. Den andre var tettere på med 
tanke på hvordan vi kunne synliggjøre virksomheten vår, og skrive den inn i en 
form som avdekket vårt faglige ståsted og idealer ved de utdanningene vi jobbet 
innenfor. På samlingene presenterte vi arbeidene våre for hverandre og fikk god 
tid til diskusjoner og samtaler. Særlig verdifullt var det å presentere for med-kan- 
didater. Gjennom dette fikk jeg nye tanker om hva som ville være viktig i søk- 
naden. Dessuten ble jeg bevisst på at aktiviteter som i det daglige syntes trivielle, 
inngikk i en større forståelse av hvilke kvalifikasjoner jeg ønsket at utdanningene 
våre skulle gi studentene. 

Fordi jeg var så usikker på hvordan søknaden min skulle utformes, var 
det personlige samarbeidet med veileder helt sentralt. Han hadde selv gått 
gjennom prosessen, og hadde kjent på dilemmaene i en slik selv-presentasjon 
som dosentsøknaden innebærer. Sammen kunne vi reflektere over hva min 
virksomhet besto i, hvilke forhold som kunne løftes frem som bærende både 
i det jeg hadde gjort, og det jeg ønsket å utvikle videre i fremtida. Min kon- 
klusjon er at jeg neppe hadde nådd frem til dosentstatus om ikke UiA-ledel- 
sen hadde satt i gang dette dosentkandidatopplegget og engasjert kompetente 


veiledere. 

Carl Christian Bachkes veiledningstilnærming 


Min «veiledningsfilosofi» har utviklet seg gjennom erfaringer som 
veisøker og veileder, men det som har hatt størst betydning, er imidler- 
tid mange års undervisning i faget veiledningspedagogikk. Spørsmål fra 
studenter har motivert søk etter svar i faglitteraturen. Ofte peker den på 
flere svaralternativer, noe som både kan forvirre og berike. Det stimulerer 
faglig refleksjon, som har vært en pådriver til eget arbeid og skriving. Til 
sammen har dette skapt en personlig gjennomtenkt veiledningskunnskap 
og -praksis som ubevisst og bevisst har påvirket hvordan jeg har veiledet 
dosentkandidatene. 


Teoretisk forankring 

Veiledningsfeltet har de siste tiårene utviklet mye kunnskap med 
stor teoretisk bredde. Den er så omfattende at det kan være vanske- 
lig å få oversikt (Skagen, 2017). Lejonberg (2018) har laget en modell 
basert på at veiledningstilnærminger kan plasseres innenfor et to- 
dimensjonalt system (se figur 1). Den vertikale dimensjonen dreier 
seg om hvorvidt det er veileder eller veisøker som leder an i veiled- 
ningssamtalen. Vanligvis har dette ikke et enten-eller-svar. Startini- 
tiativet kommer som oftest fra veisøker via et veiledningsgrunnlag. 
Dette styrer veileders valg av tilnærming og metodikk. Hvordan 
veisøker responderer, avgjør om veileder bør endre sin strategi. I 
stor grad vil altså dirigentrollen veksle gjennom hele samtalen. Slik 
har det også vært i mine veiledningssamtaler med dosentkandida- 
tene. Følgelig får enkeltsamtaler sitt særpreg med tanke på anvendte 
veiledningsstrategier. 

Også med tanke på den horisontale dimensjonen får hver sam- 
tale sin særegenhet. Noen ganger er den mer støttende, og i andre 
tilfeller mer utfordrende (Skagen, 2017). I min veiledning av dosent- 
kandidatene har jeg vekslet mellom å støtte og utfordre, for at 
veisøker skulle tørre å uttrykke sine nye innfall, ideer og tanker. 
Veiledningen min er i lys av Lejonbergs modell følgelig preget av 
eklektikk. 

Veileder dirigerer 
Å 
I 

Coachende I Guidende 
tilnærming i tilnærming 
I 
Utfordre <{---------------- mr » Støtte 
Analyserende Pekende 
tilnærming I tilnærming 
i 
I 
y 


Veisøker dirigerer 


Figur 1. Noen veiledningstilnærminger plassert i en todimensjonal modell. De stiplede linjer 
viser at tilnærminger ofte glir over i hverandre i konkrete veiledninger (modifisert etter Lejonberg 
& Føinum, 2018). 


Studier av veiledning av hovedfagskandidater dokumenterer at de ønsker 
at veileder beveger seg på begge dimensjoner, tilpasset vekslende mel- 
lom en støttende og en utfordrende veiledningsstil. Dette er illustrert i 
tabell 1, høyre kolonne (Lauvås & Handal, 1998). Denne kunnskapen har 
også influert min veiledning av dosentkandidatene. 


Tabell 1. Faser i skrive-/oppgaveprosessen og ønskelig veilederatferd-/stil (bearbeidet etter 
Lauvås & Handal, 1998, s. 270-278). 


Forsknings-/skrivefase Veileders stil/væremåte/aktivitet 


1. Innledende fase med valg av tema, etc. Være inspirator, gi oversikter og råd 


2. Skrive et foreløpig innledningskapittel hvor | Opptre som eksempelmodell, veksle mellom 


problemstilling og sentral tematisk teori å være «vegg» og katalysator 
omtales 

3. Metodevalg, datainnsamling, data- Gi støtte, oppmuntring, yte bistand 
analyser 

4. Første utkast til oppgaveutkast, Gi støtte, sette mot i kandidaten, stimulere 
presentasjon av resultater fortsatt skriving 


5. Revidering, utvikle videre diskusjonsdelen | Være analytisk og kritisk utfordrende 


6. Sluttføre oppgaven, språkvask og layout «Nok er nok» 

Lauvås og Handals (1990) teori om praktisk yrkesteori og veiledning 
har vært nok en ledestjerne, særlig det å søke reflekterte begrunnelser 
for praktisk yrkesutøvelse. Det har innebåret å få dosentkandidatene til å 
synliggjøre og dokumentere viktig arbeid som vanligvis ikke bedømmes 
ved opprykk til professor, men som er relevante i lys av dosentkriteriene. 
I tilnærmingen har jeg i stor grad tilpasset anvendt egen veilednings- 
definisjon: «Veiledning er å hjelpe en person til å finne frem til/oppdage 
og/eller skape nye løsninger på faglige og yrkesrelaterte problemer, tenke 
gjennom disse og etablere et ønske i veisøker om å prøve ut løsningen(e) i 
det virkelige liv» (Bachke, 2000, s. 149). 


Praktisk gjennomføring 

I praksis har betoningen av «å hjelpe» i sitatet over påvirket meg til å ha 
en støttende veilederstil. Understrekningen av hva man skal hjelpe med 
(oppdage, gjennomtenke og etablere ønske om) har vært mitt alibi for å 
utfordre. Samlet sett har min veiledningspraksis preg av balansegang mel- 
lom å støtte og å utfordre. Omtalen av min veiledningspraksis bygger på 
et subjektivt materiale. Det fins ingen opptak av veiledningssamtalene med 
dosentkandidatene. Ikke en gang i mine notater fra veiledningssamtalene 
har jeg dvelt ved egen anvendt veiledningsmetodikk. Derfor er beskrivelsene 
nedenfor utelukkende fundert på retrospektiv hukommelse, som lett kan 
idyllisere og forenkle. Med dette er kritikk av egen fremstilling tilkjenne- 
gjort på forhånd. Likevel innbiller jeg meg at beskrivelser i tilbakeskuelsens 
lys kan få fortelleren til å hente frem det viktigste, det hyppigst anvendte, 
og det som antas å ha vært til mest hjelp for veisøker. Min bærende visjon 
i arbeidet har vært å hjelpe kandidaten til å lage en god opprykkssøknad 
uten å bli sittende fast i fortvilelsens hengemyr. Jeg har i hovedsak anvendt 
fire tilnærminger: lytting, oppsummering, spørsmål og råd. Men før disse 
beskrives nærmere, presenteres veiledningens rammer og progresjon. 


Rammer og progresjon 
Veiledningen av enkeltkandidater har for det meste foregått til avtalte, 
forberedte tidspunkt enten på mitt eller kandidatens kontor, men 

stundom spontant på tilfeldige møteplasser. Varigheten kan derfor vari- 
ere, men ingen av mine samtaler har strukket seg over mer enn en god 
time. Det har vært slik at kandidaten har bedt om avtaler, men jeg har 
også uttrykt at jeg er tilgjengelig ved behov. 

Når det gjelder veiledningens fremdrift, kan man delvis gjenkjenne en 
parallell fase-struktur som vist i tabell 1: 


1. Veileder avventer tanker om utkast til søknad + spørsmål fra kan- 
didaten > 
Kandidaten utformer dette 3 

3. Veileder utfordrer kandidaten på tenkningen bak utkastet, 
begrunnelser for kriterieplassering, vitenskapsideologisk forank- 
ring, o.l. > 

4. Kandidaten jobber mer med plasseringenes logikk og tydelig- 
gjøring av rød tråd > 

5. Veileder tar en ny runde med utfordrende undringer > 
Kandidaten foretar ny bearbeiding og finner ut at nå kan han/ 
hun søke/eventuelt ferdigstille noen produkter før avsendelse av 
søknaden > 
Veileder kan gi støttende feedback > 

8. «Nok er nok». Send søknaden. 


Tallene 1 til 8 tydeliggjør klart hvem som har initiativet på hvert punkt. 
Når det under beskrives eksempler på de fire tilnærmingene, så er den 
impressive væremåten, lytting, knyttet til de fasene hvor dosentkandi- 
daten har den aktive rollen. De ekspressive tilnærmingene kobles til faser 
hvor veileder er aktiv. 


Lytting 

Min vei inn i kandidatenes behovsverden har vært å lytte. Når jeg så kjen- 
ner at engasjement og entusiasme har vokst frem hos meg, tenker jeg at 
fundamentet for god kvalitet i veisøker-veileder-relasjonen er etablert, og 
at da blir veiledningsmetodisk korrekthet underordnet. Å være lyttende 
på den måten tror jeg har gjort at jeg blir oppfattet som støttende. Det 

betyr at jeg har tilkjent kandidaten dirigentrollen, og gitt ham eller henne 
anledning til å snakke seg ferdig. Nå skal det vedgås at jeg ikke så glori- 
fiserende har hengitt meg til utelukkende passiv, taushetspreget lytting. I 
min engasjerthet har jeg garantert kommet med bemerkninger som noen 
ganger har vært katalyserende, og andre ganger bremsende og muligens 
villedende. 


Oppsummeringer 

God saksorientert lytting kan delvis måles via lytterens ferdighet til å 
oppsummere samtalens kvintessens. Oversiktlighet har vært viktig for 
meg, både for å holde meg orientert i veiledningstemaets terreng, og for 
å forenkle slik at vi samtaler om en ting av gangen, gjerne i avtalt rek- 
kefølge. På dette punkt kjenner jeg på at mitt oversiktsbehov gestalter seg 
slik at jeg i for stor grad har styrt oppsummeringen selv (vært dirigenten). 
Jeg antar at det hadde vært klokere å la veisøker gjøre opp summativ sta- 
tus, og heller både støtte og utfordre den i en balansert kombinasjon. 


Spørsmål som ble anvendt 


På dette punktet kan jeg være mer konkret. Først har jeg benyttet en vari- 
ant av det klisjeaktige åpningsspørsmålet: Hva lurer du på? Så har jeg 
vært innom følgende knippe spørsmål i en delvis tilfeldig rekkefølge: 


e Hva har du av relevant produksjon? 

e Ilys av kriteriene, hva mangler du? Eller hva trenger du å fullføre? 

e Hvilke fagområder fronter du? 

e Hvilken fagteoretisk retning eksponerer du mest? 

e Hvilke retninger preger dine pedagogiske utviklingsarbeider? 

e Har du noe forskningsmetodisk pre? Hvis ja, hvilket? 

e Hva med din vitenskapsteoretiske plassering? 

e Hva ser du som ditt profileringsdokuments røde trad? 

e Hvilket kriterium synes du dette arbeidet tilhører? Hvordan 
begrunner du tilhørigheten? 

e Hvilke tidshorisonter har du for ferdigstillelse av vedlegg og/eller 
dokumenter under arbeid? Innhenting av eventuelle bekreftelser? 
Ferdigstilling av profileringsdokumentet og søknaden? 

e Hvem tenker du kan være aktuelle medlemmer av det sakkyndige 
utvalget? 

e Hva vil du være dosent i? Hvilket fagområde, eller deldisiplin? 


Råd 

Ifølge «god veiledningskutyme» skal man være tilbakeholden med å gi 
råd. Begrunnelsen er at råd fra andre sjeldent utløser den samme moti- 
vasjonsenergi som selvkonstruerte råd. Min veiledningsdefinisjon vekt- 
legger nettopp at veisøker selv skal oppdage/skape løsninger, altså finne 
råd for uråd selv. Tross flagging av dette idealet mener jeg at man bør gi 
råd når man blir bedt om det. Likeledes bør man heller ikke for prin- 
sippets skyld holde tilbake råd når veisøker etter litt ettertanke forblir 
opprådd for egne ideer og forslag. Dette innebærer at jeg i en viss grad 
blir en rådgivende veileder. I veiledningen av dosentkandidatene tror jeg 
at rådene har satt løsest i den innledende fasen og i den avsluttende. Her 
er noen rådlignende formuleringer jeg har benyttet: 


e  Dusynes å ha et relevant og godt produkt der. Sørg for å dokumen- 
tere det. 

e Dessuten begrunn hvorfor det tilhører et eller flere kriterier. 

e Kan du påvise eventuell betydning (impact) dette arbeidet har (har 
hatt)? Forklar i så fall hvilke? 

e Jeg synes at dette arbeidet er kvalitetssikret (= fagfelle-lignende 
bedømt) ved at følgende organer og faglige instanser har godkjent 
det. Argumenter for dette i profileringsdokumentet. 

e Nar det gjelder din pedagogiske innsats over år, bør du skrive et 
pedagogisk essay om det. Fokuser særlig på ... Jeg anbefaler at du 
prøver å publisere det i... tidsskrift. 

e Na har du nok dokumentasjon, og profileringsdokumentet er 
grundig bearbeidet. Jeg mener at nok er nok - søk nå. 

Avsluttende refleksjoner og innrømmelser fra 
veiledernes side 


Fasiliteringen som er beskrevet og evaluert så langt i dette kapitlet, har 
foregått innenfor kollegiale rammer. Vi var alle ansatte på UiA. I en slik 
sammenheng er det utfordrende å opptre med klokskap og ydmykhet 
i kombinasjon. Vår erfaring er at det utfoldes mest fruktbart i rommet 
mellom speilende aksept og mulighetsåpnende spørsmål. 

I opplegget konkretiserte noe av dette seg bl.a. ved at vi synliggjorde 
vårt pedagogiske verdigrunnlag og praksis (se mer i kapittel 11). Vår rolle 
var i første rekke å yte hjelp til selvhjelp. I denne sammenheng vet vi at det 
beste utgangspunktet fins der hvor kandidaten øyner gode muligheter for 
å realisere sitt prosjekt. Da utløses både energi og målrettethet. Videre vet 
vi at det er vanskeligere å fasilitere inn i tvil, selvusikkerhet og ustabilitet, 
selv om det også der fins åpninger og muligheter til å realisere det ønskede 
mål. Oppgaven kompliseres ytterligere når vi møter kandidater preget av 
pessimisme, selvhat og selvundertrykkelse. Sistnevnte gruppe har størst 
behov for fasilitering, men vi fristes til å rømme unna oppgaven, da den 
anses som for krevende. I stedet tiltrekkes vi av å være veiledere for dem 
som preges av fremdrift og energi, for da føler vi på at vi gjør og sier har 
hatt betydning, at vi har utgjort en forskjell. 

Når det kommer til stykket og vi tør være helt ærlige, det er ganske sjel- 
dent at vi i møter med opprykkskandidatene egentlig har vært viktige for 
deres fremdrift og vellykkede resultat. Selv om vi innerst inne vet at vår 
innflytelse har vært marginalt, kvier vi oss ofte ikke for å sole oss i kan- 
didatens progresjon og suksess. Ordene om egen dugelighet og viktighet 
sitter løst dersom veisøker gir rom for dem. Brodtkorbs og Thorøds pro- 
sesser var kjennetegnet av fremdrift og energi. Å gi gode råd har vi ikke 
avstått fra, tross bevissthet om dets unødvendighet. Likevel skal det ikke 
underslås at det har vært betydningsfullt at vi fantes, og var tilgjengelige 
som iverksettere av dekanens initiativ. Seminaret og veiledningstilbudet 
medførte nemlig at Brodtkorb og Thorød besluttet seg for å søke opprykk 
til dosenter. Og vi gleder oss med dem og de andre som har vært, og er, i 
prosess med sine søknader. 

Et skritt i riktig retning - fremdeles 
en vei å gå. En instituttleders 
perspektiv på førstelektor- og 
dosentprosjektet ved Universitetet 
i Agder 


Inger Marie Dalehefte 
Universitetet i Agder 


Abstract: The chapter highlights how an outsider with a leadership position (head of 
the department of education), experienced the impact of the promotion preparatory 
seminars on her staff. Primarily, their influence was perceived as beneficial, inspiring 
the staff members who attained promotion to be more motivated in their work. Sec- 
ondly, the department met the staff qualification criteria required by the government. 
This dual benefit created general enthusiasm within the department. However, the 
author emphasizes that more support and resources are necessary to support staff 
members who wish to join the docent career path to the top academic position. 


Keywords: docent path, academic leadership, seminar program, promotion, 
enthusiasm 


Introduksjon 


Det ligger i en instituttleders rolle å sørge for kvalitet på studiene som 
tilbys. Dette er en lovpålagt del av arbeidet, men den bør selvsagt sam- 
menfalle med universitetets og instituttets egen interesse. Krav om nok 
kompetanse i form av første-, professor- og dosentstillinger er nedfelt i 


Sitering av denne artikkelen: Dalehefte, I. M. (2020). Et skritt i riktig retning — fremdeles en vei å gå. En 

studietilsynsforskriften. En ekstern nasjonal kontrollinstans (NOKUT) 
fører regelmessige tilsyn og kontrollerer om institusjonene oppfyller 
krav til akkreditering og re-akkreditering. Kravet er klart og ufravike- 
lig: Det skal være en viss andel faglige ansatte med førstekompetanse 
eller dosent-/professorkompetanse knyttet til undervisningen i emnene 
(Studietilsynsforskriften, 2017). Disse står som garantister for emnenes 
og studienes faglige nivå. Emner på masternivå fordrer en større andel av 
første- og professorkompetanse (50 %, derav 10 % professor- eller dosent- 
kompetanse) enn emner på bachelornivå (20 % førstekompetanse). På 
doktorgradsstudier kreves minimum førstekompetanse, hvorav andelen 
av professor- og dosentkompetanse må være 50 %. Denne tankegangen 
viser nødvendigheten av å drive systematisk kompetanseheving ved 
institusjonene, slik at den formelle kompetansen er på plass. Dette kan 
imidlertid være en utfordring for institutter med små fagmiljø og sterk 
tilknytning til profesjonsfag. Profesjonsfagene har hatt en svak kultur 
for å stimulere til denne typen formalisert kompetansebygging, og små 
fagmiljø gjør det vanskelig å sette i gang omfattende og systematiske pro- 
sjekter rundt dette. Ved Institutt for pedagogikk ved Universitetet i Agder 
(UiA) var det nettopp dette som var situasjonen i 2016. Denne utfordringen 
skal vi se nærmere på. 


Møte med kompetansekravene 


I all hovedsak er det to måter å heve den formelle kompetansen på: Man 
kan enten hente inn kvalifiserte personer «utenfra», der kompetansen 
spesifiseres i stillingsutlysningene, eller man kan kvalifisere eget per- 
sonal ved å arbeide med kompetanseheving «innenfra». Overgangen 
til 5-årige lærerutdanninger på masternivå (Kunnskapsdepartementet, 
2017) og planer for fremtidige masterstudier i disiplinstudiene peda- 
gogikk og spesialpedagogikk fordret at instituttet økte ansattes forsk- 
nings- og utviklingskompetanse (FoU-kompetanse). Anno 2016 besto de 
faglige ansatte av en relativ stor andel universitetslektorer med mange 
års erfaringsbasert kompetanse innen undervisning og utviklingsarbeid. 
Dette var personer som var svært dyktige på sine fagområder. Proble- 
met var imidlertid at de enten ikke hadde lagt vekt på å dokumentere 

sine utviklingsarbeider, eller så manglet de forskning og publisering i 
sin portefølje for å få formell førstekompetanse. I tillegg hadde institut- 
tet en mindre andel av førstelektorer som ønsket å kvalifisere seg til å 
bli dosent. For disse universitets- og førstelektorene var dosentveien en 
svært aktuell vei å gå, men det manglet gode og lett tilgjengelige støtte- 
systemer for kvalifisering ved vår institusjon. 

I mangel på alternativer henviste jeg universitetslektorer til daværende 
eksisterende interne og eksterne tilbud, som f.eks. å delta på ph.d.-kurs 
eller de Nasjonale forskerskolers (NAFOL) førstelektordager og -konfer- 
anser. Det ble det lagt opp til at hver enkelt universitets- og førstelektor 
tok ansvar for sin egen karrierevei innenfor sin egen - ofte minimale - 
FoU-tid. I praksis fungerte dette meget utilfredsstillende. Jeg må også 
ta selvkritikk på at jeg ikke hadde nok forståelse av hva kriteriene for 
opprykk innebar, og hvordan de kunne tolkes i møte med mine ansattes 
kvalifikasjoner. Siden premissene for opprykk ble oppfattet som uklare, 
og siden vi manglet erfaringer med denne type kvalifisering, var det 
vanskelig å få til et systematisk opplegg for kompetanseheving for «egen 
maskin» ved instituttet. 


Erfaringer med førstelektor- og dosentprosjektet 


Da førstelektor- og dosentprosjektet ble lansert på UiA, bød det seg en 
anledning til kompetanseheving som både var «kortreist» og organisert 
på en måte som ga en slags «kullfølelse». Som instituttleder kjente jeg på 
en lettelse over at egen institusjon endelig kom med et tilbud som passet 
til behovet hos mine medarbeidere. Alle universitets- og førstelektorer 
ved instituttet fikk forespørsel om de var interesserte. De som meldte seg 
på og deltok, fikk tildelt noe ekstra tid til dette formålet på sin arbeids- 
plan. Dette som i utgangspunktet kan virke som en pragmatisk løsning 
på et udekket behov, fikk også en symbolsk virkning ved at det bidro til at 
universitets- og førstelektorene følte seg prioritert og verdsatt. 

I prosjektet ble de møtt av dedikerte veiledere med stor respekt og 
anerkjennelse for det de allerede hadde opparbeidet seg av kompetanse 
innen utviklingsarbeid og andre aktiviteter. Veilederne hadde delta- 
gernes videreutvikling som sin spesielle oppgave. Arbeidet med tekster og 

profileringsdokument ble fremhevet som svært nyttig, men også disku- 
sjoner rundt vurderingskriteriene, som i utgangspunktet ble opplevd som 
ganske uklare av mange, gjorde det lettere å forstå hva man kunne frem- 
heve og hvordan man kunne dokumentere dette i en søknad. Deltagerne 
satte pris på å ikke være helt alene i prosessen, og at veilederne var til- 
gjengelige også mellom de arrangerte seminardagene. Dette, som er en 
selvfølgelighet for de fleste ph.d.-kandidater, ble opplevd som noe spesielt 
for universitets- og førstelektorene ved mitt institutt. 

Deltagerne i førstelektor- og dosentprosjektet kom fra forskjellige 
fagområder. I denne sammensatte gruppen ble derfor noen ulikheter i 
fagtradisjonene tydelige. For å følge opp eventuelle særegenheter for vårt 
fagmiljø, hentet vi derfor inn ekstern kompetanse. Gjennom workshops 
og individuelle veiledningssamtaler ble den enkeltes prosess også belyst 
fra et pedagogikk- og lærerprofesjonsperspektiv. Dette ble evaluert som 
et godt og betryggende supplement til hovedprosjektet. 

Den praktiske gevinsten instituttet har av at flere har fått opprykk, 
gjør at vi lettere kan dekke behovet for førstekompetanse og professor-/ 
dosentkompetanse på studiene våre. Utover dette er utbyttet av prosjek- 
tet ikke så lett å effektivitetsmåle. Tilbakemeldinger fra deltagerne anty- 
der imidlertid at prosjektet har hatt en positiv innflytelse som både den 
enkelte og instituttet nyter godt av. For den enkelte har dette ført til at nye 
muligheter har åpnet seg, ettersom tittelen blir betraktet som en del av 
ens identitet. Dette gjør at man kan delta i diskurser med mer «pondus», 
bli lagt merke til på en annen måte i fagmiljøet, og kan undervise mer på 
masteremner. Man utvider sine muligheter, og blir samtidig mer anven- 
delig for instituttet. 

På instituttet utgjør forskningsgruppene en viktig faglig arena for del- 
ing av kunnskap. De skal være et «lavterskeltilbud» for alle, uansett hvor 
man befinner seg i karrieren. Forskningsgruppene er fellesskap der man 
kan utvikle seg videre, hevde seg og være synlige i forskningslandskapet. 
Forskningsgruppene er derfor avhengige av at alle medlemmene bidrar 
med sin kompetanse. Mine medarbeidere som har deltatt i prosjektet, gir 
inntrykk av å ha fått en annen bevissthet om seg selv, sin kunnskap og 
sin rolle i forskningsgruppene. De deltar med en større selvfølgelighet og 
bidrar mer aktivt enn før. 


274 


ET SKRITT I RIKTIG RETNING ~- FREMDELES EN VEI Å GÅ 


Førstelektor- og dosentprosjektet dekket et etterlengtet behov for et 
opplegg som var skreddersydd for dem som ønsket å gå dosentveien. 
Deltakerne fikk en forståelse av hva som forventes i forbindelse med 
opprykk og de fikk noen å «sparre» med, samtidig som de kunne utvek- 
sle synspunkter og erfaringer med andre deltagere. Å være med på dette 
spesielt tilrettelagte kvalifiseringsprosjektet har gjort mine medarbeidere 
sikrere på opprykksøknadenes prosesser. De har også fått en mer generell 
forståelse av hvor «lista ligger», og dette har vært med på å oppmuntre til, 
men også ufarliggjøre det å søke opprykk. 


Fremdeles en vei å gå 


I sum har prosjektet hatt mange positive virkninger, både for den 
enkelte som har fått opprykk, men også for instituttet, og dermed 
også for institusjonen. Men spørsmålet er hvordan denne suksessen 
kan følges opp? Hva kan motivere og støtte kolleger til å gå førstelek- 
tor-dosentveien i fremtiden, og hvilke utfordringer og snublestener kan 
være hindrende? 

Vi har fremdeles en vei å gå når det gjelder å likestille professor- og 
dosentkompetansen, og mange er bekymret for at vi snakker om «et A- 
og et B-lag». Forholdet mellom de to karriereveiene er i utgangspunktet 
komplisert, og enklere blir det ikke av de tette skottene som er innført 
mellom de to karriereveiene. Kunsten for en akademisk leder blir å snu 
det kompliserte til en mulighet. Jeg tror at det kan gjøres ved å tydelig- 
gjøre rollenes egenart og utnytte kvalitetene i begge. 

Vi vet f.eks. at kriteriene for ansettelser og opprykk oppleves som 
diffuse av søkerne (Forskrift om ansettelse og opprykk, 2006). Men 
også de sakkyndige utvalgene opplever disse som vanskelige å forholde 
seg til. Det betyr at det ikke bare kommer an på hva som vurderes i 
søknaden, men også forståelsen til dem som vurderer. Her må institu- 
sjonene bli flinkere til å kommunisere hva det innebærer å kvalifisere 
til førstelektor og dosent, samt spesifisere kompetansen de er på jakt 
etter, for å kunne behandle førstelektorers og dosenters dokumenter og 
vedlegg på en rettvis måte i konkurransen med førsteamanuenser og 
professorer. 

Mens forskerskoler, kurs og veiledning for ph.d.-studenter «ruller og 
går» ved mange UH-institusjoner, er det fremdeles ikke et tilsvarende fast 
tilbud satt i system til dem som ønsker å gå dosentveien. Like fullt er det 
en forventning for at disse skal oppnå førstekompetanse «tilsvarende» en 
doktorgrad, og senere kvalifisere seg til toppstillingen dosent. Hvordan 
skal vi få holdninger til å endres og medarbeidere til å gå dosentveien 
når det er så store forskjeller i støttesystemene som bygger henholdsvis 
dosent- og professorkompetanse? 

Forskjellsbehandling kommer fremdeles til uttrykk i holdninger, lønn, 
tildeling av FoU-tid, tilrettelegging av aktiviteter, men også i gaveregle- 
ment og festiviteter. Jeg tror at mange ledere må ta et mer bevisst ansvar 
for å være en modell for likebehandling av de to karriereløpene. 

For meg som leder var det særdeles nyttig å kunne dra veksler på 
førstelektor- og dosentprosjektet ved Fakultet for helse og idretts- 
vitenskap, da vi på mitt institutt ikke hadde et tilbud som var godt nok 
til denne målgruppen av medarbeidere. Men å ha et slikt prosjekt til- 
gjengelig betyr ikke at man bare kan overlate ansvaret til noen andre. Som 
nærmeste leder bør man være tett påkoblet, kommunisere synspunkter 
på hva et slikt prosjekt bør inneholde, samt følge opp på eget institutt i 
form av tildeling av FoU-tid og tilrettelegging av FoU-aktiviteter. Det er 
også viktig å sette søkelyset på rollefordelingen og hvordan universitets- 
lektorer, førstelektorer, førsteamanuenser, professorer og dosenter kan 
utfylle hverandre i fagmiljøet vårt. 

Ønsket om å få anerkjent sin kompetanse og å kvalifisere seg videre var 
den viktigste årsaken til at mine medarbeidere ønsket å delta i førstelek- 
tor- og dosentprosjektet. Fremover blir det derfor viktig å tenke over nye 
oppgaveområder til dem som har oppnådd dosent- og førstekompetanse. 
Jeg gleder meg over å kunne benytte erfaringene og kompetansen deres 
i kvalifiseringen av nye «kull» med dosenter og førstelektorer, som 
forhåpentligvis vil få et tilsvarende tilbud om førstelektor- og dosent- 
prosjekt i fremtiden. 

Den norske dosenten i et 
utfordringsperspektiv 


Den oppmerksomme leser vil ha notert seg at alle de forutgående kapit- 
lene mer eller mindre eksplisitt har pekt på utfordringer knyttet til 
dosentstillingen. Kapittel 1 berører utfordringer med å fortolke og forstå 
opprykkskriteriene. Kapittel 2 skildrer stillingens urolige og usikre 
eksistens gjennom nær 130 års historie, og viser at dagens utgave er en 
særegenhet i forhold til andre lands dosentutgaver. Dosentinformantene 
i kapittel 3 peker på en rekke forhold som gjør dem frustrerte i jobben 
som dosenter. I kapittel 4 diskuterer Lindseth blant annet stillingens 
FoU-profil, og hva slags forskning som særlig skal tillegges dosentenes 
ansvarsdomene. 

Dosentenes fortellinger i kapitlene 5-10 avslører også utfordringer 
dosentene har stått overfor på sin kvalifiseringsvei, bl.a. det ensomme løp 
flere har erfart. Selv del 3 (kapittel 11-14), om prosjektet for å hjelpe inter- 
esserte kandidater å gå dosentveien, er ikke fri for utfordringer. Hvordan 

utforme og tilpasse seminarer og veiledning, samt hvordan skaffe rimelig 
mengde ressurser, er to eksempler på utfordrende spørsmål i denne delen. 

Så hvorfor da ha en avsluttende del med ytterligere fokus på utfor- 
dringer? Det kunne jo vært mer oppmuntrende å løfte frem de lyse og 
gledelige sidene ved å være dosent. Begrunnelsen ligger dels i at vi enda 
ikke har dekket temaet opprykksbedømming, som kan både være skjeb- 
nesvangert og utfordrende for alle som ønsker å bli dosenter. Dette skriver 
vi om i kapittel 15. En annen begrunnelse er at vi i liten grad har belyst 
dosentrollens delmandat som didaktiker innen høyere undervisning. Det 
forventes at dosenter skal ha særlig kompetanse på området, men utover 
dette er det mange uavklarte utfordringer. Dette berøres i kapittel 16, 
sammen med spørsmål knyttet til anvendelser av dosentstillingen i øvrig 
akademisk arbeid. 

På bakrommet til sakkyndige 
bedømmelsesutvalg. En kamp 
om fortolkning av kriteriene 


Carl Christian Bachke og Mads Hermansen 
Universitetet i Agder 


Abstract: This chapter offers outsiders a view of what goes on when a committee of 
experts assesses a candidate’s application for promotion to docent. The authors dis- 
cuss various interpretations of the criteria a candidate must fulfill to attain promo- 
tion and the fact that different committees employ different interpretations. Some 
analytical questions and predetermined assumptions are used as reflective tools to 
analyze the experiences in six cases. In closing, the chapter offers some recommen- 
dations to the parties involved in various levels of the docent path: academic institu- 
tions and their administrations, members of assessment committees and the docent 
candidates themselves. 


Keywords: docent promotion, assessment, committee, academic administration, 
challenges 


Introduksjon 


Dette kapitlet baserer seg pa forfatternes erfaringer med deltagelse i 
sakkyndige utvalg som bedommer kandidaters soknader om opprykk 
til dosent. Bedommingserfaringene er av nyere dato: Bachke 2013-2018; 
Hermansen 2016-2018. Kandidatene har søkt opprykk innenfor ulike fag: 
sosialt arbeid, profesjonskunnskap, etikk, sykepleie og pedagogikk. Noen 

satse på dosenter. Et utviklingsarbeid (Kap. 15, s. 281-301). Oslo: Cappelen Damm Akademisk. https://doi. 

utvalg har konkludert med opprykk, andre med avslag. De fleste gangene 
har alle utvalgsmedlemmene vært samstemt enige om konklusjonen. 
Andre ganger har det vært dissenser. Det har til og med blitt skrevet 
mindretalls- og flertallstekst. Vår samlede erfaring er altså bred hva fag, 
utfall og stridsspørsmål har vært. Likevel er den begrenset til å være en 
delvis oversikt over utfordringer og stridsepler som kan utkrystallisere 
seg i dette fortolknings- og bedømmelsesarbeidet. Men delvisheten er 
ikke til hinder for å presentere og diskutere temaer vi har erfart. Kapitlet 
beskriver derfor eksempler vi har bedømt, i særlig grad refleksjoner de 
utløste. Tekstutdrag fra bedømmelsesarbeid som siteres, publiseres i ano- 
nymisert form med samtykke fra de involverte personer. 

Gjennom arbeidet med søknadene har vi blitt overbevist om at dosen- 
tene står for betydelig akademisk relevant kunnskapsutvikling. Denne 
bør aksentueres, ivaretas og tilkjennes plass i det akademiske fellesska- 
pet. Derfor er det vår klare mening at den norske dosentordningen bidrar 
til å supplere den akademiske kunnskapsutviklingen og gjøre den mer 
helhetlig. Vårt håp er at kapitlets refleksjoner oppleves som et konstruk- 
tivt innspill til hvordan man kunnskapsteoretisk innretter seg, og hva 
som er relevant kompetanse i høyere utdanninger. I neste omgang kan 
dette få konsekvenser for rekruttering, sammensetning, kvalifikasjons- 


bygging og videreutvikling av personalressurser i akademia. 


Kapitlets disposisjon 
Kapitlet består av to hoveddeler. Del 1 beskriver eksempler på utfordringer 
i bedømmelsesutvalgenes fortolkning og refleksjoner rundt kriteriene for 
dosentopprykk. Del 2 oppsummerer erfaringene med å håndtere utfordring- 
ene i form av råd til aktuelle aktører innenfor bedømmingsarbeid. Kapitlets 
hensikt er å formidle kriteriefortolkninger som sakkyndige utvalg kan 
være uenige om. Eksemplene illustrerer hva utvalgene har diskutert, og at 
søknader kan få ja eller nei avhengig av hvor romslig kriteriene tolkes. 
Noen utvalg godtar i betydelig grad avvik fra «forskerutdannelsen», og 
viser samtidig åpenhet for å berømme innsats av høy kvalitet innenfor det 
pedagogiske området eller på andre felt. Andre utvalg har medlemmer som 
forholder seg snevert til likheter med den klassiske professorkompetansen. 

Debatten rundt fortolkning av kriterier er levende, men foregår for det 
meste innad i de sakkyndige utvalgene. I dette kapitlet ønsker vi å dele 
erfaringer og refleksjoner omkring stridighetene som forekommer i 
vurderingene, og slik hjelpe andre sakkyndige utvalg til å bli ytterligere 
bevisstgjorte. Kanskje kan utvalgsmedlemmer lettere blir oppmerksomme 
på egne bias, og dermed utøve en likere bedømmingspraksis? 


Del 1. Vurdering av dosentsøknader; 
utfordringer og eksempler 


I denne delen presenterer vi seks eksempler fra bedømmelsesutvalg for 
dosentsøknader. For å gi et grunnlag for drøfting av eksemplene peker vi 
først på noen antagelser som vi mener kan ha betydning for vurderinger 
av dosentsøknader ved norske institusjoner. Deretter gir vi en oversikt 
over krav som bør stilles til en dosentsøknad og stiller noen analytiske 
spørsmål til utvalgsvurderingene. 


Antagelser om dosentstillingen 

Generelt i akademisk arbeid, men også i vårt utvalgsarbeid, har vi erfart 
at det eksisterer en rekke fordomspregede antagelser om dosentstillingen. 
Vi vil i det følgende presentere tre av disse antagelsene. Antagelsene vil 
kunne prege vår og andre bedømmeres fortolkning av forskriften for 
opprykk til dosent (Forskrift om ansettelse og opprykk, 2006), og dermed 
farge bedømmingen av opprykkssøknader. Presentasjonen munner ut i 
en spesifisering av dosentkriteriene vis-a-vis professor, samt noen spørs- 
mål som tentativt anvendes i analysen av eksemplene. 


Antagelse 1: Dosenttittelen tilskrives i overveiende grad en lavere standard 
enn professortittelen. Antagelsen innebærer også at praksisforskning verd- 
settes lavere enn grunnforskning. 


Antagelsen støttes av fremstillingen i kapittel 2 om dosentstillingens his- 
torikk, og instituttleder Dalehefte er også inne på tematikken i kapittel 14. 
Ytterligere dokumentasjon hentes fra vårt lange akademiske virke, der 

vi stadig har opplevd at utviklingsarbeid nedprioriteres til fordel for 
forskning. Spørreundersøkelsen blant dosenter (kapittel 3) viste at mange 
opplever seg forskjellsbehandlet vis-a-vis professorene. Respondentene 
nevner for eksempel lønnsplassering, utestenging fra kommisjonsarbeid 
og symboloppdrag, lite tildelt forskningstid og at ledelsen glemmer dem. 

Antagelsen har følger for både sakkyndige utvalgs bedømmingsar- 
beid, og for dosentenes tildelte arbeidsoppgaver - og dermed stillingens 
renomme. Faren for at sakkyndige utvalg underkjenner kandidaters 
faglige portefølje øker dersom utviklingsarbeid ikke verdsettes. En slik 
praksis kan smitte over på den akademiske ledelse som ikke tør benytte 
dosentene til utviklingsprosjekter. 


Antagelse 2: Bedømmelser av dosentkvalifikasjoner tar i praksis ofte 
utgangspunkt i opprykkskriteriene til professor. Antagelsen impliserer at 
professorer i utvalgene tenderer mot å vurdere dosentkandidater ut fra pro- 
fessormålestokken. Paradoksalt nok har dosenter hang til å gjøre det samme. 


Antagelsen innebærer at dosentkandidater som tilkjennes opprykk, 
i for stor grad kan ha en professorlignende portefølje. Det kan bety at 
dosentenes særområder, (b) og (c), ikke blir ivaretatt, eller overlatt til aka- 
demikere uten formell godkjent kompetanse på feltet. 


Antagelse 3: Bedømmelser av opprykk preges i stor utstrekning av den 
verdimessige og vitenskapelige basis som utvalgsmedlemmet selv har som 
forsker og akademiker. En slik projiserende skjevhet gjelder også for annet 
vitenskapelig vurderingsarbeid. 


Det er kjent og allment akseptert at forforståelser og forkjærlighet for 
bestemte paradigmatiske standpunkter, diskurser eller skoler har betyd- 
ning for hvordan man tolker og forstår et saksforhold (Gadamer, 2014; 
Luhmann, 2000; Ricceur, 2017). Denne tilbøyeligheten må man regne 
med, men det kan virke som at aksepten av dette varierer mellom ulike 
vitenskapelige miljøer. Tendensen er at man innen humaniora og sam- 
funnsvitenskap i større grad er innforstått med fenomenet enn innenfor 
tekniske, naturvitenskapelige og helsevitenskapelige fag. 

Konsekvensen av denne antagelsen vil først og fremst påvirke bedøm- 
mingen av opprykkssøknader. Paradigmatiske avgrensninger hos medlem- 
mer av sakkyndige utvalg kan lett medføre at kvalitetsarbeider som er 
preget av annerledeshet, enten det er metodisk eller knyttet til innhold, 
form og struktur, kan bli avvist og underkjent. Dermed oppstår et dobbelt 
tap: Kandidaten mister sitt opprykk, og vedkommendes arbeidssted og fag- 
miljø skusler bort et berikende mangfold. 


Å kvalifisere til dosent 


Som pekt på over vil de tre antagelsene ha konsekvenser for både 
enkeltpersoner, fagmiljøer og dermed trolig også for de høyerer utdan- 
ningsinstitusjoner. I sum påstår vi at alle taper på dette ved at både det 
forskningsfaglige miljøet og undervisningen blir mer smalsporet og 
dermed variasjonsfattigere. Hvis antagelsene vinner bevisst eller ubevisst 
frem, vil man også neglisjere viktige budskap i Forskriften for ansettelse 
og opprykk (2006). Den er inngående behandlet i denne bokens kapittel 
1, men vi gjentar noen poeng for å belyse forskjeller i vurderingene av 
dosent- og professor-stillingene. Punktene vil fungere som en bakgrunn 
i gjennomgangen av eksemplene. I tillegg håper vi at punktene kan hjelpe 
fremtidige medlemmer i sakkyndige utvalg til å avklare noen av de 
utfordringene man møter i vurderinger av dosentsøknader, i forkant av 
utvalgsarbeidet. 
Forskjellen mellom kravene til en dosent og en professor: 


e Kriteriene krever større kompetansebredde for å bli dosent enn 
professor. 

e  Dosentløpets dokumentasjonsformer er mindre utviklet og stan- 
dardiserte. Hvis kvalitetsstandarden skal være fagfellevurderte 
produkter må andre former for fagfellebedømmelse enn den som 
gjelder ved vitenskapelige artikler, godkjennes og tillegges vekt 
som likestilles med bedømmelse av professorkandidater. Dette 
betyr at man konkret skal utvikle felles redskaper som hjelper 
utvalgsmedlemmer i vurderingen av kvalitetsnivået til andre 


typer arbeider. 

e Dosenter og professorer defineres som likeverdige. Derfor bør også 
mange av dosentkandidatenes vedlagte dokumenter være generert 
de siste seks årene (som professorkandidatenes). Imidlertid bør det 
i noen grad innrømmes noe større tidsbredde, da utviklingsarbeid 
ofte foregår over mange år. 

e Dosentkandidater må forholde seg til et lignende omfangskrav på 
skriftlige, publiserte arbeider som professoraspirantene, hvor der 
forventes 8-10 tidsskriftartikler og 2-3 bøker av solid kvalitet. 

e Dosentarbeidene må også speile en viss tematisk og forsknings- 
metodisk bredde, og ha relevans for fagfeltet det søkes opprykk i. 
Man må likevel huske at omfanget totalt skal være rimelig likt for 
opprykk til toppstillingene. Det innebærer at for dosentaspiranter 
kan manglende fagfellevurderte artikler kompenseres med et økt 
volum utviklingsarbeider. 

e Det er rimelig å presisere at relevant praktisk-pedagogisk kompe- 
tanse betyr utøvd pedagogikk, som i vesentlig grad er knyttet til 
universitets-/høgskolekontekster. 


Noen analytiske spørsmål 


Til tross for våre forsøk på å konkretisere utfordringer knyttet til å 
skille de to toppstillingene, vil det likevel alltid oppstå spørsmål til 
hvordan tolke vurderingskriteirene. De følgende spørsmål vokste frem 
gjennom arbeidet med UiA sitt dosentopprykks-prosjekt, 2016-2018. 
Oppdraget satte i gang flere refleksive prosesser. For det første har vi 
prosesser knyttet til diskusjoner med de deltagende dosentkandida- 
tene, både på undervisnings- og veiledningssesjonene. Dernest har vi 
inngått i prosesser med akademiske ledere på UiA. Disse har diskutert 
opplegget med oss og avkrevd progresjonsrapporter, både muntlige 
og skriftlige. Endelig har vi prosesser rundt antologioppdraget. Det 
medførte at vi har lest, analysert og drøftet tekster som kriterier, retn- 
ingslinjer, og utkast til bedømmelsesrapporter. Metaforisk sagt repre- 
senterer dette input en form for «grounded theory», som har tjent 
oss i våre diskursive analyser. Samlet har prosessene nedfelt disse 
spørsmålene: 

Kan man få opprykk uten fagfellebedomt forskningsartikkel? 
Hvordan begrunne et ja? 

Kan man tilkjennes opprykk uten å ha «IMRAD-strukturerte 
arbeider'»? 

Skal man underkjenne nar profileringsdokumentet har mangler, 
og/eller ikke holder høyt nivå? 

Må alle fire kriterier være dokumentert dekket? 

Skal sakkyndig utvalg holde seg til kriteriene alene, eller ta hensyn 
til «Veiledende retningslinjer» (2007) fra Universitets- og høgskol- 
erådet også? 

Hvor stor innflytelse skal bedømmingspraksis fra komiteer for 
professoropprykk ha på vurderinger av dosentkandidater? Hvor- 
dan forholde seg til en eventuell delvis «skjult overføring» av pro- 
fessorale kriteriefortolkninger? 

Er det en implisitt kultur for å betrakte dosenttittelen som annen- 
rangs professor? Hvis ja, hvordan påvirker det sakkyndig utvalgs 
vurderingspraksis? 

Hvordan klarer søker å sortere og fortolke kriteriene, og hva er 
god nok fortolkningsstandard når det kommer til plassering av 
arbeider under rett kriterium? Hvordan belønnes påpekninger av 
at enkeltarbeider har tilhørighet til flere kriterier? Eventuelt hvor- 
dan straffe mangelfull påpekning? 

Hva tenker sakkyndig utvalg om forskjellen på kriteriene B (pedago- 
giske utviklingsarbeider) og D (praktisk-pedagogisk kompetanse)? 
Har søkere fordel av å dokumentere høye kvalifikasjoner innenfor 
to (eller flere) av de sju C-områdene, i forhold til bare ett område? 


Spørsmålene 1-3 er rimelig spesifikke, i den forstand at sakkyndig utvalg 


kan svare ja eller nei på dem. De øvrige er av mer generell karakter, noe 


som innebærer at utvalgene kan falle ned på flere og mer nyanserte svaral- 


ternativer. Det kan bety at det vil være mer tidkrevende å komme frem til 


avklarte svar. Etter vårt syn er den største svakhet ved mange, også i noen 


IMRAD er en forkortelse for Introduksjon, Metode, Resultat og Diskusjon. I daglig faglig kom- 
munikasjon er det forkortelsen for hvilke elementer som skal være til stede i et akademisk ar- 
beid. 

grad våre, utvalgsvurderinger at man i for liten grad har forholdt seg til 
spørsmålene på en bevisst og skriftlig dokumentert måte. 


Eksempler fra bedømmelsesutvalg 


Denne delen omfatter fire bedømmelsesarbeider som Bachke har deltatt 
i, og to for Hermansens del. Hensikten er å gi innblikk i konkrete disku- 
sjoner som forekommer når utvalgsmedlemmer samtaler om kriteriefor- 
tolkninger, og vise deres konsekvenser for utfallet. 


Eksempel 1: «Hjelp, søker har jo ikke 
IMRAD-strukturerte produkter!» 


Tre sakkyndige utvalgsmedlemmer satt på forskjellige steder i Norge 
med den samme opprykkssøknaden. Dosentkandidaten hadde levert 
inn en velorganisert søknad, og det var derfor enkelt for bedømmerne å 
følge søkerens kriterierelatering og vedleggsnummerering av de enkelte 
arbeidene. Profileringsdokumentet understreket dette ved å vise ved- 
leggenes relevans for fagområdet søker ønsket å bli dosent i, påvise kro- 
nologiske utviklingslinjer mellom enkeltprodukter innenfor samme 
temaområdet, og plassere produksjonen inn i de forskningsmetodiske, 
vitenkapsteoretiske og fagdidaktiske rammer på en reflektert måte. 
Søknaden som helhet talte derfor med tydelig stemme inn både i den mer 
generelle akademiske diskurs, og i den mer spesifikke didaktiske reflek- 
sjon innen høyere utdanning. 

Da nærlesingen begynte mente fagfelle 1 at forskningskriteriet krevde 
at noen arbeider burde følge det tradisjonelle mønsteret for oppbygging 
av vitenskapelige artikler (IMRAD-strukturen). Han mente at det var et 
tegn på at søkeren behersket denne vitenskapelige sjangeren, noe som 
krevdes for å få dosentopprykk. Med denne forståelsen gikk han til tele- 
fonmøtet med det to andre fagfellene. 

Etter en åpningsrunde med oppvarmende småprat tok fagfelle 1 ordet 
og roste først de positive sidene ved søknaden, men så kom den kritiske 
replikken: «Hjelp, søker har jo ikke IMRAD-strukturerte produkter!» 
Før han fikk sagt noe mer, brøt fagfelle 2 inn: «Kriteriene sier ikke at 

det er et absolutt krav for at noe skal regnes som et vitenskapelig bidrag. 
Søkeren har dessuten rikelig med annen produksjon og virksomhet med 
betydning (impact) både innad i akademia og utad til et bredere publi- 
kum. Disse arbeidene passer under de to øvrige kriteriene for opprykk, 
og gjør at vi kan redusere fordringer om et stort volum på det renspikka 
vitenskapelige feltet. Det er nettopp denne skjevheten som gjør at denne 
søknaden treffer dosent-segmentet.» Fagfelle 3 fulgte opp med lignende 
argumenter, og supplerte med å poengtere kandidatens gode refleksjoner 
omkring kunnskapsbegrepet. «Nettopp dette underbygger at vi har med 
en dosent å gjøre, og en av det solide slaget», tilføyde han. 

Fagfelle 1 ba om betenkningstid. Han leste flere bidrag om igjen, og så 
på omfanget og kvaliteten til alle arbeidene på nytt. Konklusjonen ble da 
enstemmig: Søker fikk opprykk. 

Dette eksempelet belyser vårt analysespørsmål 2: «Kan man til- 
kjennes opprykk uten å ha IMRAD-strukturerte arbeider?» Her doku- 
menteres at dosentkriteriene gir store muligheter for å vektlegge annen 
type kvalitet enn IMRAD-regisserte produkter som dokumentasjon på 
vitenskapelighet. Fagfelle 1 tok utgangspunkt i en bestemt type kvalitets- 
kjennetegn, og måtte lære seg annerledesheten i dosentbedømmingen i 
forhold til et opplagt krav ved vurdering av professoropprykk. 


Eksempel 2: «Her fins ikke noe fullvitenskapelig 
bidrag - ingen fagfellebedømt artikkel!» 

Søknaden inneholdt mange boktekster. Noen komplette bøker, og noen 
kapitler i antologier. Publikasjonene var utgitt over mange år. Søkeren var 
for en stor del eneforfatter. Mange av bøkene hadde vært, og var fortsatt 
på pensumlister. I tillegg inneholdt søknaden fagessays og debattpregede 
petiter. Disse var publisert i tidsskrifter som var relevante for profesjoner 
som søkeren hadde utdannet studenter til over år. 

Det sakkyndige utvalget besto av to norske med toppstillingskvali- 
fikasjoner pluss en utenlandsk professor. Vedkommende kunne norsk, 
men hadde lite kjennskap til dosentløpet. I første telefonmøte uttalte 
denne fagfellen: «Her fins ikke noe fullvitenskapelig bidrag — ingen fag- 
fellebedømt artikkel!» Fagfellen fortsatte: «Hvordan kan man da jamføre 

med det professorale nivå for kvalitet?» Utvalgets leder svarte med å hen- 
vise til forlagenes praksis. De har sine sakkyndige som kvalitetssikrer 
faglig standard — også i forhold til aktuell vitenskapelighet på feltet. At 
bøker over tid er pensum, borger for solid pedagogisk kvalitet. Lederen 
tilføyde: «Bøker som er pensum over år, viser at søkeren har hatt impact, 
fordi mange studenter har jobbet med vedkommendes tekster.» Etter litt 
replikkveksling ble utvalget enige om en ny leserunde, hvor man også 
begynte å skrive kommentarer til enkeltvedlegg. I neste telefonmøte 
var enigheten stor både når det gjaldt omfang og kvalitet. Fraværet av 
vitenskapelige artikler ble fullt ut kompensert av søkers bidrag på andre 
akademiske relevante virksomhetsområder, som kunnskapsleverandør, 
pedagogisk tilrettelegger internt, og som deltaker i den fagpolitiske 
debatten eksternt. Søker fikk opprykk til dosent. 

Eksempelet illustrerer analysespørsmål 1, «Kan man få opprykk uten 
fagfellebedømte forskningsartikler?» Sakkyndig utvalg konkluderte med 
at det kan man. Slik vi forstår kriteriene, mener vi til fulle at dette er 
helt i overensstemmelse med ånden i den norske dosentordningen. Hvis 
kvaliteten er høy nok, behøver ikke denne kvaliteten dokumenteres 
i form av tradisjonelle fagfellevurderte bidrag, eller være publisert i en 
vitenskapelig tidsskriftserie. 


Eksempel 3: Solid sjanger-bredde og tilfredsstillende 
kvaliteter på mye, men hvor er søknadens røde tråd? 
Utvalget hadde mottatt søknaden. Medlemmene skumleste den for å 
få et førsteinntrykk. Før lederen hadde rukket å lage en fremdriftsplan, 
mottok han en e-post fra et utvalgsmedlem. Der sto det: «Profilerings- 
dokumentet mangler opplysninger om hvilken fagdisiplin søker ønsker 
å bli dosent i, og har følgelig ingen argumentasjon og refleksjon omkring 
hvordan enkeltvedlegg peker mot et eller to kompetansefelt. Dermed 
opplever jeg at søknaden mangler en helhet, en rød tråd, en syntese. Des- 
suten er profileringsdokumentet kortfattet og mangler delvis presisjon 
på vedleggshenvisningene. Dette gjør det uråd å finne frem i søknaden.» 
Fagfelle 2 hadde merket seg det samme, og mente at uoversiktligheten 
gjorde at utvalget ikke kunne behandle søknaden. 

Lederen ba kollegene holde an, og viste til at mange vedlegg hadde 
tilfredsstillende kvalitet. Dessuten har utvalget en mulighet til å spørre 
søker om tilleggsopplysninger. Dette ble også gjort. I påvente av ny infor- 
masjon skrev utvalget sine vurderinger av enkeltbidragene. Mange av 
disse ble bedømt meritterende for opprykk. Søkers solide sjangerbredde 
viste at vedkommende dessuten passet til dosentsegmentet. Tilleggs- 
opplysningene kom. Ny vurdering, men dessverre hadde ikke tillegget 
den nødvendige overbevisende kvaliteten. Søker fikk ikke opprykk. 

Eksempelet belyser analysespørsmål 3: «Skal man underkjenne når 
profileringsdokumentet har mangler — ikke holder høyt nivå — på linje 
med doktorgradskappe?» Svaret gir seg nesten selv: Store mangler ved 
profileringsdokumentet får naturligvis konsekvenser. Vi tenker at i en 
professorbedømmelse kan en kappe være unødvendig, fordi sjanger og 
formkrav er rimelig entydig definert. I en dosentsøknad er sjanger og 
krav til form mye åpnere, men kvalitetskravet har samme nivå som for 
professorbedømmelser. På grunn av det løsere formatet fordres det at 
dosentkandidaten eksplisitt belyser, begrunner og forklarer sammen- 
henger mellom innleverte produkter og kriteriene, slik at den røde tråd 
blir tydelig rettet mot fagfeltet det søkes opprykk i. Dette begrunnelsesar- 
beidet kan med stor fordel utformes i et profileringsdokument. På våre 
dosentseminarer på UiA understreket vi dette sterkt, og anbefalte kan- 
didatene å skrive et utvidet narrativ som sammenfattet og tydeliggjorde 
sammenhenger i hans/hennes faglige og vitenskapelige utvikling. Hvis 
slike beskrivelser mangler, eller er ganske mangelfulle, blir søknadens 
helhet borte, og dessuten vanskelig å finne frem i. Ved slike alvorlige 
mangler i profileringsdokumentet blir konsekvensen underkjennelse. 


Eksempel 4: Alt vel og bra, men 
profileringsdokumentet har en mangel 

Søknaden hadde stort vedleggsvolum. Arbeidene strakk seg over mange 
år, og fordelte seg med rimelig lik tyngde på de tre første kriteriene. 
Det fjerde, praktisk pedagogisk kompetanse, var solid dokumentert, og 
dermed oppfylt. Innleverte dokumenter hadde ikke bare en god bredde, 
men også gjennomgående høy kvalitet. Søknadens profileringsdokument 

var også ryddig, med korrekte henvisninger til vedlegg og nødvendige 
krysshenvisninger dersom et produkt hadde relevans for flere kriterier. 
Dette gjorde det enkelt både å få en oversikt over søknaden, og å finne 
frem i den. Alt syntes vel og bra. 

Imidlertid ble det sterk uenighet utvalgsmedlemmene imellom. Argu- 
mentasjonen var grundig både fra fagfelle(r) for opprykk og fra fagfelle(r) 
mot opprykk. Diskusjonen foregikk både muntlig og skriftlig. Hva besto 
uenigheten i? I hovedsak dreide det seg om i hvilken grad man skulle 
holde seg til opprykkskriteriene alene (definert i Forskift om ansettelse 
og opprykk, 2006), eller om man skulle også trekke inn og tilskrive en 
lignende tyngde til det som sies i Veiledende retningslinjer for vurdering 
av søknad om opprykk (Universitets- og høgskolerådet, 2007). Søkeren 
hadde ikke i tilstrekkelig grad tatt hensyn til et moment som var nevnt 
i dette dokumentet, mente opprykks-motstander. Dette punktet burde 
vært diskutert i profileringsdokumentet, ble det hevdet. Dermed hadde 
dette ikke det høye nivået som skulle til for opprykk til dosent. Fagfellene 
ble ikke enige. Utvalget oppnådde altså ikke det som med juridisk språk 
formuleres slik: Vurderingen er enstemmig og utvilsom blant medlem- 
mene”. Søkeren fikk følgelig ikke opprykk. 

Her illustreres delvis det samme som i forrige eksempel, knyttet til 
analysespørsmål 3. Manglene i profileringsdokumentet er av mindre 
omfang i dette eksemplet, men den ene mangelen anses som så vesentlig 
at utvalget samlet ikke anbefaler opprykk. Eksemplet viser hvilken vekt 
sakkyndige utvalg legger på den samlende fremstilling og argumentas- 
jon i profileringsdokumentet. Dette tilskrives altså en avgjørende betyd- 
ning. Mangler kan begrense utvalgets muligheter for å bedømme om 
søknadens helhet holder høyt nivå eller ikke. 


2 Jf. § 2-3, punkt 10 «Når et utvalg avgir kompetanseerklæring, skal det alltid angi på hvilket 
fagområde og eventuelt i hvilken spesialitet søkeren anses å ha dosentkompetanse. Uttalelsen 
skal alltid gi uttrykk for om kompetanseerklæringen er enstemmig og utvilsom» (Forskrift om 
ansettelse og opprykk, 2006). 

Eksempel 5. En medbedømmers påpekninger og 
refleksjoner og våre kommentarer 

I et sakkyndig utvalg som Hermansen deltok i, mottok han en rekke 
overveielser fra en medbedømmer, A. Utdrag fra disse presenteres her, 
etterfulgt av Hermansens analyser og refleksjoner. Overveielsene fra A 
er hurtig nedtegnet, og de har derfor karakter av umiddelbare refleks- 
joner. Likevel inneholder de klare identifikasjoner av fenomener som vi 
tar nærmere i øyesyn i etterkant. Hvert moment gis en underoverskrift. 


Åpne kriterieformuleringer, fortolkningsutfordringer 

og overlapp 

A: Min erfaring er at det finnes mye usikkerhet her fordi retningslinjene 
som finnes, har en til dels åpen og overordnet form. Hvordan skal man i 
sin søknad tilfredsstille krav om «Dokumentert omfattende pedagogisk 
utviklingsarbeid og annen pedagogisk virksomhet av høy kvalitet», og 
samtidig også «Dokumentert relevant praktisk-pedagogisk kompetanse 
på grunnlag av utdanning eller undervisning og veiledning»? Det skal 
vel vanskelig gjøres at det første kriterium oppfylles uten å ha ivaretatt 
det siste? 


Hermansen: Denne utfordringen er tydelig relatert til vårt refleksjons- 
spørsmål 9, «... forskjellen pa de to pedagogiske kriteriene?», men berører 
også litt mer indirekte spørsmål 8, «Hvordan klarer søker å sortere og 
fortolke kriteriene ...?». En forskrift skal etter vår oppfatning være åpen 
og tolkbar, men etter vår mening er det riktig at en helt åpen tolkning 
vil sette utvalgene i en relativt hjelpeløs posisjon. Noe som kan hjelpe 
utvalgene, kan være den støtte man finner i stillingsannonsens ordvalg. 
Denne teksten kan peke på bestemte kvalifikasjonsområder som skal 
tilgodeses. 

Alternativt kan utvalget hjelpe seg selv ved å ha foretatt en egen for- 
tolkning av disse to kriteriene innledningsvis (jf. den innledende for- 
tolkning som er presentert i dette kapitlet). Her kan man se på hvilke 
innsatsområder, læringsgrunnlag og verdigrunnlag universitetet har bes- 
krevet. Man kan også hente vurderingshjelp i fagområdet, som søkeren 

beskrev i sin søknad om opprykk til førstelektor. Trolig kunne de enkelte 
universiteters fakulteter vært til hjelp og inspirasjon for utvalgene ved 
å skissere en fortolkning av forskriften. Det er en opplagt utfordring at 
grenseoppgangen mellom de to pedagogiske kriteriene i forskriften ikke 
er klar. Sakkyndig utvalg kan håndtere utfordringen ved å gi sine tolk- 
ninger av forskjeller og overlappinger skriftlig form, og dermed klargjøre 
hvordan man forholder seg til eventuelle overlapp. I sum kan man si at 
dette spørsmålet kan løses gjennom eksplisitt fortolkningsarbeid, fort- 


rinnsvis foretatt av utvalget selv. 


Sjupunkts-kriteriet: Hva er av betydning, og derfor 
meritterende? 

A: Hva er best, ett krav omfattende ivaretatt, eller flere krav tilfredsstillende 
ivaretatt? Noen klarere retningslinjer her tror jeg kan gjøre det lettere for 
søkere, og ikke minst forhindre at en praksis blir løftet opp til en forskrift 
når den ikke er det. Et eksempel er den «sannhet» som synes å ha blitt 
praksis ved vurdering av professorkompetanse. Her vektlegges kravet om 
å ha veiledet på doktorgradsarbeid tydelig, og har vært en av de viktig- 
ste begrunnelser for at søker ikke får en slik kompetanse. Men i kriteriene 
står det bare at søker skal vise nasjonale og internasjonale standarder på 
vitenskapelige arbeid. Det kan vel være så mangt, og langt mer enn dette. 


Hermansen: Denne utfordringen er knyttet til analysespørsmål 10. Føl- 
gelig er vi enige i at dette er uklart. Man kan fortolke minimalistisk, og 
kun omtale ett område. Men søknader med større bredde vil fremstå som 
mer overbevisende, jf. det vi har sagt tidligere om at bredde er et kjen- 
netegn på dosentkvalifikasjonen. 


Be om personlig kompetansevurdering eller opprykk ved å 
søke stilling? 
A: Hvilke av disse to alternativene er det beste valget for en dosentkandidat? 


Hermansen: Dette valget er ikke knyttet til noe analysespørsmål, men vi 
har erfaringer med at dosentkandidatene ber oss om råd. Vanligvis har 
vi basert oss på sunn fornuft, og sagt at dersom de har en jevn fordeling 

av dokumentasjon på kriteriene 1a, 1b og ıc (se kapittel 1, side 20), kan det 
være bedre å søke på utlyst stilling. Det fordrer imidlertid at utlysnings- 
teksten krever variasjon i kompetanse, og at kandidaten imøtekommer 
det som etterspørres. Hvis man har en skjev kompetansedokumentasjon, 
kan man falle heldigere ut ved å velge et personlig utvalg. Da kan man 
nemlig argumentere for at stor tyngde på ett kriterium kan kompens- 
ere for mangel på de andre. Ved personlig utvalg kan man også slippe 
å ta hensyn til bestemte formuleringer i utlysningstekst. Dessuten kan 
kandidaten komme med forslag på utvalgsmedlemmer, og dermed øke 
muligheter for å få bedømmere som begeistres av akkurat denne ten- 
densen til ensidighet. 


Utfordringer knyttet til sakkyndig utvalgs sammensetning 
og medlemmenes oppgaveforståelse 
A reflekterer her på flere relevante spørsmål: 


1. Er det riktig å oppnevne tre med professorkompetanse til å vurdere 
opprykk til dosent? Etter min mening bør utvalgene ha minst en 
dosent. 

2. Hvor godt er de sakkyndige innforstått med oppgaven de påtar seg? 
Eksempelvis erfaring med å bedømme dosentkompetanse som er 
noe annet i andre land enn i Norge. Jeg har opplevd at utlendinger, 
fra f.eks. Sverige, forstår dosentkompetanse som noe annet enn i 
Norge. Det har fått uheldige utfall. 

3. Hvor bred bør kompetansen i det sakkyndige utvalg være? Er det 
en god ide at noen har dybdekompetanse på søkerens fagspesi- 
ale, og andre pedagogisk kompetanse? Søkeren vil da bli bredere 
vurdert enn med tre med spisskompetanse på et lite felt. 


Hermansen: Ifølge retningslinjene kan både dosenter og professorer sitte 
i sakkyndige utvalg. Men fortsatt forekommer det utvalg uten dosenter. 
A poengterer at slik praksis bør man få avviklet. Dette synspunktet er 
rimelig, og vi støtter at minst ett utvalgsmedlem bør være dosent. Imid- 
lertid adresseres ikke et annet problem vi har møtt, og som kan kalles 
en paradoksal påstand: Professorer som bedømmer dosentkandidater, 


295 


KAPITEL 15 


tenderer til å vurdere kandidatenes kvalifikasjoner ut fra kriterier som 
gjelder ved professorbedømmelse. Men det ubegripelige er at dosenter i 
de samme utvalg har lik tendens. Etter vår mening representerer dette en 
dobbel bias. 

Hvordan kan en slik tendens forstås og forklares? Helt enkelt kan man 
for professorale utvalgsmedlemmer si at tendensen rett og slett er en følge 
av at de ut fra sin utkikkspost synes at kriteriene for professoropprykk er 
de mest rimelige i forhold til kvalifikasjon. På sett og vis er de vanedannet 
til å vurdere slik. Ut fra formuleringen om likeverdighet mellom de to 
stillingstitlene fins det en form for logikk i å tenke slik. Dermed vektlegges 
professorkriteriene nærmest ubevisst. Nar det gjelder dosentmedlemmer 
i utvalgene, kan det forholde seg annerledes. De er en gruppe toppkvalifi- 
serte medarbeidere som relativt nylig har fått formell likestilling med pro- 
fessorer. Kan dette innebære at de ennå ikke helt opplever at likestillingen 
er legitimert, eller at deres kompetanse anses likeverdig? Kjenner de seg 
ikke helt trygge på at de er likeverdige utvalgsmedlemmer, og «sikrer» seg 
derfor noe ved å lene seg til kriteriene for professoropprykk? Hvis noen 
av disse påstandene medfører riktighet, løser man ikke bias-problemet 
gjennom å trekke inn flere dosentmedlemmer i utvalgene. Trolig trengs 
det flere års praksis med poengtert likeverdighet, diskusjoner omkring 
tendensen til å være for professoral i kriteriebruken, trening i å fortolke 
og identifisere høy kvalitet i utviklingsarbeid og praksisforskning osv. 


Hva gis plass i sakkyndige uttalelser? 

A: Jeg har lest svært mange sakkyndige uttalelser i forbindelse med mitt 
arbeid. Variasjonene er mange og kreative, og forskjellene store både hva 
angår tekstenes omfang og dybde, og hva som vektlegges i omtalen. Noen 
tar med den minste lille publikasjon. Andre vektlegger bare vitenskapelige 
arbeider. Forskjellige profesjoner har forskjellige måter å presentere sin 
vurdering av en søker på. Grovt sett kan man si at de profesjoner som har 
en naturvitenskapelig tilnærming til sitt fagfelt, er ordknappe. De benyt- 
ter ikke sjelden en skjematisk fremstilling, og vektlegger i sin vurdering 
i større grad enn humanistiske profesjoner erfaringer fra praksis. Også 
innenfor f.eks. lærerutdanning og sykepleierutdanning kan variasjonene 
være store (ingen slår teologer og representanter for norskfaget). Burde det 

være en litt samlende mal for disse vurderingene? Og kanskje også noen 
retningslinjer for muligheter til å anke på formelle feil i vurderingen? 
Egentlig er det litt merkelig at for å vurdere utviklingsarbeider og ped- 
agogisk kompetanse er svært mye overlatt til skjønn, tolkning og egen 
erfaring. Men for de vitenskapelige arbeidene søkeren har sendt inn til 
vurdering, er det klare (metodiske) krav hvorvidt de kan vurderes som 
meritterende. 


Hermansen: Når det gjelder de sakkyndige uttalelsene, mener vi at noen 
av utfordringene beskrevet her, vil kunne imøtegås og håndteres ved hjelp 
av mer eksplisitte fortolkninger, som nevnt over. Om det skal være en 
ankeinstans, er vi imidlertid i tvil om. Naturligvis skal det være klage- 
muligheter, særlig ved prosedyre- eller saksbehandlingsfeil. Når det 
gjelder klageadgang på mer generelt grunnlag, tenker vi at argumenta- 
sjonen er mer sammensatt og motsetningsfylt. På den ene siden er 
bedømmingsgrunnlaget, nemlig kriteriene, ikke entydige og fastspikrede. 
Sakkyndig utvalg må fortolke dem, og nettopp tolkningen vil farge 
konklusjonen. Det betyr at en anke sjeldent vil føre til en avgjørelse som 
overtrumfer den første. Bedømmere som har tenkt grundig gjennom 
sine fortolkninger og argumenter og endt opp med en konklusjon som 
gruppe, vil i de fleste tilfeller stå på sitt, og ikke endre avgjørelsen. På den 
annen side må vi jo innrømme at en godt begrunnet klage, som på en 
avslørende måte kan påvise urimeligheter, kan bevege hardhudede, men 
kloke bedømmere til å rette opp sine feil. Sånn sett bør klageadgang med 
fordel kunne prosedyrefestes. En egen ankeinstans med eventuelt en eller 
flere nye bedømmere synes derimot for vidloftig — ikke minst fordi en 
søknad om dosentopprykk skal fremstå som overbevisende. Så vedgår vi 
at utvalgsarbeid med rapport inngår i en helhet med flere godkjennings- 
porter som må svare positivt (tilsettingsutvalg, dekan, o.a.). 


Eksempel 6. To utvalgs bedømming av de samme 
fagfellevurderte, publiserte artikler 


De to søkerne hadde skrevet artikler sammen i ei gruppe bestående av 
fire forfattere. Som medlem av begge utvalg hadde Hermansen en unik 

adgang til å få innsikt i hvordan disse beskrev og vurderte to identiske 
artikler som begge søkerne vedla. Artiklene var publiserte i anerkjente 
vitenskapelige tidsskrifter. Det ene utvalget gav hederlig og meritterende 
omtale av artiklene, og konkluderte med å innstille på opprykk. Det 
andre utvalget endte opp med motsatt konklusjon, og med at Hermansen 
skrev en mindretallsuttalelse hvor han konkluderte med at kandidaten 
var kvalifisert for opprykk. Det som gjør saken ekstra tankevekkende, er 
at de to søkerne hadde søknader som også ellers lignet hverandre, både i 
omfang og kvalitet på vedlagte dokumenter, samt utformingen av profil- 
eringsdokumenter. Eksempelet illustrerer diskursiv uenighet og tautrek- 
king som kan finne sted på bedømmeres bakrom. 

Bedømmelsestekstene av de parvis samme vitenskapelige arbeider 
viser at utvalgene har ordlagt seg ganske forskjellig. Utvalg 1 har eksplisitt 
anvendt forskriftens begreper og relatert bedømmingen til kriteriene, 
og vurdert de aktuelle artikler til å være på høyt nivå (som kreves for 
opprykk). Følgelig har vurderingen medvirket til å finne søker 1 kvali- 
fisert. Utvalg 2 har derimot ikke aktivt henvist til forskriftens kriterier, 
bare kreditert for forskerdeltagelse. Denne passiviseringen av forskriften 
frykter vi kan ha medført at utvalget kan ha benyttet implisitte, skjulte 
eller andre kriterier i sin bedømming. Når to sentrale arbeider i søknad- 
sporteføljen til søker 2 har fått en lite forskriftsrelatert omtale, kan det 
ha medvirket til at vedkommende ble underkjent. Selvsagt inngår andre 
arbeider i begges søknader. De ulike utfall kan like gjerne vært begrunnet 
ut fra disse. Vårt poeng er at kandidaten lettere forstår rimeligheten i en 
bedømmelsestekst som uttalt relaterer seg til kriteriene, enn til vurder- 
ingsbeskrivelser som fremstår som kriteriefraværende. Dessuten er det 
tankevekkende og undringsskapende at to utvalg ender opp med så forsk- 
jellige bedømmelsestekster av samme vitenskapelige produkter. Det kan 
tyde på at kandidater i en for stor grad kan være utsatt for vilkårligheter 
med tanke på ja eller nei til opprykk. 


Del 2. Konklusjoner og råd 


I denne delen konkluderer vi med noen anbefalinger som åpenbart har 
rådgivende undertoner for akademias ledere og utdanningspolitiske 

talspersoner (både i byråkratiet, regjering og fagforeninger) men 
ikke minst til fremtidige medlemmer av sakkyndige utvalg så vel som 
opprykkskandidater. 


Myndigheter og ledere i høyere utdanning 
Utfordringene med å fortolke kriteriene for opprykk og sakkyndige utvalgs 
tendenser til å anvende professorale opprykkskriterier i vurderingen 
av dosentkandidater tilsier at det er behov for ytterligere presisering, 
konkretisering og innskjerping av retningslinjene for dosenter. Disse må 
tydeliggjøre annerledesheten vis-a-vis kriteriene for opprykk til profes- 
sorer. Videre må de poengtert kreditere det bredere kompetansetilfang, 
og at det fordres høy kvalitet. Hva dette betyr må beskrives nærmere. 
Samtidig må toppstillingsstatusen ivaretas gjennom å dokumentere at 
den samlede kompetansen har samme volum og kvalitetsnivå som gjelder 
for professoropprykk. Å utforme slike avklaringer må komme fra høyeste 
myndighetshold, og følges opp med evaluering av bedømmingspraksiser. 
Slik kan man unngå uønskede og fordreide vurderingskulturer. 

Det synes nødvendig å vurdere hvordan høyere undervisningsinsti- 
tusjoner praktiserer opprykksprosessen, med tanke på denne bør være 
tilnærmet lik. I dette inngår også noe ettersyn med hvordan dosenter til- 
deles oppgaver og ressurser. Kanskje dette tilsynet og utenfra-blikket kan 
være en ny oppgave for NOKUT? Kanskje et NOKUT-tilsyn ville resul- 
tere i et pålegg om å skolere utvalgsmedlemmer formelt? Muligens ville 
institusjonene også bli bedt om å bruke mer ressurser på kandidater som 
velger førstelektor-dosent-stigen for å kvalitetssikre denne karriereveien. 
Vår erfaring/påstand er at det i dag er jevnt over for store forskjeller i 
tildelingen til de to karriereveiene. 


Sakkyndige utvalgsmedlemmer 

Å bli dosent krever ingen formell skolering. Man blir førstelektor ved å 
levere fra seg et visst antall dokumenter som viser arbeider man ha pro- 
dusert, eller utført, til et utvalg hvor det sitter folk med akademisk første- 
kompetanse. Man mottar en skriftlig vurdering som inneholder en del 

argumenter for at man tilkjennes opprykk. Ingen prøveforelesning (unn- 
tak når opprykk og nytilsetting faller sammen). Ingen disputas. Ingen 
tilgang til hva utvalget har diskutert om søknaden i forhold til opprykks- 
kriteriene. Ved dosentopprykk gjentas de samme prosesser, og kandi- 
daten forblir like uvitende om argumentasjonen som foregår på utvalgets 
bakrom. Når man har fått opprykk, kan man nærmest øyeblikkelig bli 
med på å bedømme nye kandidater - uten noen form for skolering eller 
formelt veiledertilsyn. Man blir altså sertifiseringsfullmektig uten annen 
skolering enn sin egen opprykksrapport. Som dosent har man to slike, 
men knyttet til ulike kriterier, henholdsvis førstelektor og dosent. I sum 
er dette både et svakt formelt og erfaringsbasert kompetansegrunnlag å 
ha med seg inn i rollen. 

Når en så vet at professorale utvalgsmedlemmer selv ikke har første- 
håndserfaring med å være utsatt for dosentveiens kriteriefortolkninger 
på egne arbeider, er det rimelig at bedømmelsespraksisen preges av store 
ulikheter, jf. eksempel 6. Bedømmerne er kort og godt ikke opplært i 
oppgaven. Utvalgsmedlemmer bør ha dette i mente, og møte oppgaven 
med ydmykhet. Kanskje man også skulle be om at universitets-/høg- 
skolesektoren holdt kurs som måtte bestås for å kunne være bedømmer? 
Videre kunne man ønske seg at utvalg kunne hente inn en mentor, en 
person med mye bedømmingserfaring. Spesielt anbefales dette hvis alle 
medlemmer er uerfarne. Å innføre en muntlig høring i tillegg til vurder- 
ing av skriftlige produkter kan også bidra til å kvalitetssikre utvalgenes 
bedømming, og synliggjøre argumentasjonen bak konklusjonen. En slik 
dosentdisputas vil kunne virke skjerpende på kriterieforståelser både hos 
kandidat og bedømmere. 


Implikasjoner for dosentkandidatene 

Mye av det som er sagt over, har direkte innvirkning på dem som søker 
opprykk. Tar man f.eks. ressurspunktet, vil det være rimelig å få tildelt 
tid til søknadsskriving, veiledning og gjerne et opprykkskurs. Veiledning 
kunne gjerne ha form av en fast hovedveileder og en biveileder. I jobben 
med søknaden og profileringsdokumentet bør kandidaten påvise hvor- 
dan det enkelte arbeid oppfyller kriterier, men også hvordan søknaden 

som helhet viser at alle fire kriteriene til sammen dekker kravet til volum 
og kvalitet. Det gir profileringsdokumentet en rød tråd, som øker sann- 
synligheten for at utvalgsmedlemmer i sitt arbeid i stor grad følger kan- 
didatens kriteriefortolkninger, og at fortolkningskampen dem imellom 
minskes. Dersom utvalgsmedlemmene kan unngå kriterierelaterte stri- 
digheter, vil en rimelig samstemt kriteriefortolkning utvilsomt øke sjan- 
sen for et godkjent dosentopprykk. 

Kort oppsummert: Hva skal vi med 
dosentene? 


Roar C. Pettersen 
Høgskolen i Østfold 


Abstract: In this summary, docent emeritus Roar C. Pettersen sheds light on some 
current challenges, discussions and future scenarios of the Norwegian docent 
position. 


Keywords: docent, challenges, discussions 


Introduksjon 


Det er gått ti år siden jeg fullførte dosentløpet, en kvalifiseringsvei som 
ble etablert i løpet av de siste tjue årene av min aktive yrkeskarriere. Mer 
eller mindre tilfeldig, slik jeg opplevde det. I dag bidrar flere debatter 
på nasjonalt nivå til å skape usikkerhet om framtida til dosentløpet og 
dosentstillingen. Spissformulert stilles det spørsmål om hva vi (egentlig) 
skal med dosentene (Landsverk, 2018). 

Én pågående debatt er knyttet til Kvalitetsmeldingens endring av 
forskriften om ansettelse og opprykk i undervisnings- og forskerstillinger 
(Kunnskapsdepartementet, 2017). Her løftes det fram skjerpede krav til 
pedagogisk kompetanse i stillingene som førsteamanuensis og professor. 
Kort og godt: Den undervisnings- og utdanningskompetansen som er en 
av grunnpilarene i dosentløpet, og som særpreger dosentkompetansen, 


Sitering av denne artikkelen: Pettersen, R. C. (2020). Kort oppsummert: Hva skal vi med dosentene? 
IC. C. Bachke & M. Hermansen (Red.), Å satse på dosenter. Et utviklingsarbeid (Kap. 16, s. 303-309). Oslo: 
Cappelen Damm Akademisk. https://doi.org/10.23865/noasp.109.ch16 

Lisens: CC BY 4.0. 

skal få større betydning i professorløpet. Fra september 2019 skal slike 
kvalifikasjoner tillegges avgjørende vekt ved tilsetting og opprykk. I til- 
legg sier Kvalitetsmeldingen at alle HU-institusjoner skal ha på plass et 
meritteringssystem som belønner arbeid som styrker den enkeltes utdan- 
ningskompetanse. Uavhengig av type fagstilling kan den enkelte søke om 
å bli «fremragende» eller «merittert» underviser. Slik godkjenning gir 
økonomisk uttelling. Imidlertid har det blitt debattert hvorvidt merit- 
teringsordningen også skal omfatte dosentløpet (Bråten & Helseth, 2017; 
Grepperud et al., 2016) 

I en viss forstand tegner debatten et bilde av to karriereløp som blir 
likere ved at det kan se ut til at professorkompetansen på noen områder 
nærmer seg dosentkompetansen. På den annen side framheves for- 
skjellen ved at professorkompetanse krever doktorgrad og forskning 
på internasjonalt nivå. Samlet bidrar det til å forsterke spørsmålet om 
hvordan de to stillingskategoriene er likestilte, slik intensjonen var. I en 
viss forstand står vi i en paradoksal situasjon hvor kvalifikasjoner som 
særpreger dosentkompetansen løftes frem og verdsettes, samtidig som 
det blir mer uklart og utydelig hva som særmerker dosentstillingen som 
toppstilling. Det kan svekke interessen for dosentløpet og føre til at det 
nedprioriteres. 

Tidligere signaler fra Kunnskapsdepartementet trekker i samme ret- 
ning. I forbindelse med endringer i Studiekvalitetsforskriften (2010) i 
2015 foreslo departementet at dosenter ikke lenger skulle sidestilles med 
professorkompetanse, og ikke lenger telle som toppkompetanse ved 
akkreditering av masterutdanninger. Forslaget ble ikke vedtatt i den 
endelige forskriften, men gir et visst innblikk i departementets tenkning 
om dosentstillingen (Naustdal, 2017). 

En annen debatt knyttet til dosentstillingen status og skjebne er kom- 
met i kjølvannet av det såkalte Underdalsutvalgets rapport (Underdal- 
sutvalget, 2018). Utvalget foreslår å fase ut dosent-stigen, og erstatte den 
med en forskerlektor-stige (FL) som i det vesentlige vil dekke dosentkom- 
petansen. Førstelektorer er innplassert i denne stigen med muligheter for 
opprykk til seniorlektor, en toppstilling på nivå med professor. Forslaget 
innebærer en fortsatt dobbeltsporet karrierevei til akademiske toppstill- 


inger, omtrent som dagens ordning. 

Status quo 


Dosentene er en liten stillingsgruppe i akademia, med et cirkatall på 
snaue 200 dosenter anno 2020. Gruppas posisjon illustreres tydelig ved 
at det for hver dosent finnes 23 professorer. Det lave antallet betyr også 
at dosentene utgjør små grupper på utdanningsinstitusjonene; de har 
heller ikke samordnet seg, verken nasjonalt eller lokalt, for eksempel i en 
dosentforening. 

I sum framstår dosenter som en marginal gruppe med liten slagkraft 
i forhold til professorgruppa, så vel fagpolitisk som utdanningspolitisk. 

Det som også preger nå-situasjonen er at karriereveien fra lektor via 
førstelektor til dosent fortsatt framstår som utydelig og lite enhetlig. Eide, 
Glosvik, Haraldseid og Nordkvelle (2017) omtaler den som den «gløymde 
karrierevegen». Jeg tror uklarheter og status knyttet til dosentstillingen 
fortsatt kan spores til forstekvalifisering til førstelektor — definert som 
stilling «... på nivå og omfang med ...» (Engelsen, Moser & Wittek, 2013). 

Bjørke og Braut (2009) argumenterer for at full og reell sidestilling mel- 
lom de to karriereveiene vil kreve at førstelektorkvalifisering gis samme 
betingelser og rammefaktorer som forskerutdanningen eller ph.d.- 
skolene. Riktignok har det vært etablert «førstelektorprogram» ved flere 
institusjoner, men de har på langt nær hatt samme status. De har heller 
ikke vært enhetlig organisert, og er blitt tilført mindre ressurser. Flere 
programmer er også blitt avviklet, trass i at det er anslagsvis tre ganger 
dyrere å få frem en ph.d.-kandidat enn en førstelektor. 

I lys av dette har Bjørke og Brauts synspunkt poengtert relevans. De 
argumenterer videre med at likestilling mellom de to veiene krever «... 
at også førstelektorkvalifiseringa fører frem til en akademisk grad til- 
svarande doktorgraden. Her kan vi trulig lære mykje av erfaringane med 
professional doctorate som er gjort, ikke minst i Storbritannia ...» (8. 48). 
Poenget finner vi igjen i en UHR-rapport som foreslår at all kvalifiser- 
ing til førstestillingsnivå samles under en ph.d.-ordning (Vøllestad et al., 
2012, S$. 39). Imidlertid utdyper de ikke hva det vil bety for dem som i dag 
er førstelektorer og dosenter. 

Rapporten «Dosentløpet som karrierevei» (2018) utarbeidet av et utvalg 
ved NTNU konkluderer i samme retning: De anbefaler en egen ph.d. i 
profesjonskunnskap og pedagogisk utviklingsarbeid som en tredje vei i 


305 


KAPITTEL 16 


professorløpet.* I trad med denne anbefalingen åpner også Underdals- 
utvalget for en tredje type grad innrettet mot profesjonsfag, som: «... vil 
innebære en vektlegging av kobling mellom forskning, profesjonsrettet 
kunnskap og pedagogisk utviklingsarbeid ... Et slikt ph.d.-løp vil kunne 
sikre både den vitenskapelige standarden, og samtidig sikre viktig nærhet 
til yrkesfeltet .... Dosent-stigen foreslås faset ut, og erstattet med et ph.d.- 
løp innrettet mot profesjonsfag som grunnlag for karrierevei i professor- 
stigen eller i FL-stigen» (Munkeby, 2018, s. 23f). 

I denne forbindelse er det interessant å løfte frem en kommentar i 
UHRs (2007) retningslinjer: Det analytisk-reflekterende og teoretiserende 
«utenfrablikket» fremheves som hovedsaken i den tradisjonelle doktor- 
graden — «... selv om det er gode eksempler på doktorgrader utviklet fra 
et praktisk (praksis-innenfra) ståsted». Disse eksemplene, eller unntak- 
ene, ser nå ut til å etablere seg som standard for en ny profesjons-ph.d. 


Dosentstillingens fremtid ... 


Det er ikke lett å spå om fremtida, som det heter. Én mulighet er imid- 
lertid at vi i noe tid fremover vil se tre parallelle veier eller stiger mot 
akademiske toppstilling med dosentveien som en av dem. Den vil måtte 
bestå fremover som en vei for lektorer som av ulike årsaker ikke ønsker å 
gå løs på en doktorgrad. 

I vestlige samfunn er det tradisjonelt etablert et skarpt skille mel- 
lom kunnskapsutvikling og kunnskapsanvendelse. Dette kan vi i grove 
trekk koble til hvordan man i universiteter og høgskoler ser på og for- 
holder seg henholdsvis til professor- og dosentkompetanse. Det kan virke 
som universitetene fortsatt fremhever de to sidene som adskilte akade- 
miske virksomheter, hvor deres anliggende og tyngde er forskning og 
vitenskapeliggjøring, hvor kunnskapsutvikling har høyest anseelse (jf. 
Boyer, 1990). 

Det er imidlertid et trekk ved det moderne samfunn at det kreves en 
tettere forbindelse mellom utvikling og anvendelse av kunnskap. Dermed 


1 De to andre veiene er den «tradisjonelle» ph.d. disiplin/vitenskap og ph.d. i kunstnerisk 
utviklingsarbeid. 

blir det et krav om å produsere og anvende kunnskap som to sider av 
samme prosess — at de to sidene integreres (Engelsen, Moser & Wittek, 
2013). Etter mitt skjønn er nettopp denne tosidige integreringen et defi- 
nerende trekk ved dosentkompetansen. Det innebærer også å oppheve 
«innenfrablikket vs. utenfrablikket» som en gyldig og skarp erkjennelses- 
teoretisk dikotomi. 

Slik jeg ser det er det derfor en viktig og utfordrende oppgave for 
dosenter fremover å bidra til å styrke vitenskaps- og kunnskapsteore- 
tiske diskusjoner med sikte på å etablere et klart teoretisk grunnlag for 
en praksisnær og utviklingsorientert ph.d.-grad. I dette inngår å etablere 
klarere kriterier for å vurdere kunnskapsutvikling basert på utviklings- 
arbeider (U), forstått som en legitim form for forskning, i forhold til 
kunnskapsutvikling i tråd med den rent vitenskapelige tradisjonen (F). 
Likeledes omfatter det å presisere nødvendig teoretisk, vitenskapelig og 
metodisk stringens knyttet til utviklingsarbeider for at de skal bidra til 
kunnskaps- og teoriutvikling på profesjonsfeltet og det pedagogiske feltet 
(jf. Engelsen, Moser & Wittek, 2013). 

Åpningen av førstelektor-dosentveien i to etapper, i 1995 og 2006, 
skjedde uten stor ståhei markert med flagg og hornmusikk. I retrospekt 
tenker jeg at det muligens hadde vært på sin plass. Men kanskje ikke. 
Mitt poeng er at dosentveien kan ses som et langvarig utviklingsprosjekt. 
Det har bidratt med viktige erfaringer og produsert dokumentasjon som 
relevante bidrag i dagens diskurs om hvilke akademiske aktiviteter som 
bør være meritterende, og hvilken verdi og status de skal tillegges. Jeg 
tror at vi, uten ståhei, med rette kan konstatere at vi som valgte denne 
veien, tilfeldig eller ikke, på ulike måter har bidratt til å kaste nytt lys 
over spørsmålet om «What knowledge is of most worth?» (Spencer, 1884). 

Avsluttende oppfordringer 


Carl Christian Bachke og Mads Hermansen 
Universitetet i Agder 


Abstract: In this call-to-action chapter, Roar C. Pettersen's reflections in chapter 
16 serve as a starting point for summarizing some of the general issues in the 
book that should be of interest not only to docents, but also other actors in the 
academic field. Seven points are touched on. (1) The poorly defined docent posi- 
tion, and (2) the constant pro and con discussions associated with the position; 
(3) the didactic competence of the docents as a key to improved quality of teach- 
ing; (4) the differing career ladders of professor and docent seen as an advantage 
or a challenge, and (5) how to galvanize synergy; (6) who within the landscape of 
higher education is responsible for implementing change; and (7) how to increase 
recruitment of docents. The editors do not present clear answers or easy solutions. 
Rather, they openly invite discussion on these issues. At the same time, they envi- 
sion a climate in which professors and docents join hands in the same research 
project as a wishful way to bridge the gap between the two positions, and thereby 
create synergy. 


Keywords: docent, challenges, discussions, modus 1 research, modus 2 research, 
modus 3 research 


Introduksjon 


Roar C. Pettersens oppsummering i kapittel 16 identifiserer noe av det 
akademiske feltets behov og fremtidsmuligheter, og beskriver behovet 
for dosenter og de debatter og visjoner som knyttes til stillingen. Flere 
kapitler i boken berører delvis de samme temaene, f.eks. kapittel 1, 3, 4 
og 12. Det kan derfor være på sin plass i denne avslutningsdelen å samle 
trådene. Hensikten er å skape en viss orden i feltet, og spesifikt bidra 


Sitering av denne artikkelen: Bachke, C. C. & Hermansen, M. (2020). En avsluttende oppfordring. I 
C.C. Bachke & M. Hermansen (Red.), Å satse på dosenter. Et utviklingsarbeid (s. 311-318). Oslo: Cappelen 
Damm Akademisk. https://doi.org/10.23865/noasp.109.ch16a 

konstruktivt til debatten rundt dosentstillingen og mer generelt til hvor- 
dan man videreutvikler forskning, undervisning og formidling ved uni- 
versiteter og høgskoler på best mulig måte. Med andre ord prøver vi her 
gjennom sju punkter å gjøre opp en status for feltet anno høst 2020. 


Den uavklarte dosentstillingen 


Utfordringens kjerne er, slik vi ser det, den uavklarte dosentstillingen. 
Denne utfordringen er fundamental, og er utgangspunktet for mange 
andre spørsmål: Hva slags kompetanse skal inngå i stillingen? Hva vil 
arbeidsgiver tillegge av oppgaver til rollen? Hvor fritt er det for den 
enkelte dosent selv å definere rollens innhold og derved bestemme hva 
han/hun skal være dosent i? Hvordan skal universitetet bruke dosentene? 
Hvilke arbeidsoppgaver er treffende for dosentenes kompetanse, og bør 
disse nedfelles i en stillingsbeskrivelse? Bør universitetet avklare hvor 
mange dosenter det trenger, og innenfor hvilke disipliner? 

Slike spørsmål skapes naturlig ut fra at dosentstillingens innhold er 
lite eksplisitt definert, jf. kapittel 1. Det uklare kan være grunnen til at 
alle som evaluerer, stiller mange spørsmål og tilkjennegir usikkerhet, 
jf. kapittel 12, og forklare at det er stort rom for mange tolkninger og 
personlige utforminger av rollen, jf. kapitlene 5-10. Uklarhetene kan 
også være et hinder for at faglige ansatte velger dosentveien som kar- 
riereløp. Likeledes at de påtar seg ansvar for oppgaver som er antydet i 
opprykkskriteriene. 


Tenkning om dosentstillingen er i stadig endring 


Bokens kapittel 2, om dosentstillingens historikk, handler i stor grad 
om endringer i stillingens innhold og status. I perioder er debatten mer 
intens. Men tanker om endringer er ikke kun et historisk fenomen. 
Tvert imot hører det samtiden til. Vi erfarte det i løpet av vårt dosent- 
kursprosjekt og under skrivingen av denne boken. Til sammen dekker 
det årene 2016-2020. I løpet av denne tiden har det kommet innspill og 
signaler som berører dosentstillingens eksistensvilkår, fra både politisk 
og faglig hold. Endringsforslagene som har blitt lansert, har forstyrret 

våre forsøk på å lage en samlet fortelling om dosentstillingens ve og vel. 
Men forstyrrelsene har trolig også beriket og tydeliggjort perspektivene 
i boken. 

Et eksempel er endringsforslagene fra Underdalsutvalget i 2018. 
De sjokkerte oss, og medførte at vi høsten 2018 anla et partspreget og 
subjektivt forsvarsperspektiv i favør av å bevare ordningen anno 2006. 
Forslagene møtte så sterk motstand at daværende statsråd Nybø avviste 
Underdalsutvalgets innstilling. Det påvirket tonen i vår fortelling. Det 
ble mindre nødvendig å referere til innleggene akademikerne publiserte, 
og den intense debatten ble minimalisert i vårt kapittel om den historiske 
utvikling. I stedet har vi prøvd på mindre retorisk vis å fange mulige 
virkningssammenhenger. Dette innebærer at vi har forsøkt å beskrive 
«tidsånden», forstått som et fenomen i samspill med trender, moter og 
populære strømninger i samtiden. Å fremstille det sammenfattende er 
utfordrende. På samme vis vil det kontinuerlig være utfordrende for 
dosentstillingen å definere seg selv og begrunne sin betydning og nød- 
vendighet i den til enhver tids dagsaktuelle presens. 

Tross vår iherdighet har vi ikke skapt de klare svarene. Dosentene 
selv, som kommer til ordet i kapittel 3, klarer heller ikke å bidra med de 
ønskelige avklaringer. Kan svarene finnes via andre perspektiver, som det 
didaktiske mandat, kontrastering vis-a-vis professorstillingens innhold 
og et tettere samarbeid med denne stillingsgruppen om oppgavefordel- 
ing og mandater? Eller ved at noen tydeligere tar ansvaret for å beskrive 
dosentfaglige områder? I det følgende ser vi nærmere på dette. 


Økt undervisningskvalitet via dosentenes 
didaktiske kompetanse 


Både politisk og i en bredere samfunnsmessig opinion er det relativ 
konsensus om at akademias undervisningskvalitet må styrkes. Dette er 
også blitt understreket i de skjerpede kravene som ble gjort gjeldende 
for opprykk til førsteamanuensis- og professorstillingene høsten 2019. 
Hva betyr det så for dosentstillingen? På en måte kan det forstås som 
at behovet for dosenter reduseres, da denne stillingen nettopp har sin 
viktigste legitimitet i dens vekt på solide pedagogiske kvalifikasjoner. 

Imidlertid representerer kriterium 1b for dosentopprykk et utvidet peda- 
gogisk mandat i retning av et særlig ansvar for pedagogisk-didaktisk 
utviklingsarbeid. I tillegg har man det mer profesjonsorienterte 1c- 
kriteriet, som fortsatt er dosentenes domene. 

Det skjerpede kravet til undervisningskompetanse vis-a-vis profes- 
sorene går mest i retning av økt kvalitet på den praktisk-pedagogiske 
utøvelsen. Fortolket slik kan man se for seg at behovet for dosenters kom- 
petanse øker, da de kan ligge godt an til å være kunnskapsleverandører 
til kolleger i andre fagstillinger. For dosentstillingen vil det å være kom- 
petansespreder av praktisk pedagogikk til likemenn innenfor planlagte, 
regisserte rammer oppleves som noe nytt ved rollen. 

Nye oppgaver er som regel utfordrende. Scenariet krever imidlertid 
at man ved mange høyere utdanningsinstitusjoner utfordres til å legge 
inn dosentkompetanse som en sentral forutsetning for tilsetting ved de 
organer som har ansvar for institusjonens praktisk-pedagogiske vid- 
ereutvikling. Denne scenariske innovasjonen vil være utfordrende for 
mange, men den vil tydeliggjøre og styrke en viktig side ved dosentrollen. 
Dermed vil det bredere kravet i høyere utdanning om økt undervisnings- 
kvalitet bidra til å legitimere behovet for dosenter. 


Dosent- og professorløpenes forskjeller - 
en utfordring? 


Hentydningen til 1b- og 1c-kriteriet over illustrerer at det er store kom- 
petanseforskjeller mellom dosenter og professorer. Ulikhetene kan spores 
tilbake til stillingenes kvalifikasjonsforløp. I kapittel 16 omtaler Roar C. 
Pettersen ulikhetene som markante, men også fruktbare da de synliggjør 
to måter å angripe forskning og kunnskapsutvikling på. I denne boken 
har de to tilnærmingene vært beskrevet slik: 

Dosentens områder er innrettet mot praksisforskning og utviklingsar- 
beid med vekt på overveiende kvalitative, induktive prosjekter. Formålet 
er å kondensere uryddige, dels uoversiktlige og mangslungne kunnskaps- 
felt til foreløpige teorikonstruksjoner, og/eller utlede antagelser og hypo- 
teser som videre kan undersøkes via deduktive forskningsprosjekter. 
Denne kunnskapsutviklingen betegnes ofte som modus 2-forskning. 

Tilnærmingens gullstandard er kritisk utfordring av egne forforståelser 
og bias gjennom ulike innganger og vinklinger. 

Professorområdet kjennetegnes av større volum på hypotesedreven 
forskning. Tilnærmingen er overveiende deduktiv, og gjerne kvantitativt 
eksperiment-organisert med en dobbel blindtest som gullstandard. For- 
målet er å utfordre hypotesene på alle tenkelige vis for å sjekke ut om de 
kan opprettholdes, eller om de må falsifiseres. Tilnærmingen kalles ofte 
for modus 1-forskning. 

Undersøker man professorers og dosenters opprykksporteføljer nær- 
mere, finner man både overlapp og noen ganger nesten motsatte for- 
ankringer. Dermed blir skillelinjene på individnivå mer uklare. Det kan 
være utfordrende, ikke minst for ledernes planlegging og bruk av de to 
stillingstypene. Overlappen og omvendtheten stimulerer trolig derfor 
debatten om dosentstillingens videre eksistens, et innforstått spørsmål i 
Pettersens overskrift «Hva skal vi med dosentene?». 

Grenseoppgangen er fortsatt ugjort, jf. kapittel 3 hvor vi foreslo en 
firepunkts måte å klargjøre stillingenes ansvarsområder. Å prøve ut 
punktene (a) til (d), eller en annen lignende prosedyre, vil vi anbefale på 
det sterkeste. 


Hvordan stimulere synergier av begge 
stillingene? 

Pettersen peker på at høyere utdanningsinstitusjoner skal løse to sentrale 
oppgaver: kunnskapsutvikling og kunnskapsanvendelse. Han tilskriver 
professorene ansvaret for den første oppgaven, og gir dosentene hoved- 
ansvaret for den andre. Følgen blir at dosenter og professorer trenger 
hverandre. Ifølge Pettersen ligger utfordringen i at samarbeidet på tvers 
av de to modusene er svakt utviklet. 

I de senere år har man imidlertid på noen fagområder beveget seg 
mot en mer helhetstenkende fraternisering, bl.a. innenfor teknikk- og 
helse-vitenskapene. Datateknisk utvikling har åpnet for å bearbeide mye 
empiri eksplorativt uten eller kun med vage hypoteser som utgangs- 
punkt. Denne tilnærmingsmåten, som enkelte modus 1-forskere har 
navngitt som fisketurer, er blitt nødvendige for å fange inn dypere innsikt 

i det menneskelige aspektet i behandling, pleie og omsorg. En god del 
modus 1-forskere (professorer) finner det dermed mer akseptabelt å jobbe 
under en kvalitativ tilnærmingsvariant. De gjør strandhogg på modus 2 
og dosentenes primærområde. Det motsatte har man sett mindre til. 

Vi tolker dette som at noen brofundamenter er under oppføring, og 
at det kan bidra til at forankrede broer kan etableres i nær fremtid. Da 
kan man mykne barrierene mellom stillingene, slik at kompetansen kan 
flyte naturlig og sømløst mellom stillingenes hovedansvarsområder. Fra 
historieforskning kjenner man til at hvor kompetanser møtes, oppstår 
nyskapning og synergier (Stavrianos, 1999). Å forløse slike synergier er en 
påtrengende utfordring ikke bare med tanke på dosentstillingen, men for 
alle ansvarlige for akademias videre utvikling. 


Hvem har ansvaret? 


Ansvaret for å skape orden og synergier ligger etter vårt syn primært hos 
FoU-ledere ved høgskoler og universiteter. Initiativ nedenfra, f.eks. fra 
dosentgruppen, vil erfaringsmessig ha liten effekt. Hva kan så lederne 
gjøre for å få i gang motiverende prosesser? Vi tror at det å organisere 
brede forskningsprosjekter hvor rammene gjør det fordelaktig for både 
dosenter og professorer å delta, vil være en klok begynnelse. Samarbeidet 
vil bidra til en fellesskapsfølelse, og felles måloppnåelse vil igjen etterlate 
en opplevelse av samskaping og mestring. Slike prosjekter kan gi positive 
førstehåndserfaringer med hverandres særkompetanser, og medføre at 
begge toppstillingsgrupper blir faglig beriket. Dette er en drømmevisjon, 
som vi i liten grad dokumenterer empirisk i denne boken. Snarere preges 
fremstillingene mer av det motsatte. 

Sammen med politikere og myndigheter har høgskole- og universi- 
tetsledere et ansvar for å utforme de langsiktige og stødige tiltak som 
realiserer virkelig likestilling mellom dagens to toppkompetanser. Vi 
argumenterer for at de to forskningsmodusene trenger hverandre. Sam- 
men kan man skape en modus 3-forskning som vil kunne frembringe 
en annerledes kunnskap med større direkte anvendelighet for den prak- 
tiske yrkesutøvelsen. Samtidig kan samarbeidets gjensidighet muligens 
bidra til økt kvalitet både i modus 1 så vel som modus 2-forskning. 

Energien vil da kunne rettes inn mot samskapende og konstruktive 
aktiviteter. 

Hvis denne drømmen skal realiseres, fordrer det en utvidet dristighet 
fra politikere og ansvarshavere med særlig interesse for høyere utdan- 
ningsinstitusjoner. Med innføring av dosentordningen anno 2006 viste 
norske politikere anslag til slik dristighet. På papiret ble de to karriere- 
veiers toppstillinger likestilt. Nå kreves det ytterligere mot for å oppnå 
reell likestilling i høgskole og universitetsverdenens praktiske hverdag. 
At Underdalsutvalgets betenkning (2018) ble skrinlagt, tar vi som tegn 
på at man på politisk hold er i ferd med å vise mot til å initiere en slik 
likestilling. At UiA og andre universiteter har tatt initiativ til å fasilitere 
rammer som stimulerer kandidater til opprykk til henholdsvis førstelek- 
torer og dosenter, tolker vi som et signal på at også de faglige lederne er 
på rett spor. 

Hvis denne boken kan hjelpe til med brobyggingen mellom de to 
toppstillingene, blir Spencers spørsmål «What knowledge is of most 
worth» (1884) byttet ut med Ole Brumms slogan «Ja takk, begge deler!» 
Det er jo lov å håpe på et slikt paradigmeskifte, og dermed at den 
nåværende litt usynlige dosentressursen blir realisert og tydeliggjort i det 
akademiske stillingslandskap. 


Hvordan stimulere rekrutteringen av dosenter? 


Utgangspunktet for denne boken var et kursprosjekt rettet mot potensi- 
elle dosentkandidater ved UiA. Lederne ga dette grønt lys for å redusere 
ensomheten omkring det å søke opprykk til dosent. Samtidig fikk man 
tatt i tu med tilfeldighetenes innflytelse på det å gå dosentveien som flere 
av medforfatterne beskriver det i del 2. 

Boken presenterer kurspakkens seminardager, veiledningsarbeid og 
den bakenforliggende didaktiske tenkning, samt evalueringen av dette. 
I en hovedsum kan det konkluderes med at opplegget synes å være både 
solid og vellykket. Likevel er redaktørenes kursinnhold og organiser- 
ing ikke den eneste farbare veien til å stimulere tilveksten av dosenter. 
Med kun en gangs utprøving kan opplegget absolutt ikke gjøres til en 
standardutgave, men den kan være et godt utgangspunkt for diskusjoner 

om akademia skal lage en noe fastere og mer formalisert form på karrier- 
eveien fra lektor via førstelektor til dosent. 

Fordelen med en slik planskisse er flere. For det første vil beskrivelsen 
gjøre veien mer forutsigbar. For det andre vil den tjene som en tydeligere 
kommunisert reklame for stillingens ønskelighet og nødvendighet. For 
det tredje kan man få flere til målrettet å bli dosenter tidligere i sin aka- 
demiske karriere, og dermed unngå den aldersbias som preger dagens 
dosenter, jf. kapittel 3. For det fjerde, og kanskje viktigst, kan man gjen- 
nom klar planmessighet få økt antallet dosenter betydelig innen få år. Det 
er nødvendig dersom akademia skal ivareta 1c-kriteriets områder faglig 
forsvarlig, og ikke minst, få sving på modus 3-forskningen. 

For å sikre kvaliteten på fremtidens dosenter er det ønskelig også at 
opprykks-bedømmerne blir bedre forberedt på oppgaven enn i dag, jf. 
kapittel 15. Å finne frem til en mer samordnet forståelse av opprykkskrit- 
eriene vil være trygghetsskapende både for bedømmerne og for søkerne. 
Trygghet øker motet til å søke og vil dermed sannsynligvis styrke tilgang- 
en på dosentrekrutter. 

Redaktørenes klare mening er at vi trenger en åpen diskusjon om både 
kursstimulerende opplegg og opprykkskriterienes anvendelser. Hensik- 
ten må være å etablere en «skole» for karriereveien førstelektor-dosent. Vi 
håper denne boken vil være et bra utgangspunkt for de nevnte diskusjon- 
er, og at vi med dette kan gi stafettpinnen videre til kunnskapsmyn- 
digheter og institusjonsledere. 

